
CUVINT ÎNAINTE 


Cu un veac în urmă, la 8 octombrie 1878 după stilul 
vechi al calendarului, orașul București primea în triumf pe 
vilejii ostași ai țării, pe cei care impuseseră pe câmpul de 
lupiă independența României. Se încheia, prin această 
emolionaniă sărbătoare din vechiul oraș de pe malurile 
Dâmboviţei, glorioasa epopee a anilor 1877— 1878. 


Despre „războiul pentru neaiîrnare” de la 1877—1878 
s-a scris mult, ancheta istoriografică aplecindu-si cu precă- 
dere atenția asupra desfășurării campaniei armatei române, 
sau asupra deciziilor și confruntărilor politice la nivelul 
factorilor de conducere ai statului, sau al partidelor de 
guvernământ. A fost elogiat eroismul ostașului român, a fost 
apreciat rolul decisiv al maselor populare, mai ales sub 
aspectul pariicipării acestora la marile bătălii ce au dus la 
recunoașterea de către puterile europene a neatîrnării țării, 
proclamată în București la 9 mai 1877. 


Despre contribuţia la lupta pentru independenţă a celor 
neânrolați în armată sau neparticipanți în mod nemijlocit 
la conducerea treburilor statului, despre aportul lucrătorilor 
rămași la locul lor de muncă, al funcționarilor din diferitele 
instituții, al meseriașilor, al oamenilor de artà, al femeilor 
și al tineretului școlar, despre abnegatia personalului medical 
civil, despre modul în care cei rămași la căminele lor au cău- 
lat, indiferent de vârstă, de apartenență politică, origine 
elnică sau confesiune religioasă, să vină în sprijinul celor 
ce combăleau cu arma în mână pe inamic, S-a scris pînă 
în prezent putin şi în orice caz fără detalii, atunci cînd și 
aceste aspecle ale războiului de neatârnare au fost surprinse 
în unele lucrări de sinteză. În sfirsit o monografie asupra 
Bucureștiului în preajma şi în vremea războiului de inde- 
pendentä, o istorie a capitalei României, în care s-au luat 
principalele decizii, unde s-au desfășurat negocieri diplo- 
matice confidentiale, oraș ce a adus prin cetăţenii săi o mare 

contribuție materială în sprijinirea armatei și în îngrijirea 
răniților, o asemenea carte nu a văzut pînă în prezent 
lumina tiparului, 


Bucureștiul a trăit momente de încordare, de bucurie şi 
de întristare, orașul a suferit rigorile războiului, aproape 
fiecare cetăţean al capitalei, într-un fel sau altul, a avut 
contribuţia sa la marea luptă pentru independenţă; vechea 
aşezare citadină de pe malurile Dâmboviţei devenise în anii 
1877—1878 şi un însemnat centru al diplomaţiei sud-est 
europene. Toate acestea ne-au îndemnat să scriem lucrarea 
de față prin care aducem un omagiu cetățenilor de acum 
un veac ai orașului București. 

În această monografie, am urmărit să redăm atmosfera 
din capitala României, ceea ce explică descrierea uneori 
în detalii a manifestatiilor populare de pe străzile oraşului 
sau prezentarea diferitelor solemnități ocazionate de anu- 
mile evenimente. Din același motiv am redat cu fidelitate 
programele spectacolelor susţinute în folosul ,,Crucii Roşii” 
și al „Ospiciului Independenţei” și am reprodus variate 
liste de subscripţie. Prin acestea din urmă am cäutat de 
asemenea să relevăm cu exemple concrete, cu nume de cele 
mai multe ori necunoscute, contribuția efectivă, la marea 
luptă pentru independență, a maselor populare aflate în 
afara teatrului de operaţiuni militare, aspect adesea rezumat, 
în istoriografia războiului de independenţă, la cîteva fraze. 

Mulţi bucureşteni au fost însă înrolați în armată şi 
au luai parte la campania din sudul Dunării, dintre care 
unii şi-au dat viața în fața Plevnei sau la Rahova. S-a 
scris mult despre eroismul și sacrificiul suprem al căpita- 
nului Nicolae Mărăcineanu Valter sau al maiorului Dumitru 
Giurescu, ceva mai puţin despre actele de bravură ale celor- 
lalti ofițeri ce nu s-au mai întors în sînul familiilor lor 
din București, căzuţi fiind la datorie. Numele ostașilor de 
vând, räpusi de gloanţele inamicului, a fost în decursul tim- 
pului aproape dat uitării. De aceea, am consacrat o bună 
parte din capitolul central al lucrării, participării bucuresteni- 
lor pe cîmpul de luptă, cu care ocazie am urmării şi drumul 
parcurs de-a lungul campaniei de cele două unităţi ale 
armatei teritoriale de pe cuprinsul orașului București si al 
județului Ilfov. 

În sfârșit, am încercat să facem un studiu asupra men- 
talitätii colective, circumscris, desigur la tema abordată. 

Toate acestea au fost încadrate, nu întotdeauna crono- 
logic, în prezentarea faptelor ale căror detalii, nu numai că 
oferă unui public larg de cititori posibilitatea de a cunoaște 
viața Bucureștiului de acum o sulă de ani, ci constituie 
totodată elemente componente ale reconstituirii atmosferei 
bucureștene, conform unuia din principalele scopuri pe care 
le-am urmării. 

Cum evenimentele petrecute în capitala României au 
fost adesea legate de evoluţia generală internaţională, am 
Jäcut câteva scurte incursiuni îm istoria diplomaţiei europene, 
insistând însă mai mult asupra modului în care situația 
internaţională a influențat confruntările de opinie din 
București, manifestate în dezbaterile parlamentare și mai 
ales în punctele de vedere ale ziarelor de diferite coloraturi. 

Am redat nenumărate fragmente din presa vremii cu 
scopul reconstituirii cît mai fidele a atmosferei epocii, am 
prezentat fapiele în lumina documentelor cercetate, cu aspec- 
tele lor pozitive şi negative, acestea din urmă determinate 
de ambiţii gi opinii proprii unor oameni politici exponenti 
ai claselor stăpînitoare din vremuri apuse. Relatarea amă- 
nuntitä a unor evenimente a fost pînă la urmă doar unul din 
mijloacele care ne-au servit scopului de a oferi cititorului 
un Studiu asupra locului ocupat de capitala României în 
efortul întregii naţiuni pentru dobândirea independenţei. 


Șerban Rädulescu-Zoner 


Capitolul | 


Bucureştiul în ajunul independenţei 


A vîltoarea evenimentelor din anii 1877—1878, cînd 
poporul român şi-a dobîndit cu arma în mînă 
neatirnarea faţă de Poartă, penultima etapă a procesului 
istoric de închegare a statului național unitar şi suveran, 
orașul Bucureşti, în calitatea sa de capitală a ţării, a fost 
în primul rînd centrul deciziilor de ordin politic şi militar 
ce au determinat întreaga desfăşurare a faptelor culminind 
cu victoria de la Plevna şi cu înscrierea ulterioară a inde- 
pendentei României în tratatele de pace de la San Stefano 
si Berlin. Încă din anii 1875—1876, cînd popoarele din 
Balcani se ridicaseră la luptă împotriva stäpînirii otomane, 
Bucureştiul a constituit principala arie a confruntărilor 
de opinie, în ceea ce priveşte stabilirea poziției României 
faţă de cele ce se petreceau la sud de Dunăre şi la Con- 
stantinopol cît şi în legătură cu alegerea celei mai eficiente, 
dar şi mai putin periculoase căi de dobîndire a indepen- 
dentei statului român, într-o conjunctură în care un 
război între Rusia şi Turcia ajunsese iminent. Odată cu 
proclamarea independenţei României în sesiunea extra- 
ordinară a Adunării Deputaţilor din 9/21 mai 1877, urmată 
curînd de alăturarea armatei române forțelor militare ruse 
în războiul ruso-turc, ce începuse încă în aprilie al aceluiași 
an, orașul Bucureşti, cel mai mare centru economic şi 
demografic al ţării, a devenit un puternic punct de sprijin 
material şi moral al frontului si totodată un loc de îngrijire 
a răniților căzuţi în focul luptei. În sfirsit, pe lîngă capi- 

talele marilor puteri, antrenate sau neangajate în conflict, 
interesate însă fiecare în parte de evoluţia crizei orientale, 
Bucureştiul, deşi oraș de reședință al unei țări mici, ajun- 
sese să fie martorul, ba chiar să participe la însemnate 
tratative ale diplomaţiei europene. În vechiul oraş de pe 
Dîmbovita emisarii cabinetului de la Petersburg au nego- 
ciat si încheiat cu guvernul român cunoscuta convenţie 
din 4/16 aprilie 1877, ce a reglementat trecerea armatei ruse 
prin România pentru a putea lovi astfel, în cimpia Bulga- 
riei, trupele sultanului. La București, cu ocazia prezenţei 
ţarului Alexandru al II-lea la finele lunii mai, stil vechi, al 
aceluiaşi an, s-au deschis oticial tratativele în vederea 
participării oștirii române la campania antiotomană dusă, 
de Rusia în sudul Dunării. Capitala României a fost 
vizitată, în cursul aceleiaşi veri de prinţul Milan al Serbiei, 
venit pentru a avea convorbiri cu oficialităţile românești 
si ruseşti, în legătură cu viitoarea reintrare în acţiune a 
sirbilor 1. Tot la Bucureşti, din iunie şi pînă în decembrie 
1877, îşi stabilise reşedinţa provizorie prinţul Gorceakov, 
conducind din clădirea consulatului rus de pe Calea 
Mogoşoaiei (actualmente Calea Victoriei), afacerile străine 
ale imperiului, atita vreme cît ţarul se aflase în sudul 
Dunării pentru a urmări campania trupelor sale conduse 
de marele duce Nicolae Nicolaevici. Capitala României 
a fost de asemenea cea care a primit principalele trofee 
capturate de armata română. Alături de celelalte oraşe 
şi state de pe cuprinsul ţării, Bucureştiul a contribuit prin 
Jatfe de singe la războiul pentru neatirnarea patriei. 

O analiză a contribuţiei oraşului Bucureşti la marele 
efort al ţării pentru cucerirea independenţei, încercarea 
concomitentă a reconstituirii mentalului bucureştean în 
contextul evenimentelor din capitală, strîns legate de 
desfăşurarea războiului şi sub o incontestabilă influență a 
evoluţiei situaţiei internaţionale, toate acestea impun o 
prealabilă cercetare a ceea ce a reprezentat la vremea 
respectivă numitul oraş din punct de vedere economic şi 
social-politic. În sfirsit este necesară o privire retrospectivă 


1 Serbia, care declarase război Turciei la 18/30 iunie 1876 fusese 
înfrintă si nevoită să încheie un armistițiu cu Poarta (21 oct./2 nov. 1876). 
Ostilitățile au fost reluate la 2/14 dec. 1877. 

asupra faptelor petrecute în București din momentul 
redeschiderii problemei orientale şi pînă în momentul 
proclamării independenţei statului român. Aceste eveni- 
mente au avut loc într-un „Bucureşti de altă dată”, 
a cărui descriere, cu aplecarea atenţiei asupra atmosferei 
sale specifice, nu poate să lipsească într-o istorie a capitalei 
României de-a lungul războiului de neatîrnare. 


1. Orașul -şi locuitorii 


Ofiţerul norvegian Gunnar Sôlfest Flood, venit la 
Bucureşti încă la sfirşitul anului 1876 pentru a urmări 
evenimentele ce aveau să aibă loc, a întilnit în centrul 
oraşului, pe Calea Mogoşoaiei, „magazine elegante, fran- 
tuzesti, germane, româneşti”. El a apreciat totodată 
„marele Hotel du Boulevard”, unde își stabilise reședința, 
„la înălțimea hotelurilor din Paris” 2. Aici, ca şi la ,, Hugues”, 
peste drum de Teatrul Naţional, renumit mai ales prin 
restaurantul său, personalul vorbea ,,frantuzeste, nem- 
teste, româneşte si ungureşte”? . Prin camere luxoase și 
„bucătărie fină” era renumit şi „Grand Hotel Broftt” 
(pe locul actualului hotel ,,Continental”) aşezat tot pe 
Calea. Mogoşoaiei, principală arteră a oraşului, considerată 
de aşa-numita protipendadă „sa rue de Tolédo, sa Ring- 
strasse”, potrivit unor consideraţii ale lui Ulysse de Marsillac, 
redactor şef al säptäminalului „Journal de Bucarest” 4, 
»Au centre, en prenant la place du théatre pour point 
de départ, on trouve, sauf l’irrégularité irrémédiable des 
rues, une ville toute européenne : ce sont des hôtels élé- 
gants, des riches magasins, des habitations somptueuses, 
et au milieu de tout cela, un mouvement de voitures et 
de piétons qui ne cède en rien à celui des plus grandes 


2 General R. Rosetti, Notele unui ofifer norvegian, în Analele Aca- 
demiei Române, Memoriile secțiunii istorice, seria III, t. VII, Bucureşti, 
1927— 1928, p. 208, 204. 

3 Ulysse de Marsillac, Guide du voyageur à Bucarest, București, 
1872, p. 24. 


4 Ibidem, p. 31. 


villes de l'Occident”, se poate citi în primul ghid al Bucu- 
restiului, tipărit în 1872 de amintitul gazetar francez 
stabilit în capitala României 5. Militarii şi civilii ruşi, ce au 
trecut prin oraş cu ocazia războiului din 1877, au rămas 
plăcut impresionați de acelaşi centru pe care au avut 
ocazia să-l cunoască. Generalul țarist Alexandru Veres- 
ciaghin €, corespondentul ziarelor ,,Indépendance Belge”, 
„Siecle” si ,,Rappel”, cît şi alţi călători străini au fost 
incintati, pe de altă parte, de bogata vegetaţie a Bucures- 
tiului, „parcă scufundat în grădini” 7. Reporterul de război 
britanic, Frederick Boyle, a fost atras între altele, de 
Soseaua Kiseleff, „plină de lume” pînă seara tirziu, asemă- 
nînd-o cu Hyde-Park-ul londonez, însă „mai sălbatecă 
dacă nu chiar mai agreabilă” 8. ,„Chagque maison a son 
jardin ou jardinet, les églises sont entourées d'un espace 
de verdure, et la plus petite gargote a son gradina ou l’on 
peut consommer en plein air et à l'ombre d'un sycomore 
ou d'un acacia; ce luxe de végétation et le trait distinctif 
du Bukarest; c'est celui qui me charme le plus et on le 
retrouve, dans toute l'6tendue de cette ville”, scria în 
aceeaşi perioadă Frédéric Kohn-Abrest, corespondentul 
amintitelor trei jurnale de limbă franceză, referindu-se 
la bogata vegetaţie de pe întregul cuprins al capitalei ?. 
„Tout Bucarest vit ă la campagne sans sortir de chez 
soi”, constata acelaşi corespondent de presă! si avea per- 
fectă dreptate. Conform recensămîntului început la 1 
noiembrie 1877, capitala României, aşezată pe o suprafaţă 
de 29,25 km, cuprindea 3,60 km? grădini cu flori, 4,12 km? 
livezi, 12,11 km? vie, 3 km? grădini de legumell, 
ceea ce à îndreptăţit pe un alt călător străin să scrie, fără 
să fi cunoscut aceste date statistice, că Bucureştiul era 


5 Ibidem, p. 30. 

6 C.C. Giurescu, Istoria Bucureştilor din cele mai vechi timpuri 
pînă în zilele noastre, Bucureşti, Editura pentru literatură, 1967, p. 157. 

? Ibidem. 

8 S. Boyle, The Narrative of an Eexpelled Correspondent, London, 
1877, p. 19. 

? Fr. Kohn-Abrest, Zig-zags en Bulgarie, 1879, p. 111—112. 


10 Ibidem, p. 111. 


11 „Statistica. Primăria Orașului București. Recensämintul exe- 
cutat în 1878” (în continuare: ,,Statistica'"), Bucureşti, 1878, p. 5. 

„un oraş mic într-un sat mare” 12. Din întreaga întindere 
a oraşului, de aproape 30 km?, numai 4,23 km? corespun- 
deau suprafeţelor clădite inclusiv a curților şi 2,5 km2 
a suprafeţei totale a străzilor şi pieţelor publice 33. 

Din punct de vedere urbanistic, orașul avea un carac- 
ter cu totul eterogen, încît amintitul redactor de la ,,Jour- 
nal de Bucarest”! scria că, în mod îndreptăţit, românii 
denumesc capitala lor „les Bucureşti” deoarece ar fi 
adunate la un loc „,quatre ou cinq villes” 14. ,,L’architec- 
ture de Bucarest est ondoyante et diverse. Aucune régle- 
mentation ni sujétion chaque siècle a laissé subsister son 
empreinte et chaque constructeur a agi à sa fantaisie’ — 
nota corespondentul ziarului ,, Siècle”, prezent în capitala 
României în vara anului 1877 15. În imediata apropiere a 
centrului politic şi monden se găsea cel comercial cu renu- 
mitele străzi, Lipscani, Şelari, Gabroveni, Blănari, Covaci, 
comparate de același francez cu ,,un vast bazar”. În acest 
cartier se găseau înghesuite dughene cu mărfuri de cea 
mai mare varietate. În partea de răsărit a orașului şi în 
vecinătatea Podului Mogoşoaiei, nordicul Gunnar Flood a 
întilnit unele luxoase şi impozante clădiri apartinind mari- 
lor boieri, în rest însă numai case mici 16. Fără a nega as- 
pectul sărăcăcios al majorităţii locuinţelor din diferitele 
cartiere bucureştene, ghidul lui Marsillac insistă mai mult 
asupra monotoniei atmosferei cu amprentă orientală 17. 
În schimb locotenentul Flood este mult mai sever în 
aprecieri şi mult mai veridic în descrierea cartierelor peri- 
ferice, cu căsuțe modeste, de un singur cat „destul de 
numeroase pe străzile mai importante, aiurea mult risipite”. 
Din stradă se pot vedea lucrătorii în interiorul caselor. 
Am văzut astăzi doi fierari lucrind, stind turceste [cu] 
nicovala băgată în pămînt” — se poate citi în jurnalul 
de impresii ale numitului ofiţer norvegian 18. Aceste apre- 


12 Cf, A. D. Petrescu, Semnificaţia recensămintului din 1878 la 
București, în ,,Bucureşti””, IX, 1972, p. 268. 

13 „,Statistica””, p. 5. 

14 Marsillac, op. cit., p. 30. 

15 Fr. Kohn-Abrest, op. cit., p. 112. 

16 General R. Rosetti, op. cit., p. 208. 

17 Marsillac, op. cit., p. 30—31. 

18 General R. Rosetti, op. cit., p. 206. 

cieri corespundeau nu numai unei realități edilitar- 
urbanistice, ci şi a uneia socio-economice reflectind condi- 
tiile de viaţă ale muncitorilor, ale celor „fără piine si 
lemne”, cărora le mureau copiii de foame, după cum se 
sublinia într-un apel al ziarului ,,Lucrătorul român” 
adresat asa-numitilor „părinţi ai oraşului”? 19. 
Preponderenta în Bucureşti a caselor mici şi modeste, 
fără etaj, în opoziţie cu un număr redus de locuinţe fas- 
tuoase, apartinind clasei dominante, sau contrastul dintre 
străzile bine pavate şi îngrijite din centrul orașului, ce 
aträseserä atenţia în 1877 scriitorului rus Vsevolod 
Garşin 2, şi ulițele desfundate ale cartierelor ceva mai 
îndepărtate, toate acestea au sărit în ochii celor ce au 
scris sub o formă sau alta, despre Bucureştiul anilor 1870. 
Datele statistice ale recensămîntului din 1877—1878 nu 
fac decit să confirme şi să întregească observaţiile acestora. 


Din numărul total de 20 323 edificii publice şi case de 
locuit, 91,71% erau clădiri doar de un cat. Celor cu trei 
pînă la cinci etaje le-au corespuns cifrele procentuale 
de 0,31%, 0,03%, si 0,01 %. Diferenţa de 7,94% reprezintă, 
procentul clădirilor cu două caturi 2. În privinţa materia- 
lului din care erau construite clădirile, situaţia la finele 
anului 1877 era următoarea : 44,15% clădiri din piatră și 
cărămidă, 46,72%, case de paiantă, 7,37%, din lemn, 1,67%, 
diferite construcţii din alte materiale 22. 

În amintita perioadă oraşul Bucureşti a avut 721 
străzi din care 4,47%, erau pavate cu piatră cubică, iar 
49,93%, cu piatră de rîu. Ulitele complet nepavate atin- 
geau cifra de 22,97%, iar cele acoperite cu şosele, lemn și 
macadam 22,63% %. 


Atmosfera, străzilor bucureştene prezenta izbitoare 
contraste nu numai din punct de vedere al clădirilor şi al 


19 Numărul din 5 nov. 1872 (st.v.), vezi Presa muncitorească şi socia- 
listă din România, vol. I (1865— 1900), partea I (1865— 1889), București, 
Edit. politică, p. 32. 

20 Vezi G. Bezviconi, Călători ruși în Moldova şi Muntenia, Bucu- 
resti, 1947, p. 436. 

21 „,Statistica”, p. 8—9. 

22 Jbidem, p. 9. 


23 Vezi P. S. Aurelian, Terra nostra, București, 1880, p. 282. 

pavajelor, ci şi din cel al mijloacelor de transport. Vechile 
familii boiereşti se întreceau în luxul trăsurilor cu arnăuţi 
în livrele galonate. Cele mai elegante caleşti aparțineau 
desigur casei domnitoare. ,,Le Prince Regnant a de très- 
beaux équipages, sa maison porte la livrée, riche et 
sobre, des Hohenzollern”, scria Marsillac în al său Guide 
du voyageur à Bucarest 2. Träsura, proprietate particulară, 
nu reprezenta doar un apanaj al boierimii ci si al virfurilor 
burgheziei, cea de-a doua elasă dominantă. Pe timp de 
vară, nenumărate echipaje puteau fi îintilnite pe Calea 
Mogoşoaiei, în faţa cofetäriei „Capşa”, căci se obișnuia ca 
femeile din protipendadă să mänînce prăjituri şi îngheţată 
fără să coboare din trăsuri în timp ce la mesele de pe trotuar 
şedeau „juni” civili şi ofiţeri care priveau — după cum 
aminteşte Constantin Bacalbaşa — „aceea expoziţie de 
femei tinere şi nostime” %, 

Cei ce nu aveau trăsuri proprii puteau închiria cîte o 
droşcă cu doi cai, cea mai mare parte a acestora, în număr 
de 505, ce circulau cu o viteză proverbială aparțineau 
lipovenilor 26. Principalele staţii pentru închirierea unui 
asemenea ,,mijloc rapid de locomoţie”, ce a uimit şi pe 
"locotenentul norvegian Flood 2, se aflau în faţa Teatrului 
Naţional, pe strada învecinată „Grădinii Episcopiei” 
(în locul actualului Ateneu Român), la biserica Zlătari şi 
sub dealul Mitropoliei 2. Pe străzile Bucureştiului mai 
circulau, în 1872, 250 căruţe sau birji folosite mai cu seamă 
pentru excursii sau călătorii în afara oraşului 2. Mai 
puteau îi văzute şi 7 omnibuze, trăsuri cu o capacitate de 
10 persoane, al căror itinerar varia în funcţie de zile şi 
sezon %. Transportul în comun începuse dealtfel să se 
dezvolte și sub alte forme. Încă în decembrie 1872 intrase 
în funcţiune prima linie de tramvai cu cai pe traseul Calea 
Tirgovistei (actualmente Calea Griviței), Podul Mogoşoaiei, 


24 Marsillac, op. cit., p. 32. î 
25 C. Bacalbaşa, Bucureștii de altădată, vol. I, Bucureşti, 1927, 


26 Marsillac, op. cit., p. 33. 

37 General R. Rosetti, op. cit., p. 204. 
28 Marsillac, op. cit., p. 33. 

29 Ibidem. 

30 Ibidem. 


2 — c. 1850 17 


Teatrul National, străzile Biserica Enei, Academiei, 
Coltei, Piaţa Sf. Gheorghe, Mosi îi. Pe lingă aceste mij- 
loace noi de transport puteau fi întilnite, în plin centrul 
capitalei, ceea ce a mirat pe locotenentul norvegian Flood, 
şi care cu boi 22. În sfirşit, pentru a completa aspectul 
străzilor bucureştene mai trebuie neapărat amintite şi 
sacalele cu apă 23 încă în număr de 449 în 1877—1878 34. 


Alimentarea cu apă a orașului constituia la acea 
vreme o mare problemă. Sacalele si puturile au continuat, 
pînă după războiul de independenţă, să reprezinte sursele 
de apă ale bucuresteanului #. 


În ceea ce priveşte sistemul de iluminare, Bucureştiul 
lăsa de asemenea încă mult de dorit. Centrul începuse, de 
la finele anului 1871, să fie luminat cu felinare şi lămpi cu 
gaz aerian %, primii abonaţi particulari fiind Sala Bossel, 
de pe Calea Mogoșoaiei, Gara Tirgovistei (actuala Gară 
de Nord), clădirile bogätasilor Vlasto, Fotino, Stancovici, 
Lahovary %, dar în cartierele periferice a continuat încă 
multă vreme să domnească lampa cu petrol. Între 1 sep- 
tembrie 1877 şi aceeaşi dată a anului 1878 s-au plătit de 
exemplu „societăţii gazului” 440 746 lei pentru 3 756 
lumini (becuri), perioadă în care consumul de petrol pentru 
1 684 lămpi s-a ridicat încă la 125 021 lei 38. 


În acest Bucureşti atit de eterogen cu case elegante 
ale „protipendadei”, construcţii variate apartinîind unor 
stiluri diverse, mai vechi şi mai noi, cu puzderia locuinţelor 
modeste ale micului burghez şi cu cele adesea mizere ale 
muncitorului, în acest oraş plin de contraste, cu cartierul 
său comercial de atmosferă orientală, se găseau totodată 


31 Istoria oraşului Bucureștii, red. resp. F1. Georgescu, vol. I, Bucu- 
resti, 1965, p. 332. 

32 General R. Rosetti, op. cit., p. 204. 

33 Marsillac, op. cit., p. 34. 

34 Statistica”, p. 12. 

35 Istoria orașului București, vol. I, p. 329. 

36 Vezi A. Cebuc, Contribuţii la istoricul iluminatului din capitală 
pină în anul 1900, în ,,Materiale de istorie și muzeografie'', II, 1965, 
p. 105—106. 

3? Istoria orașului Bucuresti, vol. I, p. 332. 


33 p.S. Aurelian, op. cil., p. 282. 

o seamă de vechi ctitorii voievodale, ca bisericile Radu 
Vodă, Sf. Gheorghe, Mihai Vodă, Mitropolia, Plum- 
buita %, amintind de vechea urbe reședință a domnito- 
rilor Tärii Românești. La toate acestea se adaugă edifi- 
ciile publice moderne, mai însemnate fiind Teatrul Natio- 
nal, a cărui construcţie neoclasică aparţinea anilor 1846— 
1852, după aprecierea gazetarului englez Patrick O'Brien 
(1853), „unul din cele mai frumoase şi mai izbutite teatre 
ce poţi găsi într-un oraș european” 4, monumentalul palat 
al Universităţii, operă arhitectonică a lui Alexandru 
Orăscu, încheiată în 1869, avind în faţă statuia lui Mihai 
Viteazul, ridicată în 1874 de Carrier —Belleuse, în sfirsit 
cele două palate domneşti. 


Reședința principală a domnitorului era fostul palat 
al boierului Dinicu Golescu # de pe Calea Mogoşoaiei, 
iar cea de-a doua, pentru timpul călduros al verii, se afla 
în vechile case domneşti de la Cotroceni #. La „curte”, 
Carol I introdusese protocolul obișnuit în mai toate casele 
domnitoare ale Europei occidentale 43. 


În acest Bucureşti, al anilor ,70” din veacul trecut se 
mai găseau vechi hanuri, cum era cel ce purta numele lui 
Şerban Vodă, de pe locul actualului palat al Băncii Natio- 
nale, sau cel al lui Manuc, devenit ,, Hotel Dacia”, așezat 
foarte aproape de străzile Gabroveni, Covaci sau Blănari 
unde se găseau de asemenea astfel de vechi stabilimente 4. 
Unele dintre acestea, ale lui Simeon de pe Blănari sau cel 


39 Vezi N. Stoicescu, Repertoriul bibliografic al monumentelor feu- 
dale din București, Bucureşti, Edit. Academiei, 1961, p. 259— 264, 281 — 286, 
230— 234. 241—249, 314—315. 

40 Patrick O'Obrien, Journal of a residence in the Danubian principa- 
lities in the autumn and winter of 1853, London, 1854, cf. P. Cernovodeanu, 
Istoria Bucureștilor prin călători sträini, partea a III-a, p. 544 (în manuscris 
la Muzeul de istorie a municipiului Bucureşti). 

41 Vezi N. Stoicescu, op. cil., p. 41—43. În privinţa interiorului în 
anul 1872, vezi Marsillac, op. cit., p. 72—74. 


42 Vezi N. Stoicescu, op. cit., p. 47—50. 

43 Ceremonialul este prezentat în detaliu de Marsillac: op. cit., 
p. 75—78. 

# Pentru istoricul acestora, vezi N. Stoicescu, op. cit., p. 90—121. 
O privire contemporană epocii la care ne referim, în ghidul lui Marsillac, 
op. cil., p. 25—26. 


19 


din Gabroveni nr. 12, ajunseseră locuri de adăpost și 
întîlnire ale revoluționarilor din emigrația bulgară. 

O notă aparte o mai dădeau orașului şi numeroasele 
grădini cu lăutari. În lunile calde de vară protipendada” 
era atrasă însă mai mult de grădina ,,Raşca” %, pe strada, 
Academiei, cu muzică de café concert, unde cînta, violonistul 
Wiest 46, pe cînd poporul își descretea fruntile, după trudite 
zile de muncă, la, serbările cu muzică naţională de la Moşi 
şi Filaret 47, 

Oraşul București a fost tot timpul cel mai însemnat 
centru economie al ţării. În afara celor două întreprinderi 
metalurgice, înfiinţate în deceniul al VII-lea; al secolului, 
„Ereund” şi ,,Lemaître”, în 1872 a apărut „Compania 
generală Liège”. În același an au mai luat fiinţă Atelierele 
Centrale C.F.R., iar în 1873 s-a ridicat ,,Pirotehnia 
armatei”? 48. 

În condiţiile economice şi social-politice existente, 
dezvoltarea industriei bucureştene s-a încadrat în tiparul 
procesului de industrializare capitalistă, în sensul dezvol- 
tării cu prioritate a industriei ușoare. Dezvoltarea indus- 
triei românești şi ca atare si a celei din orașul Bucureşti a 
fost în general frînată de lipsa de independenţă a ţării. 
De asemenea, după 1875, cînd statul român a încheiat cu 
Austro-Ungaria prima convenţie comercială pentiu a 
marca pe această cale un pas spre neatirnare, afluen{a 
de produse industriale austriece şi maghiare pe piaţa 
românească împiedica, crearea unei adevărate industrii 
românești 4. 


45 Marsillac, op. cit., p. 27—28; vezi și C.C. Giurescu, op. cit., p. 396. 
Grădina purta numele primului €i proprietar, cehul Hrtschka, pe care 
locuitorii oraşului, neputindu-l pronunţa, l-au transformat în ,,Rașca”. 

46 N. Iorga, Istoria Bucureștilor, Bucureşti, 1939, p. 306. După cum 
relata corespondentul de război britanic, Frederick Boyle, în capitală 
existau ,,mai multe cafeuri chantants, după modelul Parisului, Italiei si 
uneori al Austriei”: F. Boyle, op. cit., p. 15. 

47 N, Iorga, op. cil., p. 306. 

43 Istoria orașului București, vol. 1, p. 306. 

49 Vezi C. I. Băicoianu, Istoria politicii noastre vamale si comerciale 
de la Regulamentul Organic st pînă în prezent, Bucureşti, 1904, p. 113; 
de asemenea G. Cioriceanu, La Roumanie économique et ses rapporis avec 
l'étranger de 1860 à 1915, Paris, 1928, p. 139—140. 

Recensämintul din 1877 —1878 a înregistrat în Bucu- 
resti doar 2 turnătorii de fontă şi 2 ateliere de obiecte 
mecanice, în schimb 97 de mori cu cai, 12 mori cu abur 
si 30 de tăbăcării. Tabloul complet al numărului de 
fabrici şi ateliere, cu indicarea specificului acestora, a fost 
în 1878 următorul : 


Destinația edificiilor 


Fabrici şi ateliere 50 


Felul întreprinderii Nr. Felul întreprinderii Nr. 
Luminäri de seu si Hirtie de ţigară 1 

săpun 8 
Fabricä de piine 1 Trăsuri și fierărie 7 
Spirturi si poverne 15 Ateliere de sculptură 1 
Sobe de cărămidă şi Teracotă 1 

cărămidă 2 
Bere 2 Tramvaie 1 
Vacs 1 Obiecte mecanice 2 
Tutun (regie) d | Turnătorii fontă 2 
Tăbăcărie 30 Uzină gaz aerian 1 
Cleiuri si ulei 5 Mori cu aburi 12 
Franzelärii 2 Mori cu cai 97 
Luminäri de ceară 1 Fabrică de mesele 2 


În domeniul industriei alimentare si ușoare, merită 
semnalată înfiinţarea următoarelor întreprinderi : Fabrica, 
de conserve D. Staicovici (1874), Fabrica de zahăr 
Chitila (1876), Täbäcäria M. Gh. Trandafirescu (1873), 
Întreprinderea I. V. Socec şi Co., cartonaj și tipografie 
(1871), Fabrica E. Lessel, de timplărie mecanică (1874) 51. 

Printre firmele bucureștene mai vechi se numărau, 
fabrica, de cărămizi a lui Max Ténolla (1876), cea de bazalt 
şi ceramică de la Cotroceni (1865), Tăbăcăria Bernard 
Weitasse (1867), tipografiile C. Gôbl (1859) si F. Gôbl, 
(1865), fabricile de bere Luther (1869) si Oppler (1854) 


50 , Statistica’”, p. 8. 
51 Istoria orașului Bucureşti, vol. I, p. 306. 


Moara Assan (1853) ş.a.52. La acestea se adaugă unele 
întreprinderi ale statului, precum Manufactura de tutun 
(1864), Fabrica de cărticele (foite de ţigară, 1864), Impri- 
meria statului (1839) sau a Monitorului Oficial 53. 

În Bucureşti existau în primul rînd multe ateliere, cu 
un număr restrins de lucrători, ceea ce și explică cifra 
redusă de „stabilimente industriale” din Bucureşti de la 
anumiţi indicatori ai amintitului recensămiînt. 


În ceea ce privește comerţul, numărul firmelor înre- 
gistrate în 18717—1878 se ridică la cîteva mii. Amintita 
anchetă a constatat, de exemplu, existenţa a 1 327 
circiumi, 377 băcănii, 240 croitorii, 201 măcelării, 150 
cismării, 128 prăvălii cu märuntisuri, 66 tinichigerii, 
60 curelării, 51 cojocării, 54 cofetării, 12 librării, 19 prăvălii 
pentru coafură si 138 bărbierii (frizerii), 14 giuvaergerii, 
21 magazine pentru mobilă, 36 ceasornicării, 19 farmacii, 
4 ateliere foto, 2 galanterii #. Rubrica corespunzătoare în 
fişele de recensämint cuprinde 109 poziţii. 

O delimitare a numărului de firme propriu-zis comer- 
ciale nu poate fi făcută deoarece o foarte mare parte dintre 
cele înregistrate erau totodată şi ateliere meşteşugăreşti. 
Amintita rubrică a recensămîntului poartă dealtfel 
denumirea de ,,Specificarea comerciurilor şi industriilor 
aflate în prăvălii” 5%. În orice caz numărul magazinelor 
era foarte ridicat odată ce cifra locuitorilor, cap de familie, 
antrenați în comerţ era foarte mare, proporţional cu cea, 
corespunzătoare celor angajaţi în industrie, dacă se ia în 
considerare faptul că existenţa întreprinderilor industriale 
moderne presupune o aglomerare a miinii de lucru. Conform 
datelor statistice oficiale, numărul de comercianţi, cap 
de familie, plus calfele şi ucenicii din acest sector economie 
s-a ridicat la 10 227 suflete faţă de 22 004 suflete de indus- 
triași și meseriaşi, cap de familie, inclusiv calfe şi ucenici 56. 


52 Vezi N. I. Paiano, La Grande Industrie en Roumanie de 1866— 1906, 
Bucarest, 1906, p. 88—106. 


53 Ibidem. 

54, Statistica’”, p. 17. 

55 Ibidem. 

56 Vezi A. D. Petrescu, op. cit., p. 269. 

Pe baza datelor furnizate de recensămîntul din 1877 — 
1878 numărul de muncitori industriali sau cel al patronilor 
de fabrici nu poate fi stabilit matematic. Tabelele statistice 
nu cuprind în primul rînd indicatorul „muncitor”. În al 
doilea rind rubrica patroni” cuprinde atit pe marii 
industriasi cît şi pe proprietarii micilor ateliere în care 
meşterul lucra de unul singur sau împreună cu un număr 
redus de salariaţi. În sfîrşit, folosirea, de către recensämint 
numai a indicatorilor „cap de familie” şi „membrii de 
familie” exclude posibilitatea unui calcul precis deoarece 
în unele familii lucrau într-adevăr numai bărbaţii, dar în 
altele erau angajate şi nevestele, uneori fiind trimişi la 
lucru chiar şi copii. O reconstituire a compoziţiei sociale 
a populaţiei Bucureștiului este totuşi posibilă, dacă sînt 
adunate la un loc cifrele corespunzătoare mai multor 
indicatori ai recensămîntului din 1877—1878, după cum 
a procedat cunoscutul economist al vremii, P. S. Aurelian5?, 

Potrivit calculelor lui P. Ş, Aurelian reiese că familiile 
de muncitori, indiferent de sectorul economic de care erau 
legate, totalizau 34 827 suflete, Chiar dacă adăugăm la 
această, cifră cele 20 847 suflete înscrise în rubrica „fără 
profesie”, ce include incontestabil pe muncitorii necalifi- 
cati, pe zilieri, cît şi pe şomeri, suma rezultată, respectiv 
de 55 674 suflete, este totuşi inferioară celei corespunză- 
toare proprietarilor de mijloace de producţie (91 842), 
Această realitate se explică prin existenţa încă a unui 
număr foarte mare de mici ateliere mestesugäresti spre 
deosebire de cifra redusă a marilor întreprinderi industriale, 
Valorile numerice înscrise în rubrica „profesiune liberă” 
(30 130) sînt în schimb foarte puţin concludente deoarece 
conform amintitului recensämint, la acest indicator au 
fost înscrişi pe lingă avocaţi, medici, actori, oameni de 
artă şi ofiţerii din garnizoana Bucureşti, funcționarii de 
toate categoriile, profesorii, toate aceste categorii făcînd 
parte din rîndul salariaţilor, Pentru formarea unei imagini 
asupra compoziţiei populaţiei bucureştene merită de a îi 
reţinut că în momentul începerii recensămîntului, Bucu- 


NT ur 
57 P. Ş. Aurelian, op. cit., p. 276. 

reştiul număra, calcul efectuat pe cap de familie, 2 598 
rentieri, 2 093 funcţionari la care se adaugă 159 angajaţi 
în consulate si 285 contabili din sectorul comercial, 183 
ingineri si arhitecţi, 206 avocaţi, 187 medici de toate 
specialităţile, 9 dentişti, 49 farmacisti, 92 moaşe, 449 
profesori de toate categoriile şi oameni de ştiinţă, 48 actori, 
31 actriţe, 94 muzicanți, 438 preoţi, diaconi, călugări şi 
călugăriţe 5%. Din toate datele de mai sus reiese că în peri- 
oada premergătoare şi în timpul războiului de neatirnare 
o mare pondere în compoziţia socială a populaţiei capitalei 
României a avut-o mica burghezie şi unele pături mijlocii, 
situație ce se va modifica simţitor în ultimele decenii 
ale secolului al XIX-lea pe măsura progreselor înregistrate 
de procesul de industrializare în noile condiţii create prin 
dobîndirea independenţei statale. 

Fenomenul de creştere numerică şi în acelaşi timp de 
maturizare a proletariatului industrial a caracterizat însă 
viaţa bucureşteană încă în anii ,,60” ai secolului şi cu 
atît mai mult în deceniul războiului de neatîrnare. Condi- 
file de muncă si viaţă ale lucrătorilor erau cele tipice 
perioadei de ascensiune a capitalismului, în care clasa 
muncitoare nu reușise încă să impună o normare a zilei 
de lucru sau să îngrădească arbitrariul salarizării. După cum 
sublinia la 12 noiembrie 1872 ziarul ,,Lucrätorul român”, 
ce apărea la Bucureşti ca organ al „Asociaţiei generale 
a tuturor lucrătorilor din România”, „sînt lucrători care 
după o muncă de 10 ore pe zi nu iau ca plată decît 4—5 
franci pe zi ; sînt lucrători care lucrează 12 ore pe zi sinu 
sînt salariați decît cu 3—4 franci pe zi ; sînt lucrători care 
lucrează cîte 14 şi 16 ore pe zi şi nu iau decît tot 3—4 franci 
pe zi”. „Chestiunea este gravă, căci ea secerä poporatiunea 
săracă şi încuibează în societatea românească o rană 
grozavă, sărăcia şi sărăcimea, rană ale cărei urmări sînt 
teribile”, se poate citi în numărul din 5 noiembrie al acelu- 
iaşi ziar. 


58 Statistica”, p. 94. 

Munca îndelungată, grea și în condiţii neigienice 5, 
îmbinată cu condiţii mizerabile de hrană şi locuit determi- 
nase räspindirea bolilor sociale, încît numărul morţilor din 
cauza tuberculozei faţă de totalul deceselor ajunsese să 
atingă la Bucureşti cifra procentuală de 14% în anul 1875 
și 16% în 1876 &, 

Starea mizeră a muncitorilor, în contextul creșterii 
numerice a proletariatului de fabrică, a stat la baza saltului 
calitativ pe care l-a cunoscut procesul de organizare de sine 
stătătoare a clasei muncitoare după 1870. Un prim 
moment l-a constituit luna mai 1872 cînd vechea instituţie 
de ajutor reciproc a muncitorilor din sectorul tipografie a 
fost reorganizată luînd numele de „Societatea generală 
de ajutor reciproc a lucrătorilor tipografi «Gutenberg »”, 
urmată la 10/22 iulie de apariţia noului organ de presă 
»Uvrierul”. Fără să se fi ridicat împotriva orînduirii 
capitaliste în ansamblul ei, această foaie, scotind la iveală 
mizeria şi condiţiile grele de muncă ale lucrătorilor, a 
demascat exploatarea şi a militat pentru unirea acestora 
în scopul luptei pentru ridicarea nivelului de trai. „Uniţi 
într-un adevărat scop de înaintare şi îmbunătăţire a soar- 
tei, cea mai mare parte a lucrătorilor tipografi au găsit de 
cuviinţă de a ne grupa sub un stindard care să reprezinte, 
de acum şi în viitor, unirea și infrätirea tuturor lucrătorilor 
pentru ca astfel să putem dărima răul si injustitia ce de 
mult bintuie clasa lucrătorilor”, se poate citi în articolul 
program al amintitului jurnal ce apărea la Bucureşti 61. 


59 Legea din 1874 pentru organizarea serviciului sanitar cit şi regu- 
lamentul din 1875 cu privire la industria insalubră nu au cuprins nici un 
fel de dispoziții obligatorii pentru patroni în scopul asigurării sănătăţii 
muncitorilor din întreprinderile industriale. 

50 N. N. Constantinescu, Din istoricul formării şi dezvoltării clasci 
munciloare din România. Pină la primul război mondial, Bucureşti, Edit, 
politică, 1959, p. 179—180. 

61 Documente privind inceputurile mișcării munciloreşti şi socialiste 
din România (1821— 1878), București, Edit. politică, 1971, p. 625—626. 

După cum se poate constata din acest editorial al ,, Uvrie- 
rului” o anumită ideologie de clasă era prezentă 62. 

La cîteva luni după apariţia ,,Uvrierului” s-a consti- 
tuit la vechiul sediu al Ateneului din Bucureşti, în ziua de 
1/13 octombrie 1872, ,,Asociatia generală a lucrătorilor 
din România” 65, ce a cuprins muncitori din toate ramurile 
de producţie. Era primul pas de organizare a clasei munci- 
toare pe plan national. Deşi nu s-a afirmat direct ca o 
organizaţie politică, , Asociaţia”, prin larga ei sferă de preo- 
cupări, a depăşit cu mult domeniul simplei într-ajutorări 
a lucrătorilor. Era vădită căutarea celor mai adecvate 
mijloace în vederea emancipării muncitorilor cu scopul 
combaterii mizeriei și exploatării &. Începînd din 5/17 
noiembrie al aceluiaşi an, a apărut în capitală, vreme 
de aproape doi ani, ziarul ,,Lucrätorul român” (din 1873 
doar sub titlul „Lucrătorul”), oficiosul numitei asociaţii. 
În articolele publicate de acest jurnal începuseră să fie 
abordate si puse în discuţie cauzele care determinau 
starea de împilare şi de spoliere a muncitorilor &. Atit 
„„Asociaţia”? cît si organul ei de presă au fost nevoite însă 
să-şi înceteze activitatea în primăvara anului 1874 datorită 
opresiunii guvernului conservator prezidat de Lascăr 
Catargiu. 

Între timp luase naştere în București, în ianuarie 
1873, asociaţia tipografilor de la Imprimeriile Statului, 
organizaţie ce-şi luase numele de „Matei Basarab”, iar 
cîteva luni mai tîrziu „Unirea lucrătorilor constructori 
români”? 66, 

În condiţiile mizere de trai a muncitorimii bucureștene 
şi în paralei cu progresele înregistrate de către aceasta pe 
plan organizatoric şi ideologic, capitala a fost martora, 


s2 Cu privire la rolul avut de ziarele ,,Analele tipografice” (1869), 
»Uvrierul’’ (1872) si ,,Lucrätorul român” (1872), vezi A. Deac, Primele 
gazele muncitorești si începulul organizării clasei muncitoare, în ,,Analele 
Institutului de istorie a partidului de pe lingă C.C. al P.C.R”, XI (1965), 
nr. 6, p. 85—90. 

3 Istoria orașului București, vol. 1, p. 317. 

64 Vezi V. Petrişor, Un moment semnificatio din istoria mișcării 
noastre muncitoreşti; crearea Asociaţiei generale a tuturor lucrătorilor din 
România, în ,,Anale de istorie”, XVIII (1972), nr. 5, p. 68. 

66 Ibidem, p. 76. 

66 Ibidem, p. 77. 


26 


primelor acţiuni greviste. Anul 1872 a fost marcat de greva 
muncitorilor de la Regia de tutun, urmată în 1873 de cea 
a tipografilor de la Imprimeriile Statului, iar în 1874 de 
mişcarea grevistă a lucrătorilor croitori 57. 


În anul 1875 au fost semnalate în capitala României 
primele forme organizate de activitate socialistă. Înfiinţată 
la 1/13 ianuarie al numitului an „Societatea studenţilor 
medicinişti români din Bucureşti” a avut printre cei 12 
întemeietori, pe studenţii socialişti C. I. Istrati, Const. 
Stăuceanu şi Gh. Manicea. Curind ,,Societatea” a intrat 
sub conducerea directă a socialiștilor căci în 1876 C. I. Is- 
trati a devenit preşedinte, iar Alex. Spiroiu, şi el socialist, 
unul dintre cei doi secretari 68. Acest cerc socialist, la care 
a participat curînd şi N. Zubcu— Codreanu %, şi-a ţinut 
şedinţele în camerele internilor de la „Colțea, ,,Filantro- 
pia” şi „Spitalul de copii” 7%. În toamna lui 1875 luase fiinţă, 
tot la Bucureşti, ,,Societatea de cultură şi solidaritate 
între studenţi”! 71. 


În momentul începerii războiului de neatirnare şi-a 
făcut apariția (26 mai/7 iunie 1877), pentru foarte scurtă 
vreme, ziarul ,,Socialistul”, editat de cercul socialist 
bucureștean. Numita gazetă a propagat idei democrat- 
-revolutionare, socialist-utopice, a atacat fanatismul reli- 
gios, a condamnat războaiele de cotropire și a justificat 
pe cele de eliberare a popoarelor, plasindu-se în acel 
moment pe cea mai înaltă poziţie ideologică, în comparaţie 
cu celelalte publicaţii bucureștene 72. Suprimat de guvern, 


#7 Istoria orașului București, vol. IL, p. 317; vezi şi N. N. Constanti- 
nescu, op. cit., p. 181. 

58 Vezi V. Gomoiu, Istoricul Societăţii studenților în medicină (1875— 
1905), București, 1906, p. 27. 

6 Refugiat din Rusia, fiind urmărit de autorităţile ţariste pentru 
concepțiile sale democrat-revolutionare, Zubcu-Codreanu s-a stabilit 
la București în primăvara anului 1875 înscriindu-se în anul 11 al Facultăţii 
de medicină. 

70 G. Brătescu, Sănătatea Bucureștilor (1862—1944), Bucureşti, 
Edit. medicală, 1970, p. 65; vezi şi G. Brătescu şi G. Grosz, Tradiţii 
democrate si revoluționare in medicina română, în ,,Ocrotirea sănătăţii 
în R.P.R.*?, VI(1956), nr. 1, p. 82—93.: 

71 Istoria orașului București, vol. I, p. 319. 

12 Vezi Presa muncitorească si socialistă din România, vol. I, (1865— 
1900), partea I (1865—1889), București, Edit. politică, 1964, p. 34—43. 

„Socialistul” a reapărut sub titlul „Cuvîntul””, dar a fost 
şi în această formă suspendat de guvernul liberal condus de 
I. C. Brătianu. Totodată Prefectura Poliţiei Capitalei à . 
desființat „Societatea de cultură si solidaritate între 
studenţi”, sub motiv că ar unelti, sub influenţa ,,nibilisti- 
lor”? ruşi, împotriva ţarismului. 

În acea vreme arena politică din România era domi- 
nată de cele două grupări reprezentind interesele claselor 
conducătoare, partida liberală şi cea conservatoare, ambele 
împărţite în diferite fracțiuni încît nu se poate vorbi încă, 
de partide politice definitiv închegate 73. 

Pentru a întregi tabloul, cu scopul reconstituirii cadru- 
lui în care s-au desfășurat evenimentele proprii istoriei 
Bucureştiului în timpul războiului de neatîrnare, dar și 
pentru a completa seria de factori determinanti, la nivelul 
suprastructurii, ai mentalului colectiv bucureştean, este 
necesar de a mai adăuga că orasul-capitalä a României 
era concomitent şi cel mai puternic centru cultural al 
ţării. Procesul de concentrare a elitei intelectualitätii 
româneşti la Bucureşti era în plină desfăşurare. În primul 
rînd capitala României găzduia „Societatea Academică”, 
viitoarea, Academie Română”. La Bucureşti, deşi concu- 
renta Iaşului nu putea fi neglijată, funcționau diferite 
asociaţii de prestigiu cu caracter ştiinţific și mai multe 
instituţii de învăţămînt superior incluse în' cadrul Uni- 
versitätii. Numitul oraș de pe malurile Dimboviţei 
strinsese de asemenea cea mai mare parte a cunoscutei 
pleiade de mari scriitori ai epocii. 

Sub aspect cantitativ, nivelul de instrucţie şi ca atare 
de cultură al populaţiei bucureștene era în schimb scăzut, 
realitate Ce nu face altceva decît să pună în lumină si din 
acest punct de vedere contradicţiile specifice etapei de 
dezvoltare a orînduirii burgheze din România în a doua 
jumătate a secolului trecut. Din tabelul statistic prezentat 
cu cîteva pagini mai înainte, şi alcătuit de economistul 
P. S. Aurelian, se poate constata numărul nestiutorilor 


73 Vezi V. Maciu, Condiţiile interne ale proclamării independenţei 
României, Bucureşti, 1955 ; de asemenea Dan Berindei, Cucerirea indepen- 
denfei României (1877— 1878), București, Edit. ştiinţifică, 1967, p. 22—36. 


28 


de carte la diferitii indicatori. Slaba preocupare a guver- 
nanfilor vremii faţă de învățămîntul public este dovedită 
si de numărul redus al instituţiilor de învățămînt înregis- 
trate de recensămîntul din 1877—1878. La acea dată 
funcționau în capitală cîte 15 şcoli primare de băieţi si 
fete, frecventate de 4 052 şcolari 74, 7 licee, gimnazii și 
pensioane, luate la un loc,la care se mai adăugau 2 semi- 
narii şi 4 școli profesionale, în sfîrşit o universitate cu mai 
multe facultăţi, o şcoală militară și o școală veterinară 
pentru armată. 


Plin de contraste, cu o viaţă politică trepidantă în 
cadrul unei democraţii burgheze, cu o populaţie în jur de 
180 000 de locuitori, a căror ospitalitate și amabilitate nu 
putea fi descrisă — conform unei aprecieri a ziaristului 
newyorkez Carroll Tevis — „decit în termeni elogioşi” %, 
acesta, era orașul București, capitala României, care a trăit 
momentele pline de încordare ale războiului pentru 
neatîrnare, în: anii 1877—1878. 


2. Redeschiderea problemei orientale 
şi ecoul evenimentelor 
din sudul Dunării la Bucureşti 


Răscoala cu caracter social si national, izbucnită în 
Bosnia şi Herţegovina, în vara anului 1875, s-a extins cu 
repeziciune în Balcani, creînd complicaţii internaţionale 
şi aducind Europa în pragul războiului. Problema orien- 
tală revenea din nou în atenţia marilor puteri şi vechile 
animozitäti şi rivalități dintre statele europene reîncepeau 


74 P, S. Aurelian, op. cit., p. 282. 

"5 A Nation in Transition, în ,, The New York Times”?, 3 iun. 1877. 
cf. Cornelia Bodea, Unitatea naţională şi independența României oglindile 
în memorialistica şi presa americană, în ,,Revista de istorie”, 30, (1977), 
nr. 5, p. 855. În articolul The Country of Roumania. Bucharest as it is 
(,, New York Times”?, 9 jun. 1877) acelaşi corespondent de presă american, 
comparind Bucureştiul din anul 1877 cu cel din 1856, ajunge la concluzia 
că oraşul se ridicase între timp la nivelul marilor centre europene fäcindu-] 
să-și merite pe deplin supranumele de ,,Paris oriental”? : cf. Cornelia Bodea, 
loc. cit., p. 855. 

să se manifeste. Examinarea situaţiei existente la acea 
dată în Europa, precum şi relevarea intereselor marilor 
puteri în Balcani, arătau că în lupta de afirmare ca naţiuni 
de sine stătătoare, popoarele balcanice au avut de luptat 
nu numai împotriva Imperiului otoman, dar şi a puterilor 
care aveau interese în menţinerea acestui stat sau aspi- 
rau la împărțirea lui. 

Imperiul otoman, care ani de-a rîndul fusese folosit de 
către puterile apusene şi centrale ca o barieră împotriva 
expansiunii rusești în sud-estul Europei si spre strimtori, 
era in declin economic, financiar şi politic 76. Gheorghe 
Căliman, un vechi prieten al domnitorului Cuza, în urma 
unei călătorii făcute în 1864, descria astfel Turcia : ,,La 
prima vedere, turcii și Imperiul turc par ceva gigantic, 
formidabil, neexplicabil, dar, după un examen mai atent, 
se vede că e o spumă de mare, care-n momentul furiei se 
umilă [...] se întinde, copioasă-n suprafaţă, cotropeste, 
îneacă totul [...], dar, cînd începe a se tempera, ea se 
nimiceste si totul ce se credea zdrobit subt dinsa, se ridică 
mai frumos, mai viguros, şi mai strălucitor decit înaintea 
aparentei catastrofe” 77, 


Rusia, dimpotrivă, era în plină ascensiune, exercitind 
o presiune crescîndă asupra Porții. Mişcarea cunoscută sub 
numele de ,,panslavism?”, ce a luat naştere în imperiul rus, 
s-a, răspîndit şi în rîndul popoarelor slave din sud-estul 
Europei. Deși la început guvernul țarist s-a temut; de acest 
curent popular, cu timpul a făcut din el un instrument al 
politicii sale de subminare a dominaţiei otomane și de 
înlocuire a acesteia cu una țaristă. Unul din exponentii 
acestei mişcări, contele Ignatiev, a fost trimis la Constan- 
tinopol, în calitate de ambasador al guvernului de la 
St. Petersburg. Timp de 13 ani el a luptat pentru a resta- 


76 Dim'trie Djordjevié, Revolutions nationales des peuples baicaniques 
(1804— 1914), Beograd, 1965, p. 100; vezi si Roderic R. Davison, Reform 
in the Oioman Empire, 1856—1876, Princeton University Press, 1963, 
p. 311. 

7? Gheorghe Căliman, Echilibrul în Orient sau Serbia şi România, 
1865, p. 11. 

bili şi consolida influenţa rusă asupra Porții, erijindu-se 
în protector al popoarelor creştine din Imperiul otoman 78. 

Franţa si Austria ®, care-şi disputaseră supremaţia 
timp de secole pe continetul european, au trecut pe planul 
al doilea. Evenimentele dintre anii 1859 şi 1871 au contri- 
buit la diminuarea rivalitätilor dintre ele prin unificarea 
Germaniei şi transformarea acesteia în mare putere euro- 
peană. Afirmarea ei în centrul Europei, nu numai că 
priva Turcia de doi din protectorii ei, Franţa şi Austria 8 
dar influenţa si asupra reconcilierii dintre Rusia si Austria, 
ale căror rivalități în Balcani constituiau pentru noul 
imperiu german cea mai bună garanţie a securităţii şi 
supremaţiei sale. 

După 1871, atît Austro-Ungaria cît şi Rusia s-au 
străduit să facă din Germania un punct de sprijin în rezol- 
varea, în avantajul lor exclusiv, a problemei orientale. 
Germania, la rîndul ei, a tins să facă din Austrio-Ungaria 
şi Rusia doi aliaţi, cu concursul cărora să prevină o coaliţie 
europeană împotriva sa şi să menţină izolarea Franţei. 
Acest plan, conceput de cancelarul Germaniei, Bismarck, 
8-a concretizat în ,,Liga celor trei împărați”. Înțelegerea 
s-a dovedit de suprafață, deoarece Balcanii au constituit 
pentru Austro-Ungaria si Rusia un profund element de 
conflict, 


Anglia abandona conduita de izolare şi neinterventie 
în Europa. Recenta orientare a cabinetului britanic condus 
de Disraeli era determinată, pe de o parte, de interesul 


7% B. H. Summer, Ignaliev at Constantinople, 1864— 1874, în ,,Sla- 
vonic Review”, 1933, p. 341—353; L. S. Stavrianos, The first Balkan 
alliance system, 1860—1876, în ,,Journal of Central European Affairs”, 
1942, p. 267—290; D. Mackenzie, Panslavism in practice. Cherniaev in 
Serbia 1876, în ,, Journal of Modern History”, 1964, p. 779— 797, 

2 M.D. Stojanovié, The Great Powers and the Balkans 1875—1878. 
Cambridge, 1968, p. 31. 

80 Într-o declaraţie tăcută în cadrul unei conferinţe, la 29 ian. (st.n.) 
1875, Andrâssy, ministrul de externe al Austro-Ungariei, avea să reafirme 
necesitatea menţinerii Imperiului otoman: ,,Turcia este de o utilitate 
aproape providentialä pentru Austria; existenţa ei este esenţială pentru 
interesele noastre. Ea menţine sfalu-quo-ul micilor state si îngrădeşte 
aspiraţiile lor în favoarea noastră. Dacă Turcia n-ar exista, toate aceste 
grele îndatoriri ar cădea asupra noastră”, M. D. Stojanovit, op. cit., p. 31. 

manifestat din noul faţă de problemele din Orientul 
Apropiat şi în special faţă de politica Rusiei ţariste, iar pe 
de altă parte, de „alianţa celor trei împăraţi”!, care amenin- 
fau echilibrul european si excludeau Anglia de la afacerile 
Europei. 

În România, atenţia oamenilor politici era concentrată, 
în direcţia obținerii independenţei de stat. Deşi în principiu 
toţi erau de acord că obiectivul esenţial al politicii externe 
era independenţa, oportunitatea şi modalitatea obţinerii 
acestui mare ideal naţional erau diferite. Reamintim că, 
în fapt, România exista ca o entitate distinctă, bucurin- 
du-se de o deplină autonomie internă, dependenţa ei faţă 
de Imperiul otoman fiind destul de limitată. 

În vreme ce radicalii, în opoziţie, militau pentru o 
politică îndrăzneață, văzînd în mişcările din sud-estul Euro- 
pei şi în neînțelegerile dintre marile puteri prilejuri pentru 
obţinerea  neatirnării statale a României, conservatorii, 
aflaţi la putere, se pronunţau pentru negocieri diplomatice 
şi atragerea marilor puteri la cauza română 82. Astfel se 
prezenta în linii mari situaţia în ajunul redeschiderii 
problemei orientale. 

Dacă la început răscoala din Herzegovina şi apoi 
din Bosnia a fost un protest împotriva sporirii sarcinilor 
fiscale, cu timpul ea a căpătat un caracter politic, trans- 
formîndu-se într-o luptă de eliberare națională. Răscoala a 
antrenat și alte popoare supuse sub o îormă sau alta 
Porții, cistigind simpatia opiniei publice internationale. 
Iniţial, cabinetele europene au considerat că mișcările 
din Herţegovina „vor îi înăbuşite imediat aşa cum au fost 
şi altă dată”! 8. Ele erau înclinate să colaboreze pentru 
stingerea acestui focar de răscoală pentru că, după cum 
arăta gerantul Agenţiei române la St. Petersburg, Emil 
I. Ghica, marile puteri se temeau „de orice ar putea tulbura, 
pacea în Europa şi mai ales de ceea ce ar fi de natură a 


81 Unprinted Documents, în ,,Slavonic Review”, vol. III, dec. 1924, 
p. 431. 

#1 Apostol Stan, Independența statală in gîndirea si practica politicä 
a anilor 1859—1877,în,,Revista de istorie”, nr. 10, 1975, p. 1 505— 1 531. 

83 Documente privind istoria României. Războiul de independenţă, 
vol. I, partea a 2-a, București, 1954, doc. 2 (în continuare: Războiul de 
independenţă). 


32 


face să renască chestiunea Orientului” 4. Astfel cancelarul 
Rusiei, Gorceakov, se arăta dispus pentru o cooperare 
anglo-rusă în problema orientală % şi îndemna Serbia să 
păstreze neutralitatea 8. Dar precipitarea evenimentelor 
din Balcani a demonstrat gravitatea crizei existente şi, 
după ziarul bucureștean ,,Pressa””, ceea ce trebuia să se 
discute în diplomaţie era „nu numai problema Bosniei 
şi Herzegovinei dar si a Turciei” 8. 

Divergentele dintre marile puteri în problema orien- 
tală reapăreau din nou. Părerile erau împărţite nu în ce 
priveşte necesitatea localizării si stingerii conflictului, ci în 
problema mijloacelor celor mai practice şi eficace pentru a 
se ajunge la acest scop. Unele puteri erau pentru o inter- 
ventie în realizarea reformelor din Imperiu] otoman în 
timp ce altele erau împotriva amestecului străin conside- 
rînd Turcia capabilă să-şi rezolve singură criza internă 88. 

Editorialul din 3 septembrie (st. v.) 1875, din ,,Pressa?”, 
organ al guvernului de la București, comentind atitudinea 
cabinetelor europene faţă de soluţionarea crizei, arăta că 
Franţa susținea menţinerea riguroasă a statu-quo-ului 
prin respingerea „pretențiilor popoarelor creştine”, pe 
cînd guvernele britanic şi italian păstrau o atitudine 
rezervată. Cit privește puterile apartinind „alianţei ce- 
lor trei împărați” (Germania, Austro-Ungaria si Rusia) 
acestea, se pronuntau pentru asigurarea păcii prin îmbună- 
tätirea soartei popoarelor din Imperiul otoman ®. Rusia, 
prin organul său oficios „Le Nord” susținea intervenţia nu 
numai a puterilor nordice, dar chiar a Europei, „spre a 
convinge Poarta de necesitatea reformelor şi de pericolul 
ce o ameninţă în caz de refuz” %. Trebuie remarcat însă 
faptul că presa oficială din toate ţările, indiferent de 
punctul de vedere adoptat de guvernul respectiv, era de 


8 Ibidem, doc. 6. 

85 Unprinted Documents, în ,,Slavonic Review”, vol. III, mart. 1924, 
p. 426— 427. 

86 Războiul de independenţă, vol. I, partea a 2-a, doc. 6. 

8? „,Pressa”, 21 aug. (st.v.), 1875, nr. 184. 

88 D, A. Sturdza, Charles I-er. Roi de Roumanie, Bucureşti, 1899, 
vol. I, p. 965. 

89 ,,Pressa”, nr. 195, 4 sept. (st.v.) 1875. 

90 Războiul de independență, vol. I, partea a 2-a, doc. 24. 

acord „a constata grava pozitiune a Turciei şi a consilia 
pe guvernul otoman să dea statisfacere creştinilor prin 
reforme serioase și eficace” 9. 

Precipitarea evenimentelor din sudul Dunării făcea 
putin probabilă o înţelegere dintre insurgenți şi turci care 
să ducă la soluţionarea pașnică a problemei orientale. 
Momentele de calm aparent deveneau și ele din ce în ce 
mai rare. 

Dintre toate statele, România se găsea în poziţia cea 
mai critică. Atitudinea adoptată la începutul conflictului 
de către guvernul conservator de la Bucureşti al lui Lascăr 
Catargiu era aceea a respectării unei stricte neutralitäti 
deşi în nota adresată de Vasile Boerescu, ministru de 
externe, lui Iancu Ghica, agentul României la Constanti- 
nopol, se preciza că în ţară exista ,,0 simpatie pentru 
aceste naţiuni” şi „cele mai strînse legături” cu ele. Însă 
în aceleaşi instrucțiuni se arată în continuare că necesi- 
tatea „rezervei desävirsite a guvernului român era dictată 
de interesele” ţării care cereau să se ducă ,,0 politică 
națională separată şi independentă” %2. 

La începutul evenimentelor din Herţegovina atitu- 
dinea partidului liberal a fost şi ea rezervată, dar odată 
cu extinderea răscoalei în Bosnia, a intervenţiei Muntene- 
grului şi a posibilei intrări a Serbiei de partea răsculaților, 
poziția liberalilor a devenit mai fermă, cäpätind convin- 
gerea că în condiţiile existente în Balcani, România avea 
şanse să-şi realizeze aspiraţiile ei de veacuri — indepen- 
denfa. ,Românul” din 13/25 noiembrie analizind politica 
marilor puteri faţă de criza orientală se întreba cu neliniște 
dacă România ,,va şti să se folosească de evenimente” 
de care „poate să depindă mărirea sau decăderea ei” 5. Un 
alt cotidian „Curierul Bucureșcilor” din 18 august (st. v.) 
1875 ridica aceeaşi problemă. „Ce atitudine va lua Româ- 
nia față cu iminenta izbucnire a conflagrației orientale ? 
Mai are valoare într-un asemenea caz testamentul lui 
Ştefan cel Mare? Nu este România chiar aceea, care e 
chemată în concordia solidară, a juca rola principală în 


91 Ibidem. 
92 Ibidem, doc. 17. 
93 Ibidem, doc. 44. 


concertul poporatiunilor orientale? Poate ea renunţa la 
această rolă, fie şi pentru un moment fără ca să pericliteze 
interesele sale cele mai vitale?” #4, 


Starea psihologică în care se găseau cercurile politice 
bucureştene, în vara anului 1875, a cuprins şi opinia publică 
din România. Bucureştiul, centrul politic al ţării unde se 
desfăşura, întreaga activitate a partidelor de guvernämint 
şi de opoziţie, era şi el stăpînit de nelinistea ce învăluia 
sud-estul Europei. Populaţia capitalei, informată de cele 
aproximativ 10—12 ziare care apăreau în Bucureşti la acea 
epocă, era interesată în cunoaşterea și evoluţia situaţiei 
internaţionale. 


Cele mai räspindite ziare erau ,„Românul” condus de 
C. A. Rosetti, organ al partidului liberal şi ,„,Pressa” sus- 
tinätoarea conservatorilor şi al cărei suflet era Vasile 
Boerescu. Pe lingă acestea erau ,,Trompeta Carpaţilor”, 
a cărui director era Cezar Boliac, ,,Alegätorul liber” % şi 
„Viitorul” de nuanţă liberală „Curierul Bucureşcilor”, 
„Le Journal de Bucarest”, ,„Timpul” (1876) si altele mai 
puţin importante şi a căror apariţie era neregulată. 

Dacă la începutul crizei orientale ştirile din presă 
erau lapidare, transmitind scurte note telegrafice ale agen- 
ţiilor internationale, cu timpul, odată cu extinderea revol- 
telor, cu rezistența dirză a răsculaților, ce îndrăzneau să 
ţină piept armatelor turceşti cu propriile lor mijloace, 
interesul pentru cele ce se petreceau în aceste regiuni a 
crescut. Opinia publică bucureșteană nu s-a mai mulțumit 
cu simple informări, iar ziarele, care reflectau pulsul şi 
atmosfera capitalei, au început să transmită mai pe larg 
nu numai comentariile marilor cotidiene străine sau depe- 
sele telegrafice ale agenţiei Havas, dar să dea în editoriale 
şi în articole documentate explicaţii şi aprecieri asupra 
crizei orientale. De asemenea a căutat să pună la curent 
cititorii cu aşezarea geografică a provinciilor răsculate 
din Imperiul otoman, descriindu-se obiceiurile, ocupaţia 


34 „Curierul Bucureșcilor”, 18 aug. (st.v.) 1875. 

95 A apărut în 23 ian. 1875. În administraţia organului de presă al 
coaliției de la Mazar-Pașa, girant responsabil și corector era viitorul mare 
scriitor I. L. Caragiale, iar administrator Grigore Serurie (vezi C. Bacal- 
bașa, Bucureştii de altădată, vol. 1, Bucureşti, 1927, p. 130). 

populaţiei şi bineînţeles cauzele care au împins aceste 
popoare subjugate de secole să-şi ceară dreptul la o viaţă 
liberă şi independentă. Astfel B. Ionaşcu în „Curierul 
Bucureşcilor”! din 7 septembrie (st. v) 1875, semna un 
articol intitulat Herţegovina. El descria ţara, istoria, 
poporul, obiceiurile şi bogăţiile acestei provincii. În 
încheiere autorul arăta: ,,Cauza actualei insurectiuni e 
unică : recunoașterea, de sineşi, dorința recunoaşterii drep- 
tului, scuturarea jugului sclaviei — ceea ce curînd sau mai 
tirziu, însă un tirziu apropiat, va trebui să se împlinească”"%e. 
»Românul” din 13 august (st. v) informa populaţia despre 
numărul şi componenţa armatei insurgenților în compara- 
tie cu cea a turcilor ca şi despre numerosii voluntari sirbi 
şi chiar foşti garibaldieni ce s-au înscris în rîndurile luptă- 
torilor %. 

Simpatia si admiraţia pentru vitejia popoarelor răs- 
culate erau de asemenea oglindite în articolele din presa 
vremii. Ele aveau să stirnească enutziasmul şi stima 
bucureştenilor pentru insurgenți. „Curierul Bucureşcilor” 
întrebîndu-se dacă puterile îşi dovedeau neputinta în re- 
zolvarea „noului nod gordian”, adică a chestiunii orien- 
tale, pentru ce atunci „moartea să secere una dintre cele 
mai brave semintii slave, aceea a Herzegovinenilor”! 58. 


Aceeaşi foaie, în articolul intitulat Insurecția slavă și 
puterile Nordului, arăta că ceea ce preocupa opinia publică 
era răspunsul la „niște simple întrebări” şi anume: 
recunoștea guvernul ture că popoarele subjugate „nu mai 
voiesc să fie tratate ca în secole de barbarie? ”, că diplo- 
mafia europeană nu va mai sta „cu miinile în sin” şi va 
interveni în favoarea răsculaților ? iar singele popoarelor 
„vărsat cu atita eroism” asigura acestora egalitatea 
înaintea legilor, înaintea drepturilor şi a datoriilor? 
În sfirşit se punea chestiunea dacă oamenii politici ai 
Imperiului otoman erau convinşi că în secolul al XIX-lea, 
într-una din părţile cele mai însemnate ale Europei, 
existenţa unui stat compus din cucerifi si cuceritori era 


% ,,Curierul Bucureşcilor”, 7 nov. (st.v.) 1875. 
$? Războiul de independență, Vol. I, partea a 2-a, doc. 22. 
9% „Curierul Bucurescilor”, 10 aug. (st. v.) 1875. 

„un anacronism” %. „Alegătorul liber”, organ al opoziţiei 
liberale, referindu-se la eroismul poporului din Herze- 
govina ce avea de înfruntat trupe superioare în număr 
forțelor răsculaților, conchidea „cînd un popor eroic ca 
herzegovinenii, patriotic, necorupt se răscoală pentru a 
scutura jugul, pentru a cere cu armele în mînă și a plăti 
cu singe de oameni un loc printre popoarele libere, atunci 
fiecare insurgent poate număra cit trei, cît cinci şi mai 
mulţi chiar din acei ce vin să înäbuseascä strigătul de 
libertate”? 100. 

Înräutätirea situaţiei a determinat intervenţia, oficială, 
a cabinetelor celor trei curţi nordice. La cererea acestora 
s-a alcătuit în Herzegovina, o comisie formată din consulii 
marilor puteri, avînd ca misiune realizarea unei înţelegeri 
între insurgenți şi guvernul turc. Räsculatii au făcut 
cunoscut acestora adunaţi la Mostar aspiraţiile si scopul 
luptei lor declarind că n-au să depună armele pînă nu li se 
garanta autonomia. ,,Alegätorul liber”, referindu-se la 
intervenţia alianţei celor trei împărați pentru ,,infrin- 
gerea”” insurecției şi menţinerea statu-quo-ului în afacerile 
interne ale Imperiului otoman, era de părere că solici- 
tudinea acestora era determinată de faptul că Europa nu 
era pregătită să rezolve problema orientală si de teama 
„că în cazul unei răscoale generale a popoarelor” din 
Imperiul otoman, această chestiune s-ar fi putut rezolva 
„in interesul naționalităților fără participarea marilor 
puteri”. Același cotidian conchidea cu amărăciune : „în 
numele acestei păci” pe care cele trei mari puteri vor s-o 
impună, aveau să fie „sacrificate naţionalităţi, drepturi 
şi progrese...”. „Fie suferinţele herzegovinenilor și ale 
bosniacilor imense” —se scria în continuare — „fie dreptu- 
rile lor la viaţă si la existenţă indiscutabile, diplomaţia îi 
condamnă a suferi cu resemnare”. Egoismul aceleiași 
diplomaţii hotăra însă „mai bine să piară un popor demn 
de o mai fericită soartă decit să i se tulbure ei pacea” 101, 

Românul” din 23 octombrie (st. v.), referindu-se si 
el la comisia consulilor puterilor străine din provinciile 


2 Ibidem, 10 sept. (st.v.) 1875. 
100 Războiul de independenţă, vol. I, partea a 2-a, doc. 39. 
101 Ibidem, 3 sept. (st.v.) 1875, nr. 88. 

turceşti răsculate, care declaraseră neputinta Porții de a 
înăbuşi răscoala şi necesitatea intervenţiei Europei, scria 
plin de îngrijorare, după o ştire dată de „Times, ,,... dela 
principiul neintervenirii stabilit şi urmat pină astăzi” ar 
urma acum așteptarea „„intervenirii într-un sens tot atit 
de regretabil fiindcă era vorba de o intervenţie sub formă 
de « sprijin dat Porții pentru înăbuşirea răscoalei »’? 102, 

În manifestul dat de răsculați la începutul lui sep- 
tembrie, și redat în presa, bucureșteană, se afirmă categoric 
hotărirea acestora de a nu părăsi lupta „,pină la cea din 
urmă picătură de sînge”. Pentru a dobindi autonomia şi 
independenţa ţării lor, se sublinia în ,,Alegätorul liber” si 
„Xomânul”, insurgenții erau deciși să lupte si să piardă 
pină la cel din urmă om. Comentind rezoluţia luată de 
„Miște oameni bravi ca herzegovinenii” era lesne de înţeles 
că atitudinea nehotărită a guvernelor europene îi va de- 
termina să continue lupta de eliberare care va face din 
„fiecare herzegovinian sau bosniac un erou”. Vărsarea 
de singe s-ar fi putut uşor evita, remarca ziarul ,,Alegä- 
torul liber”, dacă puterile continentale ar fi dat pentru un 
moment uitării propriile lor interese. Însă după cum era 
ştiut „dinastiile si guvernele Europei doresc a profita de 
spolierea Turciei” şi nu de a da satisfacţie cererilor legi- 
time „ale acelor brave populaţiuni” 193, 

Ziarul cu cea mai mare popularitate în opinia publică 
bucureșteană si care se bucura de influenţă în rîndurile 
tinerimii era ,„,„Românul”. Articolele sale semnificative, 
privind lupta entuziastă şi plină de sacrificii ale unor 
popoare mici ce au avut curajul să ridice arma pentru 
drepturile lor legitime împotriva unor forţe militare supe- 
rioate, erau pline de tilc. Aceleaşi näzuinte erau nutrite si 
de români — înlăturarea ultimelor legături de dependenţă 
cu Poarta şi dobindirea neatirnării statale. 

Telurile poporului român începeau să fie afirmate tot 
mai categoric în ,, Românul” al cărui suflet era C. A. Rosetti. 
El avea să pregătească opinia publică pentru viitoarea luptă 
ce urma să se dea. Conjunctura europeană favorabilă ce se 
deschidea crea condiţii prielnice realizării dezideratului 


———— 


102 Războiul de independență, vol. I, partea a 2-a, doc. 39. 
103 ,,Alegätorul liber”, 10 sept. (st.v.) 1875, nr. 91. 

national. Lupta pe care ,,Românul” avea să o ducă în 
coloanele sale reflecta ecoul maselor şi a contribuit în mare 
măsură la crearea atmosferei necesare noului act naţional 
ce urma, să se înfăptuiască, pregătind calea spre declararea 
independenţei. 

Într-un articol din 6 septembrie (st. v.) se sutinea că 
pacea nu poate îi restabilită în Orient, dacă popoarele 
subjugate din Imperiul otoman „nu se vor constitui în 
state autonome”. Acest deziderat al lor nu poate fi amînat 
mult timp, chiar presupunînd că pentru moment Turcia 
şi marile puteri reuşeau să amine cererile lor sau prin 
acordarea unor drepturi ce ,,vor rămîne literă moartă”, 
mișcarea să fie potolită. Răscoala — prevedea ,,Românul” 
— nu după multă vreme ar reizbucni mult mai puternic 
şi aceeaşi chestiune ar reapărea pe tapet 1%, Relativ la 
extinderea răscoalei şi la sacrificiile făcute de ,,eroicii her- 
zegovineni” cotidianul bucureştean relevă în faţa cititori- 
lor că, niciodată „n-a curs o picătură de sînge”! în zadar 
şi fără ca, aceasta să nu facă „să răsară arborele viguros al 
adevărului şi al dreptăţii”. Odată, răsărit , el se dezvolta, 
„Şi sub umbra-i puternică năbuşeşte buruienile imposturii 
şi ale asupririi” 1%, Pentru înlăturarea jugului otoman 
„Românul” îndemna la solidaritate popoarele de pe întreg 
imperiul. Numai în acest fel, arăta ziarul, puterile europene 
ar renunţa să mai susțină Turcia 196. „,Alegătorul liber”, 
referindu-se la aceeași problemă, sublinia că ceea ce se 
petrecea în Orient arăta că nu era nimic neaşteptat, ci 
efectul natural al unor stări de lucruri factice, anormale care 
agitau popoarele apäsate 17 de cea mai „stupidă adminis- 
tratiune” cum o denumea „Românul? 198. 

Dacă în foile de opoziţie se clarifica, odată cu agra- 
varea crizei, poziţia ce urma să o adopte gruparea radicală, 
în eventualitatea venirii sale la putere, conservatorii prin 
cotidianul lor principal ,„,Pressa” continuau să convingă și 
să justifice în faţa opiniei publice din România si în special 


104 Războiul de independență, vol. I, partea a 2-a, doc. 28. 

195 Ibidem, doc. 31. 

106 Ibidem, doc. 38. 

107 ,,Alegätorul liber”, 3 nov. (st.v.) 1875, nr. 114, 

108 Războiul pentru independență, vol. I, partea a 2-a, doc. 38. 

a populaţiei capitalei, politica dusă de cabinetul Lascăr 
Catargiu. Definind politica guvernului conservator, edito- 
rialul din 12 septembrie (st. v.) arăta clar că era o „politică 
de echilibru” ce decurgea din „poziţia geografică a Româ- 
niei”, din „tradiţiile străbune ale celor mai mari domni ai 
țării, din spiritul de conservare națională şi din chiar 
principiul de garanţie colectivă înscris în tratatul de la 
Paris” 1%. În sprijinul acestei politici se invocau laudele 
aduse de presa străină. Astfel, după ,,Norddeutsche 
Allgemeine Zeitung”, atitudinea înţeleaptă a guvernului 
„in împrejurări atit de grave” a contribuit prin „politica 
neutră [...] la menţinerea păcii si echilibrului în Orientul 
Europei” 110. Un articol din „Le Danube”, intitulat Româ- 
nia și Herzegovina, redat de același ziar, scria că deşi cabi- 
netul român a profesat ,,cele mai sincere şi mai ardente 
simpatii pentru raialele jefuite cu atita neîndurare [...]” 
totuși el a păstrat neutralitateallt, Un articol din ,, Mémorial 
diplomatique” din 12 septembrie (st. n.), reprodus în 
»Pressa”, referitor la aceeaşi chestiune, aducea elogii 
„atitudinii corecte şi înțelepte a guvernului român”. 
Cabinetul de la Bucureşti, se spunea în continuare, cu toată 
bunăvoința pentru popoarele creștine din Turcia n-a 
ezitat să rămînă în „rezervă” faţă de criza actuală 112. 
Era normal ca în presa străină să existe asemenea articole 
la, adresa guvernului român deoarece marile puteri erau 
ostile oricăror complicaţii ale problemei orientale. O even- 
tuală intervenție a României putea atrage după sine 
periclitarea situaţiei, deja șubredă, din Imperiul otoman, 
fapt de care cabinetele europene se temeau. 

Atitudinea de neutralitate adoptată oficial de guvernul 
conservator n-a împiedicat sprijinirea în secret a räscula- 
tilor din sudul Dunării. Astfel la 9 august (st.v.), Vasile 
Boerescu, ministrul de externe, într-o notă adresată 
generalului Iancu Ghica, arăta că deşi ,,Serbia lucrează 
mai pe faţă în favoarea insurecției” România trebuie să 
păstreze cea mai absolută ,,rezervä” şi nu poate tolera 


198 ,,Pressa””, 13 sept. (st.v.), nr. 202. 
110 Ibidem, 26 oct. (st.v.), nr. 238. 
111 Ibidem, 18 sept. (st.v.), nr. 206. 
112 Ibidem, 7 sept. (st.v.), nr. 198. 

„contribuţiuni pe față” însă „ce fac ei pe ascuns nu este 
treaba noastră” 113, Iar la 25 noiembrie (st.v.) 1875 avea 
să declare deschis că românii nu pot fi „nici reci, nici nepă- 
sători [.. . ] la cele ce se petrec peste Dunăre”, deoarece au 
„destule interese, destule alte relaţiuni, destule reminiscen- 
te istorice ca să se justifice simpatia naturală ce există între 
noi şi ele”. În cazul cînd România ar fi în pericol, subli- 
linia în continuare Vasile Boerescu, „nu vom sta nici 
amortiti, nici indiferenți în mijlocul furtunilor care s-ar 
agita pe lingă noi” şi întreaga naţiune ar fi gata „a-şi 
vărsa sîngele pentru a sa apărare” 14, 

În mijlocul främintärilor de ordin politic, datorate 
tulburărilor din Balcani, ce redesteptaserä naţiunile asu- 
prite, în Bucureşti se luase iniţiativa înființării, în octom- 
brie 1875, a unui muzeu dacoromân. Scopul acestei acţiuni 
era de a trezi, prin toate mijloacele, conştiinţa naţională, 
de a da poporului român sentimentul „demnităţii și glo- 
riei sale trecute”, pentru „a-i inspira stima de sine în pre- 
zent şi încrederea în viitor”. Oamenii de stat români 
doreau să facă din capitala țării un centru important al 
„mişcării politice şi economice” din Orient. Or, o capitală 
se „înnobilează” cînd artele o împodobesc şi în acest; fel 
ea atrage atenţia şi admiraţia popoarelor vecine, chemînd 
„în sînul său călătorii naţiunilor străine și depărtate nu 
numai pentru a o admira, dar încă pentru a räspiîndi, în 
favorul comerciului şi a industriei locuitorilor săi, fructul 
economiilor lor”15. În noiembrie Cezar Bolliac, preşedintele 
Comitetului arheologic, oferea muzeului de antichităţi 
din Bucureşti bogata şi importanta sa colecţie de vase 
dacice 46, Tot în această perioadă apărea în librării Harta 
României, „un adevărat cap d'operă de acuratetä şi 
corecție geografică”, cum era anunţată în „Curierul Bucu- 
reşcilor”? 17, 


118 Războiul de independenţă, vol. 1, partea a 2-a, doc. 16. 
114 Ibidem, doc. 47, 

115 ,,Pressa”, 14 oct. (st.v.) 1875, nr. 227. 

116 „Curierul Bucureșcilor”, 4 nov. (st.v.) 1875. 

117 Ibidem, 11 dec. (st.v.) 1875. 

Anul 1875 se termina într-un marasm. Situaţia internă 
era nesigură, toată lumea se aștepta la căderea conserva- 
torilor, iar din afară ştirile erau neliniştitoare. 


3. Acţiuni politice şi diplomatice 
în capitala României 


Anul 1876 se anunţa plin de evenimente politice atit 
pe plan intern cît şi extern trezind îngrijorări în capitală. 

Turcia concentra trupe la Vidin şi vase de război 
în faţa oraşelor de pe malul Dunării acuzind guvernul de 
la Bucureşti că sprijină „agitaţiile bulgărești” şi simpa- 
tizează cu popoarele räsculate din Bosnia si Herzegovina. 
Nota circulară din 4 ianuarie (st.v) 1876, semnată de însuși 
Lascăr Catargiu, s-a dovedit de data aceasta fermă. Ea 
preciza că România nu face „în nici un fel parte inte- 
grantă din Imperiul otoman” aşa cum pretindea Poarta 
şi n-a renunţat niciodată la suveranitatea sa. Lascăr 
Catargiu reproşa în continuare marilor puteri că la Con- 
gresul de la Paris ele „nu şi-au desăvîrșit opera lor” de 
formare a ,,unui stat puternic si complet independent” 
la Dunăre. Această problemă, rămasă din 1856, cît timp 
„nu va fi rezolvată va rămîne totdeauna o cauză de tul- 
burări” 18, Nota circulară a lui L. Catargiu a fost deza- 
probată sau primită cu rezerve şi chiar cu suspiciune 
de către cabinetele puterilor garante ostile oricărei compli- 
cări a situației din Balcani. George Costaforu, într-un 
raport adresat la București, informa despre lipsa de înte- 
legere a problemelor ridicate în circulara guvernului 
român 11? de către Andrassy şi lordul Buchanan, ambasa- 
dorul britanic la Viena. 

Atitudinea puţin binevoitoare a Turciei față de Ro- 
mânia era comentată de ziarul bucureștean ,,Pressa” 
în editorialul său din 17 ianuarie (st.v) 1876. Räspunzind 
ziarului „L'ltalie”, care arunca responsabilitatea prelun- 
girii insurecției asupra Muntenegrului, ,Pressa”? compara 


118 Războiul de independență, vol. I, partea a 2-a, doc. 55. 
119 Ibidem, doc. 62. 

această ţară ,,microscopicä” cu Imperiul otoman şi resur- 
sele sale. Cauza rezistenţei eroice şi disperate a popoarelor, 
sublinia ziarul, trebuia căutată în neîncrederea şi teama 
ce inspira Turcia. Provinciile din Imperiul otoman au fost 
deseori înşelate în speranţele lor de promisiunile otomane 
înscrise şi în tratatul de la Paris. Exemplu concludent, 
se scrie în continuare, era şi comportarea din ultimul timp 
a Porții faţă de România. Deși guvernul de la București 
a păstrat neutralitatea în împrejurări grave pentru Turcia, 
aceasta din urmă a contestat drepturile de suveranitate 
bazate pe tratate, a negat drepturile României de a trata 
direct cu alte state, drept recunoscut de puterile garante, 
si a negat însuși titlul de ,,România” admis de cabinetele 
europene. De asemenea Poarta a refuzat să încheie cu 
guvernul român o convenție telegrafo-postalä 1%. Reluînd 
tema despre felul în care Imperiul otoman trata proble- 
mele de ordin internaţional cu România și dînd exemplu 
negocierile pentru încheierea unei convenții poștale 
româno-turce, ,,Pressa” reda un articol din ,,Echo uni- 
versel”. După ce se arăta că la Bucureşti fusese trimis 
un funcţionar „oarecare” pentru „a discuta” si nu a 
trata un act internaţional, ziarul străin se întreba dacă 
n-ar fi fost mai demn din partea Porții să renunţe „a 
menţine principiul unor drepturi învechite”? 121, 

Pe plan extern, începutul anului 1876 a fost marcat 
de nota redactată de cele trei Curți nordice, cunoscută 
sub numele de ,, Nota Andrassy” ; Franţa, Italia si Anglia 
n-au fost consultate, ele au fost invitate mai tirziu să-şi 
dea adeziunea, fapt care a nemulțumit în special cabine- 
tul britanic. Acesta din urmă pus în faţa faptului împlinit 
a semnat, dar a completat că va respecta „independenţa 
Porții”. Marea Britanie devenise bănuitoare în legătură 
cu pretenţiile Austriei de anexare a Bosniei si Herzego- 
vinei, dar totodată respingea ideea autonomiei acestor 
provincii. Ambele soluţii erau, după ea, premise ale dez- 
membrării Imperiului otoman. 


120 ,,Pressa””, 17 ian, (st.v.) 1876, nr. 12. 
121 Ibidem, 6 ian. (st.v.) 1876, nr. 4, 

Presa bucureşteană a privit la început cu optimism, 
proiectul de reforme propus în ,,Nota Andrassy”. Astfel, 
„Curierul Bucurescilor” spera ca Turcia ,,hainul bolnav” 
cum îl numea, se va supune atunci cînd „şase medici 
voesc a-i face bine chiar cu sila”. Iar de era nevoie, se 
scria în continuare „să se sloboadă şi citeva tunuri” 
rezultatul ar fi acelaşi: „bolnavul va înghiți hapul” şi 
în cazul acesta nu va fi „chiar aşa de poleit ca atunci 
cînd l-ar înghiți de bună voie” 122, „Pressa” din 6 ianua- 
rie (st.v.) exprima şi ea în coloanele sale, încrederea 
în adeziunea puterilor apusene la „programa puterilor de 
la Nord” pentru că o politică de abţinere din partea Franţei 
şi Angliei, se sublinia în articol, nu ar aduce ,,nici un folos 
pentru chestiunea păcii şi a echilibrului în Orient”. Accep- 
tarea notei şi participarea colectivă a marilor puteri la 
rezolvarea problemei orientale — conchidea ziarul — ar fi 
o garantie atit pentru menţinerea păcii cit şi pentru ,,asi- 
gurarea populatiunilor creștine despre un viitor mai bun” "123, 
Ezitările Turciei însă de a primi în întregime cele cinci 
puncte cuprinse în ,,Nota Andrassy” readucea neincre- 
derea în soluţionarea pasnicä a problemei orientale. Neli- 
nistea opiniei publice bucureştene era oglindită si de 
presă. Astfel „Curierul Bucureșcilor” ajungea la concluzia 
că în faţa unei asemenea situaţii neclare, datoria României 
şi a guvernului său era de a se pregăti ,,moralmente și 
materialiceşte” pentru a preîntimpina „tot ceea ce ar 
putea să aibă viitorul de amenintätor”. După ziarul bucu- 
reştean era limpede că oricît „am fi de tari în neutrali- 
tatea, ce conservăm”” față de tulburările din Imperiul oto- 
man, „am träda” interesele ţării, dacă „am sta cu braţele 
încrucişate si am lăsa consecinţele neprevăzute să ne afle 
nepregătiţi” 124, 

Precipitarea evenimentelor din Balcani a găsit gu- 
vernul conservator nepregătit să facă faţă situaţiei inter- 
naționale. Reprezentanţii puterilor garante la Bucureşti 
aveau să regrete demisia guvernului Catargiu, deoarece 
promovase o politică de neutralitate şi de încredere în 


122 „Curierul Bucurescilor’”, 6 ian. (st.v.) 1876. 
133 „,Pressa”, 6 ian. (st.v.) 1876, nr. 4. 
124 „Curierul Bucurescilor’”, 29 ian. (st.v.) 1876. 

marile puteri. Consulul general al Angliei, Vivian, într-o 
depeşă adresată lordului Derby, secretar de stat la Foreign 
Office, îşi exprima părerea de rău pentru căderea cabine- 
tului Catargiu, deoarece acesta era sincer în asigurările 
date şi în promovarea influenţei puterilor vestice. După 
opinia sa, dacă Franţa şi Marea Britanie ar fi arătat 
„oarecare semne de interes dezvoltării acestor Principate” 
şi ar fi aprobat politica sa, guvernul s-ar fi menţinut la 
putere 1%. 

La 4 aprilie (st.v.) 1876 noul guvern de tranziţie 
condus de generalul Ioan Em. Florescu, reprezentantul 
unei aripi mai moderate a conservatorilor, reafirma în 
programul prezentat Camerei, politica de neutralitate 
a României. Ziarul austriac, ,, Deutsche Zeitung”, în arti- 
colul intitulat Săbel Ministerium, arăta printre altele că 
rolul său era de a decide lupta dintre liberalii naţionali 
şi conservatori 126. 

Trei săptămîni mai tirziu cabinetul Florescu demi- 
siona. La 28 aprilie (st.v.) se forma guvernul coaliţiei de 
la Mazar Paşa în frunte cu Manolache Costaki Epureanu 
şi la externe Mihail Kogălniceanu. Denumirea „coaliția 
de la Mazar Pașa” era de la maiorul Steven Lakeman, 
de origine engleză, ce luptase în armata turcă sub numele 
de Mazar-Pasa. El se căsătorise în România, era liberal 
şi îşi pusese locuinţa la dispoziţia coaliţiei care lupta 
împotriva partidului conservator. Casa unde se ţineau 
întrunirile era situată, după datele lui Constantin Bacal- 
başa, pe strada Enei, pe locul unde a fost Baia Centralät?7. 

Programul noului guvern, reprezenta deja o treaptă 
în modificarea politicii de emancipare a României. Se 
sublinia că politica externă ,,va fi pasnicä, va fi plină 
de respect pentru tratatele internationale care statornicese 
politica externă a României, care îi asigură independenţa, 


126 Arhivele Statului București (în continuare: Arh. St. Buc.), 
microfilme Anglia, r. 102, Public Record Office, Foreign Office (în continuare . 
P.R.O.F.0.), 78/2 483, f. 140—141: Vivian către Derby, 11 apr. 1876. 

126 Constantin Bacalbasa, op. cit., p. 161. 

137 Ibidem, p. 148. 


45 


care-i garantează neutralitatea”. În continuare se arăta 
că ,,pozitiunea geografică a României, conservarea natio- 
nalitätii noastre reclamau ca să fim pururea în stare de 
a ne apăra hotarele, de a face să ni se respecte neutrali- 
tatea. Imperios dar, se cere ca ţara să-şi reorganizeze bine 
forţele militare” 125. Deşi se continua să se dea asigurări 
puterilor, de respectare a neutralității si formal se inter- 
zicea activitatea comitetului revoluționar bulgar în Ro- 
mânia, totuşi se tolerau acţiunile întreprinse de publicistul 
şi revolutionarul bulgar Hristo Botev la Bucureşti. La 
16/28 mai, acesta avea să pornească din capitală în fruntea 
a cîtorva sute de bulgari si la Giurgiu va încerca ,,spec- 
taculoasa trecere a Dunării” spre a lupta împotriva tur- 
cilor 1%. Totodată Kogălniceanu cerea neutralizarea Dunării 
între Vidin şi Ada-Kaleh, spre a se preveni bombardarea 
Belgradului 1% și a se ajuta astfel Serbia. 

Refuzul Porții de a satisface cererile popoarelor re- 
voltate a amplificat criza orientală. În Imperiul otoman 
izbucneau noi insurecţii. Miscäri violente cuprindeau 
Bulgaria, în timp ce la Salonic consulii Franţei si Germa- 
niei erau omorîti de răsculați. 

În faţa acestei situaţii cei trei cancelari ai puterilor 
nordice s-au întrunit la Berlin la 30 aprilie/12 mai, pentru 
a delibera asupra dificultăţilor din Orient, elaborind un 
Memorandum 1%, ce urma a fi supus guvernului turc. 
Anglia a refuzat să adere, deoarece — după ea — Memo- 
randumul atingea drepturile suverane ale Porții şi consti- 
tuia un compromis între Viena și Petersburg 12. În aceste 
condiţii Memorandumul n-a mai fost prezentat Turciei. 
Se prevedea, de la acea dată, că situaţia din Balcani nu 
mai putea fi reglementată printr-o înţelegere amicală 
între marile puteri, iar refuzul Angliei încurajase Poarta. 


128 „Monitorul oficial”, nr. 94. 29 apr./11 mai 1876, p. 2 369. 

129 Dan Berindei, Cucerirea independenței României 1877 — 1878, 
Bucureşti, 1967, p. 26. 

130 Războiul de independență, vol. I, partea a 2-a, doc. 209. 

131 Memorandumul a fost inițial prezentat de Gorceakov, dar a fost 
atit de modificat la sugestia lui Andrâssy, încît și ministrul rus recunoștea 
că ,,nu mai este lucrarea lui”, 

132 Unprinted Documents, în ,,Slavonic Review”, vol. III, nr. 9 
p. 655—666. 

Încercările guvernului otoman de a tergiversa luarea 
unor hotäriri în probleme de politică externă se manifes- 
tau la acea dată în egală măsură si în relaţiile sale cu 
România. La Constantinopol persista ideea, care nu mai 
corespundea cu realitatea, că România putea fi menţinută 
în aceeași situaţie de vasalitate existentă înainte de unire, 
ignorîndu-se schimbările survenite în dezvoltarea statului 
naţional român. În acest context se înscrie şi refuzul 
Porții de acceptare a celor șapte puncte cuprinse în me- 
moriul prezentat ei şi puterilor garante de către guvernul 
român 133, prin care se cerea obţinerea independenţei pe 
cale diplomatică drept răsplată pentru neutralitate. Se stă- 
ruia pentru recunoașterea numelui de România şi a indi- 
vidualitätii ei ca stat, inviolabilitatea teritoriului român, 
admiterea agentului român în corpul diplomatic și altele. 
Revedincările legitime ale României propuse Porții pentru 
„atitudinea [...] corectă şi loială” observată în timpul 
crizei ar fi trebuit să găsească înțelegere la Constanti- 
nopol şi în capitalele europene. Majoritatea puterilor 
garante au primit însă memoriul guvernului român cu 
rezervă, iar altele cu ostilitate. Emil Ghica, gerantul 
agenţiei române la St. Petersburg, în urma convorbirilor 
cu ambasadorii Austro-Ungariei, Germaniei, Franţei si 
Italiei, raporta că puterile considerau „,demersul” Româ- 
niei, „în genere, ca nepotrivit” deoarece Europa „dorește 
pacea” şi toate statele au fost de acord ca războiul să 
rămină localizat. „Nici un guvern nu ne poate sfătui, 
— semnala acelaşi raport — afară doar dacă ar avea un 
gînd ascuns, să intrăm în luptă”? 154, 


La Constantinopol, ministrul de externe turc, Savfet 
pasa, declarase generalului Iancu Ghica că nu se va putea 
ocupa „de punctele cuprinse în memoriu decit la sfir- 
şitul războiului” 1%5. La Paris, ducele Decazes, ministrul 
de la Quai d'Orsay, numea cererile expuse în memoriu 
„primejdioase şi supărătoare” 6, Sir H. Elliot, amba- 
sadorul Angliei în Imperiul otoman, calificase memoriul 


133 Războiul de independenţă, vol. I, partea a 2-a, anexă la doc. 209. 
134 Ibidem, doc. 329. 

135 Ibidem, doc. 335, 

136 Ibidem, doc. 309 si 360. 

„Un ultimatum în toată regula” 137. La Londra, caracterul 
şi însemnătatea memoriului au fost ,în chip grosolan 
desfigurate” de presa engleză printre care şi de ,, Times”, 
ai căror corespondenţi „se străduiesc să răspindească 
solidaritatea României cu popoarele slave” acuzind-o de 
a nutri ,în taină proiecte fie împotriva Turciei, fie împo- 
tria Austro-Ungariei”. Publicarea memoriului român în 
presa britanică s-a făcut prea tirziu, cînd își pierduse 
actualitatea, deşi a fost tipărit în cotidiene de mare cir- 
culatie ca ,, Morning Post” — „cel mai turcofil din toate 
ziarele Londrei”. Totuşi Hotze la Plata afirma că „acest 
memoriu n-a fost de fapt rău primit la Foreign Oifice”. 
După el începea „a se face dreptate României şi a se 
recunoaște enorma importanţă a atitudinii sale de strictă 
şi nepärtinitoare neutralitate” 138. Urmarea încercării 
nereușite de a face pe turci să recunoască independenţa, 
pe cale diplomatică, a precipitat reorganizarea cabinetului 
român în august 1876. 

Desfășurarea rapidă a evenimentelor din Balcani 
demonstra imposibilitatea rezolvării paşnice a problemei 
orientale. Eforturile statelor direct interesate, ca și a celor 
care adoptaseră rolul de observatori, tindeau, la sfîrşitul 
anului 1876, la localizarea cel puţin a războiului pe teri- 
toriul Imperiului otoman. Nota contelui Andrassy, Memo- 
randumul de la Berlin, întrevederea de la Reichstadt, 
convorbirile lordului Loftus cu Alexandru al II-lea şi 
Gorceakov la Livadia, din octombrie 1876, precum și con- 
ferinţa de la Constantinopol, toate aceste manifestări 
diplomatice demonstrau nelinistea ce cuprinsese marile 
puteri, în special Austro-Ungaria, Rusia şi Anglia. Situa- 
ţia României în cadrul efervescentei internationale era 
destul de critică, tinind seama de faptul că i se cerea con- 
tinuu să respecte o strictă neutralitate, greu de realizat 
în condiţiile existente, cu atit mai mult cu cît ea nu era 
garantată de vreun act internaţional. 

De la începutul crizei România a fost antrenată în 
viltoarea, evenimentelor. Agravarea crizei şi împotrivirea 


137 D, I. Ionescu, Atitudinea Angliei faţă de independența României, 
în Studii si materiale de istorie modernă, vol. 111, 1963, p. 93. 
138 Ibidem, doc. 355. 

Porții de a satisface revendicările legitime făcea imposibilă 
menţinerea neutralității. Guvernul de la Bucureşti nu 
putea admite ca Turcia să folosească Dunărea pentru 
vasele de război pină la Porţile de Fier. La protestul 
ministrului de externe, Poarta a motivat că era nevoită 
să acţioneze astfel pentru a opri trecerea de „bande înar- 
mate” pe teritoriul ei. Kogălniceanu revenea în nota din 
16/28 iunie 1876 reclamind respectarea neutralității Du- 
nării 1%, Turcii cereau în schimb guvernului de la Bucu- 
resti să împiedice pregătirea unui atac de pe teritoriul 
României 10. Era greu de respectat cererea otomană fără 
a intra în conflict cu opinia publică românească simpati- 
zantă a luptei de eliberare națională din Imperiul otoman 
şi cu Rusia, care alimenta Serbia şi Bulgaria cu arme şi 
voluntari prin România. 

Mişcările din Bulgaria şi mai ales atrocitățile care au 
însoţit represaliile exercitate de otomani au determinat 
o schimbare radicală în opinia publică europeană. La 
Bucureşti insurecția din Bulgaria a avut un larg ecou în 
rîndurile populaţiei şi în presă. Ca o expresie a înfrätirii 
şi solidarităţii cu lupta poporului bulgar, la 20 august 
1875 (st.v), în coloanele ziarului ,,Românul”? se reproducea 
apelul la răscoală, pentru eliberarea de sub jugul otoman, 
a ziarului bulgar ,,Zname”, care apărea la Bucureşti editat 
de revolutionarul Hristo Botev W. 

Încă din deceniul trecut capitala României a fost 
centrul emigrației revoluţionare bulgare. La Bucureşti 
şi-au desfășurat activitatea, în afară de Hristo Botev, 
Vasil Levski, Liuben Caravelov, Ivan Vazov, Chiriac 
Tankov, Stefan Stambulov ş.a. 142. În anii premergători 
răscoalei din aprilie-mai 1876, au apărut la București, 
pe o durată mai scurtă sau mai lungă, nenumărate publi- 
cafii bulgare, de orientări diferite ca ,,Otecestvo” (Patria), 


139 Ibidem, doc. 204; marile puteri aveau să sprijine cererea Româ- 
niei de neutralizare a Dunării. Vezi ibidem, doc. 225, doc. 273. 

140 Ibidem, doc. 275. 

141 Ibidem, doc. 26. 

142 Vezi P. Constantinescu-lasi, Din activitatea lui Hristo Botev şi 
a altor revoluționari bulgari la București, Edit. Academiei, 1950; vezi si 
N. Ciachir. Bucureşti, important centru al luptei popoarelor din Balcani”, 
în ,,Bucuresti””, IX, 1972, p. 259—266. 

jurnal politic şi literar, „Ziarul bătrinilor”, cum îi spuneau 
tinerii revoluționari bulgari, criticindu-i orientarea foarte 
moderată!43, foaia satirică „Tăpan” (Toba), la care a cola- 
borat Botev, alături de Caravelov, contribuind la formarea 
noului spirit revoluţionar al emigrației bulgare, ,Svoboda”, 
„Nezavisimosti”, „Budilnic”, „Nova Bălgaria”, ş.a. 14. 
Unele dintre acestea au fost imprimate fie în tiparnite 
proprii fie în tipografii româneşti, cea mai cunoscută din 
categoria acestora din urmă fiind cea a lui C. N. Rădulescu, 
care în timpul evenimentelor din 1876 —1877 îşi avea, sediul 
pe strada Academiei nr. 24, pe o parte a locului ocupat azi 
de impozanta clădire a Comitetului Central al Partidului 
Comunist Român. 

Pînă la apariţia ziarului „Zname” (Drapelul), publi- 
catia cea mai avansată pe linia mişcării revoluţionare 
bulgare a fost ,„Svoboda”, a lui Karavelov, scoasă initial 
la tipografia ,„Naţionala”, a lui C. N. Rădulescu (noiem- 
brie 1869 —iulie 1870), apoi la cea a lui A. Andrici, aşezată 
lingă Cișmigiu (pînă în octombrie 1871), apoi în tipografiile 
proprii din str. Vergului nr. 33 (pină în octombrie 1872) 
şi Calea Mosilor, într-o parte a hanului Fiduchi, clădire 
care se află şi astăzi la numărul 134 A 145. În decembrie 
1874 a început să apară amintitul ziar condus de Hristo 
Botev, care va constitui cea mai înaltă expresie a publi- 
cisticii revoluţionarilor bulgari, atît sub aspectul conti- 
nutului său ideologic cît şi sub cel al formei sale literare. 
Cunoscutul poet al renașterii nationale bulgare și-a scos 
ziarul mai întîi la tipografia ,,Svoboda”, apoi la cea a 
lui Andrici, pînă cînd, cu grele sacrificii materiale a cum- 
părat o tiparnitä proprie 46, instalată pentru scurtă vreme 
la Şcoala bulgară din strada Vergului (azi Călăraşi nr. 16) 


143 P, Constantinescu-lasi, op. cit., p. 32. 

144 Vezi P. Constantinescu-lasi, Studii istorice româno-bulgare, Edit. 
Academiei, 1956, p. 124—131. 

145 P, Constantinescu-lasi, Din activitalea lui Hristo Botev..., 
p. 17—18, 22—24; idem, Studii româno-bulgare, p. 125—126. 

146 Vezi M. Dimitrov, Hristo Botev, Săcineniea, III, Sofia, 1945, 
p. 397. 

şi după aceea la noul său domiciliu din Calea Șerban Vodă 
nr. 117 147, într-o clădire care astăzi nu mai există. 


Capitala României n-a adăpostit doar pe membrii 
emigrației revoluționare bulgare, n-a cunoscut numai 
nenumăratele ei publicaţii ci a constituit, după cum am 
mai amintit deja, centrul pregătirii efective a răscoalei 
poporului bulgar din primăvara anului 1876. La Bucureşti 
a avut loc în august 1875 istorica adunare lărgită a comi- 
tetului revoluţionar bulgar care, după preluarea conducerii 
de către grupul radical a lui Hristo Botev, a decis declan- 
şarea la sud de Dunăre a răscoalei antiotomane. Conform 
amintirilor lui N. T. Obretenov, întrunirea ar fi avut loc 
la Hanul Gabroveni, de pe strada cu acelaşi nume la 
numărul 12. Tot în capitala României, la 19 noiembrie 
1876, s-a desfășurat, într-o sală de pe Calea Mogoşoaiei, 
fie la ,,Bossel”’ fie la ,,Slätineanu”’, cunoscuta întrunire a 
tuturor fruntasilor emigrației bulgare, apreciată de Ivan 
Vazov drept „cel dintii parlament neoficial al Bulgariei”? 148. 
Pe aceeaşi arteră principală a Bucureştiului şi-a avut se- 
diul, în iarna anului 1876, Comitetul Central Revolutio- 
nar al mișcării naţionale bulgare, ceea ce demonstra tole- 
renfa, dacă nu chiar coniventa autorităţilor românești 1%. 
În sfirsit, din capitala României, la 17 mai 1876, a pornit 
Botev spre Giurgiu pentru a trece apoi Dunărea în frun- 
tea cetnicilor săi ca să reînceapă răscoala între timp înă- 
buşită de turci. La gara Filaret el fusese petrecut de 
prietenii săi apropiaţi C. Dobrogeanu-Gherea şi dr. 
Russel 150, 

Identitatea de interese între cele două popoare în 
lupta comună împotriva Imperiului otoman explica pozi- 


147 P, Constantinescu-laşi, Din activitatea lui Hristo Botev..., 
p. 33; idem, Studii româno-bulgare, p. 129. 

148 Ibidem, p. 63. 

149 Cf. comunicării lui S. Rădulescu-Zoner, prezentată la simpozionul 
româno-bulgar ,,Hristo Botev”, București, 8 iunie 1976. În legătură cu 
atitudinea binevoitoare a guvernantilor români faţă de acţiunea cetnicilor 
lui Botev și în general faţă de emigrația bulgară, vezi C. Velichi, Atitudinea 
lui Mihail Kogălniceanu, a unor autorităţi românești din porturile dunărene 
si a maselor populare in timpul trecerii cetei lui Hristo Botev, în ,,Romano- 
slavica'*, VI, 1960, p. 251—264. 


150 P, Constantinscu-lași, Din activitatea lui Hristo Botev..., p. 38 

ţia opiniei publice şi a cercurilor politice din România, 
față de mişcarea de eliberare naţională a bulgarilor din 
aprilie 1876. Informarea cetățenilor prin publicarea cu 
regularitate a evenimentelor petrecute la sudul Dunării 
confirmă interesul si simpatia de care se bucura poporul 
bulgar în România. Atitudinea binevoitoare a majorităţii 
ziarelor bucureştene şi luarea de poziţie exprima de fapt 
interesul oficialităților române, pe plan politic, de a sus- 
fine şi încuraja mişcările din Imperiul otoman. Ziare, ca 
„Românul”, ,,Timpul”, ,,Alegätorul liber”, dădeau ştiri 
în legătură cu numărul insurgenților, numele localităţilor 
cuprinse de răscoală, luptele ce aveau loc între insurgenți 
şi turci etc. Se reproduceau de asemenea în foile bucures- 
tene memoriile si proclamatiile lansate de conducătorii 
bulgari. La memoriul insurgenților bulgari adresat sulta- 
nului, la 30 aprilie, pentru a-i cere autonomia, ,, Românul”, 
sustinind dreptul răsculaților, scria : ,, Voesc turcii să ţină 
sub sabie nationalitätile din imperiu ? Le-am spus şi le-o 
spunem că nu vor izbuti decit a pierde întreg imperiul”? #51, 

Represiunile împotriva bulgarilor au avut un larg 
ecou în diferite ţări ale Europei, inclusiv în România. 
Articolele demascatoare şi acuzatoare constituiau un act 
de curaj din partea redactorilor de ziare, deoarece România 
mai depindea de Imperiul otoman. Atitudinea de simpatie 
manifestată faţă de îndrăzneala și jertfele poporului bulgar 
se remarcă în special la ,Românul”, care în coloanele sale 
a dat cele mai bogate informaţii privind masacrarea popu- 
latiei din Bulgaria de către basibuzuci 152. Acelaşi ziar, 
în numărul din 17 iunie, publica proclamația comitetului 
naţional revoluţionar bulgar către populaţia musul- 
mană 153, La 26 iunie, „Limpul” a tipărit un apel al 
comitetului bulgar adresat românilor pentru a fi ajutaţi 
în lupta lor contra turcilor, în care se cerea în numele 
civilizaţiei să nu se mai îngăduie ca în „una din cele mai 
frumoase ţări ale Europei drepturile umane să fie călcate 
în picioare în modul cel mai sfruntat”. Apelul, reamintind 


151 ,,Românul’”, 10 mai (st. v.) 1876. 
153 Jbidem, 29 mai (st.v.) 1876. 
152 Ibidem, 17 iun. (st.v.) 1876. 

simpatiile care au unit totdeauna cele două popoare, român 
şi bulgar, scria în continuare : „De la voi, ca de la niște 
vecini buni aşteptăm un ajutor eficace şi frätesc’? 154, 

Într-un articol apărut în numărul din 23 august 
(st.v.) ziarul radical , Românul” reda un raport detaliat 
asupra jafurilor si masacrelor comise în Bulgaria 1%. 
Informaţiile ample şi documentate cuprinse în coloanele 
lui aveau ca scop să accentueze sentimentele antiotomane 
ale opiniei publice românești pregătind-o pentru actul 
ce națiunea şi guvernul urmau să-l înfăptuiască : indepen- 
denta. Se va reveni aproape zilnic cu noi ştiri asupra eve- 
nimentelor tragice petrecute în localităţile Batak, Kles- 
sura, din districtele Vidin, Plovdiv şi Tatar Pazargik 156, 
Comunicări documentate se găseau și în celelalte ziare 
bucureştene. Astfel ,„Timpul” din 13 iunie (st.v.), refe- 
rindu-se la suspendarea ziarului francez din Constanti- 
nopol, ,,Le Courrier d'Orient”, pentru că îndrăznise să 
protesteze contra masacrelor comise în satele bulgare 
adăuga : ,,Trebuie ca culpabilii să fie pedepsiţi; braţul 
justiţiei nu poate rămîne imobil” 157. Un articol pe aceeași 
temă, cu caracter demascator și protestatar, a fost publicat 
de acelaşi cotidian și în numărul din 17 iulie (st.v.) 15%, 


Foile bucureştene aveau să reproducă în coloanele 
lor comentariile presei străine, curente şi aspecte din viaţa 
politică a marilor puteri față de evenimentele petrecute 
în Balcani. ,„Românul” si ,,Timpul” înserau în articolele 
lor, în special, acțiunile opiniei publice din Marea Britanie 
ce era impresionată de „atrocitățile ce se zice că s-ar fi 
comis de către turci asupra bulgarilor”. Erau publicate, 
de asemenea, parţial sau integral, interpretările și discu- 
tile din Camera Comunelor, scrisorile trimise de unele 
personalităţi la mitingurile organizate în sprijinul răscu- 
latilor, textul memoriilor adresate de diferite organizaţii 
etc. De exemplu, ,Românul”? din 11 iulie publica memo- 
riul Ligii în favoarea creștinilor din Turcia, înaintat de 


154 Războiul de independență, vol. I, partea a 2-a, doc. 282. 
155 ,,Românul’”, 23 aug. (st.v.) 1876. 

156 Jbidem, 29 mai, p. 466; 3 iul., p. 577; 23 iul. 1876. 

187 Timpul”, 13 iun. (st.v.) 1876, nr. 52. 

158 Ibidem, 17 iul. (st.v.) 1876, nr. 79. 

o delegaţie condusă de John Bright secretarului de stat, 
lord Derby, prin care se cerea autonomia popoarelor din 
Imperiul otoman 1. Tot în cuprinsul lui s-a tipărit rezu- 
matul brosurii lui Gladstone, fruntaş liberal si om politic 
englez, intitulată Cruzimile din Europa şi chestiunea 
Orientului, ce avusese un mare răsunet în toate ţările 
europene, insotind-o de comentarii 160, 


Descriind numeroasele mitinguri din Anglia ,„,Româ- 
nul” sublinia criza ce ameninţa guvernul conservator con- 
dus de Disraeli. Astfel în numărul de la 1 septembrie se 
scria : ,,Pozitiunea ministrului conservator Derby devine 
din ce în ce mai grea în fața manifestărilor ce se fac, de 
la o margine pînă la, cealaltă a ţării, în contra cruzimilor 
turcilor şi a protectiunii ce guvernul englez a acordat-o 
pînă acum Turciei” 161. Referindu-se la mitingul de la 
Blacheath, ziarul arăta că se convocase pentru „a pro- 
testa, împotriva conduitei guvernului englez în chestiunea 
Orientului [... )? 162, care continua să se pronunţe pentru 
menţinerea integrităţii Imperiului otoman socotind pro- 
iectul de acordare a autonomiei provinciilor răsculate 
drept ,,superficial”. Faptele turcilor au fost confirmate 
şi de mărturiile miilor de bulgari rămași fără adăpost şi 
refugiați pe teritoriul României 153. Tot în această peri- 
oadă guvernatorul general de la Rusciuc, Assim, adresa, 
ministrului de externe român o notă în legătură cu conti- 
nutul ziarului „Nouvelle de Bulgarie” ce apărea la Bucu- 
resti. El supunea spre „apreciere” Ministerului de Externe 
„articolele” atît de incendiare ce dăunau „populaţiei pas- 
nice”. Se solicita să se ia măsurile respective pentru ca 
proprietarul ziarului să se abţină, în numele politicii de 
neutralitate cu Poarta, „să mai publice asemenea articole 
răuvoitoare” 16, Situaţia din Imperiul otoman se agravase 
şi prin intrarea în război, în iunie 1876, a Serbiei. Victo- 
riile repurtate la început de sîrbi si muntenegreni, cu 


159 „,„Românul'”, 11 iul. (st. v.) 1876. 

160 Jbidem, numerele din 1 și 3 sept. (st.v.), 1876. 

161 Ibidem, 1 sept. (st.v.), 1876. 

182 Ibidem, 5 sept. (st.v.) 1876. 

153 Războiul de independenţă, vol. I, partea a 2-a, doc. 364, 
164 Ibidem, doc. 301. 

participarea voluntarilor ruși conduşi de Cerneaev 16, 
au încurajat răscoalele popoarelor slave din Imperiul 
otoman adincind criza orientală”. ,,Alegätorul liber” 
scria că de la intrarea sîrbilor şi muntenegrenilor în război 
cu turcii, „chestiunile interioare au devenit preocupatiunea 
publicului, iară grija permanentă a românilor este soarta 
acestui război” 166, Interesul pentru ceea ce se petrecea în 
sudul Dunării este relevat în continuare de numitul ziar. 
„Sirbii, muntenegrenii şi bulgarii au trecut prin aceleaşi 
nevoi ca şi noi. Ei luptă pentru principiul naţionalităţii 
şi cauza lor e cauza cea mare, cauza cea sacră. Am luptat 
în trecut alături de ei; e natural dar ca simpatiile 
poporului să fie pentru dinsul’”? 167, 

Atitudinea ziarelor din România era calificată drept 
războinică” de către consulul general al Franţei la Bucu- 
resti. În tot timpul crizei din Imperiul otoman presa, şi-a 
făcut datoria faţă de cititorii ei si a ştiut să întreţină 
simpatiile şi solidaritatea cu lupta dreaptă a popoarelor 
räsculate din Imperiul otoman, pregătind si facilitind 
guvernului luarea unor hotăriri de politică externă ce urma 
să ducă la declararea independenţei de stat a României. 


Despre solidaritatea cu Serbia, Raindre, agentul di- 
plomatic al Franţei, raporta ministrului de externe francez, 
Decazes, că ziarul ,, Timpul” se arăta „net favorabil Ser- 
biei şi a deschis o subscripţie publică în favoarea răniților 
sîrbi” 16. De la începutul ostilităților sîrbo-turee s-au 
creat ambulante sanitare pe teritoriul României. Ambulan- 
ei destinată Serbiei, cu un personal de 10 medici, i s-a 
refuzat caracterul internaţional de către Poartă pe motivul 
că sîrbii eran ,,rebeli”? si nu ,,beligeranti” 1%. Dr. Iatropol 
avea să înfiereze această atitudine a turcilor 17, 


165 D, Mackenzie, Panslavism in practice. Chernia.v in Serbia, 1876, 
în ,,Journal of Modern History”, 1964, p. 779—797. 

166 „„Alegălorul liber””, 5 iul. (st.v.) 1876, nr. 208. 

167 Ibidem. 

168 Independența României, Documente, coordonator I. Gal, Bucureşti, 
Edit. Academiei, 1977, vol. I, partea 1, doc. 60, Raindre către Decazes, 
11 iul. 1876. 

169 Arh. St. Buc., microfilme Franţa, r. 19, Ministère des Affaires 
Etrangères. Turquie-Bucarest (în continuare: M.A.E., Fr., C.P.C.) vol. 40, 
f. 101: Debains către Decazes. 3 iul. 1876. 

179 Ibidem, f. 105— 107 : Debains către Decazes, 31 iul. 1876. 

Poziţia oficială a guvernului român faţă de mișcările 
din sud-estul Europei reiese din circulara de la 20 iulie 
(st.v.) adresată de Mihail Kogălniceanu agenţilor români 
din străinătate. Ministrul de externe sublinia în notă nece- 
sitatea intervenţiei Europei pentru a pune capăt masa- 
crelor din Bulgaria arätind că în situaţia existentă ro- 
mânii nu mai puteau să rămînă „indiferenți, la strigătele 
de durere care ne vin de pe malul drept al Dunării [...] 
că frămîntarea în sînul poporului nostru creşte pe zi ce trece, 
că un mare partid politic de la noi s-a şi pronunţat cate- 
goric în favoarea creştinilor, că armata română freamătă 
sub jugul disciplinei, doritoare să ia parte la luptă”. Se 
arăta că „impresiile sfişietoare ne covîrsese pe toţi în 
România, guvern şi opinie” şi se adresa Europei pentru 
a face ca ,,drepturile omului” şi „datoriile omeniei” să 
fie respectate 171. Nicolae Iorga, referindu-se la nota diplo- 
matică din 20 iulie (st.v.) a lui Mihail Kogălniceanu, sub- 
linia că ea ,,face cea mai mare onoare omului care l-a scris 
şi diplomaţiei unui stat vasal care a îndrăznit [...] să 
ridice acest; nobil glas, unul din cele mai nobile ce au fost 
vreodată auzite pentru dreptate si pentru suferinţa ome- 
nească înaintea Europei” ; acest act „poate fi un model 
pentru ce se cuvine a-şi permite România independentä?’”172, 
Ministrul de externe al României a menţionat într-o con- 
vorbire cu Fred Debains, consulul general al Franţei la 
Bucureşti, că „masacrele care au avut loc în Balcani au 
revoltat conștiința publică”, iar domnitorul în întreve- 
derea cu diplomatul francez şi-a exprimat simpatia pentru 
sirbi şi părerea de rău că nu putea permite trecerea de 
arme prin România în Serbia. „E foarte trist, spunea 
Carol I, pentru că Serbia a luat, în fond, armele pentru 
cauza creștinilor din Orient” 1%. 


271 Războiul de independență, vol. I, partea a 2-a doc. 364. 
272 Cf. N. Adăniloaie, Cucerirea independenței de siat a României, 
București, 1973, p. 37. 


273 Arh. St. Buc., microfilme Franţa, r. 19, M.A.E. Fr., C.P.C., 
Turquie — Bucarest, vol. 40, f. 77—83: Debains către Decazes, 24 iul. 


1876 ; vezi și raportul lui Debains din 29 aug. 1876; ibidem, f. 159— 162. 

Mihail Kogălniceanu, în telegrama circulară adresată 
agenţilor români în străinătate, arăta dificultăţile guver- 
nului de a opri trecerea voluntarilor înzestrați cu pasa- 
poarte în regulă. Tot ceea ce se putea face era să se păs- 
treze neutralitatea ţării şi România — adăuga numitul 
ministru — era decisă să respecte angajamentele sale 14, 
Dincolo de declaraţiile oficiale impuse de necesităţile po- 
litice internaţionale guvernul român a încurajat şi 
sprijinit pe diferite căi aceste mișcări. Ca urmare a situa- 
tiei create, gerantul consulatului britanic raporta la 
Londra neîncrederea în asigurările date de guvernul de 
la Bucureşti cu privire la stricta păstrare a neutralității. 
El informa că, deşi guvernul român manifestase în ulti- 
mul timp dorinţa de a promova aceeași politică de neutra- 
litate, totuși nu se putea avea încredere în sinceritatea 
acestuia. Raportind despre o convorbire cu Kogălniceanu, 
care i-a mărturisit că România a rezistat la toate promi- 
siunile şi ofertele făcute de Rusia, St. John a arătat că 
„acest refuz din partea lor [...] nu izvorăşte dintr-un 
sentiment de bunăvoință si sinceritate faţă de puterea 
suzerană, pentru că acum Turcia este detestată ca nicio- 
dată [...], ci din motive de prudenţă” 15, Noul consul 
britanic la București, locotenent-colonelul Charles Mans- 
field, scria la 27 august/8 septembrie lordului Derby urmă- 
toarele, despre situaţia din România : ,,Am onoarea să 
repet Excelenței Voastre că numărul de noi voluntari care 
trec prin această ţară pentru a se duce pe cîmpul de luptă 
creşte din zi în zi. Mişcarea este organizată de comitete 
avînd sediul în Rusia, dar care au în permanenţă agenţi 
la Bucureşti, Galaţi şi în alte părţi” 176, 

Evoluţia evenimentelor din Orient a demonstrat 
caracterul ireconciliabil al disensiunilor atit între Turcia 
şi popoarele subjugate cît şi între marile puteri. Respin- 
gerea de către Turcia a propunerilor de armistițiu formulate 


174 Războiul de independență, vol. I, partea a 2-a, doc. 115, 121, 
122. 


175 Arh. St. Buc., microfilme Anglia, r. 123; P.R.O.F.O., 78/2 484, 
f. 39—40. 

176 D, A, Sturdza, Charles I Roi de Roumanie, vol. II, Bucureşti, 
1904, p. 162, 

de Anglia prin ambasadorul ei la Constantinopol şi inten- 
țiile Rusiei ţariste de a ocupa Bulgaria, ale Austriei de 
a Stäpini Bosnia, precum şi apariția în Dardanele a flo- 
telor anglo-franceze anunțau agravarea crizei orientale, 


Evenimentele din Balcani au silit guvernul român să-şi 
intensifice activitatea diplomatică şi să intre în contact 
direct cu personalităţile lumii politice de care depindea 
în parte viitorul României. În ţară și mai ales în capitală 
persista ideea, de la începutul crizei balcanice, că prin 
intervenţia în chestiunea orientală, România va impune 
imperiilor vecine respectarea neutralității sale. Unii oa- 
meni politici erau de părere că Europa, interesată în neu- 
tralitatea României, va accepta-o ca o necesitate de ordin 
european. Dar neutralitatea n-a fost asigurată de nici 
o putere garantă iar cele limitrofe erau şi mai puţin inte- 
resate în apărarea ei. 


La sfirşitul lui iulie (st.v.) s-a format un cabinet libe- 
ral radical avind prim-minitru pe I. C. Brătianu și la 
externe pe N. Ionescu. La o lună după formarea noului 
guvern se anunţa vizita ce urma să o facă la Livadia, 
în Crimeea, I. C. Brătianu. Astfel, între 25 septembrie 
şi 4 octombrie (st. v.), primul ministru român, însoţit de 
colonelul Slăniceanu, ministrul de război, Th. Văcărescu, 
mareșalul palatului, şi maiorul Singurov, aghiotantul 
lui Carol, au plecat în Rusia pentru a sonda intenţiile 
oamenilor de stat ruşi privitor la situaţia internaţională 
şi a României. Misiunea ministrului român avea să aibă 
o deosebită importanţă pentru orientarea viitoare a guver- 
nului român, Gorceakov a propus României încheierea, 
unei convenții militare, fără caracter politic, la care Bră- 
tianu s-a declarat de acord, dar 17? „să fie stabilită de o 
manieră clară si sigură”. Ca urmare a înţelegerii de la 
Livadia guvernul țarist a trimis la Bucureşti mai multi 
negociatori pentru a formula textul viitoarei convenţii 
româno-ruse, Capitala urma să devină centrul negocie- 
rilor secrete, 


177 Notes sur la vie du Roi Charles de Roumanie (par un temoin 
oculaire), (în continuare: Notes sur la vie...), București, 1894— 1901, 
vol. II, p. 35. 

Încheierea, unei convenţii de trecere a trupelor ruse 
prin România, în cazul unui război ruso-turc, a fost încre- 
dinţată, generalului Ignatiev, ambasadorul Rusiei la 
Constantinopol. El a trimis la Bucureşti pentru sondarea 
terenului pe Belotzerkovitz. După întoarcerea acestuia 
la începutul lui noiembrie, Ignatiev a trimis pe consilierul 
de stat, contele Nelidov. Emisarul rus nu avea altă împu- 
ternicire decît scrisoarea ambasadorului țarist prin care 
i se atribuia dreptul de a încheia cu guvernul român un 
act oficial în vederea unor „eventualităţi posibile” 178. 
La, Odesa lui Nelidov i s-a alăturat colonelul de stat 
major rus cneazul Mihail Cantacuzino, pentru partea teh- 
nică a problemelor militare. Acesta din urmă avea legă- 
turi de rudenie în România, cunoştea limba și fusese 
deseori prin ţară. Deşi a fost folosit, în cadrul statului 
major, la direcţia transportului de trupe, după mărturi- 
sirile contelui Nelidov, el „nu văzuse niciodată o conven- 
ție militară şi prin urmare nu ştia ce trebuia să conțină” 1%, 
Drept model, de la Ministerul de Externe din Petersburg, 
li s-au trimis două convenţii vechi, una de la începutul 
secolului al XIX-lea, iar cealaltă de la 1848 cu Austria, 
ambele însă neaplicabile situaţiei de la 1877. Cît priveşte 
partea politică, ei primiseră ordin categoric să evite orice 
discuţie de acest gen. Pentru a distrage atenţia publi- 
cului de la scopul călătoriei, Nelidov şi-a luat numele 
de Alexandrescu, iar cneazul Mihail Cantacuzino de 
Karsky. La 7 noiembrie (st. v.), şapte dimineaţa, ei au 
sosit la Bucureşti. La gară au fost intimpinati de Zolo- 
tarev, unul din funcţionarii consulatului rus, căruia baro- 
nul Stuart, consulul general al Rusiei, îi dezvăluise secre- 
tul misiunii lui Nelidov în capitala României. La Bucu- 
reşti li s-au reţinut camere la un hotel de categoria a 
II-a pentru ca prezenţa lor să nu fie remarcată de lumea 
politică. Dar dindu-şi seama că atrăgeau atenţia, s-au 
mutat, ajutaţi de Zolotarev, la cel mai mare hotel din 
București, Grand Hotel du Boulevard, unde au dispărut 
în mulțimea călătorilor străini. Principala grijă era de 


178 Nelidov, Souvenire d'avant et d’après la guerre de 1877—1878, 
în ,,Revue des deux mondes””, juillet 15. 1915, p. 245. 


179 Jbidem, p. 246. 

a nu se trăda şi de a nu fi recunoscuţi. Pentru cneazul 
Mihai Cantacuzino era mai uşor deoarece cunoştea oraşul 
şi locurile frecventate de lumea politică. În sfirşit, chiar 
dacă era văzut; de cineva, pretextul de a vizita o rudă 
putea fi invocat. Pentru Nelidov era mai greu, avind 
colegi în corpul diplomatic şi cunoştinţe printre români 
cu funcţii politice, prezenţa lui la Bucureşti era lesne de 
remarcat. Nelidov povestea în amintiri, că ieşeau numai 
seara sau dimineața la opt pentru a lua aer la Herăs- 
träu 180, - 

Întrevederea cu primul ministru român a avut loc 
a doua zi după sosirea lor, la orele nouă dimineaţa, la 
Ministerul de Finanţe, portofoliu deţinut tot de I. C. Bră- 
tianu. Întâlniri au mai avut loc într-o vilă la şosea, neiden- 
tificată, si la legația rusă. Discuţiile s-au purtat în vederea 
stabilirii textului concret al convenției, urmînd să se 
semneze în momentul cînd delegatul rus primea împuter- 
niciri speciale. Sederea contelui Nelidov la București a 
durat aproape trei săptămîni 141, 

În aceeaşi perioadă, cu toate dezmintirile oficiale 182, 
la Constantinopol a fost trimis maiorul englez intrat în 
armata turcă si rămas în urma căsătoriei în România, 
Steven Lakeman. Din scrisoarea adresată ziarului francez 
„Les Débats” la 25 septembrie 1877 183, reiese că în ale- 
gerea sa s-a contat pe „ataşamentul său față de intere- 
sele României”, pe ajutorul eventual al ambasadei bri- 
tanice ca cetăţean englez şi în sfîrşit pe faptul că ar fi fost 


180 Ibidem, p. 248. 

181 Ibidem, p. 249—252. 

182 Fred Debains raportind lui Decazes la 27 nov. 1876 despre mi- 
siunea maiorului Lakeman la Poartă, arăta că aceasta ar fi avut loc fără 
știrea lui Carol I și I.C. Brătianu. Primul ministru român ar fi declarat 
locotenentului colonel Mansfield, reprezentantul Angliei la Bucureşti, că 
n-a aflat de plecarea acestui emisar la Constantinopol decit printr-o a 
treia persoană. Consulul general al Franţei credea că ar fi fost posibil 
ca instrucțiunile să fi fost date de unul din miniștri fără consimtämintul 
colegilor săi : Arh. St. Buc., microfilme Franţa, r. 19, M.A.E., Fr., Turquie- 
Bucarest, vol. 40, î. 412— 413. Vezi si rapoartele lui Charles Mansfield din 
28 oct. şi 27 nov. 1876, Independența României. Documente, vol. II, par- 
tea I, doc. 77 si 83. 

183 Scrisoarea a fost publicată și în ziarul ,,Pressa’’ din 29 septem- 
brie 1877. 

„ascultat de Poartă în calitatea sa de pașă”” 1%. Din măr- 
turisirile lui Mazar Paşa rezultă că la Constantinopol i 
s-a făcut o bună primire de către Savfet pasa şi Midhat 
pașa, obţinînd chiar un proiect de înţelegere conținînd : 
recunoaşterea pașaportului român, admiterea sub rezervă 
a independenţei poștale şi telegrafice, dreptul de a încheia 
convenţii vamale cu puterile limitrofe, reglementarea 
posesiunii insulelor Dunării de către o comisie româno- 
turcă si numirea unui agent politic otoman la Bucureşti. 
Pentru a se negocia un tratat pe aceste baze, Aali Bey, 
guvernatorul Tulcei şi comisar otoman în Comisia Euro- 
peană a Dunării, a venit împreună cu Mazar Paşa la Bucu- 
resti. Împuternicitul ture n-a cerut o convenţie militară, 
dar pentru caz de război propunea următorul articol : 
apărarea teritoriului României „în limitele şi conditiunile 
stipulate prin tratatul de la Paris” și dacă împrejurările 
cereau, Poarta se angaja „a-i trimite [...] un corp de 
armată special”. De asemenea, se stipula ca, în eventua- 
litatea unui război, românii să aibă dreptul să treacă în 
Bulgaria „fără o cerere prealabilă”: 1%. Primul ministru 
român a refuzat să angajeze România într-un tratat cu 
Poarta, invocînd tratatul de la Paris. St. Lakeman, în 
calitate de cetăţean englez şi pasä turc, avea să deplingă 
respingerea ofertei otomane de către guvernul român 
fiind un adversar al politicii alianţei cu Rusia, promovată 
de oamenii de stat din România. 


Raportul lui F. Debains către Decazes din 8 decem- 
brie (st.n) 1876 relevă că Aali paşa ar mai fi cerut guver- 
nului român să îndepărteze pe generalul Iancu Ghica de 
la Constantinopol, care era în strînse legături cu Ignatiev, 
ambasadorul rus la Poartă. Din convorbirea cu N. Io- 
nescu și I. Brătianu, consulul Franţei afla că Aali bey 


184 N. Blarenberg, România și resbelul actual sau guvernanţii si 
guvernafii, ed. a II-a, București, 1878, p. 119 —120. 

186 Ibidem: în legătură cu misiunea lui Aali bey la București vezi ra- 
portul confidential din 9 decembrie 1876 al consulului belgian din România, 
Frederic Hoorick+,cätreAspremont Lynden, ministru de externe al Belgiei : 
Arh. St. Buc., microfilme Belgia, nr. 4, Ministère des Affaires Etrangères 
et du Commerce Exterieur de Belgique, Correspondance Politique, Léga- 
tions, Roumanie, 1875—1880 (în continuare M.A.E., Belgique, C.P.), 
vol. 4, f. 650. 

n-a avut decit o scrisoare de la marele vizir, iar în ce 
priveşte oferta trimiterii de trupe turceşti pe teritoriul 
României, ea a fost exclusă de la început de guvernul 
român 186. 

La 18/30 decembrie marele duce Nicolae trimitea la 
Bucureşti pe colonelul de stat major Bobrikov pentru a 
discuta anumite detalii privind trecerea trupelor ruse 187. 
La sondajele întreprinse de agenţii diplomatici români 
asupra atitudinii marilor puteri faţă de o eventuală tre- 
cere a trupelor ruse prin România, în cazul izbucnirii 
unui război ruso-turc, răspunderile au fost mai mult decit 
evazive. După cum raporta la 1 decembrie 1876 consulul 
Belgiei din Bucureşti Frederic Hoorickx, ministrului de 
externe de la Haga, Aspremont Lynden, cabinetele bri- 
tanic și francez ar fi menţionat că vor avea în vedere 
„conduita României”, din ultimul timp, făcînd tot posi- 
bilul „pentru a savgarda interesele ei”. Italia ar fi adäu- 
gat la aceleaşi asigurări, că „reprezentantul ei la Constan- 
tinopol va primi instrucţiuni speciale în acest sens”. 
Conform acelui raport consular, guvernul de la Berlin 
„a fost mult mai rezervat”, iar cel de la Viena ar fi decla- 
rat că „dreptul de a trata chestiunile diplomatice (n.n. : 
ale României] revenea doar reprezentantului Porții”? 188. 

Cu prilejul conferinţei celor șase puteri, guvernul 
român a decis trimiterea la Constantinopol a lui Dimitrie 
Brătianu. În instrucţiunile date se cerea „o garanţie 
specială pentru neutralitatea” României sau în caz de 
război o garanţie pentru „respectarea drepturilor, a 
a neutralității şi a integrităţii”! 18, Dar atît demersurile 
diplomatului român cît şi ale generalului Iancu Ghica, 
agentul român la Poartă, au rămas fără rezultate practice. 
Conferinţa a refuzat să ia în discuţie propunerile Româ- 


186 Arh. St. Buc., microfilme Franţa, r. 19, M.A.E., Fr., C.P.C., 
Turquie-Bucarest, vol. 40, f. 442—445. 


187 D.A, Sturdza, op. cit., vol. II, p. 403. 


188 Arh. St. Buc., microfilme Belgia, r. 4, M.A.E. Belgique, C.P., 
vol. 4, f. 647—648. 


189 Războiul de independenţă, vol. I, partea a 2-a, p. 489. 

niei 1%, De asemenea, şi intervenţiile agentului diplomatie 
român de la Paris pe lîngă lordul Lyons, în chestiunea 
garanţiilor de neutralitate, au fost zadarnice, ca şi convor- 
birile şi notele adresate de D. Brătianu reprezentanţilor 
marilor puteri la Constantinopol. Acelaşi rezultat era 
consemnat şi de generalul I. Ghica în cadrul convorbirilor 
cu Sir Elliot si lord Salisbury, reprezentanţii Marii Britanii 
la conferinţă 11, fntrebindu-se de ce nu s-a acceptat neu- 
tralitatea propusă de România, „Journal de Bucarest” 
din 19 decembrie 1876 răspundea : ,,Pentru că proclamînd 
neutralitatea, ei însemna proclamarea independenţei adică, 
sancţionarea printr-un act oficial internaţional a ceea ce 
exista de fapt si de drept. Turcia trebuia menajată. ..” 

Situaţia României se complica şi prin noua constituţie 
a Imperiului otoman, proclamată la Constantinopol la 
11/23 decembrie 18762, România era considerată 
„provincie privilegiată” turcă, aducîndu-se prin aceasta 
o gravă atingere suveranităţii ei. Decizia Porții a creat un 
val de indignare în întreaga ţară. În zilele de 17 si 18 de- 
cembrie (st. v.) Camera si Senatul au ţinut două şedinţe 
secrete în cadrul cărora guvernul a fost interpelat asupra 
situaţiei politice şi a atitudinii ce urma să o ia. În şedinţa 
publică a Camerei deputaţilor de la 22 decembrie (st. v.) 
s-a cerut guvernului să se protesteze împotriva „încălcării 
drepturilor noastre garantate prin tratate” 193. Primul 
ministru, respingind atacurile neutraliştilor si în special 
a lui N. Blaremberg, declara plin de revoltă că „niciodată 
sabia lungă a lui Baiazid si Mahomed nu a putut să 
pătrundă în munţii României unde astăzi cutează să 
străbată Midhat Paşa cu constituţia lui” 1%. „Datoria Dv. 
Domnilor, — spunea el în continuare — este să aprobati 
guvernul că bine a făcut de a protestat, ca să facem şi pe 


120 Pentru conferința de la Constantinopol, vezi general R. Rosetti, 
Documente privitoare la misiunea lui D. Brătianu la Constantinopol în 
toamna lui 1876, în Analele Academiei Române, Memoriile secțiunii istorice, 
seria a I[l-a, vol. 15/1943; V. Maciu, România și conferința din Constan- 
tinopol din decembrie 1876—ianuarie 1877, în ,,Analele Universităţii 
C. I Parhon”, Bucureşti, Ştiinţe sociale, nr. 9/1957. 

191 V, Maciu, op. cit., p. 171. ° 

192 Războiul de independenţă, vol. I, partea a 2-a, doc. 667. 

193 Ibidem, p. 680. 

134 , ,Monitorul oficial’’, 6/18 ian. 1877, nr. 4, p. 126. 

străini să ştie cine sîntem şi ce voim şi că, chiar dacă toate 
Puterile din Europa, din interese particulare ale lor, ar zice 
că România să fie o provincie turcească, noi să nu suferim 
una ca aceasta”. Consulul britanic raporta că „tulburarea 
era aşa de mare, încît ţara va sprijini orice notă adresată 
Porții asupra acestui subiect” 1%. După cum arăta acelaşi 
consul „efectul unui asemenea incident a schimbat în 
întregime balanţa în favoarea Rusiei” 196. Pînă la această 
dată, Mansfield raportase Foreign Office-ului despre 
politica oscilantă a guvernului român 1%. Odată însă cu 
apariţia noii Constituţii turceşti, părerile lui asupra viitoa- 
rei politici a României s-au schimbat. Locotenent-colonelul 
Charles Mansfield remarca în raportul din 28 decembrie 
că evenimentul cauzase ,,un sentiment violent împotriva 
Porții, în rîndul tuturor partidelor politice” şi că ,,prevala 
cea mai mare şi unanimă indignare”. Consulul făcea cuno- 
scut; lui Derby că în ţară se afla „,o singură opinie asupra 
acestui subiect şi dacă pînă atunci existase o partidă 
filoturcă, în prezent se putea afirma cu certitudine că ea 
nu mai era”1%, Din rapoartele consulului general al 
Franţei la Bucureşti reiese lipsa de înţelegere a acestuia, 
pentru revolta poporului român faţă de articolele 1 şi 7 
din Constituţia otomană si împotrivirea sa faţă de orice 
acțiune de manifestare independentă a României. În 
convorbirea cu primul ministru referitoare la constituţia 
lui Midhat paşa, el era de părere că naţiunile mici nu tre- 
buie să-şi creeze duşmani, iar în ce priveşte şansele de 
obținere à unei declaraţii formale din partea Porții, 
ele erau puţine, pentru că în fond constituţia otomană nu 
viza România 1%. În raportul din 6 ianuarie 1877 către 
Decazes, ministrul de externe francez, consulul Franţei 
comentind un articol al ziarului ,,Românul” din 25 de- 
cembrie/6 ianuarie 2% arăta că acesta era plin de „dispreţ 


195 Beatrice Marinescu, Anglia si neatirnarea politică a României, 
în ,,Revista Arhivelor'*, LIV (1977), nr. 1, p. 72. 

186 Jbidem. 

197 Arh. St. Buc., microfilme Anglia, r. 105, P.R.O.F.O. 78/2 607, 
f. 325, 337, 341, 344, 355. 

198 Ibidem, r. 105, P.R.O.F.0., 78/2 608, f. 1. 

159 Arh. St. Buc., microfilme Franţa, r. 20, M.A.E. Fr., C.P.C. 
Turquie-Bucarest, vol. 41, f. 15. 

200 ,,Romänul’”, 25 dec. 1876/6 ian. 1877, p. 1 145. 

pentru sfaturile diplomaților străini”. După părerea lui 
Debains, C. A. Rosetti asculta de „instinctele sale revolu- 
fionare”’ care excludeau orice „prudenţă” si ,rezervä, 
atunci cînd se lansa în criticarea constituţiei turceşti 201, 
Iar la observaţia lui N. Ionescu că protestul înaintat Porții 
era o datorie impusă României de articolul 9 din Con- 
ventia de la 1858, F. Debains îi va reproşa „discursurile 
imprudente” din Parlament 22. 

Împotrivirea opiniei publice bucureştene faţă de 
atitudinea Porții si de aprobare a politicii guvernului radi- 
cal, era redată de ziarul ,„,Românul” în numărul său din 
24 decembrie 1876/5 ianuarie 1877. ,,Agitatiunea care a 
domnit în zilele din urmă în București şi în toată România 
unde izbirea ce ne aduce Turcia a fost cunoscută, ne- 
astimpärul, indignatiunea ce se manifestau cu curagiu si în 
gura mare [...] mulţimea publicului, care ziua înţesa 
stradele în grupe ce discutau cu animatiune, eară seara 
pînă la o oră foarte înaintată umplea toate tribunele și 
stationa în jurul Camerei ; această suflare, în fine ale cărei 
vibratiuni era un curent de indignatiune patriotică pe 
care nimeni n-a cutezat a-l înfrunta în faţă, era proba cea 
mai vădită că reprezentatiunea naţională, în modul în care 
trata chestiunea şi în rezolutiunea ce a luat, răspundea 
simţămîntului unanim al tuturor românilor” 23. Iar în 
numărul din 13/25 ianuarie 1877 seria că Poarta ca semn 
de recunoştinţă pentru „leala şi amicala noastră purtare” 
a promulgat o constituţie si ,,ne botează otomani” 20%. 


Curentul antiotoman a cuprins şi studentimea Uni- 
versitätii din Bucureşti. C. Bacalbaşa, în amintirile sale 
despre Bucureștii de altă dată, scria: „Îmi amintesc că, 
ne-am adunat în număr foarte mare în una din sălile 
Universităţii. Discuţia a fost foarte agitată. Ion Bibi- 
cescu, student la facultatea de litere şi redactor la ,,Româ- 


201 Beatrice Marinescu şi Șerban Rädulescu-Zoner, Rapoarte consu- 
lare inedile cu privire la activitatea diplomatică de la București, în ajunul 
şi în timpul războiului pentru independența României, în ,,Revista de is- 
torie””, 30 (1977), nr. 5, p. 833. 

202 Ibidem. , 

203 Cf. Dan Berindei, Cucerirea independenței României, 1877— 1878, 
București, 1967, p. 35—36. 

204 „,„Românul'”, 2, 3, 4 ian. (st.v.) 1877. 

nul”, rostește o cuvîntare înflăcărată în mijlocul zgomo- 
tului mare”. În sfirsit „se votează o moţiune de protestare 
împotriva lui Midhat-Pasa şi, în acelaşi timp, studentimea 
cerea guvernului instructori militari spre a se pregăti 
pentru apărarea ţării ” 2%. Tot acum ei adresează ziarelor 
bucureştene o declaraţie de protest contra afirmațiilor 
lui Savfet pasa, ministru de externe otoman, prin care 
căuta să lezeze drepturile României. Printre semnatari 
erau Eugen Costinescu, N. Mărgăritescu, G. D. Pallade, 
N. T. Moscu, C. C. Bacalbasa, C. Ionescu și alții 206. 
Într-un articol intitulat La Constitution Ottomane et le 
Parlement roumain, ,,Journal de Bucarest” arăta că mo- 
mentul protestului contra constituţiei era bine ales de- 
oarece la Constantinopol plenipotentiarii marilor puteri 
la Conferinţă puteau să-şi dea seama ce soartă rezerva 
Imperiul otoman popoarelor ce erau încă sub dominație. 
„Europa — scria ziarul — nu se putea aştepta la o 
înțelegere din partea Porții” în ce priveşte aplicarea refor- 
melor de atitea ori promise 207. 

În împrejurările existente interesele ţării cereau o 
apropiere de Rusia, deşi în Consiliul de Miniştri D. Sturdza 
şi N. Ionescu s-au declarat pentru menţinerea neutrali- 
tăţii. 

La începutul anului 1877 soseau la Bucureşti ofiţeri 
de geniu din Rusia pentru a lua măsuri în legătură cu 
construcţia de poduri, iar aranjamentul cu direcţia gene- 
rală a căilor ferate române constituia, după consulul gene- 
ral al Franţei la Bucureşti, „corolarul aproape simultan 
al aranjamentului politie” 208. La 21 martie/ 2 aprilie 1877 
colonelul Bobrikov discuta cu domnitorul României, la 
București, măsurile necesare pentru apărarea Calafatului, 
iar generalul Kutalai avea convorbiri cu organele de resort 
românești asupra organizării transporturilor militare. 
Deşi nu s-a stabilit nici o înţelegere privind trecerea tru- 
pelor ruse prin România, deoarece nici un tratat, nu fusese 
semnat, totuşi guvernul român, după cum remarea la 


205 C. Bacalbasa, op. cit., p. 180. 

286 , Journal de Bucarest”, 13 ian. (st.n.) 1877, nr. 657. 

207 Ibidem, - 

28 Independența României. Documente, vol. II, partea I, doc. 107: 
Debains către Decazes, 30 ian. 1877. 

28 martie Fred Debains, a consimţit să dea un concurs, 
în adevăr indirect, dar foarte substanţial Rusiei 2%, 


Apropierea României de Rusia a neliniștit guvernul 
otoman. La începutul lui ianuarie 1877, el a trimis la 
Londra pe Odian Effendi cu misiunea de a cere un impru- 
mut şi neutralizarea României în eventualitatea unui răz- 
boi ruso-turc 219. Ignatiev, ambasadorul Rusiei la Poartă, 
aflind de demersurile Imperiului otoman, înştiința pe 
Suvalov, ambasadorul rus la Londra, să urmărească 
„această intrigă care tinde să ne încurce mişcările în cazul 
dizolvării Conferinţei” 211. Derby, secretarul de stat britanic 
a dat un răspuns evaziv. Asupra neutralității României, 
Saviet paşa avea să revină din nou în aprilie 1877 ; într-o 
depesä adresată ambasadorului său la Londra, el i-a cerut 
să se intereseze pe lingă cabinetul britanic dacă, în împre- 
jurärile date, problema neutralității ,,moldo-valahe? 212 
a făcut obiectul unor negocieri între cabinetele europene. 
Derby, în depeșa adresată însărcinatului cu afaceri la 
Constantinopol al Angliei, relatind convorbirea cu Musu- 
rus, arăta că n-a dat acestuia nici o speranţă în legătură 
cu garantarea neutralității României, fiind greu de pre- 
supus că guvernul britanic sau oricare altă putere ar începe 
un demers în sensul cerut de Poartă 285. 


Atitudinea intransigentă a guvernului otoman în 
aplicarea reformelor cerute de marile puteri prin protocolul 
de la Londra, eşecul conferinței de la Constantinopol, 
evoluţia politică în general în sud-estul Europei, mai ales 
după înţelegerea secretă de la Budapesta dintre Austro- 
Ungaria si Rusia, făceau declanșarea războiului ruso-ture 
iminentă. În aceste împrejurări situaţia României era 
dificilă. Ziarele bucureştene reflectau îngrijorarea ce cu- 
prinsese populaţia capitalei. Ideea dobindirii independenţei 

e calea armelor ciştiga teren în rindurile opiniei publice 
in urma eşecului vădit al încercărilor de a se obţine pe 
= 

209 fbidem, doc. 117. 
210 Cf. M.D. Stojanovié, op. cit., p. 134. 


211 Unprinted Documents, în  ,,Slavonic Review", dec. 1925, 
vol. IV, nr. 11, p. 457. 


22 D. A. Sturdza, Charles I-er..., vol. II, p. 559. 
213 Ibidem, p. 561. 


calea tratativelor. Părerea emisă de Ion Ghica în broşura 
O cugetare politică, de retragere a armatei române în munţi 
în cazul încălcării frontierelor ţării a fost combătută „fără 
excepţie'! de toate ziarele române. Arătind că neutrali- 
tatea era de preferat oricărei alianţe, „Journal de Buca- 
rest” se întreba totuşi, „dacă mai era posibilă şi dacă nu 
mai era, ce atitudine va lua guvernul” 24, Acestea erau 
întrebările care reveneau tot mai des în presa vremii. 
D. Brătianu, în articolul România și răzbelul, analizind 
poziţia ţării în cazul unui conflict armat ruso-turc, sublinia 
că trecerea armatelor străine pe teritoriul român poate 
transforma ţara în teatru de război ceea ce „ne-ar sili şi 
pe noi să ieşim din neutralitate” 25, Concomitent ziarul 
de centru ,,Pressa” se întreba „care este, care trebuie a fi 
atitudinea României în mijlocul teribelelor evenimente 
ce ne amenință ?” 216. Aceeaşi foaie, în alt număr, scria că 
la această întrebare „ce-şi face fiecare român, pătruns de 
îngrijire pentru viitorul ţării lui” numai guvernul şi 
corpurile legiuitoare erau în măsură să răspundă, cunos- 
cînd actele diplomatice 217, 


Aceste probleme constituiau o preocupare permanentă 
şi neliniştea creştea odată cu ştirea decretării ordinului 
de mobilizare generală în Rusia, la 1/13 aprilie, şi cu vestea 
răspunsului dat de subsecretarul de stat, Burke, la inter- 
pelarea din Camera Comunelor la Londra, asupra situaţiei 
politice a României. Omul de stat britanie, prin declaraţia 
sa că neutralitatea specială a României nu era garantată 
de nici un tratat, „principatul Moldo-Valah” fiind consi- 
derat, în raport cu puterile străine, parte integrantă din 
Imperiul otoman, a stîrnit revolta opiniei publice bucu- 
reştene. Ziarele capitalei aveau să comenteze afirmaţiile lui 
Burke drept ceva obişnuit din partea țării ce o reprezenta 
şi ele „n-au mai surprins pe nimeni” 218, ,, Journal de Buca- 
rest”, analizind atitudinea Angliei față de raporturile 
existente între Turcia şi România scria: ,,Niciodată 


214 ,, Journal de Bucarest”, 1 apr. 1877, nr. 673. 
215 ,,Romäâänul’”, 8 apr. (st.v.) 1877, 

216 ,,Pressa””, 7 apr. (st.v.) 1877, nr. 59. 

21? Ibidem, 10 apr. (st. v.) 1877, nr. 62. 

218 ,, Journal de Bucarest”:, 22 apr. 1877, nr. 678. 

Anglia n-a vrut să vadă în situaţia României ce era înscris 
în vechile sale tratate cu Poarta nici ceea ce rezultă din 
vechile raporturi ale României cu Anglia, într-o etapă cînd 
Anglia, trata România ca un stat suveran”. În continuare 
se arăta că românii n-au să accepte situaţia umilitoare 
de stat vasal Turciei, cum pretindeau unele puteri, sise vor 
alia Rusiei” 219. Ziarul ,,Pressa””, relatind aceeaşi depeşă 
telegrafică din Londra, sublinia că în urma acceptării 
fără rezerve a punctului de vedere otoman de către Marea 
Britanie, guvernul român va ști „să ia decizii după eveni- 
mente” 220, iar din poziţia României se putea trage conclu- 
zia că neutralitatea unor state aşezate între mari puteri 
era o chestiune „de prim ordin” de care ,, Europa ar trebui 
să se ocupe” 221. De asemenea, şi ,,Romänul” din 14/26 
aprilie, lua poziţie împotriva atitudinii cabinetului britanie 
şi a declaraţiilor lui Burke. După cum observa însă consu- 
lul general al Franţei la Bucureşti, într-un raport către 
Decazes, puterile europene nu acordau și nu aveau să 
acorde garanţii de neutralitate unei ţări decit atunci cînd 
propriile lor interese o cereau, aşa cum a făcut Anglia în 
ajunul războiului din 1870 cînd a impus printr-un tratat 
special Franţei şi Germaniei respectarea neutralității 
Belgiei 222. În aceeaşi perioadă lord Derby era de părere 
că nu se putea interzice Turciei dreptul de a intra în 
România 223. 

Remanierea guvernului prin înlocuirea lui N. Ionescu 
la Externe cu Mihail Kogălniceanu si semnarea convenției 
româno-ruse la 4/16 aprilie 1877 în Bucureşti a însemnat 
o victorie a partidei care militase pentru o politică activă 
şi corespunzătoare aspirațiilor nationale. Prin convenţie 
se stabilea „libera trecere prin teritoriul României” a 
armatelor ruse, iar guvernul țarist „se obliga a menţine 
şi a face a se respecta drepturile politice ale statului român, 
astfel cum rezultă din legile interioare şi tratatele existente, 


219 Ibidem. 

220 ,,Pressa”, 8 apr. (st.v.) 1877, nr. 60. 

221 Ibidem, 13 apr. (st.v.) 1877, nr. 62. 

222 Arh. St. Buc., microfilme Franţa, r. 20, M.A.E. Fr., C.P.C., 
Turquie — Bucarest, vol. 41, f. 285. 

228 1. C. Brătianu, Discursuri, scrieri, acte si documenie, Bucureşti, 
1912, vol. II, p. 584. 

precum si a menţine şi a apăra integritatea actuală a 
României” 24. 

Istoricul sovietice Ivan Rostunov sublinia că pentru 
prima oară, România „încheia cu o mare putere un tratat 
de la egal la egal”? 25. Proiectul de lege pentru ratificarea 
convenției s-a votat în Cameră cu 69 voturi pentru şi 
25 contra, iar în Senat cu 41 voturi, contra 10. Coloanele 
ziarelor bucureştene erau pline de informaţii, comentarii, 
păreri în legătură cu deciziile ce urmau să se ia în Parla- 
mentul ţării. Majoritatea presei considera hotărirea guver- 
nului de a semna convenţia româno-rusă ca singura soluţie 
practică dictată de evenimente. În numerele din ajunul 
deschiderii Parlamentului, ziarele subliniau rolul impor- 
tant ce s-a rezervat „în istoria noastră contemporană” 
Camerei si Senatului. Se accentua că de  hotăririle lor 
depindeau cele mai stringente interese naționale ca şi 
atitudinea ce România urma să o ia în chestiunea Orien- 
tului si a războiului ce izbucnise. „„Pressa” făcea apel la 
unitate naţională arätind că era necesar să predomine 
avantajele generale ale ţării asupra oricăror neînţelegeri, 
deoarece „chestiunea cea mare la ordinea zilei era una şi 
aceeaşi şi prezenta aceleași interese pentru toţi” 226, 
Ziarul atrăgea atenţia că era timpul de a concentra şi a 
cugeta cu maturitate asupra luării măsurilor celor mai 
„înțelepte si mai prevăzătoare” pentru binele ţării 27, 
Organul guvernamental „Unirea democratică”!, după ce 
informa cititorii în legătură cu trecerea frontierei româ- 
neşti de către armatele ruse şi despre necesitatea semnării 
Convenţiei, scria : „a ne opune la trecerea armatei turcești 
şi anu încerca a ne opune la trecerea armatei ruse, nu este 
o atitudine ostilă celei dintii şi o probă de alianţă cu cea 
de a doua; e numai o necesitate imperioasă, pentru a 
depărta teatrul luptei de pe cimpiile României” 228. 
„Românul, analizind dezbaterile din Cameră şi Senat 


24 Războiul de independență, vol. II, doc. 191. 

#5 Ivan Rostunov, Armata rusă si eliberarea popoarelor din Balcani 
de sub jugul otoman, în ,,Aurora”:, nr. 9, 5 mai 1976, p. 16. 

225 „Pressa'', 14 apr. (st.v.), nr. 66. 

22 Ibidem, 16 apr. (st.v.), nr. 68. 


228 Jbidem, 13 apr. (st.v.) 1877, nr. 65. 

în problema convenției, era de părere că tratind cu 
„„marele şi puternicul imperiu rusesc” în momentul cînd el 
îşi „înalță spada în apărarea popoarelor asuprite” din 
Orient, si concedindu-i favoarea unei treceri libere pe 
teritoriul ţării, în schimbul garantării tuturor drepturilor, 
România nu a pierdut nimic din prerogativele si prestigiul 
său 2%. S-au arătat de asemenea demersurile zadarnice 
făcute de către oamenii de stat români pe lingă cabinetele 
marilor puteri pentru garantarea neutralității deşi recu- 
nosteau legalitatea cererilor. Cît priveşte Turcia, ea n-a 
vrut să proclame neutralitatea deşi era interesată 250, 

„Românul” considera aprobarea înţelegerii româno- 
ruse ,,0 chestiune vitală” ce se impunea spre rezolvare 
corpurilor legiuitoare pentru ca „națiunea si producătorii 
să aibă a suferi cît mai puţin” de consecinţele războiului 
şi existenţa naţională să fie garantată. Se tăcea apel la 
unirea naţiunii „într-un singur gind, într-o singură preo- 
cupare, care constă în apărarea ființei nationale” 231, 

Presa europeană şi-a exprimat dezacordul faţă de 
înţelegerea româno-rusă, motivindu-si părerea că România 
trebuia să respecte tratatele internationale 2%2. 

Între timp la Bucureşti sosiseră colonelul rus Izmailov 
şi generalul M. Cantacuzino pentru a negocia cu conducerea 
căilor ferate române. Tot în problema aceasta erau delegaţi 
să trateze în capitală directorul căilor ferate de la Odessa, 
Witte, inspectorul Mochon şi din partea Ministerului de 
Finanţe inspectorul Teterevnicov 233. La 4/16 aprilie 
domnitorul primise în audienţă particulară pe prinţul rus, 
N. Dolgoruki, însărcinat a remite o scrisoare din partea 
țarului, de la Chișinău. După relatările consulului general 
al Franţei la Bucureşti, Stuart regretase neîntelegerea 
survenită în legătură cu intrarea trupelor ruse în România. 


229 , Românul””, 21 apr. (st.v.) 1877. 

230 Ibidem, 18, 19 apr. (st. v.) 1877. 

231 Ibidem, 13 apr. (st.v.) 1877. 

232 Notes sur la vie..., vol. III, p. 65; A.D. Sturdza, Charles 1-er..., 
vol. II, p. 336—545, 548; vezi şi articolul din ,,Augsburger Allgemeine 
Zeitung”! din 16 mai (st.n.) 1877, cf. Richard Burks, Roumania and 
the Balkan Crises of 1875— 1878, în ,, Journal of Central European Affairs”, 
apr. 1942, p. 129, nota 50. 

233 Arh. St. Buc., Fond. Casa Regală, ds. 26/1877, î. 14—17. 

Agentul Rusiei la București fusese însărcinat să prevină 
confidential pe Carol I, dar curierul ce aducea instructiu- 
nile a întârziat. Între timp baronul Stuart a trebuit să 
plece la Chişinău. Se părea dar că misiunea aghiotantului 
împărătesc avea ca scop şi explicarea acestei situaţii, 
pe lîngă obţinerea unor dispozitiuni binevoitoare din partea 
autorităţilor de la Bucureşti. În aceeaşi zi, după-amiază, 
Nicolae Popov, aghiotantul marelui duce, înmina şi el o 
scrisoare domnitorului din partea comandantului armatei 
ruse 23%. După cum remarca Zwiedinek von Sudenhorst, 
consulul general al Austro-Ungariei în România, în zilele 
lunii aprilie, negociatorii ruşi au dus o vie activitate la 
Bucureşti, iar baronul Stuart a fost într-un continuu 
contact cu autorităţile româneşti 235. 


234 Arh. St. Buc., microfilme Franţa, r. 20, M.A.E. Fr., C.P.C., 
Turquie — Bucarest, vol. 41, f. 298; ibidem, microfilme Anglia, r. 106, 
P.R.O.F.0., 78/2 608, f. 228. 

235 Ibidem, Fond. Casa Regală, ds. 26/1877, f. 13. 

Capitolul || 


Oraşul Bucureşti 
în timpul proclamării independenţei 
şi al războiului de neatîrnare 


De la declararea războiului de către Rusia si de la 
intrarea trupelor ruse pe teritoriul României evenimentele 
se succedau cu o repeziciune surprinzătoare, după cum re- 
marca ziarul ,,Pressa”, şi toate spiritele erau nelinistite 
atît asnpra prezentului cît si al viitoruluil. Ceea ce a agravat 
starea de spirit a fost interpretarea dată de marile puteri 
şi în special de Poartă convenției româno-ruse. Astfel, 
agenţii României de la Berlin şi Viena informau guvernul 
că cele două cabinete păstrau o rezervă absolută în ce 
privește înţelegerea intervenită între România şi Rusia. 
Cît priveşte Anglia, atitudinea ei a fost de la început ostilă 
pentru faptul că înlesnea atacul ţarismului asupra Impe- 
riului otoman. Poarta a protestat printr-o circulară trimisă 
agenţilor săi în străinătate, acuzind guvernul român de 
nerespectarea tratatului de la Paris. Savfet paşa, minis- 
trul de externe, amenința România cu ocuparea Bucureş- 
tiului şi a altor orașe din țară, inclusiv distrugerea reţelelor 
de cale ferată spre a nu fi folosite de armata ţaristă. În faţa 
intimidărilor exercitate de Poartă, M. Kogălniceanu adresa 
la 17 aprilie (st. n.) un apel către marile puteri ca să opreas- 
că Turcia de a transforma România în teatru de război. 
În notă se arăta că dacă ţara nu s-a opus trecerii trupelor 


1 ,,Pressa”” din 28 apr. (st.v.) 1877, nr. 77. 


rusești, aceasta se datora asentimentului tacit al marilor 
puteri 2, guvernul otoman nu numai că a protestat împo- 
triva convenției dar a trecut şi la acte de ostilitate. Dacă 
bombardarea Brăilei şi a oräselului Reni, scria ,,Pressa””, 
se putea considera un incident regretabil şi întimplător, 
provenit din cauza atacului unor baterii ruse stabilite în 
preajma acestor oraşe, dacă bombardarea Calafatului se 
scuza prin faptul întăririi acestui punct strategic cu baterii 
române, „nimeni nu se mai putea îndoi despre hotărîrea 
Turciei de a ne declara război prin concedierea agentului 
diplomatic al României de la Constantinopol, prin bom- 
bardarea unor puncte neïntärite ca Bechetul, Olteniţa etc., 
prin incursiunile başibuzucilor în susul Jiului” ?. Ziarul 
se întreba în numele opiniei publice, ce atitudine trebuia 
să ia România în faţa noii situaţii create din vina Porții €. 
Deşi nu răspundea, direct, lăsa să se înţeleagă că românii, 
în faţa, provocărilor Turciei, vor lua arma pentru a-şi 
apăra pămîntul. Referindu-se la aceeaşi circulară a guver- 
nului otoman, „Românul” din 23 aprilie (st. v.) nu înţele- 
gea,, cu ce drept mai protesta Poarta cînd după atitea 
luni de încercări din partea României pentru a se ajunge 

Ê ° intelez re, ea a refuzat orice strădanie de a satisface 
şi de a se asocia la cererile legitime ale guvernului român 
fiind preocupată numai de ingînfata desertäciune de aprivi 
această ţară [România] ca pe o provincie turcească ...”. 
Relevind greşelile Porții care im loc să atragă Româ- 
nia a făcut din contră tot cea putut spre a o îndepărta, 
ziarul arăta că singurul lucru ce rămăsese cabinetului de la 
București era încheierea unui tratat cu Rusia, pentru 
garantarea integrităţii teritoriului statului român, a legilor 
şi instituţiilor sale, garantie refuzată atit de Imperiul 
otoman cît şi de celelalte puteri europene. 


După consulul general al Austro-Ungariei la București, 
Zwiedinek, scopul articolelor din presa oficială bucureş- 
teană era să agite populaţia contra Turciei 5, să arate 


2 Războiul de independență, vol. II, doc. 192. 

3 ,,Pressa”, 28 apr. (st.v.) 1877, nr. 77. 

4 Ibidem. 

5 Arh. St. Buc., Fond. Casa Regală, ds. 24/1877, f. 60; raportul din 
27 apr. 1877. 

pericolul ce-l reprezenta în caz de război, dînd exemplu 
barbariile sävirsite în sudul Dunării 6. Locotenent colo- 
nelul Charles Mansfield, consulul britanic de la București, 
într-un raport confidential din 3 mai, credea că panica din 
regiunea Dunării a fost cauzată de guvern în scopul incura- 
jării sentimentelor antiturce şi a creării de simpatii 
proruse ?. Zwiedinek raporta lui Andrâssy la 15 aprilie 
despre starea de spirit existentă în rîndurile cercurilor 
conducătoare din capitală. În convorbirea cu domnitorul, 
acesta, îi declarase că românii nu puteau accepta intrarea 
turcilor pe teritoriul României si transformarea ţării în 
teatru de război, ei fiind hotăriţi de a se apăra 8. Dealtfel 
consulul era convins, în urma ştirilor primite, că armata 
română va lupta contra turcilor la Dunăre. Faptul i-a fost 
confirmat si de M. Kogălniceanu, ministrul de externe. 
Acesta i-a cerut intervenţia Austro-Ungariei pe lingă gu- 
vernul otoman pentru a împiedica deplasarea trupelor pe 
teritoriul țării. Ministrul de externe atrăgea atenţia că dacă 
turcii vor trece Dunărea, românii se vor apăra cu armele?. 


Decretul asupra mobilizării din 6/18 aprilie 1877 
hotăra chemarea sub arme nu numai a armatei perma- 
nente şi a rezervelor, dar şi a miliției şi gărzii civice. 
Trupele au ocupat poziţii de apărare la Dunăre pentru a 
preveni astfel o eventuală ofensivă a Imperiului otoman 
pe teritoriul României. Zonele cele mai amenințate erau 
orașul Calafat şi regiunea Oltenita—Cälärasi, în speţă 
orașul Bucureşti 10, 

În vederea apărării capitalei fusese adus corpul II de 
armată cuprinzind diviziile IIT şi IV. Prima dintre acestea 


6 Ibidem, f. 92; raportul din 3 mai 1877. 

? Ibidem, microfilme Anglia, r. 106, P.R.O.F.0., 78/2 608, f. 230. 

8 Ibidem, Fond. Casa Regală, ds. 24/1877, f. 18—23. 

? Ibidem, f. 29: Zwiedinek către Andrassy, 18 apr. 1877. 

10 General R. Rosetti, Partea luată de armata română în războiul din 
1877—1878, București, 1926, p. 33. Iniţial punctul cel mai primejduit 
fusese podul de peste Siret de la Barboși, principalui punct de trecere al 


trupelor ţariste, și care fusese protejat în iarna anului 1876—1877 de 
divizia III română, dar pericolul dispăruse odată cu ocuparea acestei 


regiuni, încă în seara de 13/25 aprilie, de către o parte a corpului VII 
rus aflat sub conducerea generalului Ganeski. 


a fost amplasată pe Sabar, între Olteniţa şi Giurgiu, iar a 
doua în Bucureşti şi împrejurimi, partial în direcţia 
Olteniţa 4. Comandamentul corpului II a fost stabilit la 
Jilava 12. Misiunea de apărare a Calafatului revenise 
diviziei I din corpul I armată. Totodată la 9/21 aprilie 
fusese deplasată în Oltenia, avînd comandamentul la 
Cetate, divizia II, care pînă la acea dată se aflase la 
Bucureşti 13. Prin apărarea frontierei de pe Dunăre, cele 
două corpuri de armată au acoperit totodată desfăşurarea 
strategică destul de lentă a armatei ruse de pe teritoriul 
României. Comentind mobilizarea armatei române loco- 
tenent colonelul Charles Mansfield, într-un raport confi- 
dential din 3 mai către lordul Derby, arăta că mobilizarea 
luase forma unor ridicări în masă (levée en masse). În- 
treaga miliţie, informa el, era organizată cu cea mai mare 
rapiditate, reprezentind o forță însă rechizitiile militare 
erau, după consul, o exagerare 4. Reprezentantul Franţei, 
ocupîndu-se şi el de agitația ce domnea în capitală, re- 
marea mobilizarea miliției din Bucureşti şi măsurile de 
întărire a oraşului 15. Comandant al gărzii nationale din 
Bucureşti a fost numit colonelul Athanase Călinescu 16. 
La 27 aprilie/ 9 mai 1877 s-a stabilit prin decretul nr. 952 
şi o nouă „ordine de bătaie” (organizare) a armatei 
române 17. 

În capitala României soseau în această perioadă şi 
nenumărați corespondenţi de presă străini. După cum 


11 Istoricul războiului din 1877—1878. Participarea României la 
acesi război. Lucrare făcută de mai multi ofiţeri (în continuare: Istoricul 
războiului din 1877— 1878), partea I, București, 1887, p. 95. Localitățile 
stat indicate amănunţit în comunicarea făcută comandantului diviziei 
III, colonelul Gh. Anghelescu, de către șeful de stat major al corpulu, 
II, colonel E. Pencovici : vezi Războiul de independență, vol. II, doc. 501. 

12 Războiul de independență, vol. II, doc. 501. 

13 General R. Rosetti, op. cit., p. 33. 

14 Arh. St. Buc., microfilme Anglia, r. 106, P.R.O.F.O., 78/2 608, 
f. 230. 

15 Ibidem, microfilme Franța, r. 20, M.A.E. Fr., Turquie — Bucarest, 
1. 233 : Debains către Decazes, 23 apr. 1877. 

16 ,, Journal de Bucarest’”, 29 apr. 1877, nr. 680. 

17  Generalul R. Rosetti, op. cit., anexa II, p. 159— 161. 

relata reprezentantul lui „The New York Times”, ,,cu 
greu puteai găsi vreun jurnal din Europa care să nu fie 
reprezentat” la Bucureşti 1£. 


1, 9 Mai la Bucureşti 


Bombardarea porturilor românești de la Dunăre de 
către artileria turcă şi riposta românilor © au insufletit 
opinia publică bucureşteană care a cerut ,,cu glas tare ca 
România să declare război Turciei” 20. Bucureştiul era în 
plină efervescenţă. Evenimentele din ultimele luni arăta- 
seră că România nu avea altă alegere pentru a pune capăt 
vechilor legături cu Poarta decit calea armelor. Starea de 
spirit favorabilă guvernului cuprinsese întreaga populaţie. 
„„Nu vă puteţi face idee — scria la 27 aprilie/9 mai cores- 
pondentul ziarului francez ,,Le Constitutionel”” — de indig- 
narea care domneşte la București contra turcilor. Lumea 
e hotărită la cele mai mari sacrificii pentru a cuceri inde- 
pendenţa” 21. Ziarele capitalei anunțau fiecare incident 
sau act de provocare din partea turcilor. Străzile oraşului 
erau pline de lume, după cum scria C. Bacalbasa, iar 


18 Cf, Comelia Bodea, Unitatea națională și independența României 
oglindile în memorialistica și presa americană, în ,,Revista de istorie”, 
30 (1977), nr. 5, p. 843. Principalul loc de întilnire a corespondentilor de 
presă străini era ,,Grand Hotel Brofft’’; vezi R. Furneaux, The Break- 
fast war. The siege of Plevna, New York, 1958, p. 19, 75. Conform apre- 
cierii locotenentului F.V. Greene, atașatul militar al S.U.A, pe lingă țarul 
Alexandru al Il-lea, din cei 80 de corespondenți de presă străini doar 
jumătate au fost pe front, ,,pentru ceilalți, mai multă atracţie a prezentat 
o ședere a lor la Bucuresti’’: Army Life in Russia, New York, 1881, 
p. 166—167. 

19 La 26 aprilie/8 mai 1877, orele 14,15, a fost aruncat primul obuz 
din fortăreața Vidinului asupra orașului Calafat. Românii au ripostat, 
tirul fiind deschis de bateria ,,Stefan cel Mare” din regimentul I artilerie, 
La 27 aprilie/9 mai au avut loc primele schimburi de focuri în regiunea 
orașului Giurgiu, iar în ziua următoare a fost bombardată Olteniţa, după 
care canonada s-a extins si la Islaz, Bechet si Corabia : Istoricul războiului 
din 1877—1878, partea I, p. 108—109, 111—114; Războiul de indepeñ- 
dență, vol. Il, doc. 864, 940. 

20 C. Bacalbașa, Bucureștii de altădată, vol. 1, București, 1927, p. 190. 

31 Cf. Dan Berindei, Cucerirea independenței României 1877— 1878, 
Bucureşti, 1967, p. 45. 

emoția bucureştenilor era „fără putinţă de a fi descrisă!” 22. 
Femeile lucrau scamä şi o predau Crucii Roşii. În presă 
apăreau zilnic liste de subscriptii şi donaţii pentru armată. 
Se ofereau trăsuri de ambhulanfe pentru răniţi, instru- 
mente de chirurgie şi obiecte de pansament. Toate ziarele 
bucureştene anunțau convocarea Comitetului Central al 
Societăţii de Cruce Rosie din România, pentru ziua de 
1 mai, în vederea alegerii personalului care trebuia să 
compună ambulanta societăţii, ce urma să plece pe front. 
Se făcea cunoscut medicilor, farmacistilor si studenților 
de la facultatea de medicină, înscrişi în acest scop, să fie 
prezenţi. Adunarea era convocată în localul laboratorului 
de chimie de la spitalul Colțea. Artistul Mihai Ştefănescu, 
care obținuse a doua medalie de pictură la expoziţia din 
1874, a pus la loterie un tablou pictat de el, reprezentind 
o tînără fată din Bistriţa. Suma cîştigată a donat-o pentru 
ambulantele române si pentru familiile sărace care au 
avut de suferit de pe urma concentrărilor de trupe 23. 
Comitetul slav din Bucureşti, Slavensko Drugina, făcea, 
şi el apel la toţi compatrioţii pentru a veni în ajutorul 
răniților şi a diminua relele războiului 4. Comitetul israeli- 
tilor, adresîndu-se coreligionarilor săi, arăta că datoria 
fiecăruia era de contribui pentru ţara „în care s-a născut”. 
„Patria noastră — încheia apelul — are nevoie de con- 
cursul tuturor fiilor ei ; orice divergență şi deosebire dispare 
în faţa acestei nevoi” %. 

În București insufletirea creşte 2%, după cum se exprima 
C. Bacalbaşa descriind zilele premergătoare declarării 
independenţei. 

În şedinţa Camerei de la 29 aprilie/ 10 mai, sala fiind 
ocupată pînă la ultimul loc, Anastase Stolojan, deputat 
liberal din Craiova, interpela guvernul asupra măsurilor 
ce intenționa să le ia pentru a răspunde la desele provocări 
ale Porții. După lungi dezbateri s-a votat o moţiune prin 


22 C. Bacalbasa, op. cil., p. 190. 

23 , Journal de Bucarest’”, 4 ian. 1877, nr. 655. 
24 Ibidem, 17 mai 1877, nr. 685. 

25 ,,Pressa””, 30 apr. 1877 (st.v.), nr. 79. 

26 C. Bacalbasa, op. cil., p. 190. 

care se considera că Turcia prin declaraţiile si actele de 
agresiune împotriva României, „a rupt singură vechile 
legături ce ne uneau cu dinsa şi s-a pus în stare de rezbel 
cu statul român” 27. Deși oficial nu s-a declarat indepen- 
denta, moţiunea a constituit un pas înainte. După cum 
scria „,Pressa””, independenţa o aveam cistigatä din ziua 
cînd turcii, neţinind seama de atitudinea neutră a Româ- 
niei, au bombardat localităţi de pe Dunăre 2. În Cameră 
şi în Senat; au existat retineri, nu în problema independen- 
tei ci în chestiunea consecinţelor ce ar surveni pe plan 
extern. Au fost deputaţi şi senatori care credeau că era 
mai prudent și mai politic ca înainte de proclamarea ne- 
atirnärii, să se cîştige bunăvoința cabinetelor, preparîndu-se 
terenul diplomatic şi sprijinul cîtorva puteri. Partida 
liberal-radicală, în frunte cu C. A. Rosetti, a considerat 
însă moţiunea insuficientă. În coloanele ,„Românului” se 
arăta că ultimul cuvînt îl vor avea milioanele de români 
cu opincă pe cîmpul de luptă unde vor face ca ţara lor 
România, apărată cu pieptul lor, să fie şi să rămînă 
„pururea un stat de sine stătător” 2. În preziua şedinţei 
din 29 aprilie/ 10 mai se scria plin de semnificaţii că un 
popor cînd se simte capabil de a trăi „într-o pozitiune mai 
înaltă, mai respectată, decît aceea în care l-au ţinut ne- 
putintele trecutului, el este culpabil dacă nu face însuşi 
un pas înainte” 20. 


După relatările lui Zwiedinek în cercurile politice din 
Bucureşti continua să existe o ,„,mare agitaţie” în legătură 
cu o viitoare proclamare a independenţei. Sufletul acestei 
„agitaţii”” era C. A. Rosetti, care susținea că împrejurările 
internaţionale constituiau o ocazie favorabilă pentru ca 
România să devină stat de-sine-stätätor 51. Consulul Angliei 
îşi exprima şi el convingerea, în depeşa din 9 mai, că peste 
cîteva zile avea să raporteze la Foreign Office declaraţia de 
independență. După el, personalităţile „prudente” si 


27 Ibidem, p. 191. 
28 ,,Pressa””, 5 mai 1877 (st.v.), nr. 83. 
29 „,Românul”?, 5 mai (st.v.) 1877. 


30 Ibidem, 27 apr. (st.v.) 1877. 


31 Arh. St. Buc., Fond. Casa Regală, ds. 24/1877, f. 112, 115; rapor- 
tul din 10 mai 1877. 

„conştiente” de „poziţia vasalä” a României față de 
Poartă erau puţine. El observa că ideea de independenţă 
cucerise pe toţi oamenii politici şi dacă ar fi fost guvernul 
Florescu sau Catargiu s-ar fi urmat o politică similară celei 
liberale. Mansfield considera că din punctul de vedere 
românesc, criza existentă era fără îndoială un bun prilej 
pentru ca independenţa să fie dobinditä 32. 

La 4 mai (st. v.) sosea de la Ploieşti în gara Tirgoviştei 
(Gara de Nord), spre a face o vizită domnitorului român, 
marele duce Nicolae, însoţit de fiul său, de generalul Nepo- 
koicinski si de consilierul de stat, contele Nelidov. Oaspetii 
au fost intimpinati de domnitor şi primul ministru. S-a 
trecut în revistă garda de onoare aflată pe peronul gării, 
compusă dintr-un escadron de roșiori pe jos, cu steag. 
Muzica, la sosirea oaspeţilor, a intonat imnul rusesc. 
Pe tot parcursul drumului de la gară pinä la palat, 
cortegiul a fost salutat de mulțime. După-amiază marele 
duce s-a dus la consulatul imperial spre a primi supușii 
ruși care rezidau în Bucureşti. Tot în după-amiaza aceleiaşi 
zile, oaspeţii au făcut o plimbare în oraş și sträbätînd 
Calea Mogoşoaiei au ieşit la Filaret de unde s-au îndreptat 
spre Cotroceni. La orele cinci şi jumătate au plecat spre 
Ploiești, unde era marele cartier general al armatei ruse 33. 
Venirea marelui duce Nicolae a coincis cu luptele dintre 
Olteniţa şi Turtucaia. Știrile anunţate în ziare despre ne- 
răbdarea oamenilor din regimentul 16 dorobanţi de a 
intra în luptă şi de a trece Dunărea, au provocat „în toată 
capitala o adevărată frenezie de entuziasm” %. Nu mai 
era îndoială pentru nimeni, că menţinerea dependenţei 
de Poartă, mai ales în urma atitudinii ei ostile, devenise 
imposibilă. Neatirnarea ajunsese pentru întreaga naţiune 
„concluzia naturală şi logică”. ,,À deveni un stat complet 
independent — scria « Pressa » — un stat cu o individuali- 
tate politică complet separată de a Turciei” era o necesitate 
cerută nu numai de aspiraţiile naționale, dar impusă de 
conştiinţa conservării şi dezvoltării statului român pe de o 
parte, iar pe de alta, de cerinţele ordinii şi echilibrului în 


32 Ibidem, microfilme Anglia, r. 106, P.R.O.F.O., 78/2 608, f. 262. 
33 „„Pressa”', 8 mai (st.v.) 1877, nr. 95, 
zi 3 C. Bacalbasa, op. cit., p. 191. 

Orient, ultima privind şi Europa. Articolul conchidea că, 
ruperea legăturilor cu Poarta si proclamarea independenţei 
nu constituie o problemă care privea exclusiv România, 
ci şi o problemă europeană ce interesa toate puterile sem- 
natare ale tratatului de la Paris din 1856 %. La 9/21 mai 
chestiunea independenţei a fost din nou pusă înaintea 
Corpurilor Legiuitoare. În Cameră, Fleva a adresat inter- 
pelarea dacă guvernul a comunicat oficial puterilor ruperea 
relaţiilor cu Poarta şi dacă în situaţia de război cu Turcia 
a fost rechemat agentul român de la Constantinopol. 
Mihail Kogălniceanu a ţinut unul din discursurile lui cele 
mai frumoase: „Străinii au zis” că ţara a fost vasalä 
Turciei, ,,noi nu am zis-o niciodată. Noi nu am fost vasali. 
Sultanul nu a fost suzeranul nostru. Însă era ceva. Erau 
niște legături sui-generis, nişte legături care erau slabe 
cînd românii erau tari; nişte legături care erau tari cînd 
românii erau slabi”. Fäcind un rechizitoriu la adresa 
Porții, omul de stat român afirma deschis că nu are ,,cea 
mai mică îndoială şi îrică de a declara în faţa reprezen- 
tantei nationale că noi sîntem o naţiune liberă şi indepen- 
dentă”. În numele guvernului el anunţa că va face toate 
demersurile pe lingă marile puteri pentru ca independenţa 
pe care națiunea, „doreşte să o vadă cu o oră mai înainte” 
să fie recunoscută de Europa la viitoarea conferinţă de 
pace 26. Camera a votat cu unanimitate, 79 voturi pentru 
şi două abţineri, actul oficial de independenţă. Iată cum 
descria C. Bacalbaşa memorabila zi de 9 mai: ,,Marea 
mulţime care asistase la Cameră, atit la tribunele publice 
cît şi în curte, şi pe dealul Mitropoliei la sävirsirea marelui 
act, se revarsă spre centrul capitalei. Drapelele sînt arbo- 
rate, valurile mulţimii străbat oraşul, studenţii manifes- 
tează cu cîntece patriotice, se aude räsunind : « Desteap- 
tă-te române ». Şi pînă tîrziu în noapte poporul capitalei 
fericit petrece” 37, 

A doua zi după-amiază sosea în capitală marele duce 
Nicolae care împreună cu domnitorul şi oficialităţile 
române au asistat la o reprezentaţie de gală dată la 


35 ,,Pressa’”, 4 mai (st.v.) 1877, nr. 82. 
36 Războiul de independenţă, vol. Il, doc. 1 343. 
87 C. Bacalbasa, op. cit., p. 192. 

Teatrul National. Pe lîngă publicul numeros, care asista la 
această serbare, au fost invitaţi să participe agenţii 
diplomatici ai puterilor străine. Seara — seria ,,Pressa”? — 
„ulițele principale ale capitalei au fost iluminate şi veselia 
cea mai mare, fără ca ordinea să fie tulburată, a domnit 
tot timpul prin mulțimea înțesată pe stradă” 35. 

Unii reprezentanți diplomatici ai marilor puteri 
acreditaţi la București au căutat să diminueze, în rapoar- 
tele lor, descrierea atmosferei de entuziasm ce cuprinsese 
populaţia capitalei. În desele lor rapoarte, trimise înainte 
şi după declararea independenţei, ei calificau politica 
guvernului de „aventuroasă? şi rezumau avintul $e 
dorința poporului român pentru neatirnare la ambitiili 
lui Carol I și Brătianu. Totuşi ei n-au putut nega cu desă- 
visire bucuria populaţiei la vestea declarării neatirnärii 
şi a războiului împotriva Imperiului otoman. Zwiedinek 
raporta la Ballplatz că „atmosfera a fost foarte animată”, 
orașul luminat şi împodobit cu drapele. El aminteşte si de 
retragerea, cu torţe a studenților, care din piaţa Teatrului 
Naţional s-au îndreptat spre casa primului ministru, apoi 
a ministrului de externe si a lui C. A. Rosetti, iar la urmă 
şi-au depus tortele în fața statuii lui Mihai Viteazul din 
piața Universităţii 3, Locotenent colonelul Mansfield 
descria şi el Bucureştiul „abundent pavoazat cu steaguri 
tricolore”, subliniind că pe ici pe colo se vedea inscripţia 
« independență » 4, Consulul general al Franţei telegrafia 
despre „gravele rezoluții” votate de Senat şi Cameră, iar 
în raportul detaliat către Decazes din 24 mai se întreba 
dacă românii, şi de această dată, riscă punind Europa în 
faţa unui fapt împlinit. Cu o oarecare ironie, el observa 
că „experienţele de acest fel le-au reuşit întotdeauna”. 
Enumerînd actele împlinite, unirea, secularizarea averilor 
minästiresti, aducerea domnitorului străin, suprimarea 
regimului capitulatiilor, proclamarea unei constituţii 
diferită de cea acordată de Europa la 1858, schimbarea, 
denumirii țării în România în loc de Moldo-Valahia, 


38 „Pressa”, 13 mai (st.v.) 1877, nr. 89. 
33 Arh. St. Buc., Fond. Casa Regală, ds. 24/1877, f. 148—149; 
raportul din 24 mai 1877. 


4 D. A. Sturdza, Charles I Roi de Roumanie, vol. II, București, 
1904, p. 771. 

încheierea de convenţii cu alte state etc., el conchidea : 
„În marile chestiuni ca şi în cele mici românii în mod con- 
stant au știut să treacă peste voinţa puterilor garante”, 
Consulul considera însă că ar fi „prea mare îndrăzneală” 
din partea oamenilor de stai, din România să spere în re- 
cunoaşterea independenţei şi garantării unei viitoare neu- 
tralitäti din partea marilor puteri îl. Reprezentantul 
tatelor Unite ale Americii a raportat şi el guvernului său 
espre manifestatiile populare de la Bucureşti prilejuite 
de proclamarea independenţei ţării subliniind că ziua de 
9 mai ,,a fost marcată de un sincer entuziasm al oamenilor 
care au umplut străzile” 42, 
Declararea independenţei de stat la 9/21 mai 1877 
a dat naştere la noi discuţii în sînul cabinetelor europene 
şi a Imperiului otoman, fiecare reactionînd în mod deo- 
sebit. Pentru a nu crea o atmosferă dusmänoasä faţă de 
acţiunea curajoasă întreprinsă de România, M. Kogălni- 
ceanu, în nota circulară trimisă imediat agenţilor din 
străinătate, cerea acestora să explice guvernelor, pe lingă 
care erau acreditaţi, cauzele proclamării independenţei 
de stat. Totodată, ministrul român îi însărcina să declare 
că România nu aşteaptă o recunoaştere oficială imediată, 
a independenței si spera că pînă la soluționarea problemei 
ea se va bucura de bunăvoința marilor puteri. Poarta, 
cum era de aşteptat, a protestat împotriva declarării 
independenţei de stat a României 45. Austro-Ungaria a 
primit vestea cu rezervă şi, după raportul lui Bălăceanu, 
ea „sfătuie” celelalte puteri, inclusiv Rusia, să se pronunţe 
la Congresul de pace, propunere ce fusese adoptată 
şi de Marea Britanie #, Franţa regreta „demersul impru- 


41 Arh. St, Buc., microfilme Franţa, r. 20, M.A.E. Fr., C.P.C., Tur- 
quie— Bucarest, vol. 41, î. 481. 

î2 Cf. Beatrice Marinescu și Șerban Rădulescu-Zoner, op. cit., p. 837, 
O emoţionantă relatare a evenimentelor aparține şi corespondentului 
ziarului ,,New York Times’’: vezi Cornelia Bodea, op. cit., p. 851—853, 

43 Războiul de independență, vol. III, doc. 672, 

44 Ibidem, doc. 337. 

45 Din raportul lui Beust, ambasadorul Austriei la Londra, către 
Andrassy, din 24 mai/5 iunie reiese că lordul Derby n-a protestat împotriva 
declarării independenţei de stat a României, fiind de aceeași părere cu 
Austro-Ungaria de a se reglementa definitiv situaţia după război: D. A, 
Sturdza, op. cif., vol. II, p. 809. 

dent” al guvernului şi, potrivit; concepţiei de la Quai 
d'Orsay, declaraţia de independenţă din Parlamentul 
de la Bucureşti nu schimba situaţia de drept a României 
stabilită prin tratate 4, Într-o amplă depeşă adresată lui 
Fr. Debains, ministrul de externe al Franţei, Decazes, 
susţinea că România va întimpina dificultăţi ce ar fi 
fost evitate dacă ea s-ar fi menţinut pe o linie mai pru- 
dentä. În ceea, ce priveşte neutralitatea, el presimtea că 
marile puteri nu se vor grăbi să o recunoască statului ro- 
mân. Franţa, în consecinţă, îşi declina orice responsabili- 
tate asupra urmărilor 4. Guvernul de la Berlin refuza şi el 
să se pronunţe pentru independenţă, preocupindu-se de 
asigurarea drepturilor creditorilor căilor ferate construite 
în România 48. 

Presa străină se deosebea şi ea în comentarea actului 
de la 9/21 mai 1877 de la București. Ziarele italiene, ca 
„Il Dovera”, „Il Diretto”, „La Gazetta d'Italia”, 
»LItalie”, etc., au salutat declaraţia de independenţă a gu- 
vernului de la București. În Germania, Anglia, Rusia, 
ideea neatirnärii nu ridica obiecţii serioase. Sint semni- 
ficative în acest sens comentariile ziarelor vieneze, a căror 
opinie aveau importanţă pentru România la acea dată, 
deoarece Austro-Ungaria era una din ţările direct intere- 
sate în sud-estul Europei si la Gurile Dunării. Astfel 
„„Fremdenblatt” scria : „Austro-Ungaria nu are nici un 
motiv serios pentru a se opune în principiu independenţei 
României. Noi am spune chiar că în prezenţa soartei ce 
viitorul o pregătește ţărilor situate la sud-estul monarhiei, 
o Românie independentă ne-ar putea îi de o oarecare 
utilitate, sub anumite condiţii [...]. Dealtfel România 
independentă ar îi obligată, ca urmare a situaţiei sale geo- 
grafice [... ]a-şi căuta punctul său de reper în Austria” 4. 
Ziarul ,,Die Presse” desmintea ştirea că guvernele de la 
Viena si Londra ar fi avut intenţia să protesteze contra 
declarației de independență a României, sustinind în 


49 Arh, St, Buc., microfilme Franţa, r. 20, M.A.E. Fr., C.P.C., 
Turquie— Bucarest, vol. 41, f. 468. 

4? Ibidem, f. 469, 

48 Războiul de independență, vol, III, doc. 332. 


49 ,,Journal de Bucarest””, 31 mai (st.n.) 1877, nr. 789, 

shimb că acestea aveau să păstreze o atitudine rezervată 
pînă la viitoarea pace 5. ,,Journal de Bucarest” remarca 
insistența ziarului ,,Fremdenblatt” asupra faptului că 
însăși România declarase acceptarea rezolutiilor marilor 
puteri, foaia vieneză nemenționînd însă dorința românilor 
de a avea asentimentul Europei, dar fără a renunţa la 
independenţa cucerită. Alt ziar „Tagespresse” nu exprimă 
decît o singură îndoială, observa acelaşi ziar din Bucureşti, 
ca exemplul României să nu fie contagios. Dar ce rău putea 
îi în aceasta, se întreba ,,Journal de Bucarest’? 51. Presa 
cehă a salutat declaraţia de independenţă a României ca 
un pas spre soluționarea problemei Orientului 52. Indife- 
rent însă de hotäririle ce guvernele puterilor garante urmau 
să le ia în vederea recunoașterii mai devreme sau mai 
tirziu a neatirnării statale a României, faptul fusese împli- 
nit şi Europa avea să-l primească. Acceptarea noii situaţii 
a ţării s-a impus şi prin aceea că a reprezentat voinţa 
unanimă a întregii națiuni. Istoria modernă politică a 
României a arătat că actele märete ce s-au săvirşit în 
această ţară, în diferite perioade istorice memorabile, au 
devenit fapte împlinite si au dobindit aprobarea marilor 
puteri tocmai pentru că au fost expresia fidelă a întregului 


popor. 


2. Fapte și opinii premergătoare campaniei 
din sudul Dunării 


Cu cîţiva ani în urmă, direcţia jurnalului ,,Poporul” 
înfiinţa în Piaţa Teatrului, pe calea Mogoşoaiei, un chioșc 
de ziare. La apariţia acestuia multi trecători zimbiseră, 
neîncrezätori față de o asemenea încercare de a introduce 
la Bucureşti obiceiul parizian de vindere a gazetelor. Într-a- 
devăr chioşcul a stat multă vreme aproape gol si adesea 
închis. Odată cu începutul războiului, asemenea chioșcuri, 
de astă dată asaltate de lume, puteau fi întîlnite nu numai 


50 Ibidem, 27 mai (st.n.) 1877, nr. 688. 
54 Ibidem. 
52 Ibidem. 

pe Calea Mogoşoaiei, ci şi pe Bulevardul Aeademiei 53. Pe 
măsura precipitării evenimentelor, acest nou aspect al 
străzilor centrale din capitală va ajunge să dea una din 
notele dominante ale atmosferei bucureştene. „Toată lu- 
mea este avidă de ştiri, toţi smulg pe stradă [din miinile 
vinzătorilor)] foile, mari sau mici, crezind că-şi pot satisface 
curiozitatea. Eşti uneori putin deceptionat şi jurnalele 
cotidiene, chiar şi ediţiile speciale, sînt sărace în noutăţi 
interesante, dar ești mulţumit chiar să știi că nu s-a petre- 
cut nimic şi aştepţi cu mai multă răbdare vestile din ziua 
următoare”! — se poate citi în „Journal de Bucarest” 5%. 
Relatarea aparţine, e drept, zilelor premergătoare mo- 
mentului culminant al războiului, dar această stare de 
spirit a populaţiei nu a avut un caracter exploziv ci evolu- 
tiv, încît descrierea atmosferei agitate a centrului capitalei, 
făcută de amintitul jurnal bucureştean de limbă franceză, 
este valabilă, cu anumite estompäri, şi pentru perioada 
anterioară. O mulţime de « gamins-type nouveau à Buca- 
rest » — scria aceeaşi gazetă, condusă de Ulysse de Marsil- 
lac — aleargă prin toate locurile frecventate, intră în 
cafenele, restaurante, grădini publice, în tramvai, la 
gară, strigind ziarul pe care îl vindeau 5%. 

Ca şi înainte de proclamarea independenţei ţării, 
opinia publică continua să fie frămintată de problema 
atitudinii pe care România urma s-o ia în condiţiile deschi- 
derii ostilităţilor dintre Rusia si Imperiul otoman. Neutra- 
litatea României nu mai era pusă în discuţie, din moment 
ce corpurile legiuitoare declaraseră starea de război cu 
Poarta, iar la Dunăre ostilitățile dintre români şi turci 
erau în plină desfăşurare 56. În schimb se punea întrebarea, 
dacă armata română se va limita doar la apărarea liniei 
Dunării sau dacă va recurge la o acţiune ofensivă. În cazul 


53 ,, Journal de Bucarest”?, 26 aug. 1877, nr. 713. 

5 Ibidem. 

55 Ibidem. 

56 În afara unor dueluri de artilerie ce s-au înmulţit la începutul 
lunii iun. (st.n.), au fost respinse mai multe acţiuni de recunoaștere sau 
pradă întreprinse pe teritoriul românesc la Desa (10/22 iun), Bechet (23 mai/4 
iun. şi 29 mai/10 iun). Totodată au fost întreprinse unele acţiuni de recunoas- 
tere pe malul drept al Dunării, în împrejurimile Vidinului (12/24 si 13/25 iun), 
în ostroavele din dreptul Islazului (29 mai/10 iun. si 30 maïi/11 iun.): 
vezi Istoricul războiului din 1877—1878, p. 147—152, 

adoptării celei de-a doua soluţii se mai ridica problema 
stabilirii condiţiilor de ordin politico-militar care ar fi 
urmat să reglementeze participarea României, alături de 
Rusia, la campania antiotomană. Luarea unei decizii 
devenise de primă urgență. La începutul lunii iunie, trupele 
ocupaseră întreaga lor viitoare bază de operaţii ce s-a întins, 
în amonte, pe malul stîng al Dunării, pînă în dreptul värsä- 
rii Oltului. La 10/ 22 iunie, corpul XIV din armata rusă a 
debarcat în Dobrogea şi a ocupat în scurt timp localităţile 
Măcin, Isaccea, Tulcea, Hirsova. În noaptea de 14/26 
spre 15/27 iunie, după o puternică pregătire de artilerie, 
la care au participat toate bateriile româneşti, amplasate 
între Calafat şi gura Oltului, corpul VIII al trupelor ţariste 
a forțat Dunărea din dreptul bălții Zimnicea şi în mai 
putin de 24 ore a cucerit oraşul Sistov, creînd si formînd 
în zona respectivă principalul cap de pod pentru plănuita 
ofensivă din Balcani. În zilele următoare trecuseră în 
Bulgaria si corpurile IX, XII, XIII, o divizie de ,,ecle- 
rori” cît şi legiunea bulgară creată pe teritoriul României 57. 

Desfăşurarea acestor evenimente era relatată, în unele 
cazuri cu lux de amănunte, sau cu diferite comentarii, de 
întreaga presă bucureşteană 5. „Trupele ruseşti din al 
8-lea corp, precedate de divizia a IV-a, au trecut azi 
dimineață Dunărea la revărsatul zorilor. Inamicul a fost 
respins din cele dintii pozitiuni. Trecerea bärcilor încăr- 
cate cu trupe urmează fără nici o piedică : Lupta continuă 
[...1. Ducele Nicolae, fiul marelui duce Nicolae, a trecut 
cu cea dintii plută. Marele duce a trecut de asemenea cu 
un alt corp [...]. Nicopole, bombardat de către ruși, arde 
[...]. Trupele generalului Zimmermann au trecut toate 
Dunărea, Ele au ocupat Isaccea, Tulcea şi Hirsova’, 
anunţa ziarul ,,Românul” din 17 iunie (st. v.) pe cititorii 
săi. „Faptul cel mai important al zilei este trecerea oștirii 
ruse dincolo de Dunăre” — scria ,,Pressa””, dînd în con- 
tinuare diferite  detalii%, ca şi ,,Timpul”, „România 


57 Ibidem, p. 163— 173. Cu privire la cooperarea bateriilor de artilerie 
de la Izlaz, Corabia, Calafat : ibidem, p. 169, p. 171—172. 
58 vezi ,,Românul”’, ,,România liberă”, ,,Pressa”, ,,Timpul”, din 


12—17 iun. (st.v.) 1877. 
58 „Pressa”, X, 14 iun. (st.v.) 1877, nr. 114, 

Liberă”, „„Telegraful” si celelalte foi bucureştene. „Care 
va fi rolul armatei române în sîngeroasa dramă ce se va 
petrece în Peninsula Balcanică?” — se întreba ,,Pressa”? 
în aceleaşi zile de tensiune, pledind de fapt în favoarea 
menţinerii României în expectativă. „Care sînt, care vor fi 
avantajele pentru statul român de vom ieşi din această 
pozitiune si vom lua ofensiva trecînd Dunărea, atacind 
armatele turceşti pe teritoriul turc şi luînd parte activă la 
războiul ce se desfăşoară înaintea noastră ; si mai întîi în ce 
condițiuni vom lua parte la acest război?” — scrie în 
continuare acelaşi jurnal, subliniind însă în mod semni- 
ficativ că „opoziţia a găsit patriotic de a pune armele jos 
şi a nu-i pune  [ guvernului] nici un obstacol în aceste 
solemne momente în care se află națiunea” 6. Atitudinea 
prudentă a acestui jurnal, ce aparţinea lui Vasile Boerescu, 
se datora cunoaşterii dificultăţilor diplomatice întimpinate 
de guvern, care de fapt insista pentru intrarea în acțiune 
a armatei române, greutăţi ţinute sub tăcere de ziarul 
guvernamental „Românul”. „Nu lăsaţi ca în fruntea 
armatelor române să filfiie alt drapel decît tricolorul 
român”? — scria în schimb ,Pressa””, făcînd aluzie directă la 
conţinutul negocierilor purtate de guvern îi. O atitudine 
asemănător de prudentă, înclinînd însă mai mult spre 
intervenţie, a avut-o şi „România liberă”. „Ce facem noi? 
Trecem sau nu trecem Dunărea? Dorinţa aproape unanimă 
a românilor este să trecem”, scria numitul ziar în numărul 
său din 14 iunie (st. v.), punînd apoi în discuţie aceeaşi 
problemă a negocierilor duse de guvernul român cu fac- 
torii de decizie ai Rusiei ţariste. Editorialul din 26 iunie 
(st. v.) al sus-numitei gazete este însă mult mai reținut : 
»Mai înainte de a a avea tot ce ne este necesar intrării în 
resbel nu trebuie să facem nici o încercare de a trece 
Dunărea”. 

Spre deosebire de amintitele două ziare de opoziţie, 
»Timpul” oficiosul conservatorilor de sub conducerea lui 
Lascăr Catargiu, pronuntindu-se de asemenea pentru 
defensivă”, ataca cu deosebită violență guvernul liberal 6, 


€ Ibidem, 15 iun. (st.v.) 1877, nr. 115. 
#1 Ibidem, 18 iun. (st.v.) 1877, nr. 118. 
ea ,,Timpul””, 5, 17, 26, 29 iun. (st.v.) 1877, nr. 127, 138, 146, 148. 

fäcindu-1, între altele, responsabil de neajungerea la vreo 
înțelegere precisă cu Rusia țaristă asupra rolului ce ar fi 
trebuit să revină armatei române în războiul ruso-turc. 
Potrivit acestui jurnal, plasat în extrema dreaptă a evan- 
taiului de culori diferite al presei centrale româneşti, guver- 
nantii din Petersburg ar fi refuzat să accepte colaborarea 
activă a României deoarece la Bucureşti s-ar fi aflat la 
putere gruparea radicală „compromisă”! în ochii ţarismului, 
în 1848, cît şi cu ocazia evenimentelor din 1870—1871 55. 
Conservatorii își făceau iluzia să poată în acest fel dobori 
de la putere pe liberali, deşi opinia publică nu era sensibilă 
la asemenea argumente, totuşi informaţia furnizată de 
oficiosul dreptei nu constituia o pură fantezie. Conform unui 
raport al consulului general al Austro-Ungariei la Bucu- 
reşti, trimis contelui Andrassy la 13 iunie 1877, ministrul 
de externe român Mihail Kogălniceanu nu era cîtuşi de 
putin pe placul oficialităților țariste de la Ploieşti, unde 
în acea vreme se găseau atît împăratul Alexandru al II-lea 
cît şi cancelarul Gorceakov. Aceștia ar fi preferat „să-l 
vadă” pe numitul bărbat de stat român „înlocuit cu 
domnul Boerescu sau cu prințul Dimitrie Ghica”, se poate 
citi în raportul consulului Zwiedinek, care semnala totodată 
şi repetatele vizite la Ploieşti ale generalului Florescu, 
primit întotdeauna foarte curtenitor %. 


Asumîndu-şi meritul de a fi fost pregătitorii actului 
proclamării independenţei, ce ar fi avut loc doar „prin voin- 
ta împrejurărilor” în timpul „dictaturii roşii” 5%, după cum 
era denumită de reacțiune guvernarea liberală, cei de la 
Conservatorul” se întreceau în a pronunța acuzaţii şi a 
arunca invective mai ales la adresa premierului I. C. Bră- 
tianu si a preşedintelui Camerei Deputaţilor, republicanul 
C. A. Rosetti, acesta din urmă fiind pe drept considerat 
eminenta cenușie a cabinetului 66. 


Dacă ,,România liberă”! se plasase initial din exces 
1 să Re ; i 2. 
de prudență pe poziţia susținerii tezei „neintervenţiei”, 


83 Ibidem, 29 iun. (st.n.) 1877, nr. 148. 

64 Arh. St. Buc., Fond. Casa Regală, ds. 40/1877, f. 7. 

85 „,Conservatorul'*, 5 iun. (st.v.) 1877, nr. 127. 

66 ,,Timpul””, 5, 17, 26, 29 iun. (st.v.), 1877, nr. 127, 138, 146, 
148. 

această foaie bucureşteană a ţinut totuși să sublinieze, 
după cum am menţionat, că întregul popor român aştepta 
să lupte cu arma în mină pentru a impune astfel Porții 
si diplomaţiei europene independenţa României. ,,Pressa”? 
nu se deosebea de ziarul „România liberă ” în asemenea 
aprecieri, ce corespundeau dealtfel unei evidente realităţi. 
În numărul din $ iunie (st. v.) al jurnalului lui Vasile 
Boerescu au apărut de exemplu versurile : 


„Al unde sinteli oare Mihai, Stefan cel Mare, 
Să vă vedeţi nepoţii, pe urmă-va cälcind 

Si să-i vedeți si-acuma cum ard de nerăbdare 
D-a'ncepe odată focul, d-a se vedea luptind”. 


„Noi sîntem radicali cînd e vorba de a apăra exis- 
tenfa națiunii noastre şi a asigura independenţa ce ea a 
proclamat ; credem că o naţiune trebuie să facă mari sacri- 
ficii spre a putea trăi prin ea însăși”, scria tot ,,Pressa” la 
22 iunie (st. v.). Dintre foile de opoziţie numai ,,Conserva- 
torul” căuta, din motive meschine de partid, să compro- 
mită în ochii opiniei publice politica externă a guvernului. 

Ziarul bucureştean, care se plasase în fruntea curen- 
tului aproape unanim de opinie, susținător al tezei „trecerii 
Dunării”, a fost ,, Românul” lui C. A. Rosetti. În calitatea, 
de a fi si oficios al guvernului, acest jurnal s-a abținut de 
a face prea multe comentarii în legătură cu dificilele nego- 
cieri româno-ruse, pe tema reglementării unei viitoare 
colaborări între cele două armate. Ziarul ducea în schimb o 
campanie agitatorică în sprijinul unei viitoare intervenţii 
a armatei române la sud de Dunăre. ,,Bombele aruncate 
din Vidin în Calafat au început acum să eclate în mijlocul 
soldaților români [...]; pe toată linia Dunării lupta se 
incaierä, pe toată zona mai strînsă, mai vie, mai pericu- 
loasă ; perioada aşteptărilor s-a încheiat, acum intrăm în 
cea a acţiunii pentru oştire, a grijilor si a bucuriilor [...]; 
înapoi nu se va da de-acum înainte nimeni. Înainte 
dar ! care cu braţul care cu îndemnul ! Şi toţi într-o unire, 
cu inima vitează, cu sufletul românesc” — seria cunoscu- 
tul ziar al lui C. A. Rosetti la 16 iunie (st. v.). În mod 
semnificativ, tot ,,Românul” a publicat în coloanele sale 
cunoscuta poezie a lui Vasile Alecsandri, Balcanul şi 

Carpatul 97. În sfîrşit, odată cu progresul amintitelor nego- 
cieri, cînd trecerea Dunării de către trupele române înce- 
puse să, fie întrevăzută de cercurile guvernamentale, ace- 
laşi ziar, făcînd şi o analiză a evoluţiei stării de spirit 
din ţară şi mai ales din capitală, scria următoarele : „Cu 
cît însă crescu numărul bombelor turceşti căzute pe oraşele 
dunărene cu atit se micsorä numărul partizanilor unei 
prudinte defensive şi crescu acela al partizanilor unei 
politici mai energice şi mai conforme cu traditiunile 
şi cu demnitatea națiunii române. Astăzi întrebarea ce se 
făcea, dacă trebuie să trecem Dunărea se schimbă în 
aceea, cînd vom trece. După cum vedem noi opiniunea 
publică va maiface un pas înainte şi nu va mai întreba 
pe guvern cînd trecem, ci se va striga de națiunea întreagă, 
treceţi, treceţi !”. Subliniind că poporul s-a hotărît să 
rupă jalbele spre a lua „sabia străbună”, acest editorial al 
ziarului lui C. A. Rosetti se încheia cu îndemnul trecerii 
Dunării încît națiunea română să obţină „ceea ce este al ei, 
ceea ce nimeni nu-i va putea răpi: libertatea şi inde- 
pendenţa” 68. 

Încă la 26 mai (st. v.), în primul său număr, ziarul 
»Socialistul” se ridicase împotriva războaielor de cucerire, 
dar sustinuse războiul de eliberare pe care România înce- 
puse să-l ducă. „Azi însă e timpul cînd românii în avintul 
şi suvenirurile trecute iau armele pentru a-și apăra inde- 
pendenta”, se poate citi în articolul Rezbelul din mentio- 
natul oficios al cercului socialist de la București, autorul 
acestor rînduri recomandind totodată oștenilor să fie 
„generoşi” şi ,,demni”. 

Pentru a spulbera neincrederea unei părți a opiniei 
publice româneşti faţă de diplomaţia ţaristă cît şi pentru 
a încerca, să, cistige pe Alexandru al II-lea de partea parti- 
zanilor unei colaborări active a trupelor române și ruse, 
dar în condiţiile cerute de Carol I şi guvernul de la Bucu- 
resti, ,Românul”, deşi aparţinea radicalului C. A. Rosetti, 
a publicat cel mai călduros articol omagial şi cuvînt de 


67 ,,Românul’’, 28 mai (st.v.) 1877. 
e ibidem, 22 iun. (st.v.) 1877. 

bun sosit adresat împăratului autocrat al Rusiei cu ocazia 
primei sale vizite oficiale în capitala României €, 

Primit la punctul de frontieră Ungheni de ministrul 
de externe, Mihail Kogălniceanu, apoi la Iaşi de primul 
ministru I. C. Brătianu, ţarul Alexandru al II-lea, cu o 
numeroasă suită a păşit pe teritoriul României în seara 
zilei de 24 mai/ 5 iunie 1877, pentru a se stabili temporar 
la Ploieşti, unde era instalat în acea vreme marele cartier 
al trupelor ruse. Pe întregul parcurs trenul imperial a fost 
salutat cu multă solemnitate de oficialităţile locale si de 
mulțimi de cetăţeni 7. 

După o vizită de bun sosit, făcută de către Carol I 
ţarului la Ploiești (26 mai/ 7 iunie 1877), acesta din urmă 
cu întreaga sa suită a fost primit cu mult fast în capitala 
României la 27 mai/8 iunie 1877. „Venirea ţarului e 
precedată de o întreagă armată de poliţişti si de spioni 
care intră în ţară si invadează Bucureştiul” — se poate 
citi în cunoscuta cronică despre orașul „de altădată”! a lui 
Constantin Bacalbasa 71. Evenimentele aveau loc doar 
cu patru ani înainte ca Alexandru al II-lea să fie ucis 
de membrii organizaţiei ,,Narodnaia Volea” 72. Pentru 
prevenirea unui atentat la Bucureşti, cu atît mai mult cu 
cît Ohrana era în posesia unor informaţii potrivit cărora 
s-ar fi găsit în acel moment în capitală un revoluţionar 
polonez, sosit special pentru a asasina pe împăratul auto- 
crat, la cererea autorităţilor militare ruse au fost luate 
cele mai severe măsuri de pază 7%. Conform unui raport al 
consulului francez Fred Debains, gara Tirgovistei fusese 
ocupată de armată, serviciul poștal trecut sub „un fel de 
control din partea autorităților militare ruse”, un coman- 
dament special ar fi fost stabilit la Bucureşti, în permanen- 


69? Ibidem, 27 mai (st.v.) 1877. 

20 ,,Monitorul oficial”, 28 mai (st.v.) 1877, nr. 110. 

71 C. Bacalbașa, op. cit., p. 195. 

73 În atmosfera anilor de cruntă reprimare ce au urmat morţii lui 
Alexandru al Il-lea și-a trăit Lenin copilăria, al cărui frate, Alexandru, 
urma să fie executat în mai 1887 ,,de călăii ţariști””, eveniment ce a avut o 
puternică influenţă asupra formării viitorului revoluționar si conducător 
al proletariatului: vezi Lenin, Biografie, sub red. P. N. Pospelov, (trad. 
din 1. rusă), Bucureşti, Edit. politică, 1961, p. 22, 97. 


73 Fr. Kohn-Abrest, Zig-zags en Bulgarie, Paris, 1879, p. 123. 

nentă legătură cu trupele ţariste din împrejurimi. Prefec- 
tura Poliţiei Capitalei ar ti recurs la verificarea paşapoarte- 
lor tuturor străinilor rezidenţi în Bucureşti, iar toate 
persoanele de origine poloneză fuseseră obligate să pără- 
sească oraşul în 24 de ore 7%. Dind chiar nenumărate detalii, 
corespondentul ziarelor ,, Siècle” şi ,,Independance belge”, 
Fr. Kohn-Abrest, prezent în acele zile la Bucuresti, sustine 
că așa-numitul „nihilist” polonez, cu inițialele M.L.B., ar fi 
fost foarte repede descoperit de agenţii de poliţie ai pre- 
fectului Radu Mihai şi trimis sub escortă la Ploieşti %. 

Primirea pe care capitala României a făcut-o ţarului 
Alexandru al II-lea a fost plină de fast si entuziasm. Domni- 
torul şi guvernul au încercat şi reuşit pe această cale să 
încălzească negocierile începute deja cu privire la viitoarea 
colaborare a armatei române în campania ce urma să aibă 
loc peste Dunăre. 


Trenul imperial a sosit în Gara Tirgoviştei la ora 
11,45 dimineaţa. Tarul era însoţit de marele duce mosteni- 
tor Alexandru şi de fraţii acestuia, Vladimir şi Serghei 
Alexandrovici, de marele duce Nicolae, comandantul 
suprem al trupelor de operaţii, împreună cu fiul său tot 
Nicolae, de ducii Nicolae si Serghei Maximilianovici de 
Leuchtenberg si prinţul de Battenberg (viitorul principe 
al Bulgariei), Din suită făceau parte, cancelarul Gorceakov, 
generalul conte Adlerberg, ministrul casei imperiale, gene- 
ralul Miliutin, ministrul de război, generalul Ignatiev, 
fostul ambasador al Rusiei la Constantimopol, inspiratorul 
politicii balcanice a guvernului din Petersburg, și numeroși 
adjutanti. Pe peronul gării se aflau în întimpinare domni- 
torul împreună cu principesa Elisabeta, însoţiţi de casa 
domnească, civilă şi militară, membrii guvernului în 


74 Arh. St. Buc., microfilme, Franţa, r. 21, M.A.E. Fr., C.P.C., 
Turquie-Bucarest, vol. 42, f. 21: Debains către Decazes, 6 iun. 1877. 
Mansfield raporta de asemenea la 5 iunie asupra măsurilor de pază luate: 
ibidem, microfilme Anglia, r. 106, P.R.O.F.O., 78/2 609, f. 10. 

75 Fr. Kohn-Abrest, op. cif., p. 123—128. La București ar fi existat 
în zilele premergătoare o vizibilă stare de tensiune deoarece în momentul 
stabilirii ţarului în România marele cartier al armatei ruse ar fi cerut, 
fără reuşită însă, de a se introduce starea de asediu în capitala României: 
Arh. St. Buc., Fond. Casa Regală, ds. 40/1877, f. 1, Zwiedinek către An- 
drässy, 6 iun. 1877. 


frunte cu premierul I. C. Brătianu, clerul în haine sacerdo- 
tale, „înaltele cercuri ale Statului, primăria capitalei, 
curţile şi tribunalele, funcţionari si ofiţeri superiori”, 
agentul diplomatic al Rusiei cu tot personalul consula- 
tului 6. Un escadron de rosiori cu muzică şi drapel a dat 
onorul. 

După o primă alocutiune de bun venit rostită de 
vicarul Mitropoliei, a luat cuvintul, oferind mai întii 
ţarului tradiționala piine şi sare, primarul capitalei, 
C. A. Rosetti, după afirmaţia lui C. Bacalbasa, numit 
special în această funcţie pentru a primi pe împăratul 
Alexandru 7? şi de a-l convinge în acest fel să fie mai 
putin rigid cu guvernanţii radicali aflaţi la putere la 
Bucureşti. ,,Devenit numai de ieri capitala unui stat pe 
deplin independent, oraşul Bucureşti e mîndru de a des- 
chide astăzi porţile sale liberatorului popoarelor din 
Orient. El m-a însărcinat a ridica vocea, în numele său, 
pentru a saluta, cu cel mai profund respect, pe marele 
monarh care prin vizita sa a binevoit a face îndoit memo- 
rabilă noua fază în care a intrat România liberă şi inde- 
pendentă”” 75, a spus primarul capitalei printre altele, 
ţarului, în timp ce generalul Ignatiev şoptea la urechea 
stăpinului său autocrat : „Sire c'est Rosetti” ?. 

Faptul de a fi primit să rostească acest călduros 
cuvînt de bun sosit si de a se fi înclinat în faţa ţarului a 
fost criticat de partizanii radicali ai lui C. A. Rosetti. 
El le-a răspuns însă, conform unui raport al consulului 
Austro-Ungariei, că gestul protocolar nu are nici o im- 
portanță deoarece are terma convingere că urmările 
războiului, chiar dacă Rusia va fi învingătoare sau în- 
vinsă, vor präbusi absolutismul țarist si vor deschide 
calea democraţiei 20. 


76 „Monitorul oficial””, 28 mai (st.v.) 1877, nr. 110. 

77 C. Bacalbasa, op. cit., p. 196. 

%8 ,,Monitorul oficial”, 28 mai (st.v.) 1877, nr. 110. 

7% Fr. Kohn-Abrest, op. cit., p. 129. 

80 ,,Ahnt ihr denn nicht, dass die Elemente die Russland in diesem 
Krieg treiben, mag es nun siegreich oder besiegt aus demselben herver- 
gehen, der absoluten Gewalt des Czaren ein Ende machen und der Demo- 
kratie in Russland sowie auch hier die Bahnen ôfifnen werde?” : cf. Zwie- 
dinek către Andrâssy, 20 iunie 1877, Arh. St. Buc., Fond. Casa Regală, 
ds. 40/1877, f. 20. 

După prezentările protocolare făcute în salonul de 
recepţie al gării, luxos mobilat 81, s-a pornit într-un cor- 
tegiu solemn spre palatul domnesc din Calea Mogoşoaiei. 
În urma celor două trăsuri ale curţii, à la Daumont, 
în care luaseră loc cei doi şefi de stat cu ceilalţi membri 
de familie, se aflau calesti ducind împreună, după proto- 
col, pe premierul Brătianu cu cancelarul Gorceakov, 
pe ministrul de externe român, Mihail Kogălniceanu cu 
contele Adlerberg şi așa mai departe. Cortegiul, precedat 
de prefectul poliţiei capitalei, de un pluton de jandarmi 
călări si de mareșalul curţii domneşti a străbătut Calea 
Tirgovistei (actualmente Calea Griviței), apoi Calea Mo- 
gosoaiei, pînă la palat 8. Arcuri de triumi se ridicaseră 
din loc în loc, străzile erau decorate cu drapelele celor 
două ţări, edificiile publice cit si casele particulare erau 
ornate cu ghirlande, coroane, covoare, pe trotuare o 
mare mulțime de oameni aclama 85. 


Vizita nu a durat decit citeva ore. Un „dejun de fa- 
milie” şi unul oficial cu toasturile obișnuite unor ase- 
menea ocazii ,în sala cea mare de prinzit a palatului”, 
pentru miniștrii celor două state şi ofițerii superiori ad- 
jutanti 8%. Apoi cu același alai, oaspeţii au fost din nou 
conduşi la gară unde la ora 1+ trenul imperial s-a pus în 
mișcare spre Ploieşti 8%. 

Primirea făcută ţarului la București şi-a atins în 
bună parte scopul urmărit de guvernanţii români. Cli- 
matul negocierilor s-a schimbat. 


Iniţial raporturile dintre cele două părți fuseseră 
destul de reci datorită în primul rînd notei pe care contele 
Nelidov, şeful cancelariei diplomatice a marelui cartier 
al armatei de operaţii ţariste, o trimisese guvernului 
român la 17/29 mai, prin care fusese respinsă propunerea 
oricărei colaborări militare în sudul Dunării, cerîndu-se 
în sehimb o cooperare pe linia fluviului, prin punerea 


81 ,,Le grand salon d’attente était converti en véritable vestibule 
de palais” : Fr. Kohn-Abrest, op. cit., p. 128. 

8 „Monitorul oficial'*, 28 mai (st.v.) 1877, nr. 110. 

83 ,,Romäânul’”, 30—31 mai (st.v.) 1877. 

84 „Monitorul oficial’”, 28 mai (st.v.) 1877, nr. 110. 


85 Ibidem. 


armatei române sub comanda marelui duce Nicolae 8. 
Domnitorul fusese primit destul de rezervat de către 
tar la Ploieşti, acesta din urmă eschivindu-se de a se 
lăsa antrenat într-o discuție asupra cooperării militare 
în sensul participării armatei române la viitoarea campanie 
din sudul Dunării pentru a se asigura astfel independenţa 
proclamată a României %. Țarul s-a mulţumit a spune că 
„România n-are să aștepte decit bine de la dinsul” 8, 
La, plecarea din Ploieşti, un corespondent străin observase, 
pe faţa domnitorului Carol I, „o mare nemulţumire” #, 
Cu ocazia celei de a doua vizite la Ploieşti, chiar în ziua 
următoare amintitei primiri fastuoase a ţarului în capitala 
României, atmosfera, cel puţin, a fost cu totul alta. 
Domnitorul, care de astă dată a luat în mod intenţionat 
si pe principesa Elisabeta, a fost întimpinat pe peronul 
gării chiar de Alexandru al II-lea, ceea ce nu se petrecuse 
şi prima oară %. La reîntoarcere ţarul a condus din nou pe 
pe Carol I si pe principesa Elisabeta pînă la gară si a 
stat chiar în ploaie pe peron la pnnerea în mişcare a tre- 
nului. Într-o corespondenţă din Bucureşti, ziarul italian 
»Popolo Romano” îşi anunţa cititorii asupra zvonurilor 
ce circulau în legătură cu încheierea la Ploieşti a unei 
alianţe, pe care însă Kogălniceanu ar fi oprit-o, amenin- 
tind cu demisia sa din guvern %. Zvonul fusese întru 
totul fals, dar negocierile de fapt începuseră. 

După cum se ştie, cel care se opunea unei colaborări 
active nu era marele duce Nicolae, ci cancelarul Gor- 
ceakov cu întregul său aparat diplomatic, iar ţarul 
se găsea sub influența acestor păreri contradictorii. Exis- 
tenta celor două curente în rindul personalităţilor mai 


86 Documentul este publicat de D. Sturdza, Charles I, Roi de Rou- 
manie, Vol. II, p. 787; vezi si Aus dem Leben Kônig Karls von Rumänien. 
Aufzeichnungen eines Augenzeugen (în continuare: Aus dem Leben...), 
vol. II], Stuttgart, 1897, p. 167—169. 

87 N, lorga, Războiul pentru independența României. Acţiuni diplo- 
malice și stări de spirit, București, 1927, p. 113. 

88 „Der Kaiser erklärt, dass Rumänien nur Gutes ihm zu erwarten 
habe’”’: Aus dem Leben..., vol. III, p. 174. 

88 N. Iorga, op. cit., p. 113. 

80 Jhbidem, p. 113—114. 

91 Ibidem, p. 115. 

92 Ibidem. 

apropiate din anturajul lui Alexandru al II-lea era comen- 
tată public la Bucureşti, printre care de ziarul „România 
liberă»? % ce pleda, după cum am menţionat, pentru men- 
ţinerea armatei române în defensivă. 


În ziua de 31 mai/12 iunie și-a făcut o scurtă apariţie 
în București generalul conte Ignatiev %, adevăratul con- 
ducätor al diplomaţiei ţariste, după cum însesi faptele 
o vor dovedi cu ocazia încheierii în viitor a cunoscutului 
tratat de pace de la San Stefano. Misiunea diplomatului 
rus era aceea de a convinge pe domnitorul Carol I de a se 
„înţelege în toate cu Rusia” care cît de curînd victorioasă, 
„nu se va atinge de independenţa României” #. Două 
zile mai tirziu, la Ploieşti, cu ocazia unei noi vizite 
a domnitorului, prinţul Gorceakov a rămas impasibil 
la argumentul acestuia că „numai pe cîmpul de luptă 
poate fi consfiinţită independenţa ţării” %. Atitudinea, 
cancelarului pare-se să fi enervat pe marele duce Nicolae 7. 
La 3/15 iunie, adică după încă o zi, ţarul, cu toţi marii 
duci, este din nou prezent la București, de astă dată într-o 
vizită particulară făcută la Cotroceni domnitorului Carol 
şi principesei Elisabeta care au dat în cinstea oaspeţilor 
un dineu în parcul palatului. În timpul unui scurt con- 
cert; seral, la care şi-a dat concursul şi corul Azilului Elena 
Doamna, toate femeile din asistenţa românească au îm- 
brăcat costume nationale #8. „Nici un cuvînt despre poli- 
tică nu se schimbă”, scrie Nicolae Iorga comentind cele 
amintite mai sus % si totuşi pare-se că, cu prilejul uneia 
din vizitele țarului la Bucureşti, s-ar fi ajuns la un acord 
de principiu asupra colaborării militare româno-ruse 
pentru viitoarea campanie din sudul Dunării. Conform 
telegramei generalului Iancu Ghika din 11/23 iulie, Ale- 
xandru al Il-lea ar fi fost foarte contrariat de neaccep- 
tarea imediată a ofertei făcute ca trupele române să ocupe 


93 ,,Romäânia liberä’’, 26 iun. (st.v.) 1877, nr. 37. 

54 Aus dem Leben..., vol. III, p. 178. 

95 Ibidem. 

56 N. Iorga, op. cit., p. 115. 

97 Ibidem. 

95 ,,Romänul’’, 6—7 iun. (st.v.) 1877; vezi si Aus dem Leben..., 
vol. III, p. 179—180. 

99 N. Iorga, op. cit., p. 115. 

oraşul Nicopole, ,,proposition qui n'est que la consequence 
de ce qui a 6t6 convenu verbalement entre Votre Altesse 
[n.n. : adică Carol I] et le Grand-Duc, pendant le séjour 
de l’Empereur à Bucarest” 1%. "Țarul, e drept, mai vizi- 
tase încă o dată capitala României, înainte de a se fi 
îndreptat spre Dunăre, dar conform izvoarelor existente, 
acesta ar fi venit la Bucureşti spre a inspecta transportul 
de trupe prin cele două gări ale orașului (Tirgoviste şi 
Filaret) cît şi răniții ce se aflau la Spitalul Brincovcnesc 101. 
Din suita împăratului nu a făcut parte şi marele duce 
Nicolae, aflat la Dracea de unde conducea ultimele pregă- 
tiri pentru forțarea Dunării prin punctul Zimnicea, ope- 
raţie ce s-a desfăşurat în noaptea de 14/26 spre 15/27 iunie102. 

Conform comunicatelor de presă, Alexandru al II-lea 
a sosit în București la 12/24 iunie, ora 15, fiind intimpinat 
pe peronul gării Tirgovistei de Carol I, de premierul 
Brătianu şi alte oficialități civile şi militare române. 
După inspectarea trenurilor cu trupe ruseşti, ce urmau 
să plece către Dunăre, s-a mers în trăsuri pînă la Spitalul 
Brincovenesc 15, unde printre răniții ruși se găsea și 
pictorul Veresciaghin, 1% apoi la Gara Filaret, de unde s-a 
ajuns la Cotroceni. În timpul dineului în aer liber au 
cîntat atit fanfara regimentului de gardă Preobrajenski, 
adusă special cu trenul de la Ploieşti, cît şi două muzici 
militare româneşti. Vizita a durat pînă la 9 seara, cînd 
trenul imperial a părăsit gara oficială de la Cotroceni 1%. 


Între timp, anume în zilele de 3/15—10/22 iunie, 
orașul Bucureşti fusese vizitat și de principele Serbiei, 
Milan, însoţit de premierul Ristici și de o mică suită. 
Primirea oficială a avut loc în Gara de Nord prezent 
fiind, în funtea oficialităților românești, premierul Bră- 


100 Aus dem Leben..., vol. III, p. 204. 

101 Românul”, 15 iun. (st.v.) 1877; ,„,Pressa”, 14 iun. (st.v.) 1877; 
vezi şi Aus dem Leben..., vol. III, p. 185. 

102 vezi Istoricul războiului din 1877— 1878, partea I, p. 167 — 168. 
La 14/26 iunie marele duce Nicolae a telegrafiat de la Dracea, cerind domni- 
torului ca artileria română de pe Dunăre să coopereze la pregătirea trecerii 
trupelor ruse pe malul drept al fluviului. 

103 ,,Românul”?, 15 iun. (st.v.) 1877. 

104 Aus dem Leben..., vol. III, p. 185. 

19% ,,Românul’”, 15 iun. (st.v.) 1877. 

tianu. Un cortegiu de onoare a însoţit pe şeful statului 
sîrb pînă la reședința acestuia, care era în casa lui A. Catargi, 
rudă prin alianţă cu familia domnitoare a Obrenovicilor. 
Sosirea avusese loc în seara de 3/15 iunie ora 20,30 196, 
Domnitorul Carol n-a putut primi pe principele Serbiei 
decît după ora 21107, deoarece în aceeaşi seară avusese 
ca oaspete, după cum am menţionat, pe ţarul Rusiei. 

Vizita prințului Milan avea ca principal scop o între- 
vedere cu împăratul Alexandru al II-lea în legătură cu 
dorinţa sîrbilor de a redeschide ostilitățile împotriva 
Turciei, dar la Ploieşti, în ziua de 4/16 iunie, el a fost 
refuzat. Chiar în aceeaşi seară, potrivit unui raport consular 
austro-ungar, colonelul Catargi ar fi declarat în unele 
cercuri bucureștene că Serbia se va menţine în rezerva 
pe care o adoptase 198. Două zile mai tirziu, Milan ar fi 
avut la Bucureşti o lungă întrevedere pe aceeaşi temă cu 
contele Ignatiev 1%, Ambii interlocutori au avut cu ocazia 
prezenţei lor la Bucureşti cite o convorbire separată cu 
consulul francez Fr. Debains 10. Diplomaţia ţaristă refuza 
orice colaborare activă a micilor state sud-est europene 
la campania din Bulgaria pentru a putea, în cazul unei 
victorii pe care n-o punea la îndoilă, să dicteze condiţiile 
de pace. 

Dealtfel nici marile puteri neutre nu au încurajat 
o eventuală intervenţie a Serbiei şi a României în războiul 
din Balcani. Marile puteri căutau, într-un fel sau altul, 
conform intereselor lor adesea contradictorii, să rezolve 
singure problema orientală, fără a ţine cont de soarta 
popoarelor de la Dunăre și din Peninsula Balcanică. 


Efortul cabinetului de la Bucureşti, în vederea ob- 
tinerii unui sprijin diplomatic mai ales din partea Franţei 
şi a Austro-Ungariei, nu a dat rezultatul scontat. Contele 
Andrassy, ministrul de externe al monarhiei habsburgice, 
deși sfätuise guvernul român să nu trimită trupe peste 


106 Ibidem, 6—7 iun. (st.v.) 1877. 

107 Ibidem. 

198 Arh. St. Buc., Fond. Casa Regală, ds. 40/1877: Zwiedinek către 
Andrâssy, 19 iun. 1877. 

109 Ibidem. 

210 Arh. St. Buc., microfilme Franţa, r. 21, M.A.E. Fr., C.PC, 
Turquie-Bucarest, vol. 42, f. 52. 

Dunăre, declarase cel puțin reprezentantului României 
de la Viena, I. Bălăceanu că, în cazul în care nu i se va 
urma, îndemnul, el nu se va opune „nici direct nici indi- 
rect” 11, Era o manevră de a contrabalansa diplomaţia 
Petersburgului într-o perioadă cînd între Viena și Londra 
se stabiliseră, la inițiativa lordului Derby, primele contacte 
pentru o eventuală acţiune comună împotriva Rusiei 12. 
Consulul Franței la București, Fr. Debains, spre deosebire 
de colegul său austriac Zwiedinek, a cerut în mod expres 
guvernului si domnitorului Carol ca armata română să 
nu treacă sub nici un motiv Dunărea 113. 


Poziţia internaţională a României era cu atît mai difi- 
cilă cu cît cabinetele marilor puteri europene adoptaseră 
o atitudine rezervată 14, dacă nu chiar ostilă 115, faţă de 
comunicarea oficială prin care li se făcuse cunoscută pro- 
clamarea independenţei ţării 46, Actul de la 9/21 mai 1877 
constituie o implicită denuniare din partea Camerei 
Deputaţilor a Convenţiei de la Paris din 1858 şi ca atare 
o renunțare la garanția colectivă a celor şapte mari 
puteri asupra păstrării situaţiei de fapt și de drept sta- 


111 Correspondance diplomatique roumaine sous le roi Charles I-er 
(1866— 1880), publiée sous les auspices du Ministère des Affaires Etrangères 
de Roumanie par N. lorga (în continuare: Correspondance diplomatique), 
Paris, 1923, doc. 497. 

112 Vezi Istoria diplomației, sub îngrijirea lui V.P. Potemkin (traducere 
din limba rusă), vol. III, Bucureşti, 1948, p. 53. 

113 Arh. St. Buc., microfilme Franţa, r. 21, M.A.E. Fr., C.P.C., 
Turquie-Bucarest, vol. 42, f. 18 : Debains către Decazes, 3 iun. 1877; de 
asemenea, Aus dem Leben..., vol. III, p. 182. 

114 Războiul de independență, vol. III, doc. 154, 158, 195, 763, 870; 
Bălăceanu (Viena, 13 mai, 1877), Callimaki-Catargi (Paris, 13 mai 1877), 
Obedenaru (Roma, 30 mai 1877), Degré (Berlin, 30 mai si 1iun. 1877) către 
Kogălniceanu ; Correspondance diplomatique, doc. 470, 471, 472: Bălăceanu 
(Viena, 26 mai 1877), Degré (Berlin, 27 mai 1877) şi Obedenaru (Roma, 
27 mai 1877) către Kogălniceanu ; vezi si Gr. Ploesteanu, Aspects diploma- 
tiques de la guerre d'indépendance de la Roumanie, în ,,Revue roumaine 
d’histoire’”, XVI (1977), nr. 1, p. 75—77. 

115 Guvernul britanic, care de-a lungul crizei a sprijinit Imperiul 
otoman, a considerat proclamarea independenţei României drept un act 
„contrar tratatelor”: : Callimaki-Catargi către Kogălniceanu, 7 iun. 1877 
(st.v.), Războiul de independență, vol. III, doc. 1 101. 


115 Charles I roi de Roumanie, vol. 11, p. 772, 797: telegramele circu- 
lare ale lui Kogălniceanu către agenţii diplomatici ai României în străi- 
nătate, 12/24 mai, 22 mai/3 iun. 1877. 

bilită de amintitul act international cu privire la terito- 
riul şi organizarea statului român. În urma refuzului 
puterilor europene de a recunoaşte România ca stat inde- 
pendent, alternativa pentru factorii de răspundere de la 
Bucureşti era următoarea : fie să impună Porții si impli- 
cit Europei actul independenţei printr-o victorie decisivă 
a armatei române pe cimpul de luptă, fie să aștepte ca 
viitorul României să fie decis de către diplomaţia ţaristă 
la tratativele de pace, în ipoteza capitulării Turciei. 
Între aceste alternative trebuia luată la Bucureşti o 
decizie, care devenind stringentă, după cum raporta la 
6 iunie 1877 (st.n.) consulul austro-ungar, Zwiedinek, 
superiorilor săi de la Viena, crease în oraş o stare de mare 
tensiune 117. În această conjunctură au avut loc în capitala 
României numeroasele întrevederi şi primiri oficiale, des- 
crise mai sus, cît şi amintitele dezbateri ale presei bucu- 
restene, în timp ce marea masă a populaţiei susținea, 
sub diferite forme, cauza luptei armate pentru consfin- 
tirea independenţei ţării 48. 

Diplomaţia ţaristă condusă de prinţul Gorceakov 
continua însă să se opună oricărei colaborări active pe 
plan militar. Odată stabilit cu întreaga sa suită la Bucu- 
resti, ca urmare a strămutării cartierului general al ţaru- 
lui la Turnu Măgurele, după reuşita trecere a Dunării 
de către trupele ruse, bätrinul cancelar a încercat să 
influențeze în sensul amintit mai sus cercurile politice 
conservatoare din capitala României. „Diplomaţia rusă, 
astăzi atit de numeroasă la Bucureşti, a profitat de rela- 
tiile sale cu lumea aristocratică din acest oraş si cu liderii 
partidului conservator pentru a face propagandă în fa- 
voarea abţinerii”? armatei române „de la orice acţiune 
ofensivă”, comunica la Paris consulul francez din capitala 
României, Fr. Debains, la 2/14 iulie 18771. Potrivit 
părerii aceluiaşi diplomat francez, articolele din ziarele 
»Timpul” şi ,,Pressa”, la care ne-am referit în paginile 
precedente, ar fi avut „întreaga aprobare a prinţului 


117 Arh. St. Buc., Fond. Casa Regală, ds. 40/1877, f. 1. 


118 Vezi paginile următoare. 
119 Independența României. Documente. vol. II, partea a 2-a, doc. 58. 

Gorceakov” 120. Poate că Debains nu se înşela în aprecie- 
rea poziției oficiosului conservator, dar părerea sa în 
privinţa tinutei ziarului ,,Pressa” nu corespundea rea- 
lităţii, după cum s-a putut constata si din analiza 
făcută editorialelor apărute în foaia de centru-dreapta a 
lui Vasile Boerescu. 

Conform unui alt raport consular francez, Gorcea- 
kov, contrar opiniei marelui duce Nicolae, şi-ar fi mani- 
festat dezacordul față de încheierea eventuală a unei 
convenţii militare româno-ruse, încă în primele zile ale 
şederii sale în București 121. Prinţul cancelar al imperiului 
țarist sosise în capitala României în ziua de 14/26 iunie 
si își stabilise domiciliul la sediul consulatului Rusiei 
de pe Calea Mogoşoaiei numărul 15122, pe locul unde 
astăzi se găsește un bloc de culoare roşie ce face colţul 
Căii Victoria cu strada Dobrogeanu-Gherea 123. 


Strămutarea cancelariei diplomatice a Rusiei la 
Bucureşti s-a făcut, după cum am amintit, odată cu ridi- 
carea marelui cartier general al ţarului de la Ploieşti. 

Încă înainte de ultima vizită a lui Alexandru al 
II-lea în capitala României, consulul austriac Zwiedinek 
semnalase ministrului de externe al monarhiei habsbur- 
gice, contele Andrassy, prezenţa în împrejurimile Bucu- 
reştiului a unui grup de ofițeri superiori de la înaltul 
cartier general țarist, care s-ar fi îndreptat apoi spre sud, 
într-o direcţie necunoscută. La 18 iunie ar fi fost obser- 
vat la Băneasa atasatul militar al Germaniei, generalul 
Werder, cu o altă parte a suitei ţarului, în drum spre 


120 Ibidem, doc. 55: raportul din 11 iul. 1877. 

121 Arh. St. Buc., microfilme Franţa, r. 21, MA.E. Fr., C.P.C., 
Turquie-Bucarest, vol. 42, f. 107 : raportul din 2 iul. 1877. 

1224 Vezi Ulysse de Marsillac, Guide du voyajeur à Bucarest, Bucureşti, 
1873, p. 189. 

123 Cf. St. Ionescu, Podul Mogoșoaiei — Calea Victoriei, Muzeul de 
istorie a orașului București, 1961, p. 38. Vechea clădire era aşezată pe 
un fost loc cantacuzinesc, ce a aparţinut ulterior baronului Sachelarie, 
care a vindut apoi casa (1839) fostului principe al Serbiei Miloș Obrenovici, 
stabilit la București. După scurtă vreme, acesta a donat clădirea ţarului, 
ca recunoștință si mulţumire pentru ajutorul primit din partea Rusiei 
pe cînd fusese pe tronul Serbiei. Ulterior clădirea, ca proprietate a statului 
rus, a devenit sediul consulatului imperial: Cf. Gh. Cruţescu, Podul Mo- 
goşoaiei, Povestea unei străzi, Bucureşti, f.a., p. 104— 105. 

Alexandria, unde, potrivit bănuielii consulului austro- 
ungar din Bucureşti, ar fi urmat să se stabilească si țarul 14. 
Evenimentele aveau loc cu citeva zile înainte de forțarea 
Dunării de către armata rusă. Informaţiile deţinute de 
Zwiedinek erau aproape exacte, numai că marele cartier 
fusese stabilit la Turnu Măgurele, fiind curînd strămutat 
la Zimnicea, (16/28 iunie 1877)1%. 


Ziarele bucureștene începuseră să aducă la cunos- 
tintàä cititorilor, evenimentele de pe cîmpul de luptă din 
sudul Dunării. „Marele duce Nicolae în capul unei armate 
compusă din al 8-lea şi al 11-lea corp va înainta spre 
Adrianopol şi d-acolo spre Constantinopol”. „Luarea 
Nikopolei a fost atît de neașteptată, încît o parte din 
populaţia musulmană n-a avut timp să părăsească orașul”. 
„Rușii ocupă astăzi strimtorile Balcanilor de la Tunji 
şi de la Kazanlik pînă la Baldzidar care e situat pe partea 
cealaltă a Balcanilor”. „Întîia brigadă din cea de a cincea, 
divizie a atacat Plevna fără a avea cunoştinţe exacte des- 
pre forţele turceşti, [...] prin faptul că ei au intrat 
fără nici o apărare în stradele Plevnei, cînd fără veste 
începu asupra lor impuscäturi foarte vii de pe ferestrele 
caselor, de prin pivnițe, ceea ce-i făcu a se retrage”. 
„Afacerea de la Plevna este întiia înfrîngere suferită de 
ruşi de la începutul campaniei”. „Mehmet Ali a plecat de 
la Sumla în capul unei armate numeroase spre Osman-Bazar 
pentru a despărți corpul generalului Radeski de grosul 
forțelor ruseşti”. Aceste ştiri atît de numeroase şi variate 
se găseau de exemplu în coloanele ziarului ,Românul” din 
18—19 iulie (st.v.). Dar ceea ce interesa îndeosebi opinia pu- 
blică erau mişcările armatei române. „Sîmbătă şi duminecă 
divizia generalului Manu a trecut la Nikopoli. Al 5-lea, regi- 
ment a călcat întîi pe pămîntul turcesc si a luat în stäpinire 
Nikopoli, p-ale cărui ziduri filfiie acum steagul românesc”, 
se putea citi în acelaşi număr al ,,Românului”. Chiar 
şi presa guvernamentală nu dădea informaţii precise 


124 Ş. Rădulescu-Zoner, Acţiuni polilico-diplomatice din capitola 
României, reflectate în rapoarte inedite ale consulatului Austro-Ungariei 
la București în prima jumătate a anului 1877, în ,,Revista română de studii 
internaţionale””, XI (1977), nr. 3 (37), p. 385. 

125 Istoricul războiului din 1877—1878, partea 1, p. 175. 


asupra rolului pe care avea să-l aibă armata română. 
Comentind trecerea Dunării de către o parte a diviziei IV 
de sub comanda generalului Manu, ziarul lui C. A. Rosetti, 
cel mai apropiat guvernului, scria tot la 18 iulie (st.v.) 
următoarele : „Este pentru toţi invederat că faptul este 
din toate punctele de vedere de mare însemnătate. Inve- 
derat este de asemenea că nu putem vorbi nimic despre 
dinsul pinä ce nu vom cunoaşte cum s-a făcut această 
invoire şi pentru care scop s-a făcut. Guvernul impera- 
torelui Rusielor care a cerut această trecere şi guvernul 
domnului românilor care au efectuat-o au negreşit temei- 
nice cuvinte. Avem însă si noi dreptul să le cunoaştem 
şi să cunoaştem partea politică a acestui fapt. Este o 
simplă învoială? Este preludiul unui tratat care se va 
încheia în curind î Este un schimb de servicii între ambele 
armate? Nu ştim nimic”. Populaţia capitalei era com- 
plet dezinformată. Prin oraş circulau diferite zvonuri, 
dintre care unele alarmiste, provocind panică. 


Cu două zile înainte de apariţia acestor ştiri oraşul 
trăise, datorită zvonurilor, un moment de mare tensiune. 
În ziua de 15/26 iulie pe străzile capitalei se vorbise de o 
iminentă trecere a Dunării de către turci pe un pod ce ar 
fi urmat să fie aruncat peste fluviu în dreptul localităţii 
Lom Palanca. Ştirea fusese falsă 126, dar peste cîteva zile 
oraşul a trăit noi momente de încordare determinate 
de panica creată pe malul Dunării după înfringerea armatei 
ruse în a doua bătălie de la Plevna (18/30 iulie 1877). Se 
zvonise că armata lui Osman pașa ar fi ocupat orașul 
Sistov si că patru vapoare ar transporta deja trupe pe 
malul românesc al Dunării. La Zimnicea populaţia ieşi 
inspäimintatä din oraş, iar răniții ce se puteau fine pe 
picioare au fugit din spital. Panica s-a întins cu repezi- 
ciune la Alexandria, de unde „se văzură cazaci fugind 
disperaţi si cu capul gol pînă aproape de Bucureşti” 127. 
„Sinistra veste venea ca o avalansä în continuă creștere ; 
pe drum trăsuri, căruţe pline de fugari, satele erau înmăr- 
murite ; toată lumea care se putea salva fugea; doar la 
Bucureşti întinderea derutei încetă” — se poate citi în 


138 Românul”, 17 iul. (st.v.) 1877. 
137 Istoricul războiului din 1877—1878, partea I, p. 252. 

reportajul corespondentului ziarelor ,,Siècle” și ,,Indé- 
pendance Belge’? 128. 

Dealtfel si străzile capitalei luaseră, pentru scurtă 
vreme, aspectul unui oraş aflat în faţa unei proxime 
invazii. Potrivit relatărilor aceluiaşi reporter de război, 
majoritatea prăvăliilor fuseseră închise, peste tot se 
vorbea de apropiata intrare a turcilor în capitală 12%. 
În condiţiile derutei trupelor ruse din sectorul Zimnicea- 
Alexandria, Bucureștiul ar fi fost într-adevăr ameninţat, 
dacă trupele lui Osman pasa ar fi recurs la o debarcare pe 
malul românesc al Dunării, deoarece armata română 
fusese masată în Oltenia conform înţelegerii cu înaltul 
comandament rusesc 1%. 


Alarma fusese din nou falsă, dar din telegramele 
agenţiei Havas, difuzate de presa bucureşteană, popu- 
latia orașului şi-a putut da seama că situaţia pe cîmpul de 
luptă se schimbase în favoarea Turciei : era confirmată în- 
fringerea armatei generalului Kriidner din faţa Plevnei 131 
şi retragerea cartierului general rus de la Tirnovo 1%, 
se semnala în acelaşi timp pericolul pe care-l prezentau, 
pentru menţinerea aliniamentului trupelor ţariste de pe 
frontul de vest, cei 30 000 de soldaţi ai lui Osman paşa 
grupaţi la Plevna” 133, cît şi succesele de la Rasgrad ale 
lui Mehmet Ali pasa pe frontul de răsărit1%. În sfirsit, 
s-a comunicat ştirea baterii în retragere a corpului coman- 
dat de generalul Gurko 15%, care reuşise initial (30 iunie/12 
iulie) să depăşească la sud prin pasul Sipka linia Balca- 
nilor 1%, Potrivit comentariului apărut în ziarul , Românul” 
din 24 iulie 1877, „mişcarea ofensivă a armatei din sud”? 


18 Fr, Kohn-Abrest, op. cit., p. 218. 
129 Ibidem, p. 217. 

130 Vezi subcapitolul 1. 

131 ,,Românul’’, 21—22 iul. (st.v.) 1877. 
132 Ibidem, 25—26 iul. (st.v.) 1877. 


138 Ibidem, 27 iul. (st.v.) 1877: ziarul dădea cifra exagerată de 
65 000 soldaţi. Conform datelor oficiale efectivul s-ar fi ridicat la 28 000 
infanteriști, 1200 cavaleriști si 54 tunuri: Istoricul războiului diu 
1877— 1878, partea I, p. 233. 


134 „Românul, 25—26 iul. (st.v.) 1877. 
135 Ibidem. 
136 vezi Istoricul războiului din 1877—1878, partea I, p. 184. 


a trebuit ,,sä se oprească pină ce se vor limpezi lucrurile 
la nordul Balcanilor”. 

Pentru a apăra flancurile liniei de înaintare peste 
Balcani, înaltul comandament al trupelor ruse de operaţie 
din sudul Dunării crease o armată de est, compusă din 
corpurile XII şi XIII, sub comanda ţareviciului Ale- 
xandru, cu misiunea de a împiedica orice ofensivă 
turcească din spre Rusciuc şi Rasgrad, şi una de vest, cu- 
prinzind corpul IX al generalului Krüdner, ce trebuia să 
ocupe Nicopole şi Plevna 1%. Primul din aceste două 
obiective căzuse la 4/16 iulie 1%, dar în fața Plevnei tru- 
pele lui Osman pașa, strămutate de la Vidin în acest oraș, 
repurtaseră două victorii (8/20 şi 18/30 iulie) cu pierderi 
grele pentru inamic 1%. Din acest însemnat centru de 
comunicaţii, fortificat încît putea rezista chiar în faţa 
unui duşman cu un efectiv mult mai numeros decit al 
apărătorilor, Osman paşa ameninţa flancul drept al armatei 
ruse, pe cînd în sud aşa-numita antegardă a generalului 
Gurko, nefiind susținută de alte forţe, deoarece acestea 
fuseseră angajate în luptele mai sus amintite, a tiebuit 
să se retragă pe creasta Balcanilor si să facă faţă presiunii 
în creştere a trupelor lui Suleiman pașa 1%. 

În aceste condiţii înaltul comandament al trupelor 
ruse a dispus aducerea din ţară a unor serioase întariri, 
ordonind printre altele chemarea gărzii imperiale 41 si 
totodată a insistat în vederea unei cooperări active a 
armatei române. La 19/31 iulie 1877 marele duce Nicolae 
s-a adresat telegrafic lui Carol I cerindu-i ca trupele 
române să treacă neîntiiziat Dunărea 142. 


Încă înaintea celei de a doua bătălii a Plevnei, 
înaltul comandament rus insistase ca oraşul Nicopole 


137 Ibidem, p. 178. 

138 Jhidem, p. 204. 

139 General R. Rosetti, op. cit., p. 37. 

140 Vezi Istoricul războiului din 1877— 1878, partea I, p. 190—191. 

141 Ibidem, p. 274. 

142 ,,Les Turcs, ayant amassé les plus grandes masses à Plevna, nous 
abîment, Prie de faire fusion, démonstration, et si possible, passage du 
Danube que Tu désire faire. Entre le Jiul et Corabia cette démonstration 
est indispensable pour faciliter mes mouvements’” : D.A. Sturdza, Charles 
I-er Roi de Roumanie, vol. II, p. 880. 

să treacă sub ocupaţia armatei române pentru ca întregul 
efectiv al corpului IX rus să poată fi aruncat în luptă 
împotriva, trupelor lui Osman paşa 45, În urma accep- 
tării acestei cereri de colaborare, la 16/28 iulie fusese 
trecut peste Dunăre un detaşament compus din regimen- 
tele 5 linie, 14 dorobanţi, 3 şi 8 cälärasi, sub comanda 
colonelului Rosnoveanu 14%. 

Odată cu amintita telegramă a marelui duce se punea 
însă problema unei colaborări de amploare, dorită 
încă de la început de factorii de răspundere de la Bucureşti 
în condiţiile hotăririi maselor largi populare de a con- 
sfinți cu arma în mină actul independenţei de la 9/21 mai 
1877. Nu se trecuse însă la acţiune deoarece diplomaţia 
ţaristă se opusese în mod categoric, dar evenimentele de 
la Plevna determinaseră şi pe cancelarul Gorceakov să-şi 
schimbe atitudinea. Acesta, începuse chiar să exercite 
presiuni asupra lui Kogălniceanu în vederea acceptării 
unei cît mai grabnice colaborări militare 1%. 

Dindu-se curs cererii marelui duce, restul diviziei 
IV a primit ordin, la 20 iulie/1 august, să treacă Dună- 
rea 146, Decizia intrării în acţiune fusese practic luată, 
dar o colaborare mai de amploare era întirziată, deoarece 
se pusese justificata condiţie ca armata română să-şi 
păstreze individualitatea, să opereze într-un sector bine 
determinat şi să aibă o conducere proprie 47, ceea ce 
initial comandamentul suprem al armatei ruse nu a vrut 
să accepte. Cu toate noile intervenţii ale marelui duce 
Nicolae pe lingă Carol I #8, nu s-a trecut lao acţiune de 
proporţii mai mari pinä cînd premierul Brătianu şi colo- 
nelul Slăniceanu, șeful Marelui Stat Major, nu obtinu- 


143 Aus dem Leben..., vol. III, p. 204—205. 

144 Istoricul războiului din 1877— 1878, partea I, p. 249; de asemenea 
Aus dem Leben...,, vol. III, p. 208—209; vezi și rapoartele generalului 
Manu din 17 și 18 iul. (st.v.), Războiul de independenţă, vol. V, doc. 57, 
80. 

145 N. Iorga, op. cit., p. 129. 

M6 Aus dem Leben..., vol. III, p. 213. În acceasi zi colonelul Slä- 
niceanu a transmis ordinul către divizia IV, Războiul de independență, 
vol. III, doc. 129. 

147 Vezi general R. Rosetti, op. cit., p. 37—38. 

148 D, A, Sturdza, Charles I-er Roi de Roumanie, vol. II, p. 891, 
894, 899 ; vezi și N. Iorga, op. cit., p. 127— 130. 

seră cîştig de cauză în negocierile purtate la cartierul 
țarului de la Gorni Studen 1%. Ca atare divizia III a fost 
pornită peste Dunăre, pe podul ridicat în faţa oraşului 
Corabia, de abia în zilele de 12/24—16/28 august 15, 
iar decizia intrării în acţiune a armatei române a fost 
oficializată printr-un ordin de zi dat publicităţii de abia 
la 20 august/l septembrie #1, după reîntoarcerea domni- 
torului de la marele cartier general al armatei ruse, unde 
primise din partea ţarului (16/28 august 1877) comanda 
trupelor româno-ruse care urmau să acţioneze în sectorul 
Plevna 152. Carol I avea să aibă ca adjuncti pe generalul 
Al. Cernat, numit comandant al armatei române de ope- 
ratii 53 si pe generalul rus P. D. Zotov. 


Asupra caracterului mişcării trupelor române din 
sudul Dunării, pînă la publicarea amintitului ordin de zi 
din 20 august/1 septembrie, presa bucureşteană nu şi-a 
putut informa cu precizie cititorii, deoarece însuşi rolul 
rezervat acestor trupe, după cum am menţionat, nu fusese 
inițial clarificat. De aceea chiar şi ziarul ,,Românul” 
difuza informaţii vagi pentru a nu dăuna negocierilor 
în curs, dintre factorii de decizie ai României şi Rusiei. 
„Încotro se duc acești iubiţi fii ai României? Intra-vor 
în adevărata luptă? Cind vor intra? Nu ştim şi nu tre- 
buie să ştim. Ceea ce ştim este că oricare vor fi eveni- 
mentele, o naţiune care luptă cu eroism, salvată este. Si 
cu eroism vor lupta fiii românilor” — se poate citi în 
„Românul” cu data de 29 iulie 1877 (st. v.). „Ceea ce 


149 ,,Par la dernière lettre que V.A.I. a eu l’obligeance de m’envoyer 
par le colonel Slăniceanu, j'ai constaté avec une vive satisfaction que 
toutes les difficultées qui ont apporté quelque retard à l’éxecution des 
mouvements militaires desirés par V.A.I. se trouvent actuellment levées 
et j'ai donné des ordres en consequence”: Aus dem Leben..., vol. III, 
p. 231. 

150 Istoricul războiului din 1877— 1878, partea a II-a, p. 320. 

151 Ordinul de zi nr. 49 către armată a fost publicat de cotidienele 
bucureştene cu data de 23 aug. (st.v.) 1877 

152 Cu privire la întrevederea de la Gorni Studen, vezi Aus dem 
Leben..., vol. III, p. 236—241., 

158 Cf. ordinului de zi nr. 38 din 23 iul./4 aug. 1877, cu privire la or- 
dinea de bătaie a armatei române, vezi general R. Rosseti, op. cit., anexa 
a Ill-a. 

ştim pînă acum, întrucît ne privește mai direct pe noi — 
scria același cotidian două zile mai tirziu — este că divi- 
zia IV din armata noastră, aceea care acum vreo 12 zile 
a trecut de la Turnu la Nicopoli se află acum în mişcare 
în interiorul Bulgariei ; după depesele primite şi completate 
prin diferite ştiri cu totul particulare o parte numai din 
divizie, ca la patru mii de oameni a rămas să ocupe Nico- 
poli, ceilalți au înaintat spre Plevna” 1%. Este puţin pro- 
babil ca ,,Românul” să nu fi cunoscut adevărata situaţie, 
odată ce în casa conducătorului acestui mare cotidian, 
unde se găsea si redacţia ziarului (str. Doamnei nr. 16), 
ar fi avut loc o adunare restrinsă cu participarea lui M. 
Kogălniceanu în ziua de 12/24 iulie, la, care s-ar fi discutat 
problema imediatei intervenţii a armatei române în sudul 
Dunării 15. Dealtfel, în „salonul ”’ Mariei Rosetti din fie- 
care joi seară, venea adesea şi premierul Brătianu. Uneori, 
după cum putuse observa corespondentul de presă bel- 
gian, Kohn-Abrest, bărbaţii prezenţi la aceste „,soarele” 
săptăminale se retrăgeau, spre a discuta politică, în biroul 
redacţiei ,Românului”, cameră pe pereţii căreia atirnau 
portretele lui Mazzini şi Garibaldi, cu autograf 1%. Totul 
continua să fie însă învăluit într-un anumit mister. 
»D. Ministru preşedinte a plecat ieri cu dd. colonel Gail- 
lard 157 si Slăniceanu; se crede că s-au dus cite trei la 
cartierul general al imperatorelui rușilor” — anunţa fără 
alt comentariu, acelaşi ziar la 5/17 august, comunicind 
totodată că armata română „este în mişcare” fără a se 
cunoaște „locurile ce va ocupa şi mai putin cînd si cum va 
opera”. „Înţelegem setea, de știri ce are publicul — scria 
în continuare numitul jurnal — dar stăruim a crede că 
este mai bine a nu-i da ştiri, decit a-l induce în erori care 
n-au nici o valoare si sint vătămătoare si pentru ziare şi 
pentru dinsul”’. 

După comunicarea oficială asupra trecerii masive a 
armatei române peste Dunăre, lipsa unor informaţii ulte- 
rioare de amănunt trebuie să fi agitat spiritele într-o 


154 „Românul, 31 iul. (st.v.) 1877. 

155 Arh. St. Buc., Fond. Casa Regală, ds. 10/1877, f. 55, Zwiedinek 
către Andrâssy, 25 iul. 1877. 

156 Fr. Kohn-Abrest, op. cit., p. 115—116. 

15? Atașatul militar al Franţei pe lîngă ţarul Alexandru al II-lea, 

măsură destul de mare, odată ce chiar presa guverna- 
mentală cerea ca prin intermediul ,,Monitorului Oficial”? 
să se publice ştiri ce nu afectează secretul militar, dar 
să se spună cel putin „c-a fost sau n-a fost nici o luptă” 
şi să se dezmintă zvonurile false 158. 

După multă aşteptare, într-o ediţie specială, ziarul 
»Românul”, cu data de 30 august (apărut în ziua de 29 
august/10 septembrie), aducea la cunoştinţa cititorilor 
săi primul comunicat oficial de pe cîmpul de luptă. Era 
în ajunul marii bătălii de la Plevna. În ziua următoare 
a fost dată publicităţii proclamația şefului statului si a 
guvernului român către popori* redactată, potrivit 
presupunerii lui Nicolae Iorga, de Mihail Kogălniceanu 160. 
Amintind demersurile zadarnice făcute de guvern pe lîngă 
puterile garante, atitudinea dusmänoasä a Turciei, sub- 
liniind si toate pericolele ce ar rezulta din pasivitate”? 
pentru ţară, proclamația releva în încheiere că a sosit 
momentul de a se înălța drapelul „care poartă semnul de 
viaţă de sine stătătoare, semnul de independenţă al sta- 
tului român”? 161, 

De-a lungul acestor trei luni de aşteptare şi de spe- 
rante, populaţia oraşului Bucureşti, cu același entuziasm 
ca în primele zile ale independenţei, ba chiar cu o abnega- 
tie crescîndă pe măsura cunoașterii evenimentelor de la 
Dunăre, a sprijinit cu bani si ofrande armata si a căutat 
mai ales să vină în ajutorul răniților. Prin intermediul 
„„Ospiciului Independenţei”, asociaţie special creată în 
amintitul scop de către Maria Rosetti, s-au adunat fon- 
duri pentru înființarea şi amenajarea a două spitale, 
unul la Craiova si altul la Turnu Măgurele. Banii au fost 
strinsi pe liste de subscripţie sau prin organizarea unor 
tombole cu obiecte donate de cetăţeni. În plus s-au dat 
spectacole şi s-au ţinut conferinţe sub auspiciile „Ospiciu- 
lui Independenţei” sau ale „Crucii Roşii”. 

Încă la 13 mai (st.v.), „Românul” adresa mulţumiri 
„onorabililor cetățeni mai toţi comercianţi ai capitalei” 


158 „„Românul”', 26 aug. (st.v.) 1877. 
158 Ibidem, 31 aug. (st.v.) 1877. 

180 N. Iorga, op. cit., p. 134. 

181 ,,Românul’', 31 aug. (st.v.) 1877. 

care luaseră inițiativa pentru „formarea unei ambulante 
sau unui spital, după împrejurări”. Ca urmare a acestei 
acţiuni, se strinseseră, pină la mijlocul lunii iunie, „cele 
necesare pentru îngrijirea a 50 bolnavi, inclusiv toate 
necesarele pentru bucătărie si serviciul mesei, diferite 
obiecte de băcănie, inclusiv 400 lei si două case în apropiere 
de barierele Tirgovistei şi Filaret pentru a stabili într- 
însele spitalul”, după cum aducea la cunoștință celor 
interesaţi Maria Rosetti, într-o scrisoare deschisă publicată, 
de ziarul „Românul” din 22 iunie (st.v.). La sfatul unor 
medici, ca dr. Fialla, Calenderu, Felix, Romniceanu, care 
s-au angajat totodată să lucreze cu schimbul în viitorul 
spital al ,,Ospiciului Independenţei”, s-a luat hotärirea 
ca acesta să fie totuşi instalat mai aproape de Dunăre 
şi anume la Craiova 162. 

După o lună, în urma celor stabilite, Maria Rosetti 
a depus pentru spitalul din Craiova mai mult decît se 
decisese initial şi anume ,,12 486 lei noi în numerar”, plus 
un pat complet, pe lingă cele 50 existente şi ,,28 de perne 
de lină de primă calitate” 163. Acestea din urmă fuseseră, 
lucrate împreună cu încă 50 fete de pernă „în orele de 
repaos” — după cum sublinia ziarul ,,Românul” — de 
către lucrătorii de la fabrica de timbre din Bucureşti, 
care totodată au donat ,,0spiciului Independenţei” şi 
suma de 150 lei. Pe lista muncitorilor donatori erau înscrişi 
cu sume în medie de cite 5 lei, din salariul lor modest, 
Ghiţă Vasilescu, George Ionescu, Ion Ionescu, N. Dumi- 
trescu, Cristea Ion, Anica Teodorescu, Vilian Stamps, 
P. Călinescu, P. Dragomir ş.a. Pe lista donatorilor se 
întilnea si simpla indicație „anonim”, sau ,,X?? 164, 

La 1 august 1877 (st.v.), comitetul „,Ospiciului 
Independenţei” a făcut un nou apel către populaţia 
capitalei şi a întregii țări pentru adunarea celor necesare 
soldaţilor cit si pentru înființarea unui spital la 
Turnu Măgurele. „Armata merge înainte ; miine poimiine 
acei ce se expun voioşi pentru acest scop sfint, pot cădea 
răniţi, departe de cămin, de familie [...]. Un obol în 


162 Ibidem, 22 iun. (st.v.) 1877. 
163 Ibidem, 31 iul. (st.v.) 1877. 
164 Ibidem, 27 iul. (st.v.) 1877. 

bani, în pînză nouă sau veche, flanelă, ciorapi, batiste, 
orice lucru cît de mic va fi mare şi va aduce o binecu- 
vintare cu sine” — se poate citi în amintita chemare 
semnată de Maria Rosetti 16%. 


Locuitorii oraşului București, din toate straturile 
societăţii, de toate virstele, indiferent de origine etnică 
sau confesiune religioasă şi-au dat, după posibilităţi, 
obolul pentru a veni în sprijinul celor ce luptau sau aveau 
să lupte cu arma în mină pentru cauza independenţei 
României. 

Astfel, pe una din listele de subscripţie ce fusese 
atribuită Adelei Felix, membră în comitetul ,,Ospiciului 
Independenţei” figurau între alţii: Dinu Nicolescu şi M. 
Ionescu, pînzari. I. Dimitrescu, bărbier, C. Dimbovici, 
farmacist, P. S. Aurelian, ministru, Institutul catolic 
„Sfinta Maria”, Vasile Marinescu, băcan, Szekely Layos, 
pantofar, Ghiţă Marin, rahagiu, Benke, cismar, Bernhard, 
tapiter, G. Ioanid, profesor, I. A. Ciura, farmacist, Bobko, 
alämar 166, Pe lista nr. 9 a Anei Calenderu, erau înscrişi 
Dimitrie Sturdza, Derussi, fraţii Elias, „Casa Capşa”, 
„Casa Resch”, magazinul ,,Bon Marché”, „Casa Le 
Mounier et Jobin” 1%, iar pe cea a Caterinei Budisteanu, 
cu numărul 31, figurau, Josefina Prager, C. Christescu, 
I. Rădulescu, G. Demetrescu, P. Roșu 16. Mariei Mavro- 
cordat i-au fost depuse sume de bani de către Elena 
Lahovary si A. L. Calinderu 1%, iar pe tabelele donatorilor, 
publicate de ziarul ,Românul” cu data de 11 august 
1877, figurau, pe lingă zeci de nume de persoane parti- 
culare, firmele „Banca României”, „Societatea Dacia”, 
„Alcalay”, „Administraţia băuturilor spirtoase” 17%. V. A. 
Urechia a donat personal Mariei Rosetti salariul său pe 
luna iunie în valoare de 444,12 lei iar Caterina N. Fleva 
s-a angajat să depună lunar o contribuţie de 100 lei 17. 


165 Ibidem, 1—2 aug. (st.v.) 1877. 
166 Ibidem, 8—9 aug. (st.v.) 1877. 
187 Ibidem, 1—2 aug. (st.v.) 1877. 
158 Ibidem, 7 aug. (st.v.) 1877. 

169 Ibidem. 

170 ,,Românul’”, 11 aug. (st.v.) 1877. 
171 Ibidem, 8—9 aug. (st.v.) 1877. 

Conform anunţului din ,,România liberă”, cu data de 
10 august (st.v.), profesorii liceului „Matei Basarab” 
hotäriserä să doneze, începînd cu luna iulie, pînă la sfir- 
situl războiului, 10% din salariile lor. Suma de bani 
strinsä pe întreaga ţară în urma celui de al doilea apel 
al „Ospiciului Independenţei” se ridicase pînă la 10 august 
(st.v.) la 12 730,52 lei17?2. Ziarul „,Românul” publica 
zilnic şi listele donatorilor de scamă, spirt si alte medi- 
camente, îmbrăcăminte sau a unor obiecte strînse pentru 
marea, loterie ce avea să se tragă la Teatrul Naţional. 


Donaţii la fel de numeroase și diverse se făceau 
şi pentru Crucea Roşie 173. Pe lista lui Dimitrie Gr. Ghika 
figura între alţii la 19 august (st.v.) „Jokey Club” cu 
2 000 lei iar pe cea a Nataliei Filipescu, „Societatea dru- 
mului de fier român” cu 1 000 lei 17. Demnă de reţinut 
este şi acţiunea membrilor coloniei franceze, care încă la 
sfîrşitul lunii iulie au deschis o colectă de bani şi obiecte 
pentru sprijinirea răniților din armata română. Conform 
comunicatului din ziarul ,,Românul”’, cu data de 29 iulie 
(st.v.), darurile în bani si natură urmau să fie primite 
fie la cancelaria agenției diplomatice a Franţei fie în 
Calea Mogoşoaiei nr. 41 și 44 de doamnele Gouillaux, 
Martin, Briol, Jobin, Picq, Lebel, Paut. 

Presa bucureșteană conţinea de asemenea nenumă- 
rate anunțuri de conferințe şi spectacole ce aveau loc 
în capitală cu scopul stringerii de noi fonduri pentru 
„Crucea Rosie” şi ,,0spiciului Independenţei” sau pur 
şi simplu pentru soldaţii armatei române. La 24 iunie 
(st.v.), a conferentiat la Ateneu'poetul Vasile Alecsandri 1%, 
iar patru zile mai tirziu elevii conservatorului din Bucureşti 
au concertat, potrivit anunţului din ziarul „România 
liberă””, „în folosul familiilor soldaţilor noștri răniți”? 176. 
La începutul aceleiași luni, avusese loc la ,,Teatrul cel 
mare”, de pe Calea Mogoșoaiei (,/Teatrul Naţional”) 


174 Ibidem, 10 aug. (st.v.) 1877. 

173 Vezi între altele listele publicate de ,,Românul” din 21—22 iul, 
(st.v.) 1877. 

14 „,„Românul”, 19 aug. (st.v.) 1877. 

175 Ibidem, 22 iun. (st.v.) 1877. 

116 „România liberă”, 29 iun. (st.v.) 1877, nr. 39. 


8 — c. 1850 113 


un spectacol în folosul ambulantelor „Crucii Roşii”. 
În program a figurat printre altele „Marșul 1877” inter- 
pretat de un cor de 60 de persoane, poezia „Steaua Româ- 
niei' de George Sion 177. La ,,Grädina Guichard”, care se 
afla în spatele palatului domnesc, cunoscuta companie 
teatrală a lui Pascaly a dat în seara de 22 iulie (st.v.) un 
spectacol cu piesa ,,Orfanii regimentului”. Suma înca- 
sată, în valoare de 1 767,90 lei, a fost donată ,,Ospiciului 
Independenţei”. Trupa teatrală a jucat fără a primi 
vreun onorariu, proprietarul grădinii luase asupra sa 
toate cheltuielile, iar întreprinderea Carol Gôbl tipărise 
gratuit biletele pentru spectacol 17%. La 13 august (st.v.) 
grădina Hotelului Dacia a găzduit un alt spectacol tot 
în folosul ,„,Ospiciului Independenţei” dat de compania 
I. D. Ionescu 1%. O zi mai tirziu, asociaţia germană 
„„Curnverein” din capitală a dat, la sediul acesteia din 
str. Brezoianu 45, o serbare în vederea sprijinirii Crucii 
Roşii, în timp ce, în localul din str. Vămii, colonia fran- 
ceză din București organizase o serată pentru ajutora- 
rea răniților 1%. Cu o săptămînă mai înainte, la cunoscuta 
grădină ,,Rasca”’ din strada Academiei, avusese loc de 
asemenea o serată muzicală şi o tombolă 14. De la 1 
august (st.v.) doctorii Marcovici, Severeanu şi Marini 
începuseră să ţină cursuri de iniţiere a îngrijirii răni- 
tilor pentru femeile care își oferiseră serviciile „Crucii 
Roşii”. Acestea aveau loc cu regularitate în amfiteatiul 
de chimie al Spitalului Coltei 182. 

Nenumăratele ofrande, colecte şi spectacole pentru 
Crucea Rosie şi Ospiciul Independenţei, comentarea 
ştirilor de pe cîmpul de luptă, apărute sau neapărute 
în presă, ofiţerii ruşi de pe străzile capitalei, agitația 
spiritelor provocată de lipsa unor informaţii clare cu 
privire la rolul ce avea să-l aibă armata română în urmă- 
toarele zile sau săptămîni, nerăbdarea cu care era aștep- 


177 „,„Românul”, 5 iun. (st.v.) 1877. 
178 Ibidem, 24 si 25—26 iul. (st.v.) 1877. 
179 Ibidem, 15—16 aug. (st.v.) 1877. 
180 [bidem, 12 si 13 aug. (st.v.) 1877. 

181 Jbidem, 7 aug. (st.v.) 1877. 

183 Ibidem, 31 iul. (st.v.) 1877. 

tată intrarea în acţiune a ostaşilor români pentru a impune 
dușmanului recunoaşterea neatirnării României, toate 
acestea constituiau elemente caracteristice ale vieţii 
bucureștene din lunile de vară ale anului 1877. Acest 
tablou al capitalei era întregit de aspectul pe care îl luaseră 
cele două gări ale oraşului. Frecvența mare a trenurilor cu 
răniţi ruşi constituia — după cum comunica la 5 august 
1871 şi consulul francez, Fr. Debains, ministrului de externe 
al Franţei — o dovadă a marilor pierderi pe care le sufe- 
rise în ultima vreme armata rusă 18%, O parte a răniților 
rămiînea pentru îngrijire în Bucureşti. Ospiciul de la 
Pantelimon, ce fusese pus la dispoziţia armatei ruse de 
Eforia Spitalelor Civile 18 cît si numărul de paturi rezervat 
în acelaşi scop la Spitalul Briîncovenesc 1% deveniseră 
insuficiente pentru afluenţa de răniţi ruși încît un 
nou spital fusese amenajat în cazarma batalionului de 
geniu de la Cotroceni 186, 

Prin gările orașului Bucureşti circulau concomitent, 
în direcţia Dunării, trenuri cu trupe proaspete venite 
din Rusia cît şi garnituri întregi cu material de război 
şi hrană. Multe alimente depozitate temporar la Filaret, 
după lungul drum străbătut din Rusia, pe timp de arsitä, 
ajunseseră să intre în descompunere, amenintind astfel 
capitala cu izbucnirea unor periculoase epidemii, încît 
autorităţile au trebuit să intervină pentru rapida dis- 
trugere a focarelor de infecţie 187, 

În sfîrşit, o altă notă aparte a Bucureştiului de-a 
lungul verii anului 1877, o reprezenta garda civică, 
căreia, îi fusese atribuită paza capitalei, după concentrarea 
întregii armate combatante a ţării în Oltenia. La 
31 iulie/12 august, bucurestenii au fost martorii solemnitätii 
inminärii drapelului legiunii I din garda civică, festivi- 
tate desfăşurată în fața grădinii Sf. Gheorghe, după 


183 Arh. St. Buc., microfilme Franţa, r. 21, M.A.E. Fr., C.PC, 
Turquie— Bucarest, vol. 42, f. 168—169. 

184 Vezi Al. G. Gäläsescu, Eforia spitalelor civile din București, 
București, 1900, p. 645. 

185 Vezi V. Gomoiu și V. Plătăreanu, Centenarul Spitalului Brinco- 
venesc 1837— 1937, Bucureşti, 1937, p. 133. 

186 ,,Românul’”, 20 iul. (st.v.) 1877, 

187 Arh. St. Buc., Fond. Casa Regală, ds. 7/1877, £. 20—21, 

care a urmat o defilare pe străzile centrale ale oraşului 188 ; 
Bucureştiul începuse să trăiască din plin zilele răz- 
boiului înainte ca armata ţării să fi trecut Dunărea. 

Odată cu intrarea în foc a ostașilor români, în luptele 
pentru cucerirea Plevnei, un nou capitol avea să se des- 
chidă și în cronica orașului, capitală a României, din 
vremea, războiului de neatirnare. 


3. Bucureştenii pe cîmpul de luptă 


Alături de locuitorii celorlalte orașe si de marea 
masă a populaţiei sătești de pe întregul cuprins al ţării, 
bucureştenii au contribuit în mod nemijlocit la lupta 
armată pentru dobîndirea independenţei României. O 
dovadă elocventă a locului de cinste pe care l-a ocupat 
capitala în această luptă îl constituie, între altele, faptul 
că oraşul Bucureşti a avut în cifre absolute cel mai mare 
număr de soldaţi şi ofițeri morţi sau răniți, în timpul 
campaniei din 1877—1878 1%. Această constatare este 
ușor explicabilă odată ce Bucureştiul forma şi în acea 
vreme cel mai puternic centru demografic al ţării. 

Cetăţenii capitalei mobilizați în timpul războiului 
de independenţă în cadrul armatei permanente cît şi 
ofițerii activi, aceştia din urmă consideraţi bucureşteni, 
fie după criteriul locului natal, fie după cel al domici- 
liului familial, au fost răspîndiţi în diferite regimente ale 
căror garnizoane nu au avut o stabilitate prea mare. 

Potrivit deciziei lui Carol I, nr. 8 656 publicată în 
„Monitorul oastei” nr. 31 din 16 octombrie 1876 (st. v.), în 
capitala României fuseseră stabilite garnizoanele pentru 
următoarele unităţi de infanterie ce aparţineau armatei 
permanente : regimentele de linie 2, 3, 4 şi batalionul 2 
vinätori. Pînă în noiembrie 1878 1% nu s-a mai dat vreun 
alt ordin de asemenea natură încît numitele unităţi de 
D= i 4 

188 „Românul”', 1—2 aug. (st.v.) 1877. 

189 Vezi paginile următoare. 

190 Documente privind istoria militară a poporului român (iulie 


1878— noiembrie 1882), coordonator It. col. C. Căzănișteanu, Bucureşti. 
Edit. militară, 1975, doc. 26. 

infanterie ar putea fi considerate ca apartinînd în 1877 
oraşului Bucureşti, ceea ce nu corespunde întru totul 
realităţii. Astfel batalionul 2 vînători, care a avut un rol 
însemnat în timpul războiului, mai ales cu ocazia asaltului 
asupra redutei Griviţa 1, îşi avea garnizoana, în iunie 
1877, la Ploieşti 1%, iar cei mai multi ostași din această 
unitate, care și-au dat viaţa în fața Plevnei au fost pra- 
hoveni #2. În schimb şi-au primit; recrutii în Bucureşti, 
tot în iunie 1877, următoarele unităţi ale armatei perma- 
nente : regimentele 1, 2, 3, 6, 7 şi 8 de linie, batalioanele 1 
şi 3 de vinätori, regimentele 2, 3 şi 4 de artilerie, regimen- 
tele 1 şi 2 roșiori, compania de pontonieri şi pirotehnia 
armatei 5, Componenţa acestor unităţi era, după cum am 
mai amintit, eterogenă sub aspectul domiciliului celor 
mobilizați, deşi criteriul teritorial al repartizării recrutilor, 
cu ocazia încorporării contingentului 1877, nu a fost întru 
totul desconsiderat. Astfel din cei 65 de recruți bucureşteni 
repartizaţi armatei permanente1%, 45 au fost trimiși 
regimentului de linie 3 ce figura, în amintitele două decizii 
ale lui Carol I, cu garnizoana la București. 

Luînd în considerare cele amintite mai sus, ancheta 
pe care ne-am propus să o facem, în sensul urmării bucu- 
reştenilor pe teatrul de operaţii al campaniei din 1877— 
1878, ar fi fost din capul locului cu totul imposibilă sau 
s-ar fi limitat doar la o prezentare a acelor fapte de arme 
ieşite din comun, ce fuseseră săvirşite de soldaţi sau ofiţeri 
legaţi prin naştere sau domiciliu de capitala ţării. Dar în 
timpul evenimentelor la care ne referim există încă vechea 
organizare militară a României. În afara unităţilor apar- 
tinind armatei permanente, funcționau încă regimentele 
teritoriale, cu o trupă provenind exclusiv din populaţia 
judeţelor pe teritoriul cărora acestea își desfășurau în mod 
obişnuit activitatea de menţinere a ordinii publice sau 
de pază a îrontierei. Acestea erau regimentele de dorobanţi 

“ss | 

191 , Monitorul oastei”', 30 iun. (st.v.) 1877, nr. 13, p. 465—466. 

192 Vezi Istoricul războiului din 1877— 1878, partea a III-a, anexe, 
p. CCXXIV—CCXXVIII. 

193 „Monitorul oastei'*, 30 iun. (st.v.) 1877, nr. 13, p. 465—466, 

194 Ibidem, p. 461. 

şi cälärasi care, în timpul campaniei din 1877—1878, 
fuseserä deplasate cu tot efectivul lor pe teatrul de operaţii, 
unele dintre ele avînd o contribuţie deosebită de-a lungul 
cunoscutelor bătălii din sudul Dunării. 

Cum o bună parte a bucureştenilor mobilizați în 
1877 au participat la război în cadrul regimentelor terito- 
riale 6 dorobanţi si 3 cälärasi, cu garnizoanele fixate în 
capitală, am urmărit cu precădere mişcarea acestor două 
unităţi. Totodată am acordat atenţia cuvenită şi regimen- 
tului de linie 3, în al cărui efectiv ponderea locuitorilor 
din București şi din împrejurimile orașului a fost destul 
de mare. În privinţa restului de bucureşteni care au luptat 
în cadrul armatei permanente ne-am limitat să relevăm 
doar faptele de deosebită bravură şi să cităm în încheiere 
numele tuturor celor care și-au pierdut viaţa străpunși 
de gloantele inamicului. Analiza este desigur incompletă 
totuşi formula aleasă este singura posibilă în economia, 
prezentei încercări monografice asupra Bucureştiului din 
timpul războiului de neatirnare. 

Pînă la ordinul de zi nr. 174 din 5/17 decembrie 
1877, ce fixa o nouă ordine de bătaie a armatei române 1%, 
deci pînă aproape de încheierea campaniei, regimentul 3 
călăraşi a făcut parte din divizia IV iar regimentul 6 
dorobanţi initial din divizia II iar de la 23 iulie/ 4 august 
1877 din divizia de rezervă a armatei de operaţie. 

Batalionul 1 al regimentului 6 dorobanţi era alcătuit 
în exclusivitate din locuitorii orașului Bucureşti, împărţiţi 
în companii corespunzătoare celor 4 sectoare administra- 
tive ale capitalei 1%. Batalionul 2 era format din locuitori 
ai judeţului Ilfov. 

După mobilizarea generală a armatei române, divizia, 
II, din care făcea parte si numita unitate de dorobanţi, a 
pornit din București la 9/21 aprilie 1877 în direcţia 
Craiova 1%, de unde s-a îndreptat apoi spre Dunăre în 
vederea apărării regiunii Calafat. Regimentul 6 dorobanţi, 
după un mars de două zile, pe itinerariul Craiova— 
Radovan a fost cantonat la 21 aprilie/2 mai la Galicea 


195 General R. Rosetti, op. cil., anexa IV. 
196 Anuarul armalei române pe anul 1877, București, 1877, p. 608. 
197 Istoricul războiului din 1877— 1878, partea I, p. 95. 

Mare (batalionul 1 Bucureşti) şi Giubega (batalionul 2 
Ilfov) 1%, iar apoi mai spre sud, la Bäilesti1®. În urma 
ordinului din 25 aprilie/ 7 mai 1877, cu privire la ocuparea 
unor noi poziţii ale trupelor corpului I, ce avea sarcina de 
a apăra regiunea Calafatului, ameninţată de puternica 
garnizoană turcească de la Vidin 2%, regimentul 6 dorobanţi 
este semnalat, după cîteva zile, la Maglavit 21, de unde 
s-a deplasat, la 13/25 mai, pelinia Cetatea — Obirşia 202. 

Conform noii ordini de bătaie a armatei române, stabi- 
lită prin ordinul de zi nr. 38 din 23 iulie/ 4 august 1877, 
regimentul 6 dorobanţi a intrat în componenţa diviziei de 
rezervă a, armatei de operaţii, făcînd parte din brigada II 
de sub comanda colonelului E. Budișteanu 23. În vederea 
viitoarei treceri peste Dunăre a numitelor unităţi, regi- 
mentele 6 şi 8 dorobanţi au părăsit Cetatea la 25 iulie/ 
6 august pornind spre Calafat, de unde împreună cu 
regimentul de linie 4 s-au îndreptat spre Grajdibrod, loc de 
întilnire al întregii brigăzi. Din această localitate, toate 
unităţile de sub comanda colonelului Budişteanu au plecat 
la 14/26 august spre Corabia 2%, punctul de unde urma să 
aibă loc traversarea Dunării. 


După cum am menționat, această decizie a fost luată 
pentru întreaga armată de operaţie, în urma vizitei făcută 
de domnitorul Carol la marele cartier al ţarului de la Gorni 
Studen. La reîntoarcere, domnitorul a trecut în revistă, 
în îața podului de la Siliştioara, divizia de rezervă, în 
ziua, de 20 august/ 1 septembrie, cu care ocazie generalul 
Cernat a dat citire amintitului ordin de zi de trecere a 
Dunării. 

Regimentul 6 dorobanţi a rămas însă un timp pe 
malul sting al fluviului deoarece fusese initial folosit la 
construirea podului iar apoi la demontarea si la transpor- 


188 Războiul de independență, vol. II, doc. 540. 

159 Cf. ordinului corpului I armată din 22 apr. (st.v.) 1877, ibidem, 
doc. 655. 

300 Vezi Istoricul războiului din 1877— 1878, partea 1, p. 96. 

301 Jbidem, p. 97. 

304 Războiul de independență, vol. III, doc. 134, 188, 223. 


203 Vezi general R. Rosetti, op. cif., anexa III. 
304 C1. Istoricul războiului din 1877—1878, partea a Il-a, p. 309. 

tarea acestuia în dreptul localităţii Nicopole 25, Serviciul 
de pază căzuse de asemenea în sarcina unei companii 2 
acestei unităţi militare bucureştene 26. Batalionul 2 Ilfov 
a trecut Dunărea de abia la 28 august/ 9 septembrie și a 
schimbat la Nicopole regimentul 14 de dorobanţi care a 
pornit imediat spre Griviţa 27, 

Dorobantii din Bucureşti, făcînd parte din rezerva 
armatei de operaţii, nu au luat parte efectivă la asaltul 
din 30 august/ 11 septembrie 1877 în vederea cuceririi 
Plevnei, operaţie ce s-a soldat, după cum se ştie, în urma 
unei lupte eroice, cu ocuparea redutei Griviţa 1. Cu cîteva 
zile înainte de această mare bătălie, brigăzile II și III ale 
diviziei de rezervă, aflate la Koiulovcea, se îndreptaseră 
spre Verbita, pentru protejarea cartierului general al 
armatei române, şi au cantonat în bivuacuri, începînd din 
noptea de 25 august / 6 septembrie pe platoul din partea 
de sud-est a numitului sat 208. 

Aici au fost executate lucrări de apărare, cu scopul aco- 
peririi aripii drepte a armatelor aliate cît şi în vederea unei 
opriri a inamicului în cazul în care acesta ar fi încercat o 
ieșire din Plevna 2%. 


După cum se știe asaltul general asupra Plevnei, 
desfăşurat în zilele de 30—31 august/11—12 septembrie 
1877, nu a reuşit 2 cu toată bravura ostașilor români şi 
ruşi şi în ciuda succesului local al armatei române, marcat 
prin cucerirea redutei Griviţa 1. Ca atare consiliul de 
război ţinut în prezenţa ţarului la 1/ 13 septembrie a ho- 
tărit trecerea la defensivă pînă în momentul sosirii ajutoa- 
relor din Rusia. Totodată a fost chemat generalul Totleben, 
apărătorul Sevastopolului din timpul războiului Crimeii, 
pentru a conduce lucrările de fortificare a liniilor de apă- 
rare 21, Unele acţiuni ofensive au fost totuşi întreprinse 


205 Ibidem, p. 351. 

208 Räzboiul de independență, vol. V, doc. 1 060. 

207 Istoricul războiului din 1877— 1878, partea a II-a, p. 351. 

208 Ibidem, p. 384. 

209 Ibidem, p. 441. 

210 Cu privire la desfășurarea operaţiilor armatei române: generat 
R. Rosetti, op. cit., p. 44—61. 

211 Vezi V. Maciu, Cu privire la războiul pentru independența Româ- 
niet, în „,Studit”, X (1957), nr. 4, p. 128. 

cu scopul asigurării poziţiilor deţinute, cum a fost cazul 
asaltului nereuşit al trupelor române din 6/18 septembrie 
asupra redutei Griviţa 2 2? cît si diferitele operaţii în 
vederea încercuirii treptate a armatei lui Osman pașa 
de la Plevna 212. 

Pentru împiedicarea unui posibil ajutor turcesc 
trimis dinspre Vidin şi Rahova, s-a constituit, la 11/23 sep- 
tembrie, un detașament special pus sub conducerea genera- 
lului Slăniceanu, din care a făcut parte batalionul 1 (Bucu- 
resti) al regimentului 6 dorobanţi, sosit în localitatea Riben 
la 28 septembrie/ 9 octombrie 24, Compania a IV-a a 
numitului batalion a Luat ulterior parte la asaltul reuşit 
asupra Rahovei din 7/19 noiembrie 1877, luptind în prima 
linie de trăgători alături de batalionul Muscel de sub 
comanda maiorului Giurescu din regimentul 4 dorobanţi 215, 
Bătălia de la Rahova a reprezentat principala operaţie 
ofensivă la care au participat, luptînd cu deosebită bravură, 
dorobantii bucureşteni, contribuind cu jertfa lor de sînge 
la una din istoricele victorii ale armatei române din timpul 
războiului de independenţă. Comanda întregii infanterii 
revenise maiorului Ene, comandantul regimentului 6 
dorobanţi 26, care a şi pierit în luptă alături de maiorul 
Dimitrie Giurescu, bucureştean de origine, conducind 
însă la asalt în ultimele zile ale vieţii sale un batalion de 
bravi musceleni 27, 

Al doilea batalion din regimentul 6 dorobanti, care 
stătuse în rezervă, de-a lungul operaţiilor armatei române 
din luna septembrie, a intrat cu întreaga brigadă II şi cu 
trei batalioane din brigada III, din divizia colonelului 
C. Cerchez, în linia întîi, schimbind la 8/20 octombrie 
unităţile diviziei IV 28, Acestea participaseră pină atunci, 
cu mari pierderi de vieţi omeneşti, la toate luptele de la 


212 General R. Rosetti, op. cit., p. 61—64. 

313 Istoricul războiului din 1877—1878, partea a Il-a si a III-a, 
p. 530—578. 

214 Ibidem, p. 561. 

215 [ bidem, p. 671. 

216 Războiul de independență, vol. VII, doc. 464. 

217 Istoricul războiului din 1877—1878, partea a Il-a si a Ill-a, 


671. 
218 Ibidem, p. 598. 

Plevna. Măsura fusese luată în urma unui nou asalt 
asupra redutei Griviţa 2, respins de turei la 7/19 octombrie 
1877 2, Două companii ale numitului regiment au 
intrat ulterior în componenţa brigăzii comandată de 
colonelul O. Sachelarie, ce fusese amplasată în faţa redutei 
Opanez, şi au participat apoi la cucerirea acestui punct 
întărit 22, în marea bătălie din 28 noiembrie/ 10 decembrie 
1877, cînd trupele lui Osman pașa, după lungul asediu la 
care fuseseră supuse, au încercat să străpungă încercuirea. 
După cum e bine cunoscut, trupele româno-ruse au repur- 
tat cu această ocazie victoria, soldată cu capitularea întregii 
armate turceşti de la Plevna si cu predarea comandantului 
acesteia în faţa colonelului Cerchez. 


În urma evenimentelor respective, hotăritoare pentru 
întreaga soartă a războiului, a fost stabilită o nouă ordine 
de bătaie a armatei române. Conform ordinului de zi 
nr. 174 din 5 /17 decembrie 1877, regimentul 6 dorobanţi 
a intrat în componenţa diviziei III, însărcinată cu escor- 
tarea spre București a coloanelor de prizonieri turci de la 
Plevna 221. Potrivit dispoziţiilor primite 222, dorobanţi: 
bucureșteni au escortat al VII-lea convoi de prizonieri, 
cu un efectiv de 5 000 de soldaţi turci. Acesta a părăsit 
Plevna la 8/20 decembrie, a trecut prin Nicopole şi Turnu 
Măgurele, si a ajuns la Bucureşti la 30 decembrie 1877/ 
11 ianuarie 1878 223. În vederea trecerii în bune condiţii a 
convoaielor, Ministerul de Interne a trimis dispoziţii 
corespunzătoare prefectilor din judeţele Vlașca, Teleorman 
şi Ilfov, subliniind că ,,prizonierii care s-au bătut ca nişte 
bravi, merită a fi trataţi cu toată bunăvoința” 224. Drumul 
a fost greu, atit pentru escortă cît şi pentru escortafi, mer- 
gîndu-se pe jos, în frig, în timp ce căzuse o abundentă 
zăpadă 25. 


219 Războiul de independență, vol. VI, doc. 1 146. 

220 General-colonel I. Coman și colaboratorii, România în războiul 
de independență 1877— 1878, Edit. militară, București, 1977, p. 290—291. 

221 Războiul de independenţă, vol. VIII, doc. 29. 

222 Ibidem, 

223 Istoricul războiului din 1877—1878, partea a Il-a și a III-a, 
p. 860. 

224 Războiul de independență, vol. VIII, doc. 315. 

225 jbidem, doc. 618, anexă. 

După depunerea prizonierilor, regimentul 6 dorobanţi 
a părăsit orașul Bucureşti la 4/16 ianuarie 1878 cu direcţia 
Olteniţa, înlocuind trupele ruse din această regiune, care 
s-au retras spre Giurgiu??6, În sfîrșit, după încheierea armis- 
titiului, dorobantii bucureşteni, împreună cu toate unită- 
tile diviziei III, s-au deplasat în regiunea Tirgovistei. 
Această dislocare s-a făcut în cadrul operaţiei de concen- 
trare a întregii armate române pe linia Tirgoviste—Curtea 
de Arges— Slatina 227, ca urmare a situaţiei create de pacea 
de la San-Stefano, încheiată de diplomaţia Petersburgului 
cu Poarta fără participarea României 228. 


Regimentul 3 cälärasi a avut un caracter bucureştean 
mai puţin pronunțat decit 6 dorobanţi, deoarece numita 
unitate de cavalerie teritorială îşi recruta trupa din 4 
judeţe (Teleorman, Vlașca, Ilfov și Ialomiţa) 2%. Doar 
escadronul 3 era alcătuit din locuitori ai capitalei şi ai 
judeţului Ilfov 2%. 


Initial regimentul 3 cälärasi a făcut parte din divizia 
II si s-a aflat la începutul lunii mai 1877 în Oltenia pe 
linia Caracal—Islaz—Corabia—Bechet, în această ultimă 
localitate fiind cantonat escadronul Ilfov 23:. După ce a 
intrat în componența diviziei IV 232, care a avut în lunile 
iunie-iulie misiunea de a apăra dinspre Dunăre teritoriul 
între Jiu şi Olt, regimentul a fost menţinut pe aceeași 
poziţie 233. La 10/22 iulie întreaga unitate a fost strinsà la 
gura Oltului 23, de unde a trecut Dunărea la 17/29 iulie 25%. 
După cum se ştie, o parte a diviziei IV primise ordinul 


226 Istoricul războiului din 1877—1878, partea a II-a şi a III-a, 
p.922. 

227 Vezi România în räzboi..., p. 379. 

228 Vezi capitolul urmätor. 

229 Istoricul războiului din 1877—1878, partea I, anexe, p. CVII. 

230 Vezi Războiul de independență, vol. VIII, doc. 938. 

231 Ibidem, Jurnalul operațiilor militare ale regimetului 3 cälärasi 
activ (10 mai 1877—11 ianuarie 1878). 

232 Cf. ,,Ordinei de bătaie a armatei române”* din 27 apr./9 mai 
1877, vezi general R. Rosetti, op. cit., anexa II. 

233 Istoricul războiului din 1877— 1878, partea I, p. 143; de asemenea 
Războiul de independență, vol. VIII, doc. 938. 


234 Războiul de independenţă, vol. VIII, doc. 938 şi vol. V, doc. 14. 
236 Istoricul războiului din 1877—1878, partea I, p. 250. 

de a ocupa Nicopole înainte de luarea deciziei definitive 
de deplasare a întregii armate operative în sudul Dunării. 
Călăraşii regimentului 3 au intrat în componenţa garni- 
zoanei Nicopole, de unde au întreprins pinä la mijlocul lunii 
august diferite operaţii de recunoaştere 236. Începind din 
ziua de 5/17 august, regimentul cu întreaga divizie IV a 
început să înainteze de la Nicopole spre Plevna 2%. 
La 8/20 august, cälärasii s-au aflat în satul Riben spre a 
face o recunoaştere peste riul Vid cu misiunea de a tăia 
firul telegrafic din localitatea Trestenic şi a împiedica orice 
transport de hrană si muniții pentru armata lui Osman 
pasa de la Plevna. În zilele următoare, după cîteva ciocniri 
cu inamicul, întreaga divizie a trecut riul Vid şi a continuat 
înaintarea. La 13/25 august, regimentul se găsea în bivuac 
la Turschi—Trestenic, de unde a întreprins o recunoaştere 
spre Verbita, iar în zilele următoare s-a stabilit la Caliso- 
vat. În sfirsit, la 27 august/8 septembrie 1877 cälärasii 
din numita unitate se aflau în apropierea satului Verbita. 
De-a lungul lunilor septembrie—octombrie , regimentul 3 
călăraşi „a susținut serviciile de avantposturi pe dealurile 
Catamonitei, în faţa Opanezului si pe apa Vidului ca trupă 
de susținere”. În ziua de 28 noiembrie/ 10 decembrie 1877, 
cînd armata lui Osman pașa a încercat să străpungă încer- 
cuirea, numitul regiment, comandat de locotenent-colo- 
nelul Polizu, după cîteva ciocniri cu inamicul, a „trecut cu 
cea mai mare iuţeală prin apa Vidului intrind în Plevna”2%, 
Un escadron din regimentul 3 cälärasi a format escorta lui 
Osman pașa cît şi a generalilor Adel pașa, Tahir-Omer 
pașa, Tefic pasa, Tahir paşa, Sadice pasa si Athem pașa, 
din locul unde căzuseră prizonieri pină la Bogott. Fostul 
comandant al Plevnei a fost între timp dus în faţa domni- 
torului Carol si a marelui duce Nicolae iar apoi înfätisat 
țarului Alexandru al II-lea. Jurnalul de operaţii, întocmit 
de colonelul Polizu, este confuz în precizarea escadronului 
cu care a îndeplinit sus-amintita misiune. Într-un loc se 
arată că „escorta se compunea din al 4-lea escadron 


236 Războiul de independență, vol. V, doc.80 și vol. VIII, doc. 938. 
237 Ibidem, vol. V, doc. 615. 


238 Întreaga campanie a fost prezentată după Jurnalul de operaţii 
al regimentului 3 cälärasi, ibidem, vol. VIII, doc. 938. 


124 


comandat de căpitanul Zosima”, în alt loc al documentu- 
lui comandantul regimentului susţine că, după ce a 
depus pe Osman şi pe ceilalţi generali la comandamentul 
marelui duce, s-ar fi reîntors cu escadronul 3 Ilfov la 
Catamonita, de unde ar fi pornit ulterior spre Verbita 
pentru a lua în primire paza unuia din convoaiele de prizo- 
nieri turci care trebuia dus la București. 


Regimentul 3 cälärasi a escortat al treilea convoi, ce a 
pornit de la Verbiţa în ziua de 4/16 decembrie ajungînd 
în capitală la 24 decembrie 1877/5 ianuarie 1878. Aceeași 
misiune a avut-o şi regimentul 3 linie, la care ne vom referi 
mai jos 2%. Drumul parcurs a trecut prin Nicopole, Piatra, 
Alexandria, Atîrnafi, Putinei, Frăţeşti, Călugăreni 24, 
După cum se poate citi în jurnalul de operaţii al colonelului 
Polizu, „serviciul de escortă al regimentului a fost foarte 
penibil pentru cai şi oameni, căci zăpada cu un vînt de 
nord aspru acoperi pămîntul de 1 metru aproape astupînăd 
drumul”? 22, 

După patru zile de repaos în capitală, cälärasii au 
pornit ca avangardă a diviziei III spre Călăraşi, sosind la 
5/17 ianuarie 1878 în satul Ciocänesti unde a schimbat 
regimentul de husari, de sub comanda marchizului de 
Traversey, Care avusese misiunea de a apăra linia Dunării 
din dreptul comunei Värästi si pinä la retranșamentele 
infanteriei din faţa redutei, pe care turcii reușiseră s-o 
ridice la Gigiu pe malul stîng al fluviului 22. În 
primăvara anului 1878, cu ocazia masării întregii armate 
române pe linia Slatina — Curtea de Argeş — Tirgovişte— 
Pitești, divizia III, din care făcea parte, după 5/17 decem- 
brie 1877 şi regimentul 3 cälärasi, a stat cantonată în 
penultimul din cele patru orașe mai sus amintite 43. 


Regimentul de linie 3, făcînd parte din armata per- 
manentă, a avut o compoziţie eterogenă. Faptul că şi-a 
menţinut garnizoana în București și că cea mai mare parte 


239 Istoricul războiului din 1877—1878, partea a Il-a și a Ill-a, 
p. 858. 

240 Războiul de independență, vol. VIII, doc. 618. 

241 Ibidem, doc. 938. 

242 Ibidem. 

243 Aus dem Leben..., vol. IV, p. 38. 

a recrutilor bucureşteni din contingentul 1877 a fost 
repartizată la această unitate ne îndreptățește să dăm unele 
detalii asupra campaniei pe care a dus-o. 

În prima parte a războiului, acest regiment de infan- 
terie a mers alături de amintita unitate de dorobanţi 
bucureşteni. Făcînd partial parte din divizia II el se afla, 
în primele zile ale lunii mai 1877 în sudul Olteniei și anume 
la Fintîna Banului, lîngă localitatea Cetate 24. Odată cu 
regruparea unităţilor, după venirea în Oltenia şi a diviziilor 
III şi IV, regimentul 3 linie este semnalat în a doua, jumă- 
tate a lunii mai la Salcia, 45. Intrind după 23 iulie/4 august 
în componenţa diviziei de rezervă (brigada III : colonel 
M. Vlădoianu), a trecut Dunărea după 20 august/1 sep- 
tembrie și a urmat drumul deja menţionat al regimentului 
6 dorobanţi, asezindu-se pe platoul de la Verbiţa. Aici 
a stat în rezervă în timpul sîngeroaselor bătălii de la 
Griviţa, avînd printre altele misiunea de a apăra luneta, 
„„Bucureşti”, aşezată pe amintita înălţime #6, Ca şi doro- 
bantii ilfoveni, infanteriştii din regimentul 3 linie au intrat 
la 8/20 octombrie în linia întîi înlocuind, în faţa redutei 
Griviţa 2, unităţile obosite si cu pierderi mari ale diviziei 
IV. În timpul ultimei bătălii pentru Plevna, unitatea, 
militară la care ne referim a oprit înaintarea, trupelor tur- 
cești de pe şoseaua si din gura văii Bucova iar după pre- 
darea lui Osman pașa a preluat serviciul de gardă a canto- 
nului în care s-a găsit un timp adăpostit numitul ge- 
neral ture 2%. 

Fäcind ulterior parte din divizia III, regimentul de 
linie 3 à escortat, după cum am amintit, acelaşi convoi de 
prizonieri turci ce făcuse şi obiectul misiunii călăraşilor 
comandati de locotenent-colonelul Polizu, iar apoi a 
intrat în dispozitivul de pe Dunăre din faţa redutei Gigiu, 
respingind cu succes, în ziua de 12/24 ianuarie 1878, un 
atac turcesc, susținut de focul de artilerie de la Silistra, 248. 


244 Istoricul războiului din 1877—1878, partea I, p. 97. 

245 Jbidem, p. 141. 

246 Războiul de independenţă, vol. VI, doc. 650. 

247 General-colonel I. Coman si colab., România în războiul de inde- 
pendență, 1877— 1878, p. 295; vezi şi Istoricul războiului din 1877—1878, 
partea a II-a si a III-a, p. 786. 

248 Războiul de independență, vol. VIII, doc. 967. 

În timpul amintitei retrageri a armatei române, din primă- 
vara aceluiaşi an, întreaga brigadă de infanterie comandată 
de colonelul Vlădescu s-a deplasat la Tîrgovişte. 


Regimentele 3 călăraşi si 3 linie nu au avut pierderi 
în rîndul militarilor bucureșteni. În schimb, din regimentul 
6 dorobanţi au căzut, în timpul asaltului de la Rahova, 
în afara maiorului Ene, singurul care nu era bucureștean, 
următorii ostaşi, toţi cu domiciliul familiilor lor în capitala 
țării : Radu Tănase, Stan Dumitru, Grigore Ilie, Filip Ion, 
Dragnea Apostol, Burghiu Gheorghe, Dovleacu Ion, 
Ştefan Ivan, Gheorghe Vasile, Tudor Marin, Ștefan 
Costache, Dumitru Marin, Tigänilä Radu, Mihai Stan 20. 
După cum am mai menţionat, la Rahova a fost ucis de 
gloantele dușmanului şi maiorul Dimitrie Giurescu, 
tot din București. Acesta ar fi cerut înainte de atac, deşi 
lăsase acasă o numeroasă familie, să i se acorde onoarea 
de a intra primul în foc împreună cu batalionul său 20. 
După cum se povesteşte, cîinele numitului erou, care îl 
intoväräsise în timpul campaniei, ar fi murit două zile 
mai apoi lîngă mormîntul stäpinului său #1 Fictiunea 
lui Grigore Alexandrescu, din cunoscuta poezie ,,Ciinele 
soldatului” (1853) #2? devenise la Rahova, după un sfert 
de veac, o realitate. 


Dar în rîndul bucureştenilor căzuţi pentru indepen- 
denfa patriei au intrat şi alți cunoscuţi eroi ce apartinu- 
seră diferitelor regimente din armata permanentă. 
Căpitanul Nicolae Mărăcineanu-Valter, din regimentul 8 
linie a fost străpuns de gloantele inamicului la 30 august/ 
11 septembrie 1877, pe cînd înfigea primul drapel românese 
pe reduta Griviţa 1 %2. Singura rudă în viaţă a eroului a 
fost mama acestuia, Luxandra, după cum atestă într-o 


249 Eroit războiului de independenţă. Tabelă de ostași morți în răz- 
boiul din 1877— 1878, București, f.a., p. 55—57. 

250 Istoricul războiului din 1877—1878, partea a Il-a si a III-a, 
p. 671. 

251 vezi Gh. Calmutchi, 1877— 1878. Eroii morți. Biografia însoţită 
de figura lor, Iaşi, 1928, p. 81. 

252 vezi Gr. Alexandrescu, Opere, București, E.S.P.L.A., 1957, 
p. 161—162. 

253 , Resboiul’”, 16 sept. (st.v.) 1877, nr. 58; vezi si V. Mocanu, 
Căpitanul N. Valter Mărăcineanu, București, 1965. 

declaraţie patru locuitori din „suburbia Brezoianu, 
culoarea verde” 2%. În apropierea, lui Mărăcineanu- Valter, 
a căzut, în fruntea companiei sale, și sublocotenentul 
Nicolae Nancovici, tot din regimentul 8 linie. Din batalio- 
nul 2 vinätori a murit locotenentul Dimitrie Nicolescu. 
După unele mărturii, fusese iniţial doar rănit, dar trupul 
său ar fi fost apoi mutilat cu topoare de către basibuzuci. 
În ajunul asaltului de la Griviţa, el ar fi trimis surorii sale 
o scrisoare şi puţinii bani pe care îi avea, asupra lui %5. În 
aceeași zi de 30 august/12 septembrie a fost răpus și 
sublocotenentul Constantin Ulescu, din regimentul 8 
linie. Rănit el nu a putut fi ridicat de către brancardieri 
din cauza focului inamicului şi ar fi murit pe cîmpul de 
luptă într-o cumplită agonie 2%6. În bătălia pentru reduta, 
Griviţa 2, din 6/18 septembrie, a căzut şi locotenentul 
Dimitrie Călinescu din batalionul 1 vinätori. El făcuse 
parte din grupul de ofiţeri ce arestaserä pe domnitorul 
Alexandru Ion Cuza în noaptea de 11 februarie 1866. 
Cuprins apoi de remușcări, el a demisionat din armată, 
dar în 1877, mobilizat în amintitul regiment de vinätori, 
„deşi impovärat de o familie numeroasă avind soţie si 
copii, deşi suferind de o cumplită boală de piept, cînd arma 
se pregăti a intra în război — după cum se poate citi în 
presa vremii — el, cu o voință mai tare decit jugul şi 
cuțitul boalei, lăsă familia si trecu Dunărea” %?. În 
asaltul asupra redutei Bucov, a căzut la 7/19 octombrie, 
fiind apoi ciopirțit de inamic cu topoarele, căpitanul 
Dimitrie Gănescu %8. Au mai pierit în luptă sublocotenen- 
tul Vasile Mihăescu din batalionul 2 vinätori, în faţa 
Griviței, la 30 august/12 septembrie, locotenentul Lache 
Elefterescu, din regimentul 6 linie, în asaltul de la Smirdan 
din ziua de 12/24 ianuarie 1878, şi sublocotenentul Ion 
Elefterescu din regimentul 2 artilerie 2%. Din rindul trupei 
şi-au dat viaţa pentu independenţa ţării sergentul Ion 


254 Războiul de independență, vol. VI, doc. 234. 
255 Independența României, Documente, vol. I, doc. 177. 


256 Gh. Calmutchi, op. cil., p. 56. 

257 „,Resboiul””, 23 sept. (st.v.) 1877, nr. 62. 

258 Gh. Calmutchi, op. cit., p. 59. 

259 Eroii războiului de independență, p. 56—57. 

Săulescu şi soldatul Teodor Ionescu din batalionul 1 vină- 
tori, caporalul Costache Lovin din batalionul 2 vinätori, 
soldaţii Nistor Cosma, Petre Pană, Dumitru Crăciun 
şi Ilie Iovan din regimentul 1 linie, ostaşul Nicolae Ionescu 
din regimentul 6 linie și sergentul Marin Georgescu din 
regimentul 2 artilerie 2%. Izvoarele narative ale epocii 
nu ne furnizează din păcate amănunte asupra acestor eroi 
bucureşteni ce au figurat în rîndul trupei. 

În cifre absolute, oraşul București a avut cei mai multi 
ofiţeri căzuţi în luptă, numărul lor ridicîndu-se la 10, 
în comparaţie cu Bacău, Botoşani, Focşani cu cite 2 morţi, 
cu Craiova si Dorohoi cu cîte unul si cu oraşul Iași care a 
avut 4 ofiţeri căzuţi morţi 21, 

Faţă de celelalte resedinte de judeţ, capitala ţării a 
înregistrat cea mai ridicată cifră absolută si în privinţa 
totalului de pierderi în vieţi omeneşti pe cimpul de luptă. 
Potrivit datelor statistice situaţia a fost următoarea 262; 


Număr morţi în măr morţi 


Oraș reședință Oraş reședință Al 


campanie campanie 
București 36 (10 ofiţeri, Cîmpulung 6 
4 sergențţi, 
2 caporali, Piatra Neamţ 6 
20 soldaţi) Slatina 2 
Pitești 1 Ploiești 14 
Bacău 8 (2 ofiţeri) 
Focșani 11 (2 ofiţeri) 
Botoșani 10 (2 ofiteri) 
Brăila 2 Rm. Sărat 9 
Roman 3 
Buzău 2 Caracal 1 
Galaţi 7 Tecuci 5 
Craiova 10 (1 ofiţer) Tr. Măgurele 2 
Dorohoi 3 (1 ofiţer) Birlad 2 
Huşi 1 Ismail 3 (1 ofiţer) 
Iași 11 (4 ofiţeri) 
260 Ibidem. 


252 Calculat de noi după Eroii războiului de independență. Tabelă 
de ostași morți în războiul din 1877—1878. 
263 Vezi nota precedentă. 

Judeţul Ilfov a totalizat 117 morţi 255. Pe întreaga, 
ţară, potrivit statisticii, pe care am folosit-o, considerată 
de generalul Radu Rosetti, în lipsa unor date oficiale 
complete, drept cea mai apropiată de adevăr 2%, totalul 
ofiţerilor, gradatilor şi soldaţilor ce au murit în războiul 
de independență s-ar fi ridicat la 4 247. Între aceștia se 
numără şi cei care au încetat ulterior din viaţă prin ambu- 
lante, spitale sau pe la casele lor. Chiar dacă cifrele nu sînt 
întru totul exacte, concluzia rămîne însă aceeași şi anume 
că sacrificiul suprem în lupta pentru independenţa ţării 
a revenit cu precădere ţărănimii, situaţie de fapt explica- 
bilă, luîndu-se în considerare structura societăţii româ- 
nesti din acea vreme. În ceea ce priveşte oraşul București, 
este demn de reţinut că un sfert din ofiţerii care au căzut 
în luptă (10 faţă de 40) au fost, prin naștere sau prin 
domiciliul familial, cetăţeni ai capitalei României. Din 
rîndul populaţiei bucureștene şi-au dat viaţa pentru nea- 
tirnarea patriei, conform statisticilor vremii, 36 ostaşi şi 
subofiteri 2%, proveniţi din rîndul muncitorilor şi al 
micilor meseriaşi. 

Nu putem încheia acest capitol, consacrat prezenţei 
bucureştenilor pe cimpul de luptă, fără a aminti de acei 
ofiţeri, gradati şi soldaţi din diferitele regimente ale arma- 
tei permanente, rămaşi în viață. Din aceștia a făcut parte 
viitorul savant C. I. Istrati, în 1876 preşedintele cercului 
socialist al studenţilor Facultăţii de medicină, înrolat 
în armată, pe timpul războiului, cu gradul de subloco- 
tenent. Tot din rindul participanţilor la şedinţele, de la 
Spitalul Coltei, ale cercului socialist, se numără C. Stäu- 
ceanu, care s-a distins, împreună cu alți medicinisti ce 
alcătuiseră „Grupul celor 14”, prin activitatea desfäsu- 
rată la ambulanţa ,,Grivita” din cadrul diviziei IV 266, 
Ga medic în serviciul Societăţii de Cruce Roşie a făcut 
parte şi cunoscutul militant socialist N. Zubcu Codreanu, 


263 Ibidem, 

35 General R. Rosetti, op. cit., p. 156, nota 1166. 

35 Vezi tabelul de Ja p. 129. 

3% Independența României, St. Pascu (redactor responsabil), Bucu- 
rești, Edit. Academiei, 1977, p. 233. 

care luase această hotărire încă la 2/14 mai 1877, după 
cum reiese dintr-o scrisoare cu aceeaşi dată, adresată din 
satul Puiești, unde funcţiona în acel moment, unui prieten 
cu vederi comune aflat; în capitală 267. Intrarea în război 
a României a fost privită cu entuziasm de către socialişti 268 
multi dintre aceştia participind pe cîmpul de luptă. 

Dintre cetăţenii orașului Bucureşti au făcut parte 
unii comandanţi de mari unităţi. În fruntea acestora se 
găsea, generalul Alexandru Cernat, al cărui bust străjuiește 
astăzi clădirea Marelui Stat Major de pe strada Ştirbei 
Vodă. În sfirşit, un cuvînt de omagiu pentru generalul 
doctor Carol Davila, inspectorul general al serviciului 
medical al armatei, unul din creatorii şcolii românești de 
medicină 26. Pentru abnegatia cu care au fost îngrijiţi 
răniții, pentru umanitarismul său doctorul Davila n-a 
fost distins doar cu ordine şi medalii românești, dar a fost 
decorat chiar şi de inamic, cu înaltul ordin Osmanie, 
fapt cu totul ieșit din comun în analele războaielor 270. 
La, poalele colinei Cotrocenilor, în apropierea casei sale, a 
cărei descriere, din acea vreme, ne-a rămas de la Ulysse de 
Marsillac 22, s-a ridicat mai tirziu impozanta clădire a 
Facultăţii de medicină, instituție de mare renume, pentru 
crearea căreia a militat si lucrat încă din 1854, generalul 
doctor Carol Davila. 


4. Capitala în timpul marilor bătălii 


După amintita incertitudine si tăcere a ziarelor bucu- 
reştene asupra celor ce se petreceau în sudul Dunării, o 
ediție specială a ,,Românului”, cu data de 30 august 1877 
(st. v.), publica în sfîrşit primul comunicat oficial ce anunţa 


26? Documente privind începuturile mișcării muncilorești si socialiste 
din România (1821— 1878), Bucureşti, Edit. politică, 1971, p. 807—808. 

268 Vezi Isteria României, vol. IV, Bucureşti, Edit. Academiei, 
1964, p. 499. 

269 Vezi Hélène Perticari-Davila, Le général Docteur Carol Davila. 
Sa vie el son œuvre d’après sa correspondance, Bucarest, 1930. 

370 A, Predescu, Dimboviţă apă dulce..., Evocări bucureştene, Bucu- 
resti, Edit. Albatros, 1970, p. 74. 

371 Marsillac, op, cit., p. 61—62. 

intrarea în foc a armatei. Bătălia de la Plevna din 
30 august/11 septembrie începuse. Apoi, în următoarele 
două zile, informaţiile din presă au fost imprecise, provocind 
o mare nerăbdare şi în acelaşi timp agitaţie în rindul 
populaţiei : ,,0 telegramă din Măgurele de ieri seară — se 
poate citi în ,„ Românul” cu data de 2 septembrie (st.v). — 
ne dă următoarea ştire însă sub toată rezerva: lupta de 
ieri a fost din cele mai mari şi numai cu totul seara s-au 
putut lua una din cele mai de căpetenie redute; armata 
noastră a luptat şi mai cu eroism, cele mai vechi, mai 
deprinse si mai viteze ostiri ar fi admirat-o ; nu se știe încă 
care fură pierderile noastre”. Ziarul „Națiunea română” 
a difuzat apoi ştirea falsă, cum că Plevna ar fi căzut, 
informaţie dezminţită însă de cotidianul ,,Românul” 22, 
„Lumea este în nerăbdare de a afla că s-a luat Plevna; 
neräbdarea o înţelegem, dar să înţeleagă si publicul că la 
Plevna nu este o bătălie ce se dă pe cîmp între două 
armate, ci o luptă între două cetăţi” — scria acelaşi 
jurnal 273, căutînd să linisteascä spiritele. În sfîrşit, după 
două zile de aşteptare încordată, sosi şi comunicatul 
oficial, publicat apoi și de cotidienele bucureștene la 
2/14 septembrie : „După o luptă crincenä, în care ruşii 
si românii s-au purtat ca leii, marea redută Griviţa care 
domină toate poziţiunile fortificate ale turcilor a fost 
luată cu asalt; românii s-au luptat sub ochii ţarului 
Alexandru ; ei de trei ori au mers la asalt, soldaţii avînd 
scări de lemn, spre a se urca pe contra escarpe ; ofițerii s-au 
luptat ca simpli soldaţi în capul trupelor ; pierderile sînt 
însemnate” 274. Se dădea cifra, de 209 morţi și 1 091 răniţi. 
„După ştiri ce avem — comunica ,,Românul” în aceeaşi zi 
cu unele detalii — eroii români de la Plevna au luat în 
acea seară, pe la orele 7, la al 4-lea asalt reduta” 25, 

La vestea, cuceririi Griviței, marea bucurie ce cuprinse 
populaţia Bucureştiului a atins apogeul într-o impresio- 
nantă procesiune, la care au participat 10 000 de locui- 


22 Românul”, 1 sept. (st.v.) 1877: ,,Stirea dată de « Națiunea 
română + este din nefericire prematură'?. 
23 Ibidem. 


24 „„Românul””, 3 sept. (st.v.) 1877. 
27% Ibidem. 

tori 26. Citeva zile după victorie aveau să fie aduse în 
capitală, într-un entuziasm general, primele trofee. Publi- 
carea în presă a pierderilor de vieţi omenești, suferite de 
armata română, și umplerea spitalelor bucureștene cu 
răniţi urmau a „strînge însă îndată inimile” 277, 

Conform ştirilor transmise de Agenţia Havas şi reluate 
de ziarul ,,Românul”, pierderile armatei române s-ar fi 
ridicat, de-a lungul perioadei 26 august/7 septembrie — 
2 septembrie/14 septembrie, la 3 000 de soldaţi şi 60 de 
ofiţeri morţi sau răniţi, iar cele ale trupelor ruse la 12 000 
soldaţi si 300 ofiţeri 278. Cifrele se apropiau de adevăr odată 
ce numai în bătălia din 30 august/ 11 septembrie, românii 
au avut 793 morţi si 1182 răniți 2%. „Sîntem datori a 
spune — recunoștea sus-numitul ziar guvernamental — 
că glorioasă, dar foarte dureroasă a fost lupta de la 11 
septembrie (30 august) ” 28%. ,, Au murit sute de oșteni ai 
țării, îi plingem căci nu-i vom mai întilni sub acoperă- 
miîntul cäminelor noastre, dar au murit ca eroi, jertfin- 
du-se pentru o patrie neatîrnatä” — scria în aceeași zi 
„România liberă”, ce-şi începea editorialul cu apelul 
„înscrieţi români în cartea nemuririi pe eroii morţi la 
Griviţa, căci aceşti eroi sînt fraţi ai noştri, sînt fiii 
României” 281, 

Bravura, spiritul de sacrificiu, eroismul ostasului 
român făceau obiectul unor întregi coloane ale presei. 
Corespondentii de război au încercat să redea, cu cea mai 
mare fidelitate, desfăşurarea bătăliei 252, dădeau detalii, 
descriau scene emotionante:  ,,Maiorul Sontu, cäzind 
strigă : sînt al vostru copiii mei vin şi eu”; „am văzut un 
rănit care nu mai putea face uz de mîna și braţul drept, 


376 N. Iorga, op. cit., p. 138. 

377 Jbidem. 

25 ,,Romäânul’’, 6 sept. (st.v.) 1877. 

229 Cf. N. Adäniloaie în Istoria României, vol. IV, p. 624. Generalul 
R. Rosetti dă o cifră mai mare : 2 564 morţi, răniţi si dispăruţi, vezi op. 
cit., p. 58. În privinţa pierderilor armatei ruse, cifrele ar fi fost mai ridicate 
decît cele publicate în presă: 14 982 soldaţi si 250 ofiţeri. 

360 „Românul, 3 sept. (st.v.) 1877. 


351 „România liberă”:, 3 sept. (st.v.) 1877, nr. 92. 


283 Vezi ,,Corespondenţă particulară a eRomânuluis: Înaintea 
Griviței”, în ,,Românul’”’, 7 sept. (st.v.) 1877. 

aducind înapoi două puşti, a sa şi a unuia din camarazii 
săi căzuţi” 283; „în capul companiei, sui în mijlocul 
unei ploi de gloanţe dealul şi dînsul fu cel dintii pe întări- 
tură împlintînd steagul izbinzii. « Trăiască România », fu 
cea din urmă vorbă a căpitanului Valter”! 24; „un soldat 
ce ţinea mantaua căpitanului Valter, fiind rănit de moarte, 
zise unuia din camarazii săi : « sînt rănit, păstrează man- 
taua căpitanului », celălalt cade de asemenea” 2%; „unui 
soldat trebuia să-i taie piciorul şi [medicul] voia să-l 
cloroformizeze, « Ştiu ce voiti să faceţi — zise soldatul — 
lăsaţi astea şi sfirşiţi mai curind» [...]; dupä ce i se 
făcu amputatia i se dete un pahar de bordeaux, înainte de 
a-l bea zise : « Trăiască armata română »” 286, Toate aceste 
relatări, pe care le-am reprodus fragmentar din ziarele 
„România liberă” şi ,,Românul”, constituie doar o mică 
parte a reportajelor apărute în diferitele ziare din Bucu- 
resti. „Armata română se bate cu o vitejie antică [...]; 
noi ne înclinăm cu respect înaintea eroilor ce au căzut în 
luptă sustinind onoarea drapelului armelor române”, 
scria în aceeaşi vreme ziarul ,,Pressa’” 27. Curînd foaia, 
care apăruse în capitală de la 23 iulie/3 august 1877 cu 
titlul ,,Resboiul”’, avea să publice scurte biografii ale ofite- 
rilor eroi căzuţi în luptă 288. 

Începînd din ziua de 10 septembrie (st. v.), ziarele au 
adus la cunoștința cititorilor informaţii despre asaltul tru- 
pelor române asupra redutei Griviţa 2, ce a avut loc la 
6/18 septembrie 1877, acţiune care, în ciuda unor noi acte 
de eroism şi a unor mari sacrificii de vieţi omeneşti, după 
cum se ştie, nu a reuşit. „Cit despre mine, poate voi cădea, 
dar nu voi muri; numele meu va trăi împreună cu al mii- 
lor de bravi care cad pentru cauza românismului ; în toate 
pierderile ce am avut pînă acum, spiritul de victorie ne 


288 „România iiberă””, 6 sept. (st.v.) 1877, nr. 94. 

284 Ibidem, 6 sept. (st.v.) 1877, nr. 92. 

285 Românul”, 7 sept. (st.v.) 1877. 

286 Ibidem, 14 sept. (st.v.) 1877. 

287 ,,Pressa”, 4 sept. (st.v.) 1877; vezi si Arh. St. Buc., microfilme 
Anglia, r. 107, P.R.O.F.O., 78/2610, f. 139: Mansfield către Derby, 2 oct. 
1877 : ,,românii sînt în mod justificat mîndri de calităţile militare devedite 
de armata lor”. 


288 ,,Resboiul”, 14, 16, 21 sept. (st.v.) 1877, nr. 53, 57, 60. 

domină pe toţi”, se poate citi într-o scrisoare a unui ofiţer 
din batalionul 2 vinätori trimisă de pe cîmpul de luptă şi 
reprodusă, de ziarul „Românul” la 17 septembrie (st. v.). 
La 23 septembrie (st. v.), „,„Resboiul” publica biografia 
locotenentului Dimitrie Călinescu, la care ne-am mai 
referit, căzut în timpul asaltului asupra redutei Griviţa 2. 
Comentind bravura ostenilor români, ziarul „,Pressa” 
scria în mod semnificativ că ,,La Plevna, alături de glori- 
oasele umbre ale lui Mihail Viteazul si Stefan cel Mare, 
stă şi umbra lui Alexandru Ion”, căci datorită acestuia 
din urmă „eroii noştri” luptă „ca, oameni liberi iar nu 
ca clăcași”? 28, 

În ziua în care pe cîmpul de luptă se desfăşura amintita, 
singeroasä bătălie din faţa redutei Griviţa 2, la București 
era sărbătorită victoria cuceririi Griviței 1. La 5/17 sep- 
tembrie fusese adus în capitala României steagul capturat 
în prima mare luptă de la Plevna de soldatul Grigore Ion 
din batalionul 2 vinätori. Din garda drapelului au mai 
făcut parte comandantul batalionului, maiorul Alexandru 
Candiano-Popescu, sergentul Stan Gheorghe şi căprarul 
Nica Vasile, toţi decoraţi cu ordinele „Steaua României” 
şi „Sf. Gheorghe” 2%. În ziua, următoare, la ora 3 dupä- 
amiază, grupul de vinätori a pornit cu steagul de la 
Cotroceni, pentru a-l depune, conform ordinului, la Arse- 
nalul armatei. Cortegiul, în aclamatiile populaţiei entu- 
ziaste, a trecut pe șoseaua Francmasonilor (actuala str. 
Stefan Furtună), pe Calea Tirgovistei (astăzi Calea Gri- 
viței), pe Podul Mogoşoaiei, iar apoi prin strada Mihai Vodă 
în sus pe Dealul Spirii 21. După cum povesesteste Con- 
stantin Bacalbaşa „pe unde trecea drapelul cu bravii 
lui cuceritori era o furtună de urale şi strigăte de «Trăiască, ; 
de pe la ferestre lumea arunca cu flori, cu mici drapele 
tricolore” 22. În piaţa Teatrului National, loctiitorul de 
primar al capitalei, Procopie Dumitrescu, a intimpinat pe 
vinători, tinind un discurs ocazional, după care a dăruit 


289 Editorialul este reprodus de ,,Resboiul’””, 16 sept. (st.v.) 1877, 
nr. 56. 
20 ,,Românul’”, 7 sept. (st.v.) 1877. 
291 Jbidem. 
392 C. Bacalbasa, op. cit., p. 204. 


din partea primăriei soldatului Grigore Ion un ceas de aur. 
Apoi grupul de vinători s-a dus să închine stindardul în 
fața statuiei lui Mihai Viteazul 2. În aceeaşi seară la 
Teatrul cel Mare (Teatrul Naţional), într-o sală arhiplină 
cu un public care exalta de entuziasm, a avut loc o repre- 
zentatie festivă. Momentul culminant l-a constituit apari- 
ţia pe scenă a eroilor de la Griviţa, în timp ce aclamatiile 
vuiau ca o furtună. Unele femei, după afirmaţia lui 
C. Bacalbaşa, şi-ar fi smuls giuvaerurile de pe rochii şi 
le-ar fi aruncat pe scenă 2%. Două zile mai tirziu, ziarul 
»Resboiul” reproducea relatarea plină de modestie a 
soldatului Grigore Ion, cu privire la capturarea stin- 
dardului 2%. 

Într-o ediţie specială, ,Românul” anunţa cititorilor, 
la 11 septembrie (st. v.), aducerea în Bucureşti a unui alt 
drapel, „luat de cavaleria română de la cerchezi”. Acest 
nou trofeu, purtat de locotenentul Niculescu, a fost condus 
tot la arsenal de o gardă de onoare compusă din două 
plutoane de pompieri. Poporul adunat pe străzi, conform 
relatărilor din presă, „a salutat cu aclamatiuni de iubire 
armata română” #6, În după-amiaza aceleiaşi zile, pe 
Calea Mogoşoaiei apoi pe Bulevardul Academiei au trecut 
cele trei tunuri capturate la Plevna de armata română 
în timpul încleştării din 30 august /11 septembrie. În 
prezența mulțimii entuziaste si a oficialităților, fiind de 
faţă şi ministrul de externe Mihail Kogălniceanu, două 
tunuri „fură aşezate în strigări de ura de-a dreapta şi de-a 
stinga statuii eroului de la Călugăreni” 27. Al treilea a fost 
depus la corpul de gardă de la palat. Aceste trofee fuseseră 
însoţite la Bucureşti de sublocotenentul Hartel, din 
artilerie, „căruia i s-a dat medalia Virtutii Militare” 28, 

În zilele de început ale lui septembrie (st. v.) bucu- 
reștenilor le-a fost dat să asiste şi la trecerea prin capitală 
a unei părţi din garda imperială a ţarului, în drum spre 


235 ,,Românul'', 7 sept. (st.v.) 1877. 

294 C, Bacalbasa, op. cit., p. 204. 

295 ,,Resboiul’”, 9 sept. (st.v.) 1877, nr. 48. 
356 ,Romäâänul’”, 12 sept. (st.v.) 1877. 
29? Jbidem, 13 sept. (st.v.) 1877. 


399 Ibidem; vezi şi C. Bacalbaşa, op. cit., p. 205. 

cimpul de luptă. După cum își anunţa ,, Românul!” cititorii, 
în ziua de 5/17 septembrie, la ora 11 dimineaţa, garda impe- 
rială urma să defileze pe Calea Mogoşoaiei în faţa princi- 
pesei Elisabeta 2%. Erau unităţi de husari, cu oșteni ,,de 
statură erculeană, avînd cai coloşi”, după cum va nota, 
mai tirziu Constantin Bacalbasa în cronica sa asupra 
„Bucureștilor de altădată” 2%. Trecerea prin capitală a 
gărzii imperiale începuse însă o cu săptămînă mai înainte, 
odată ce consulul Franţei comunicase această ştire la 
Paris încă în ziua de 29 august/10 septembrie 1877 3, 
Cea mai mare parte a unităţilor de gardă din armata rusă 
a ocolit totuşi oraşul, punctul cel mai apropiat prin care 
acestea au trecut fiind, conform itinerariului comunicat 
de Mihail Kogălniceanu autorităţilor locale, satul Säftica 2. 


Episoadele din viaţa capitalei, narate în rîndurile de 
mai sus, nu reflectă decit o latură a stării de spirit bucu- 
reştene aceasta fiind caracterizată, totodată de emoție si 
durere la cunoaşterea, în mod nemijlocit sau doar prin 
intermediul presei, a sacrificiilor umane ce au întovărăşit 
fiecare succes sau vremelnic insucces al armatei române 
pe cimpul de luptă. Entuziasmul, ce a caracterizat mentali- 
tatea majorităţii covirsitoare a opiniei publice bucureştene, 
nu s-a manifestat doar în demonstraţii de stradă, ci şi în 
felul în care masele populare au înţeles să dea sprijin 
armatei și mai ales răniților, sub forma unui flux continuu 
de donaţii în bani şi obiecte, sau sub cea a abnegatiei de 
care au dat dovadă în îngrijirea celor vätämati de gloan- 
tele inamicului. 


+ 


Trenul cu care sosise, în seara de 5/17 septembrie 1877, 
amintitul grup de vînători cu drapelul otoman capturat la 
Griviţa, a adus în capitală şi un mare număr de răniţi. 
Conform primelor informaţii apărute în ziarul , Românul”, 


299 Românul”, 6 sept. (st.v.) 1877. 
3% C. Bacalbasa, op. cit., p. 205. 
301 Arh. St. Buc., microfilme Franţa, r.21, M.A.E. Fr., C.P.C., 


Turquie— Bucarest, vol. 42, f. 235—236: Debains către Decazes, 10 sept. 
1877 : ,,Les régiments de la garde traversent en ce moment Bucarest”. 


302 , Räzboiul de independenţă”, vol. V, doc. 1 356. 


aceștia ar fi fost repartizaţi în felul următor: 206 la 
Spitalul Central, 100 la Mavrogheni (Crucea Roşie), 169 
la pavilioanele de la Cotroceni, 26 la Spitalul Brinco- 
venesc 3%. Numărul răniților trebuie să fi fost mai mare 
sau repartiţia acestora a fost altfel făcută, deoarece acelaşi 
ziar anunţa în ziua următoare că ,,0 parte din răniţi care 
au fost aduşi luni seara [5 septembrie st. v.) în Bucureşti, 
se află în căutare la Spitalul Filantropia”, fiind „aşezaţi 
în o parte din spatioasele săli ale spitalului şi în baräcile 
ce s-au construit de Crucea Roșie” 3%. Um prim lot sosise 
în gara Tirgovistei încă în dimineaţa de 4/16 septembrie 305. 
Transportarea răniților se făcea în vagoane de marfä, 
adesea neînsotite de personal medical, după cum reiese 
din protestul preşedintelui Crucii Roşii, publicat de ziarul 
„Pressa” 306, 

În zorii zilei de 15/27 septembrie su fost aduşi în Gara 
Tirgovistei încă 225 soldaţi şi ofiţeri răniți*". Curind numă- 
rul de paturi, pus la dispoziţie de unităţile spitalicesti 
bucureştene, ajunsese să fie nesatisfäcutor căci la 28 sep- 
tembrie/ 10 octombrie 1877, colonelul Fălcoianu din 
Ministerul de Război cerea lui Mihail Kogălniceanu să 
intervină pe lingă comandamentul rus în vederea evacuării 
cazărmii Cuza pentru a fi transformată în spital %8, 

De-a lungul campaniei fluxul de răniți aduşi în 
Bucureşti a fost strîns legat de desfăşurarea operaţiilor de pe 
cîmpul de luptă. Astfel transporturi masive au avut loc după 
singeroasa bătălie din 7/19 octombrie % si în urma luptei 
finale pentru ocuparea Plevnei din 28 noiembrie/10 de- 


303 ,,Românul'”, 7 sept. (st.v.) 1877; vezi şi „,Resboiul”, 7 sept. 
(st.v.) 1877, nr. 46. 

304 Ibidem, 8 sept. (st.v.) 1877. 

305 Ibidem, 6 sept. (st.v.) 1877. 

308 ,,Pressa’”, 8 sept. (st.v.) 1877, nr. 183. Consulul englez, locotenent- 
colonelul Mansfield, cerea în telegrama din 5/17 septembrie 1877, sprijinul 
Societăţii de Cruce Roșie din Marea Britanie, pentru răniții români sosiți la 
București în număr foarte mare: Independența României. Documente, 
vol. II, partea a 2-a, doc. 107; vezi și Trevor J. Hope, British Medical 
Relief Operalions in Roumania during the War of Independence (1877— 178). 
în ,,Revue des études sud-est europtennes”, XV (1977), nr. 2, p. 297. 

307 ,,Românu!””, 10 sept. (st.v.) 1877. 

808 Räzboiul de independență, vol. VI, doc. 838. 

309 Românul”, 17—18 şi 20 oct. (st.v.) 1877. 

cembrie 1877 310. În acest ultim caz au fost aduşi şi nume- 
roşi răniţi turci. Aceștia, de ordinul sutelor #1, au fost 
primiţi cu compasiune atît de personalul medical cît si de 
soldaţii români internaţi în spitalul militar 312. 

Conform „Gazetei medico-chirurgicale”, în ajunul 
războiului de independenţă, unităţile din Bucureşti ale 
„Eforiei spitalelor civile” aveau următorul număr de 
paturi 312 ; Colțea (200), Colentina (145), Filantropia (170), 
Maternitatea (37), Spitalul de copii (90), Panteliomn (120), 
Mărcuţa (150). 

La acestea se mai adaugă „Spitalul Brincovenese”, cu 
o autonomie proprie pe care şi-a păstrat-o și în timpul 
războiului #14, Tot în capitală funcţiona şi „Spitalul militar 
central”, ce se găsea în acea vreme pe strada Ştirbei 
Vodă 55. 

Potrivit procesului verbal al consiliului general al 
„Societăţii de Cruce Roşie” din 16 ianuarie 1878 (st. v.), 
unitățile bucureştene apartinind „Eforiei spitalelor civile” 
au pus la dispoziţie, pentru îngrijirea răniților români, 
începînd cu data de 4/16 septembrie 1877, 269 paturi. 
Repartizarea acestora şi numărul de bolnavi trataţi 


Nr. bolnavi Total zile 

Numele spitalului Nr. paturi trataţi | tratamient 
Filantropia 168 958 12 488 
Colentina 41 30 598 
Colțea 41 87 1781 
Spitalul de copii 19 20 386 


31 Ibidem, 12—13 dec. (st.v.) 1877. 

311 Ibidem, 28—29 dec. (st.v.) 1877. 

312 Ibidem. 

313 Gazeta medico-chirurgicalä””, 10 mart. (st.v.) 1877, nr. 5. 

314 Vezi V. Gomoiu si V. Plătăreanu, op. cit., p. 131. 

315 Dr. N. Pirvulescu, Originile şi evoluția Serviciului sanitar militar 
şi a spitalului militar ,,Regina Elisabeta”” 1832—1932, Bucureşti, 1932, 
p. 27. 

pină la sfîrşitul anului 1877 reiese din tabelul an- 
terior 318, 


Ospiciul de la Pantelimon a fost evacuat (bărbaţii la 
mănăstirea Cernica, iar femeile la Spitalul Ralet) şi cedat, 
după cum am mai amintit, pentru a servi îngrijirii răniților 
ruşi 317, 

La 3/15 septembrie 1877 Epitropia Spitalului Brîn- 
covenesc a comunicat că poate primi 40 ofiţeri şi 30 
soldaţi 318. Pină la sfîrşitul anului 1877 au fost trataţi 
în acest spital 25 de ofiţeri si 89 soldaţi români, 206 ofiţeri 
şi 46 soldaţi ruși, 15 ofiţeri şi 3 soldaţi turci. În prima jumă- 
tate a anului 1878 au fost îngrijiţi în acelaşi spital 39 ofiţeri 
şi 109 soldaţi români, 280 ofiţeri şi 46 soldaţi ruşi, 44 ofiţeri 
şi 10 soldaţi turci 21%. 

Cifrele de mai sus, faţă de menţionata capacitate 
a unităţilor spitaliceşti civile din București, par la prima 
vedere reduse, dar trebuie să se ia în considerare faptul că 
în aceste spitale erau îngrijiţi şi bolnavii proveniţi din cei 
aproximativ 180 000 locuitori ai capitalei. De exemplu, la 
Spitalul Brîncovenese au fost trataţi în aceeași perioadă 
2 674 de civili 3%. (a atare efortul depus nu poate fi de- 
preciat. 


După cum reiese din amintirile doctorului Ludovic 
Fialla, la Filantropia, unde fuseseră special construite în 
grădină 3 barăci cu o capacitate totală de 90 paturi, chiar 
şi unica „divizie medicală” (boli interne) se apucase de 
chirurgie încît „tot personalul medical şi-a pus toate silin- 
tele posibile pentru a corespunde greutăților”, multi din 


316 Cifrele pentru Spitalul Filantropia sînt luate din adresa informa- 
tivă a Eforiei Spitalelor Civile către Ministerul Afacerilor Străine la 29 dec. 
1877 (st.v.) : Războiul de independență, vol. VIII, doc. 650 ; pentru celelalte 
spitale, vezi G. Pintilie, Știri contemporane din țară despre serviciul sanitar 
in războiul din 1877— 1878, Cluj, 1935, p. 19 (citra de 2 749 bolnavi trataţi 
ia Filantropia este foarte mare și eronată cu atît mai mult cu cit cele cores- 
punzătoare numărului de paturi şi a zilelor de tratament sînt foarte apro- 
piate celor date în documentul sus-amintit). 

317 AL G. Gălășescu, Eforia spitalelor civile din București, Bucureşti, 
1900, p. 645. 

318 Războiul de independență, vol. VI, doc. 78. 

319 V. Gomoiu și V. Plătăreanu, op. cit., p. 133. 

320 Ibidem. 

tinerii studenţi cazind pînă la urmă bolnavi 321. Conform 
relatărilor ziarului ,„Românul”, medicii „încep pansamen- 
tele şi operaţiile pe la 6 sau 7 ore dimineaţa şi abia le 
termină la 10—11 ore” 322, Pe lîngă doctorul Fialla, care 
făcea un fel de navetă între Bucureşti şi Turnu Măgurele, 
unde lucra benevol la ,,Ospiciul Independenţei”, la Filan- 
tropia au mai operat doctorii Măldărescu, Bălan, Chern- 
bach și Acktoedt %?3, La Spitalul Brincovenesc au depus 
o susținută activitate dr. J. Patzel si W. Kremnitz 
împreună cu medicii interni Macovei și Livezeanu *4, la, 
Colentina dr. N. Kalinderu, la Colțea dr. Vlădescu, iar la 
Spitalul de copii dr. D. Sergiu 5%. Un număr mare de 
răniţi a mai fost îngrijit, după cum am mai amintit, 
în spitalul Crucii Roșii de la Mavrogheni. În sfirgit au 
fost ridicate în acelaşi scop pavilioane speciale la Cotroceni, 
unde operau doctorii Stoicescu, Constantiniu, Bruberger, 
Vahl şi Steiner 326, cît şi două barăci la „Azilul Elena 
Doamna” 327, Întreaga reţea se afla sub controlul doctoru- 
lui Marcovici, inspector general al spitalelor din capitală328, 

În afara acestor unităţi spitalicesti civile gi a Spita- 
lului Militar Central, au mai fost adaptate îngrijirii räniti- 
lor o parte din cazărmile oraşului Bucureşti 3%, ca Malmai- 
son, Şcoala Militară ş. a. 2%, 


Pe lingă abnegatia de care a dat dovadă întregul corp 
medical al oraşului București, de-a lungul războiului de 
independenţă, merită de relevat modul în care multe femei 
casnice au răspuns chemării Crucii Roşii si au lucrat volun- 
tar în diferitele spitale %%!, Din presa timpului reiese de 


321 Dr. Ludovic Fialla, Resbelul româno-ruse-turc al anului 1877 
şi rolul societăţii ,,Crucea Roşie'” în timp de pace si resbel, Bucureşti, 1892, 
p. 55—56, 

333 „ Românul”, 8 septembrie (st.v. ) 1877. 

323 Ibidem. 

324 V, Gomoiu și V. Plătăreanu, op. cit., p. 132. 

325 Al. Gh. Găleșescu, op. cit., p. 605, 769, 777. 

326 ,,Românul’”, 22 dec. (st. v.) 1877. 

32? „ România liberă”', 18 sept. (st.v.) 1877, nr. 103, 

328 N, Pirvulescu, op. cit.,, p. 40. 

339 Ibidem. 

330 „,Românul”', 25—27 si 28—29 dec. (st.v.) 1877. 

331 Vezi dr. L. Fialla, op. cit., p. 42 si următoarele ; de asemenea vezi 
relatările din ziarul ,,Românul’’ în lunile sept. şi dec. 1877. 

asemenea că unii cetăţeni ai capitalei au luat pentru 
îngrijire în propriile lor case un număr mai mare sau mai 
mic de răniţi, după posibilităţile fiecăruia. 

Conform unui anunţ din ziarul ,Românul”, Constantin 
Lecca, cu domiciliul în strada Stelei nr. 4, a cerut la 2 sep- 
tembrie 1877 (st. v.), să i se trimită 2 răniţi pe care îi va 
supune tratamentului doctorului Petrini 232. Citeva zile 
mai tîrziu, acelaşi ziar publica o solicitare asemănătoare 
din partea familiei Oppler care se angaja să îngrijească 
10 militari cu concursul doctorului Varlam 3%. Cunoscutul 
scriitor, Bogdan Petriceicu Haşdeu, a pus de asemenea la, 
dispoziţie o cameră pentru doi răniţi 3%. La domiciliul 
prefectului poliţiei capitalei, Radu Mihai, a fost îngrijit 
soldatul Constantin Panait din regimentul 8 linie 35. 
În sfirsit, casa familiei Costa-Foru, din strada Oraiovei 
(ulterior Calea Rahovei), a adăpostit spitalul englez, cu o 
capacitate de 30 paturi, sub supravegherea doctorilor 
Mawer şi Samson 3%, iar la Buftea, prinţul Alexandru 
B. Ştirbei a pus la dispoziţie, pentru îngrijirea răniților, 
30 de paturi, într-una din clădirile domeniului său 2%, 

Lunile de toamnă ale anului 1877 au înregistrat în 
paralel momente de virf ale fluxului de donaţii în bani şi 
obiecte din partea populaţiei capitalei în vederea ajutorării 
răniților. Pe listele de subscripţie ale Crucii Roşii şi ale 
Ospiciului Independenţei, publicate zilnic de ,„Românul” 


332 Românul”, 3 sept. (st.v.) 1877. 

333 Ibidem, 16 sept. (st.v.) 1877; de asemenea ,,România liberă”? 
4 nov. (st.v.) 1877, nr. 142. 

334 „România liberă”, 19 oct. (st.v.) 1877, nr. 129. 

335 „,„Românul””, 2 dec. (st.v.) 1877. 

336 Ibidem, 31 dec. (st.v.) 1877; de asemenea ,,România liberă”, 
25 oct. (st.v.) 1877, nr. 134; vezi și Arh. St. Buc., microfilme Anglia, r. 107, 
P.R.O.F.0., 78/2 610, î. 11: Personalul medical englez sosise în urma cere- 
rii adresate la 17 septembrie 1877, secretarului de stat de la Foreign Office 
de către consulul Marii Britanii la București. La 8 octombrie 1877 același 
consul anunţase la Londra sosirea în capitală a trei chirurgi englezi cit 
şi a unui agent al Societăţii de Cruce Roşie din Anglia ce adusese cu sine 
400 lăzi cu material sanitar şi medicamente: ibidem, f. 140—141. Vezi 
și T. J. Hope, op. cit., p.294—314. Drept recompensă pentru ajutorul dat, 
tot personalul medical străin a fost ulterior decorat cu ordinul ,, Steaua 
României”! : vezi Analele ordinelor române, 1877—1889. Membrii străini, 
București, 1890, p. 10. 

337 ,,Românul’”, 10 sept. (st.v.) 1877. 

cît şi de alte ziare bucureştene, erau întilnite instituţii si 
firme, asociaţii profesionale, persoane particulare, munci- 
tori, funcţionari, negustori, profesori, elevi de toate virstele, 
femei, cetăţeni ai capitalei din categorii sociale deosebite, cu 
o origine etnică diferită şi fără deosebire de cult. 

Deşi veniturile lucrătorilor din diferitele întreprinderi 
erau foarte scăzute, după cum am mai amintit, mulţi 
dintre aceştia primind în medie 5 lei pe zi, pentru o 
muncă ce depăşea adesea 12 ore 35%, muncitorimea bucu- 
reşteană a adus o deosebit de valoroasă contribuţie morală 
si materială la sprijinirea armatei şi la îngrijirea, răniților 
prin numeroase şi variate donaţii. Ca şi pe cîmpul de 
luptă, muncitorii, la locul de producţie, şi marea masă a 
ţărănimii au fost cei cărora le-au revenit marile sacrificii 
materiale şi jertfe în lupta pentru libertatea şi indepen- 
denta României. 

„România liberă” cu data de 1 septembrie 1877 (st.v.) 
anunţa donația bănească a cismarilor din Bucureşti. Mai 
multe numere din „Monitorul Oficial”, de la sfîrşitul lui 
septembrie şi începutul lunii următoare, au publicat listele 
de subscripţie ale muncitorilor tipografi şi cismari cit şi ale 
celor de la gara Filaret. Cu sume ce variau între 40 şi 
6 lei au contribuit din modestul lor salariu tipografii, 
D. P. Jordan (40 lei), V. Nefzer, Spirescu, P., A. I. Stamate, 
R. Andreescu, M. Popazu, M. Grigoriu, Niţă Ionescu, 
Visarion Dedu, G. Teodorescu, Marin Constantinescu, 
Niţă Mateescu, culegători de litere. Cu sume între 10 și 
1 leu s-au înscris 10 lucrători de la presele mecanice şi 
12 ucenici 3%. Pe lista de subscripţie a muncitorilor de la 
gara Filaret, sectorul tracţiune, figurează între alţii 
George Dăogărescu, Petre Ilie, George Petonici şi Pandele 
lonescu care, în ciuda unor venituri minore, au oferit cîte 
10 lei 30. În „„Românul” cu data de 13 septembrie (st. v.) 
este publicată contribuţia bănească a lucrătorilor de la 
fabrica de băuturi gazoase, iar „România liberă”! din 
8 noiembrie (st. v.) comunica numele unor donatori din 
rîndul muncitorilor feroviari (conducători de tren). 


338 Vezi subcapitolul Orașul și locuitorii. 
339 „Monitorul oficial”, 27 sept./9 oct. 1877, nr. 217. 
340 Ibidem. 

Tineretul studios al capitalei, alături de profesori, a 
răspuns cu mare entuziasm chemării lansată în presă, 
pentru strîngerea de fonduri necesare spitalelor cu răniţi, 
Conform unui anunţ din ziarul „România liberă”, studenţii 
Facultăţii de litere din București au constituit o societate 
pentru sprijinirea „Crucii Roşii”. Numărul membrilor 
fondatori a fost de 7021, Tot „România liberă” a făcut 
cunoscută la 17 septembrie (st. v.), iniţiativa elevilor 
clasei a IV-a de la gimnaziul „Matei Basarab”, care au 
strîns pentru răniţi 31,50 lei 42, sumă ce s-a ridicat apoi, 
potrivit unei ştiri apărute peste o lună în ,,Românul”, la 
100,40 lei #3, Prin directorul C. S. Stoicescu, elevii gimna- 
ziului „Mihai Bravu” au donat ,,Ospiciului Independenţei” 
277,35 lei 44, Printre donatorii cunoscuţi din rîndul 
şcolarilor bucureșteni mai figurează cei de la Liceul 
Sf. Sava, între alţii, viitorul rector al Universităţii din 
Bucureşti, Toma Ionescu %#, cît şi micii şcolari din clasa 
a II-a a Şcolii primare de băieți nr. 2 din sectorul 2 
galben 316, Profesoara M. Mihăiescu de la ,,Scoala Centrală 
de Fete” a oferit 40 lei %7,iar I. Riureanu, provizorul 
gimnaziului „Matei Basarab” a donat, pentru îngrijirea 
răniților, jumătate din salariul său pe două luni %8, 
Totodată profesorii Aug. Laurian, A. Demetrescu, Z. 
Herescu, de la liceul Sf. Sava, St. Mihăilescu, de la 
Gimnaziul Gh. Lazăr și 1. Manoliu, de la „Şcoala centrală 
de Fete”, au adresat la 2/14 septembrie, Ministerului 
Instrucțiunii Publice următoarea cerere : ,,Voind a veni 
şi noi cu micile noastre mijloace în ajutorarea fraților 
care se luptă pe pămîntul străin pentru neatirnarea patriei 
române, vă rugăm respectuos, domnule ministru, să ordo- 
nati reținerea pe cit timp va ţine resbelul, 10% din ono- 


341 „„România liberă”, 20 sept. (st.v.) 1877, nr. 104. 

342 Jbidem, 17 sept. (st.v.) 1877. 

243 Românul”, 19 oct. (st.v.) 1877. 

34 Ibidem, 17 nov. (st.v.) 1877. 

345 Clasa a VI-a cu 97,50 lei și clasa a VIl-a cu 130,75 lei: ,,România 
liberă”, 27 sept. si 2 oct. (st.v.) 1877, nr. 111 si 115. 

346 Cf. scrisorii institutorului T. Petrescu adresată redacţiei ziarului 
„România liberă”, 1 oct. (st.v.) 1877, nr. 114. 


347 Ibidem, 16 sept. (st.v.) 1877, nr. 191. 
348 Ibidem, 20 sept. (st.v.) 1877, nr. 105. 

rariile noastre şi afectarea acestei sume trebuintelor 
armatei noastre” 49, 

Presa bucureşteană publica concomitent liste de 
subscripţie ale românilor aflaţi sub dominaţia monarhiei 
habsburgice. Astfel din ziarul ,,Românul” cu data de 21 
august (st. v.), locuitorii capitalei au putut afla numele 
celor înscrişi pe listele de subscripţie încredințate Nataliei 
Hurmuzaki din Bucovina cît si Juditei Măcelaru, lui 
Manole Diamandi sau lui B. Popovici din Transilvania. 
Pe acestea figurau, între alţii, Victor Stircea, Alexandru 
Zotta, dr. Stefan Herdely, Partenie Cosma, Miron Româ- 
nul, Augustin Onciu. Conform anunţurilor din acelaşi ziar, 
la 9 şi 19 mai (st. v.), încă de pe atunci fuseseră alcătuite 
în Transilvania comitete pentru sprijinirea armatei române 
cu bani şi obiecte. La Sibiu luase ființă, în acest scop 
„Societatea femeilor române”, condusă de Judita Mäcelaru, 
Sabina Brote, Ana Hodoş, Ana Moga 8. a. La Haţeg se 
constituise un alt comitet sub preşedinţia lui B. Popovici, 
iar la Braşov unul asemănător din iniţiativa lui Manole 
Diamandi, care strinsese suma, de 7 540 lei. Printre donatori 
figurau Aron Densușianu, Nicolae şi Cristea Orghidan, 
Ion Lepädatu, Stefan Poenaru, Dimitrie Cioflec. „Fraţii 
noştri de dincolo, puşi în dura necesitate de a-şi apăra cu 
arma averea şi existenţa, vocea caritätii vine si reclamă 
de la umanitate ajutor şi alinare”, se spunea în apelul 
lansat cu ocazia organizării comitetului din Braşov, tipă- 
rit apoi la loc de frunte în ziarul ,Românul” din 19 mai 
(st. v.). Tot jurnalul lui C. A. Rosetti publicase la 16 mai 
(st. v.) următoarea declaraţie, subscrisä de 300 de români 
din Austria, apărută iniţial în ziarul ,,Osten” : ,,Salutäm 
cu fräfeascä cordialitate România liberă si independentă. 
Urăm glorie şi izbîndă armelor sale. Trăiască România 
Foie 

ntre timp în capitala României continuau donafiile 
din partea diferitelor categorii de cetăţeni. Sergentii de 
stradă ai oraşului Bucureşti au donat ,,Ospiciului Inde- 
pendenţei””, la începutul lunii septembrie 1877, suma de 
2 000 lei, în timp ce corpul ofiţerilor legiunii III din garda 
civică se angajase să verse lunar, aceleiaşi instituţii, cîte 


349 păzboiul de independență, vol. VI, nr, 47. 

o sumă de bani, prima tranşă ridicindu-se la 224 lei prove- 
niti din cotizatii, sumă la care s-au mai adăugat 810,85 lei, 
contribuţii voluntare. Pe lista ofițerilor din garda ci- 
vică figurau Gr. P. Serurie, Gr. C. Manu, Niţă Stere, 
A. I. Brătescu, G. Dem. Teodorescu, C. A. Dimitrescu, 
G. si I. Fronescu, N. şi I. Christescu, Ed. Coni, Alecu Ben- 
gescu, Radu Galeteanu, Ghiţă Dincă ș. a. 3%. Din iniţiativa 
Sofiei Poenaru-Bordea, avînd alături pe Josefina Proto- 
popescu-Pache, Eliza Sutzo, Maria Ferichidi, Elena Eliad 
si pe Lucia Opran, s-au strins 1 404,10 lei, ce au fost apoi 
trimişi împreună cu o scrisoare Mariei Rosetti, conducă- 
toarea ,,0spiciului Independenţei” 51. Conform unor 
anunţuri apărute în ziarul „România liberă”, moștenitorii 
scriitorului I. Heliade Rădulescu au trimis aceleiaşi insti- 
tutii 200 lei, iar Crucii Roşii 300 lei %2. Bancherul Adolf 
Weinberger à oferit în acelaşi scop 1 000 lei #5, Tot pentru 
îngrijirea răniților proprietarii şi redactorii „României 
libere” se angajaseră să doneze sumele obţinute din 
vînzarea diferitelor suplimente ale numitului ziar. Conform 
anunţului apărut la 13/25 septembrie, ei vărsaseră deja 
„Ospiciului Independenţei” 115 lei, ce reprezentau în- 
casärile provenite din vînzarea numai în Bucureşti 
a suplimentului ,,României libere” din ziua de duminică 
10/22 septembrie. Dintr-un anunţ apărut în acelaşi ziar, 
reiese că, în cursul lunii octombrie, funcţionarii căii ferate 
Bucureşti — Giurgiu au strîns în folosul răniților 610,40 lei, 
iar cei apartinind circumscripţiei II de ingineri, 211 lei 3%. 
Ca şi în lunile precedente negustorimea bucureșteană a 
contribuit de asemenea cu sume diferite. ,Românul” din 
3 —4 octombrie (st.v.) anunţa de exemplu că ,,Asociatiunea 
comercianților din suburbia Sf. Gheorghe-vechi” a dat 
a treia contribuţie lunară în valoare de 313 lei. Pe lista, 
nr. 16 încredințată lui Ruse Rusescu, negustor în Calea, 
Mosilor nr. 5, figurau printre alţii: Ion Rusescu şi Ion 


350 Românul”, 8 oct. (st.v.) 1877. 

351 Ibidem, 8 sept. (st.v.) 1877. 

352 „„România liberă”, 20 oct. (st.v.) 1877, nr. 130. 
368 Ibidem, 14 oct. (st.v.) 1877, nr. 125. 

354 Ibidem, 25 oct. (st.v.) 1877, nr. 134. 

Penopol cu cîte 20 lei, Mitică I. Pop, Petrache Ionescu, 
Anton Alexandru, Matache Ionescu, Ion Penovici, Tudo- 
rache Ştefan, Apostol Constantinescu, George Georgescu, 
Ion Minculescu 8. a. cu cîte 10 lei %5. La toate acestea se 
adaugă listele de subscripţie deschise de primăria capitalei 
la oficiile de stare civilă și ,,perceptiunile de culori”, con- 
siliul comunal oferind la rîndul său, „din casa oraşului 
suma de 5 000 lei” %6. Sume importante de bani au fost 
totodată oferite de membrii coloniei franceze din Bucu- 
resti #7, care au cerut în acelaşi scop și sprijinul ducelui 
de Nemour, preşedintele Societăţii de ajutorare a răniților 
din Franţa %8. 

Toate cele de mai sus constituie doar exemple ale 
sprijinului acordat de populaţia bucureşteană ,,Ospiciului 
Independenţei” și „Crucii Roşii”, o prezentare exhaustivă 
fiind imposibilă în cadrul economiei prezentei încercări 
monografice, datorită amplorii contribuţiei materiale a 
locuitorilor capitalei la îngrijirea răniților căzuţi pe 
cîmpul de luptă. 

Pe întreaga ţară, oraşul București ocupind principalul 
loc, după cum reiese din totalitatea listelor de subscripţie 
publicate de ziarul ,„Românul”, donațiile pentru ,,Ospiciul 
Independenţei”, care la 25 august/6 septembrie 1877 se 
ridicaseră la suma de 34 142,75 lei, au atins la 31 decembrie 
1877/12 ianuarie 1878 valoarea de 109 115,04 lei %?. Cifrele 
intermediare între aceste două extreme, conform tabelului 
de mai jos 3%, reflectă ritmul desfăşurării întregii acţiuni 
cît şi evoluția mentalitätii colective în funcţie de desfà- 
şurarea evenimentelor militare. 

După cum se poate observa, rata maximă de creştere 
a fost înregistrată după cucerirea redutei Griviţa 1, la 
30 august/11 septembrie, moment ce reprezintă prima 
mare bătălie la care a participat armata română şi totodată, 
lupta cu cele mai grele pierderi în morţi și răniţi. Către 


355 Românul”, 3—4 oct. (st.v.) 1877. 
366 „Monitorul Primăriei București”, 19 sept. (st.v.) 1877. 


357 Ibidem, 25 aug. (st.v.) 1877; ,,România liberă”, 30 dec. (st.v.) 
1877, nr. 185. 


358 „Românul, 2 oct. (st.v.) 1877. 
369 Jbidem, 25 aug. și 31 dec. (st.v.) 1877. 
860 După anunţurile din ziarul ,,Românul” din sept.—dec. 1877. 

sfîrşitul anului 1877, ritmul donațiilor a scăzut simţi- 
tor. Era perioada cînd războiul fusese practic cîştigat, 
cînd o parte din unităţile militare româneşti fuseseră 
retrase de pe teatrul de operaţii pentru a escorta la 
Bucureşti convoaiele cu mii de prizonieri turci, în urma 


Totalul depunerilor 


Dată calendaristică stil de la începutul 


vechi acţiunii 
25 august 1877 34 142,75 lei 
27 să 5 35 342,50 ,, 
1 septembrie Re 38 575,70 ,, 
3 7 > 40 529,25 ,, 
8 5 55 49345,70 ,, 
11 FE 35 51222,90 ,, 
17 35 ia 53 613,85 ,, 
18 5 SR 54 430,30 ,, 
21 55 à, 60 623,30 ; 
23 5 RA 63 684,00 ,, 
26 55 54 66184,50 ,, 
3 octombrie 5 73055,05 ,, 
6 SR ” 76 524,05 ,, 
8 aă FA 81272,35 ,, 
13 FE 5 82627,10 ,, 
19 M mn 87083,75 ,, 
23 AP 55 89 751,30 ,, 
28 FA 55 91088,62 ,, 
2 noiembrie A 93 665,80 .. 
5 E 55 96 161,30 ,, 
10 5 à 97 191,30 ,, 
14 + 55 98 741,80 ,, 
18 Zi RR 100 369,90 . 
4 decembrie 5 107 806,92 ,, 
24 5 A 108235,04 ,, 
31 53 ji 109 115,04 ,, 


căderii Plevnei. Pentru o justă apreciere a donațiilor 
chiar şi a celor modeste trebuie să se ţină seama si de 
valoarea, din acea vreme a monedei: 20 lei = 20 franci 
aur (un napoleon). În afara contribuţiei în bani lichizi, 
populaţia bucureşteană a venit de asemenea în sprijinul 
răniților cu multiple şi variate donaţii în obiecte: vată, 
pansamente, medicamente, cearceafuri, îmbrăcăminte, fi- 

gări%l, În sfirşit, în capitală au avut loc diferite specta- 
cole şi alte manifestări culturale în folosul „Ospiciului 
Independenţei” şi al Crucii Roşii”, cu o largă partici- 
pare a publicului. 

În urma, serbării ce a avut loc la 14/26 august 1877, 
„„Bukarester Turnverein”, asociaţie sportivă a comuni- 
tätii säsesti din capitală, a trimis Mariei Rosetti suma 
de 2 318,95 lei%%2. În seara, de 7/19 septembrie, a avut 
loc, în sala Teatrului Naţional, tragerea „Marii Loterii 
a Ospiciului Independenţei” pentru care Maria Rosetti 
şi celelalte membre ale comitetului de organizare strin- 
seseră, în urma unei activităţi neobosite, o mulţime de 
obiecte dintre cele mai variate : bijuterii, tablouri, cărţi, 
băuturi, sticle cu parfum, statuete, covoare etc.%6. Trage- 
rea la sorţi a biletelor, conform anunţurilor din presă, a 
fost precedată, de un spectacol avînd în program „Muzică şi 
declamaţiuni”, cît şi comedia în două acte a lui Pascaly 
Păcatele bărbaților3&. La sfîrşitul aceleiaşi luni a avut 
loc o reprezentaţie de gală la „circul de iarnă”, cu con- 
cursul violonistului Ludovic Wiest, ,,Strauss-ul Bucures- 
tiului”, potrivit aprecierii unui corespondent de presă 
străin35, cît şi a companiei de teatru I. D. Ionescu, avind 
drept cap de afiș, pe cintäreata franceză Fanelly36, 
Această trupă era pe atunci, renumită cu spectacolele 
pe care le dădea în mod obişnuit la ,, Union Suisse” 
de pe strada Cimpineanu%%, teatru de vară cunoscut 
bucuresteanului de rînd mai mult sub numele de „Grădina 
Union”. În timpuri normale, mesele erau aşezate pînă 
aproape de trotuarul străzii, mulţi doritori de şansonete 
räminind totuşi destul de des fără loc%5, De la începerea 
războiului puteau fi văzuţi la „Union” nenumărați ofiţeri 
ruşi, veniţi în permisie la Bucureşti, petrecindu-si timpul 


461 Conform listelor publicate mai ales de ziarul ,, Românul”, 

s2 Românul”, 8 sept. (st.v.) 1877. 

363 Cf. listelor publicate în luna august 1877 de ziarul ,,Românul”, 
264 Românul”, 4 sept. (st.v.) 1877. 

3% Fr, Kohn — Abrest, op. cit., p. 192. 

s Românul”, 25 sept. (st.v.) 1877. 

367 vezi C. Bacalbasa, op. cit., vol. I, p. 206. 

368 Ibidem. 

liber la apreciatele reprezentații ale trupei lui I. D. Io- 
nescu 369, 

În lunile ce au urmat, artişti profesioniști și amatori 
au continuat seria de spectacole ocazionale pentru a veni 
pe această cale în sprijinul celor suferinzi. Astfel, conform 
anunţurilor din presă, a avut loc, în seara de 28 octombrie/ 
9 noiembrie, o reprezentaţie de gală, organizată la Teatrul 
cel Mare de pe Calea Mogoşoaiei de către Alexandrina 
Gorceakov. În program figura, printre alţii, chiar orga- 
nizatoarea cu o arie din opera lui Glinka, Viaja pentru 
far. S-a mai cîntat actul III din Traviata de Verdi și 
uvertura Wilhelm Tell de Rossini. Reprezentatia a fost 
dată în folosul societăţilor de Cruce Roşie din România 
şi Rusia37%. Ceva mai înainte, la începutul lui octombrie, 
asociaţia „Independenţa”, formată din tineretul şcolar 
al capitalei, dăduse un spectacol în sala ,,Alcazar”, 
realizind o reţetă de 2 314,15 lei, sumă trimisă apoi Mariei 
Rosetti*1, iar la 4/16 noiembrie a avut loc un concert 
al elevelor institutului catolic ,,Sfinta Maria”, Biletele 
şi programele fuseseră tipărite gratuit la întreprinderea 
„Carol G6bl''52. Artiştii amatori ai gărzii nationale au 
dat la rîndul lor o reprezentaţie pentru „Crucea Roşie”, 
ce s-a desfășurat pe prima scenă a Bucureştiului în seara, 
de 13/25 decembrie*”3. 

Un eveniment în viaţa artistică a capitalei l-a consti- 
tuit premiera piesei Oștenii nostri de Fr. Dame şi Dem. 
C. Olănescu, ce a avut loc la Teatrul cel Mare în seara 
de 8/20 noiembrie 1877. Piesa era compusă din 6 tablouri 
si un prolog, personajele alegorice ,,Dochia” şi ,România”? 
fiind interpretate de actrițele Eufrosina Popescu si Maria 
Vasilescu? 4. 

Vizitind oraşul București în lunile septembrie— 
octombrie, profesorul italian Bonifacio a căutat să dea 


369 Jhidem. 

270 ,,Romänul”, 23 si 26 oct. (st.v.) 1877. 

371 Ibidem, 22—23 nov. (st.v.) 1877. 

372 Ibidem, 25 si 28 nov. (st.v.) 1877. 

Fe Spectacolul a fost anunţat încă la 1/13 dec. 1877 de ziarul ,,Ro- 
mânul”. 

3% „,„Românul”, 8 nov. (st.v.) 1877; vezi și C. Bacalbasa, op. cit., 
vol. I, p. 212. 

sprijinul său răniților români şi a ţinut în acest scop 
la Universitate două conferinţe, despre Alfieri şi despre 
Dante, încasările pe bilete fiind donate ,,Ospiciului Inde- 
pendenţei”3%5. Meritorie este şi iniţiativa elevilor de la 
gimnaziul „Matei Basarab” care au format un comitet 
pentru ajutorarea soldaților români răniţi în luptă şi 
au organizat, pentru stringerea de fonduri, conferinţe 
cu bilete de intrare. Conform unui anunţ din ziarul ,,Ro- 
mânia liberă”, N. D. Culcer, elev al sus-numitului gimna- 
ziu, a vorbit în ziua de duminică, 2 octombrie (st. v.), 
despre Educaţie şi înstrucțiune3"6. 

Locuitorii oraşului Bucureşti cit şi unele instituţii 
din capitală nu s-au limitat doar la acţiunea de sprijinire 
a ostaşilor răniţi ci au făcut donaţii în bani în vederea 
cumpărării de arme şi cojoace pentru armată. Astfel, 
în şedinţa extraordinară din 26 septembrie/8 octombrie 
1877, Consiliul Comunal ,,a aprobat de a se da din casa 
comunală lei 60 000 pentru compărarea a 1 000 de puşti 
Peabody necesare soldaţilor aflaţi în acţiune”377. Potrivit 
unui anunţ din „România liberă”, corpul de avocaţi din 
capitală luase decizia, în prima parte a lunii septembrie, 
de „a dărui ţării 800 de Peabody” la propunerea lui 
C. Boerescu. În numitul ziar se aduceau totodată multu- 
miri cetăţenilor „care stimulează subscriptiunile pentru 
arme”378. În acelaşi scop cît si în vederea cumpărării 
de cojoace, „Casa de Depuneri şi Consemnatiuni” a 
oferit guvernului 100 000 lei5%. 'Toate acestea nu fac 
decit să întregească imaginea modului în care populaţia 
Bucureştiului, alături de înțreaga naţiune română, a 


375 Biletele au fost vindute la sediul redacţiei ,,Românului” și al 
„„Ospiciului independenţei” din str. Doamnei nr. 14: ,, Românul”, 16 sept. 
şi 16 oct. (st.v.) 1877. 

376 „România liberă”, 1 oct. (st.v.) 1877, nr. 114. 

377 ,,Monitorul Primăriei București”, 6 oct. (st.v.) 1877, nr. 32; 
vezi si ,,România liberă”, 18 oct. (st.v.) 1877, nr. 128. 

379 Anunţul a fost reluat de ,,Românul’””, 16 sept. (st.v.) 1877. 

39 Ibidem, 4 nov. (st.v.) 1877. Sumele subscrise în vederea dotării 
şi echipării armatei nu sînt incluse în calculul din paginile precedente 
asupra evoluţiei opiniei publice, ce s-a bazat, potrivit datelor statistice 
avute la dispoziţie, doar pe donațiile bănești făcute în sprijinul îngrijirii 
răniților. 

înțeles să susțină lupta armată pentru dobindirea inde- 
pendentei ţării. 
* 


Starea de spirit a populaţiei Bucureștiului nu a 
evoluat însă linear. Entuziasmul și încrederea, deşi au 
constituit continuu nota dominantă, nu au avut o pondere 
constantă în mentalitatea colectivă bucureșteană, carac- 
terizată totodată de o nerăbdare progresivă în aflarea unor 
ştiri privitoare la noi succese ale armatei care, din motive 
obiective, întîrziau să sosească. „Situaţia armatelor de la 
Plevna rămîne aceeaşi ca şi în zilele trecute, ştirile de resbel 
din această parte vor deveni, pare-ne şi mai rare” — scria 
„Românul la 20 septembrie/2 octombrie 1877, comentind 
amintitele hotăriri ale consiliului de război de la Gorni 
Studen, după marea bătălie a Plevnei din 30 august/11 sep- 
tembrie 3%. „Este foarte greu a arăta adevărata situaţie 
acum pentru că toate mișcările de trupe sînt secrete”; 
»Corespondentilor li s-a interzis de a mai vizita pozi- 
tiunile de la Plevna”, anunţa acelaşi ziar cîteva zile 
mai tirziu5l. Au urmat apoi veștile cu privire la lupta 
din 7/19 octombrie cînd, cu toată bravura de care au dat 
din nou dovadă, apreciată la faţa locului, între alţii, 
si de maiorul german von Lignitz352, trupele române nu 
au reuşit să cucerească reduta Griviţa 2. După cum se 
ştie, în urma, acestui eșec au fost înlocuiţi, de la comanda 
diviziei IV, generalul Al. Anghelescu și locotenent-colo- 
nelul G. Voinescu, „făcuţi răspunzători nu atît de insucces 
cit de marile pierderi suferite'383, 

Vestile privind luptele din faţa Griviței 2 au produs 
cu atît mai mult deceptie, cu cit initial se anutase cucerirea 


380 Ibidem, 21 sept. (st.v.) 1877. 

381 Ibidem, 5 oct. (st.v.) 1877. 

382 Vezi general von Lignitz, Aus drei Kriegen, Berlin, 1904, 
p. 154—155; vezi si nenumăratele aprecieri ale presei străine publicate de 
„Românul” cu data de 13 şi 14 octombrie 1877 (st.v.). În numărul din 
13 octombrie, numitul ziar publică și cunoscuta telegramă a lui Garibaldi : 
„„Descendenţii vechilor noastre legiuni, românii, se luptă azi cu eroism pe 
țărmul Dunării pentru independenţa lor ; îmi pare că este bine a se face să 
se audă aplaudarea din partea capitalei vechii lumi și a Italiei întregi, în- 
dreptată valoroaselor noastre rude”. 

388 General R. Rosetti, op. cit., p. 70. 


152 


redutei 3%, apoi pierderile comunicate în presă au crescut 
de la o zi la alta. „Cu durere aflăm că informaţia ce a fost 
primită şi transmisă ieri de marele duce Nicolae și cele 
ce ni s-au transmis nouă au fost în parte greşite”, comunica 
„Românul” la 10/22 octombrie. „Avem uşor, foarte ușor 
500, dar avem şi 52 cu răni grave ; din ofiţeri avem răniţi 
22 şi avem a deplinge două pierderi, a căpitanului Gănescu 
şi a locotenentului Dumitru Lemnea, amindoi din regi- 
mentul al 7-lea”, scria acelaşi ziar. Agenţia Havas trans- 
mitea cifra de 22 ofiţeri şi 621 soldaţi răniţi 35. În zilele 
următoare în presă au apărut ştirile referitoare la încon- 
jurarea completă a Plevnei : luptele de pe drumul Sofiei, 
între Gorni-Dubnic şi Teleş, capitularea trupelor lui 
Ismail Hakki pasa, în dreptul ultimei localităţi amintite, 
închiderea drumului Ohania-Plevna 3%, apoi zile şi săp- 
tămini întregi de tăcere. Prelungitul asediu al Plevnei 
avea treptat să obosească opinia publică bucureşteană. 
„Încep murmurele, iar încrederea în destoinicia mili- 
tară a comandamentului rus slăbeşte” 37. Traficul intens 
pe calea ferată, transporturile spre Dunăre ale unor noi 
unităţi militare ruse, circulaţia în direcţia inversă a 
trenurilor cu răniți şi prizonieri, toate acestea îngreunaseră 
într-o măsură alarmantă aprovizionarea Bucureștiului 
cu combustibil, într-o perioadă cînd iarna bătea la uşă. 
Lipsa de lemne „pune capitala în cea mai serioasă şi 
chiar în cea mai gravă situaţiune”, iar „lipsa cărbunilor, 
aducînd lipsa gazului, pune Bucureştii în pericol de a 
rămîne în cea mai deplină întunecime”, anunța , Românul” 
cu data de 19 octombrie (st.v.). Conform informațiilor 
din acelaşi ziar, oraşul ar fi urmat să rămînă, în noaptea 
de 13/25—14/26 octombrie, în întuneric, dacă loctiitorul 
de primar, I. Procopie-Dimitrescu, însoţit de inginerul 
şef Cerchez, nu s-ar fi dus „la calea ferată si n-ar fi izbutit 


384 N. Iorga, op. cil., p. 142; vezi şi Aus dem Leben..., vol. III, 
p. 306. 

385 ,,Romänul”, 10—11 oct. (st.v.) 1877; generalul R. Rosetti apre- 
ciază pierderile la 964 morţi și răniţi : vezi op. cit., p. 142, nota 782. 

35 , Românul”, 15, 19, 29 oct. (st.v.) 1877. 

38? C, Bacalbasa, op. cit., vol. I, p. 210. 

să adune niște brichete de cărbuni” 385. Oraşul a rămas 
totuşi fără lumină în noaptea de 28 spre 29 octombrie 
(st.v.), începînd de la ora 9 seara, 3%. Aceste lipsuri, la 
care s-au adăugat pierderile crescînde de vieți omenești 
pe cîmpul de luptă, au influenţat starea de spirit a popu- 
latiei bucureştene. „Românii, de la un capăt al ţării pînă 
la celălalt, aşteaptă atit dimineaţa cît si seara cu inima, 
palpitind de groază să afle, care unul de unicul său fiu, 
care de tatăl său, care de frate, femeile de bărbaţii lor şi 
toată lumea suferă” — scria, încă de la 23 septembrie/5 oc- 
tombrie, ziarul „Conservatorul”. 

Aprecierile acestei gazete de opoziţie sînt desigur 
exagerate deoarece „irica” si cu atît mai putin „groaza” 
nu constituiau caracteristica mentalului colectiv, dar 
teama cu care multi urmăreau listele morţilor, în acelaşi 
timp cu speranţa de a nu-şi găsi printre aceștia vreo rudă 
apropiată, sau durerea familiilor indoliate nu pot fi negate 
ca elemente componente ale stării de spirit, într-o perioadă 
cînd războiul urma să se prelungească. În sfirsit unele 
articole, ca acela amintit din oficiosul conservatorilor, 
nu puteau influenţa în bine opinia publică, după cum s-a 
putut constata din cele menţionate în paginile prece- 
dente, aceasta şi-a păstrat fermitatea. Seria contribu- 
tiilor pentru armată, a donațiilor pentru îngrijirea răniţi- 
lor, spectacolele în folosul „Crucii Roşii” şi al „Ospiciului 
Independenţei”! constituie o dovadă concludentä. 

Totuşi folosind neliniştea opiniei publice din timpul 
îndelungatului asediu al Plevnei opoziția a încercat să 
compromită guvernul. ,,Bravii continuă să lupte vitejeste 
dar cabinetul Brătianu nu se gîndeşte să pună capăt 
acestei drame singeroase ; el stoarce ţara din toate părţile, 
toate resursele îi sînt încercate şi continuă a voi să jert- 


388 Românul”, 12 oct. (st.v.) 1877. 

389 Ibidem, 1 nov. (st.v.) 1877. La 8/20 octombrie 1877, societatea 
Bucarest Gaz Works” a cerut Ministerului de Externe să obțină din 
partea autorităţilor militare ruse vagoane pentru transportul cărbunilor 
deoarece capitala era ameninţată să rămînă fără lumină: Războiul de in- 
dependență, vol. VI, doc. 1 171. Situaţia a continuat să rămină critică de-a 
lungul următoarelor luni, odată ce Ministerul de Externe face noi asemenea 
demersuri în zilele de 7/19 si 17/29 decembrie 1877: ibidem, vol. VIII, 
doc. 169 şi 399. 

fească pe cel din urmă soldat, să cheltuiască cel din urmă 
ban al ţării”, scria ziarul ,,Pressa” oficiosul partidului 
liberal moderat a lui Vasile Boerescu, încă la 17/29 sep- 
tembrie, adică la zece zile după primul eşec al trupelor 
române din faţa redutei Griviţa 2, soldat cu mari pierderi 
de vieţi omeneşti. ,Stäruim a susţine că onoarea armelor 
române este salvată, că prestigiul armatei noastre este 
tot atît de urcat ca în timpul luptelor de la Călugăreni, 
cînd vitejia strămoşească înălțase demnitatea ostea- 
nului român”, scria acelaşi ziar cu o săptămină mai înainte 
conchizînd că ,,0 pace doar poate să vie căci sîngele destul 
a curs” 30. Atacurile conservatorilor au mers pînă acolo 
încît ziarul , Timpul” a cerut, în numărul său din 22 septem- 
brie (st.v.), darea în judecată a guvernului pentru faptul 
de a fi trimis armata română la Plevna. Erau articole 
scrise din interese strimte de partid, fără audienţă în 
rîndul maselor “1, peste care însă ancheta istoriografică, 
nu poate trece în cazul unei reconstituiri a atmosferei 
bucureştene. 

Soluția încheierii păcii înainte ca aceasta să fi fost 
cerută de către Poartă și mai ales înainte de căderea Plev- 
nei, după cum cerea ziarul ,Pressa”, nu avea nici o logică, 
nici un sens. Un asemenea curent de opinie, conform 
celor menționate deja, era practic inexistent. Se manifesta 
însă o anumită deceptie faţă de modul cum erau conduse 
operațiunile militare 32. 

Neliniştea opiniei publice constatată şi de consulul 
Franţei Fred Debains, acesta avînd însă o imagine trun- 
chiată a realităţii datorită acordării unui prioritar credit 
jurnalelor de opoziție #3, constituia însă o realitate, ce 
nu s-a manifestat însă printr-o stare de spirit capitulardă, 
ci printr-o creştere a nervozitätii, a nerăbdării în astep- 


390 „,Pressa”', 10 sept. (st.v.) 1877, nr. 184. 

391 Pină gi Debains, care nu a adoptat de-a lungul războiului e ati- 
tudine favorabilă intereselor româneşti, a fost nevoit pinä la urmă să recu- 
noască aceasta : cf. rapertului către Decazes din 23 nov. 1877: Arh. St, 
Buc., microtilme Franţa, r. 21, M.A.E. Fr., C.P.C., Turquie— Bucarest, 
vol. 42, î. 374. 

393 Ibideme, î. 321—324: Debains către Decazes, 23 oct. 1877. 


393 Ibidena. 

tarea mult doritei veşti a căderii Plevnei 5%. Faptul este 
dealtfel confirmat şi de consulul Austro-Ungariei la 
București, care constata aceasta într-un raport din 
6 noiembrie, după ce sosise în capitala României ştirea, 
victoriei trupelor aliate de la Gorni-Dubnic 35, punctul 
cel mai întărit, la sud-vest de Plevna. Ca atare succesul 
armatei române de la Rahova, din zilele de 7/19—9/21 
noiembrie, nu putea decit să întărească cele recunoscute 
încă la 25 octombrie/7 noiembrie de către Zwiedinek, 
cu atît mai mult cu cit rapoartele numitului consul aus- 
triac erau redactate de pe o poziţie cu totul nefavorabilă 
cauzei româneşti, pe care acesta în calitate de reprezen- 
tant al diplomaţiei de la Ballplatz o adoptase odată cu 
redeschiderea problemei orientale. 

„Drapelul român, pentru a doua oară de la Mihai, 
filfiie pe zidurile Rahovei”, anunţa cu satisfacţie ,,Româ- 
nul” cu data de 9—10 noiembrie (st.v.), dind în continuare 
detalii asupra desfăşurării luptei. Evenimentul a avut 
loc o săptămînă înainte de redeschiderea la Bucureşti a 
Parlamentului. 

„Mesajul tronului”, citit de către premierul Brătianu 
la 5/17 noiembrie 1877 în faţa celor două adunări legiui- 
toare, a fost destul de sibilie în privinţa modului în care se 
luase decizia „trecerii Dunării”, limitindu-se a susţine 
că „luptele singeroase de la Plevna făcuseră din acest punct 
cheia, operațiunilor de la Dunăre” încît „acolo la locul de 
pericol, instinctul de conservare ne impunea datoria ca să 
alergăm”! 36. „„Mesajul” n-a făcut nici o referire asupra 
condițiilor colaborării militare româno-ruse, guvernul 
evitind să deschidă o dezbatere pe marginea faptului că 
între România şi Rusia nu exista nici un tratat de alianţă 
care să fi prevăzut drepturile şi datoriile fiecărei părţi. 

Sub influenţa evenimentelor de pe cîmpul de luptă 
cît şi sub presiunea maselor populare, care, după cum am 
demonstrat, au susţinut continuu decizia „trecerii Dunării”, 


384 C. Bacalbașa, op. cil., p. 212. 

385 Arh. St. Buc., Fond. Casa Regală, ds. 46/1877, f. 53: Zwiedinek 
cätre Andrassy, 6 nov. 1877. 

3% , Monitorul oficial”, 15/27 nov. 1877, nr. 256. 

opoziţia n-a mai cerut rechemarea în ţară a armatei sau 
încheierea imediată a păcii #7. Guvernul a fost în schimb 
acuzat, de a nu fi consultat adunările legiuitoare, înainte 
de a fi luat hotărirea trimiterii peste Dunăre a armatei 
române, si de a nu fi statuat într-un tratat cu Rusia drep- 
turile legitime ce reveneau României odată cu intrarea ei 
în acţiune 3%. 

Din motivele obiective menţionate 3%, factorii de 
răspundere din capitala României nu au avut, în vil- 
toarea evenimentelor din vara anului 1877, o altă soluţie 
şi cu atât mai mult nu au putut intirzia luarea unei decizii 
stringente şi rapide prin prelungite dezbateri parlamentare. 
Pe de altă parte, chiar dacă un tratat ar îi fost încheiat, 
avantajele pe care acesta le-ar fi putut prezenta ar fi 
rămas totuşi sub semnul întrebării din moment ce diplo- 
matia Petersburgului a avut unele rezerve față de conven- 
ţia din 4/16 aprilie 1877, fapt cunoscut de către conducă- 
torii politicii externe a ţării încă de la prima întrevedere 
a domnitorului cu cancelarul Gorceakov 4%. A existat 
însă continuu speranţa că în urma cooperării dintre armata 
română și rusă se va modifica poziţia iniţială a guvernan- 
tilor taristi. În sfirsit, cercurile diplomatice de la Bucureşti 
cunoșteau atitudinea rece, dacă nu ostilă, cu care guvernele 
marilor puteri primiseră declaraţia de independenţă a 
României #1, încît nu a existat decît soluţia ca ,,neatir- 
narea””! să fie cucerită, ca atare să fie impusă nu numai 
Porții, ci şi Europei, printr-o victorie decisivă a armatei 
române pe cîmpul de luptă. 

Mihail Kogălniceanu, în calitatea sa oficială de ministru 
de externe, nu putea să facă asemenea mărturisiri în 
răspunsul dat opoziţiei, cu ocazia amintitelor dezbateri 
parlamentare. Ca atare, el s-a limitat a susţine că doar 
cursul ostilităţilor din sudul Dunării, cu perspectiva 


397 Vezi dezbaterile Camerei Deputaţilor și ale Senatului publicate 
în „Monitorul oficial”, 15/27 nov.—27 nov./9 dec. 1877. 

398 Ibidem. 

399 vezi subcapitolul Fapte și opinii premergăloare campaniei din 
sudul Dunării. 

40 Vezi N. Iorga, op. cil., p. 115. 

401 Ibidem, p. 148. Brătianu mai spera chiar și în primele zile ale lui 
martie 1877: Vezi Aus dem Leben..., vol. IV, p. 1. 

retragerii trupelor ruse şi a transformării teritoriului 
României în teatru de operaţii, a obligat guvernul de la 
Bucureşti să recurgă la decizia trimiterii imediate a armatei 
române în faţa Plevnei 402. 

Principalele luări de cuvînt în cele două adunări 
legislative au dovedit că interesele ţării au primat pînă 
la urmă în faţa celor strimte de partid. ,,Respingînd 
adresa printr-un vot ostil guvernului, efectele asupra 
armatei și asupra sträinätätii ar fi din cele mai dezastruoase ; 
ştiu că sînt nemulțumiri şi legitime; ne vom răfui soco- 
telile după război; pentru moment: unire, concordie, 
sacrificiu, în acest sens vom învinge”, a declarat, în şedinţa 
Camerei din 23 noiembrie/5 decembrie 1877, deputatul 
G. Misail #3, La Senat Vasile Boerescu, în numele libe- 
ralilor moderați (centru dreapta) şi al conservatorilor, à 
subliniat că „este o procedare de bun român” de a suspenda 
orice discuţie politică externă care „ar aduce diversiuni 
şi slăbiciuni interioare prea fatale în circumstanţele de 
faţă»: 44, Comentarea unor asemenea declaraţii, credem, 
că nu mai este necesară. În sfirsit, fostul ministru de 
externe, N. Ionescu, înlocuit din cabinetul Brătianu 
înainte de semnarea convenției româno-ruse, şi-a încheiat 
discursul din Camera Deputaţilor cu cuvintele : ,,0 repet 
dară, nimeni n-are cuget ca să recheme oştirea română, 
de sub întăriturile Plevnei si aceasta cu atit mai mult 
cu cît mesajul domnesc ne exprimă speranţa că, Plevna 
căzută, voim să vedem fericita întoarcere a păcii şi recunoas- 
terea independenţei României” 4%. După cinci zile de la 
această declaraţie, făcută în Parlamentul de la Bucu- 
rești, trupele româno-ruse aveau să intre victorioase în 
Plevna. 

x 


Primele ştiri neconfirmate cu privire la capitularea 
armatei lui Osman pasa, începuseră să circule la Bucureşti 
în după-amiaza zilei de 28 noiembrie/10 decembrie, pe 
la ora 3. La 6 seara a sosit o telegramă Havas care confirma 


402 „Monitorul oficial”, 24 nov./6 dec. 1877, nr. 263, p. 6 588—6 589, 
403 Ibidem, p. 6 586. 

404 ,,Pressa”, 30 nov. (st.v.) 1877, nr. 248. 

4% Monitorul oficial”, 24 nov./6 dec. 1877, nr. 263, p. 6 587. 

căderea Plevnei. Peste încă o oră au urmat alte ştiri cu 
amănunte #6. Potrivit relatării ziarului , Românul”, ,,sti- 
rea despre luarea Plevnei a fost un şipot de baterie elec- 
trică : bucuria nu se putea exprima; pe trotuare, pe 
strade, prin cafenele, numeroase grupe întrebau despre 
amănunte ; ştirea se confirmă în fine ; drapele sint scoase 
şi luminäri încep îndată a ilumina ferestrele ; apoi o mani- 
festare cu drapele şi torţe; stradele sînt pline de lume; 
hotelul Hugues, Clubul Junimii, Hotelul Oteteleseanu 
si-cel de la Bulevard, Clubul Térôk sînt iluminate”? 407, 
Cu muzica gărzii naţionale în frunte, o mare masă de 
cetăţeni ai capitalei, purtind steaguri tricolore și torţe, 
şi-a manifestat bucuria în faţa statuii lui Mihai Vitezul, 
a casei primului ministru român, apoi la domiciliul lui 
C.A. Rosetti 48, Acesta din urmă, multumind celor de 
faţă a rostit celebrele cuvinte pe care reacţiunea nu i le-a 
iertat niciodată: „am luat Plevna externă, e adevărat, 
acum încă ne mai rămîne ca să luăm Plevna internă” 4. 


Din Strada Doamnei, convoiul de demonstranți a 
trecut apoi pe Calea Mogoşoaiei manifestind în faţa consu- 
latului rus. Cancelarul Gorceakov a ieșit în balcon, iar 
un general, care îl însoțea, a rostit cîteva urări în limba 
franceză 410. Străzile centrale ale oraşului au rămas pline 
de lume, ce comenta evenimentul căderii Plevnei, pînă 
noaptea tirziu 44. 


A doua zi a fost sărbătoare la București. Cursurile 
şcolare au fost suspendate, străzile erau pavoazate cu 
drapelele României şi Rusiei, „bucuria se vedea pe feţele 
tuturor” cetăţenilor #42, pe cînd ziarele publicau lungi 
relatări asupra luptelor ce au avut loc şi despre noile 
acte de bravură ale ostaşilor români 415. 


406 Cf. „„Românul”, 30 nov. (st.v.) 1877. 
407 Ibidem. 

408 Ibidem. 

409 C. Bacalbasa, op. cit., vol. I, p. 213. 
410 „„Românul”, 30 nov. (st.v.) 1877. 

#11 C. Bacalbasa, op. cil., vol. I, p. 213. 
412 ,,Românul”, 30 nov. (st.v.) 1877. 


#18 Ibidem, 1 dec. (st.v.) 1877, ca şi ziarele ,, România liberă”, ,,Pressa”, 
„Curierul Bucureşcilor” din aceeaşi zi. 

5. Bucureștiul la sfîrşitul anului 1877 


Surprinzătoarea rezistență a armatei lui Osman 
pașa, timp de patru luni, schimbase, după cum observă 
în mod îndreptăţit istoricul A.J.P. Taylor, deznodämintul 
războiului. Ofensiva fulgerătoare a armatei ruse, peste 
Balcani către Constantinopol, a fost oprită pînă la finele 
anului 1877, dînd astfel posibilitata lordului Beaconsfield, 
șeful cabinetului de la Londra, să pregătească opinia 
publică britanică, iniţial îndreptată contra Imperiului 
otoman datorită crudeior represiuni din Bulgaria, pentru 
un război în sprijinul Imperiului otoman, în cazul în care 
trupele ţarului ar fi încercat să ajungă la strimtori #4. 
După prelungita bătălie a Plevnei, o eventuală prezenţă 
a armatei ţariste la Constantinopol nu mai era posibilă. 
Principalele mari puteri, cu interese contrare celor ale 
Rusiei, au avut timp să se înţeleagă şi să oblige pînă la 
urmă Petersburgul, prin ameninţări de război, să renunţe 
la unele din obiectivele sale, viitorul tratat de pace ur- 
mind, după cum se ştie, să fie cenzurat de un congres 
al marilor puteri. 

Căderea Plevnei a însemnat pină la urmă sfîrșitul 
teoretic al războiului, chiar dacă acesta a mai durat o 
lună de zile. Nimeni nu se mai îndoia de o foarte apropiată 
capitulare a Imperiului otoman. Țarul Alexandru a pără- 
sit liniştit teatrul de operaţii, reintorcindu-se la Peters- 
burg, după cum şi prinţul Carol I avea să revină la 
Bucureşti. 

În capitala României, unde la începutul lui decembrie 
1877 se găseau nu numai conducătorii politicii externe a 
țării, dar şi cei ai diplomaţiei ţariste, problema viitoarelor 
condiții de pace începuse să iasă din sfera unor discuţii 
de natură academică. 

Încă înainte de capitularea lui Osman pașa, aceasta 
fiind totuşi considerată drept foarte apropiată deoarece ori- 
ce posibilitate de aprovizionare a Plevnei fusese întreruptă, 
consilierul Nelidov, șeful cancelariei diplomatice a coman- 


414 Vezi A.J.P. Taylor, The Struggle for Mastery in Europe, 1848— 1918, 
Oxtord, 1954, p. 254, 

dantului suprem al armatei ruse în Balcani, si contele 
Ignatiev, fostul ambasador al Rusiei la Constantinepol, 
persoană iniluentă în conducerea afacerilor străine ale 
imperiului tarist, şi-au făcut apariţia la Bucureşti. Conform 
anunţului apărut în ziare, cei doi diplomaţi ar fi venit 
în capitala României pentru a-şi petrece citeva zile de 
concediu. Primul ar fi dorit să se recreeze putin după 
luni întregi petrecute în zona teatrului de operaţii. Al 
doilea, în drum spre marele cartier al ţarului, s-ar fi 
oprit în Bucureşti datorită unui scurt concediu medical 45, 
Aceasta era versiunea oficială. Consulul Austro-Ungariei 
din capitala României era însă de părere, după cum reiese 
dintr-un raport trimis ministrului de extene al monarhiei 
habsburgice, că cei doi cunoscuţi diplomaţi ai ţarului 
veniseră să se consulte cu prinţul Gorceakov, în legătură 
cu condiţiile de pace ce ar fi urmat să fie puse, într-un 
viitor apropiat, Turciei 416. 

Cancelarul, care iniţial frecventase unele saloane 
ale ,,protipendadei” bucureștene sau, după cum povestea 
corespondentul Kobn-Abrest, chiar şi grădinile de vară 417, 
se retrăsese aproape cu totul din viaţa mondenă a oraşului. 
În cadrul diplomaţiei ţariste triumfase deocamdată linia 
dură, al cărei exponent era contele Ignatiev, cu o mare 
influenţă asupra lui Alexandru al II-lea, încît cancelarul, 
aflat la Bucureşti împreună cu consilierul său, baronul 
Jomini, ajunsese să fie pus, într-o anumită măsură, pe linie 
moartă de către cei doi diplomaţi de la marele cartier al 
ţarului unde se luau principalele decizii politice. Acest lucru 
indispusese pe bătrinul Gorceakov, încit ajunsese să ducă 
o viață retrasă la reşedinţa sa din sediul agenţiei diplo- 
matice ruse de pe Calea Mogoşoaiei din Bucureşti 48, 
El rămăsese totuși cancelarul Rusiei încît, odată cu pune- 
rea în discuţie a viitoarelor condiţii de pace, contele 

415 Românul”, 21 nov. (st.v.) 1877. 


418 Arh, St. Buc., Fond. Casa Regală, ds. 46/1877, î. 70: Zwiedinek 
către Andrassy, 3 dec. 1877. 


47 Fr, Kohn-Abrest, op. cil., p. 191—197; vezi si C. Bacalbasa 
op. cil., vol. I, p. 206—207. 


418 Arh. St. Buc., Fond. Casa Regală, ds. 46/1877, f. 70: Zwiedinek 
către Andrâssy, 3 dec. 1878, 

Ignatiev şi consilierul Nelidov, conducătorii de moment 
ai diplomaţiei ţariste, au venit la Bucureşti pentru a avea 
cu dinsul o serie de convorbiri confidentiale. 

După căderea Plevnei, preocuparea asupra condiţiilor 
negocierii în viitor a păcii devenise mai persistentă în 
cercurile diplomatice, atrăgînd însă după sine o vizibilă 
răcire a raporturilor dintre cei doi aliați. Opinia publică, 
a putut observa aceasta cu ocazia trecerii ţarului prin 
Bucureşti, deşi fusese primit cu deosebit fast de către 
autorităţi si cu ovatii de populaţia bucureşteană prezentă 
în mare număr pe străzile prin care a trecut cortegiul 
împărătesc 4%. 

Conform programului anunţat de ziarul Românul”, 
s-a crezut că Alexandru al II-lea avea să petreacă trei 
zile în capitala României. Numitul Jurnal a lui C. A. Rosetti 
anunţase chiar ordinea în care legiunile gărzii naţionale 
aveau să facă de gardă la palat 4%. Vizita ţarului, ce a 
avut loc la 5/17 decembrie, nu a durat decit o singură zi. 

Sosirea acestuia în Gara Tirgovistei (Gara de Nord) 
a fost salutată, după protocol, cu salve de tun. Pe peron 
împăratul a fost primit de membrii guvernului şi de celelalte 
autorităţi civile şi militare din capitală. C. A. Rosetti, 
preşedintele Camerei, a salutat în discursul său „pe împă- 
ratul reformator” 4%, iar loctiitorul de primar al oraşului 
pe „marele suveran”, comandant al victorioaselor armate 
ruse 122. La această solemnitate nu a fost însă prezent 
Carol I care a ţinut să se reîntoarcă în București doar 
peste o săptămînă. 

În timpul parcurgerii drumului de la gară la palat 
de către cortegiul oficial, escortat de escadronul de jan- 
darmi călări, au sunat clopotele bisericilor din oraş, în 
onoarea „împăratului ortodox”. În faţa resedintei domnești, 
o companie a gărzii nationale a dat onorul, spre nedume- 
rirea țarului, care pentru moment n-a ştiut ce reprezintă 
acei oameni înarmaţi 4%. Primirea fastuoasä ce a fost 


419 Românul”, 7—8 dec. (st.v.) 1878. 
420 Tpidem, 2 dec. (st.v.) 1878. 

«21 Ibidem, 6 dec. (st.v.) 1878. 

422 Ibidem, 7—8 dec. (st.v.) 1878. 

4:3 Ibidem, 6 şi 7—8 dec. (st.v.) 1878. 

făcută lui Alexandru al II-lea nu a schimbat, după cum 
se sperase, poziţia diplomaţiei ţariste. Contele Ignatiev 
se temuse totuşi, la un moment dat, ca împăratul să nu 
facă cu ocazia dejunului oficial de la palat, vreo promisiune 
ce ar fi contravenit planurilor sale #4, Tarul a evitat însă 
orice discuţie politică şi a refuzat, conform unui raport 
al consulului francez Fred Debains, de a avea convorbiri 
separate cu vreun membru al guvernului 1%. 


În aceeaşi seară, după ce asistase din balconul pala- 
tului la o retragere cu torţe şi după o scurtă plimbare, 
pină la statuia lui Mihai Viteazul, făcută într-o trăsură 
à la Daumont, Alexandru al II-lea a părăsit capitala 426. 
Odată cu ţarul a plecat spre Petersburg şi cancelarul 
Gorceakov cu întreaga sa suită 427. 


Încă de pe atunci unele ziare bucureştene începuseră 
să se preocupe de atitudinea pe care Petersburgul o va 
lua faţă de România la viitoarele tratative de pace. 
„Împăratul tuturor ruşilor à plecat la Petersburg. Zis-a 
ceva-nu, zicem; scris-a ceva în privința poziţiunii noas- 
tre, după plecarea Sa, în privinţa rolului ce vom avea la 
congresul viitor sau în negocierile ce se vor ţine între 
puterile beligerante? Sintem sau nu putere beligerantă ? 
Va trata altul pentru noi şi cine va fi acela?” — scria, 
»Pressa” la 7/19decembrie, căreia ,,Românul” i-a răspuns 
cu asigurări linistitoare, folosind în argumentare telegrama 
trimisă de ţar principesei Elisabeta în momentul pără- 
sirii teritoriului României, în care împăratul îşi exprimase 
speranţa ;să subscriem o pace folositoare şi glorioasă” 428, 
În cursul polemicii de mai lungă durată dintre aceste 
două jurnale, ziarul lui Vasile Boerescu a atacat guvernul 
de a se îi dispensat, prin întreaga sa atitudine, de garan- 
tarea neutralității statului român din partea celor şapte 
mari puteri ale Europei, prevăzută în tratatul de la Paris 


44 N. Iorga, op. cil., p. 150. 

425 Arh. St. Buc., microfilme Franţa, r. 21, M.A.E. Fr., C.P.C., 
Turquie-Bucarest, vol. 42, î. 455: Debains către Decazes, 18 dec. 1877.: 
„„L'Empereur Alexandre n'a voulu recevoir aucun ministre roumain”. 

426 Românul”, 7—8 dec. (st.v.) 1877. 

2? Ibidem. 


#8 Ibidem, 9. dec. (st.v.) 1877. 

din 1856. ,,Pressa” a cerut în consecinţă ca viitorul 
tratat, de pace să stalueze nu numai independența Romă- 
niei, dar si neutralitatea acesteia pusă din nou sub garan- 
ţia colectivă a Europei 4%. 

În această atmosferă, în bună măsură apăsătoare, 
lipsită oricum de entuziasmul manifestat în capitală 
după căderea Plevnei, în cercurile politice cît şi în rîndul 
opiniei publice, apărind îndoiala aupra participării Româ- 
niei la apropiatele negocieri de pace cu Poarta, a revenit 
în Bucureşti, la 15/27 decembrie, prinţul Carol. 

Primit cu acelaşi protocol ca si ţarul, cu o săptămînă 
mai înainte, acesta s-a dus de la gară la Camera Depuia- 
tilor de pe „dealul Mitropoliei”, unde s-a încheiat solem- 
nitatea reîntoarcerii lui în capitală printr o şedinţă extra- 
ordinară a celor două adunări legislative reunite 420, 
Seara a avut loc, la Teatrul cel Mare, o reprezentaţie de 
gală cu piesa Visul Dochiei de Frédéric Dame ‘#1, 

O iarnă geroasă, cu viscol şi zăpadă abundentă, s-a 
abătut curînd asupra ţării si a capitalei. După sträbaterea 
cu greu a drumurilor troenite, au început să sosească 
la Bucureşti, spre sfirşitul lui decembrie (st.v.), primele 
convoaie de prizonieri de la Plevna, sub paza unor uni- 
tăți româneşti din divizia III, comandată de generalul 
Dumitru Racoviţă. Ziarul Românul”, în numărul cu 
data de 17 decembrie (st.v.), anunţa sosirea în ziua de 
15/27 a unui convoi de 3 200 de prizonieri. Mulţi din aceştia 
ar fi fi fost bolnavi de holeră şi internaţi imediat în spitale. 
După două zile, un nou convoi a fost condus prin străzi 
lăturalnice la cazarma din Dealul Spirii #2, iar în cursul 
nopţii încă 50 de prizonieri probabil ofițeri, au sosit, 
în gara Filaret 433. La 23 decembrie (st.v.) a intrat în 
București, escortînd încă un convoi, batalionul 1 vină: 
tori. Conform anunţurilor din pres à, vinätorii „au fost 
dati în cuartiruri prin culoarea de galben”##, Oraşul a în- 


2% , Pressa”, 7 dec. (st.v.) 1877. 
0 „„Românul”, 16—17 dec. (st.v.) 1877. 
431 Jbidem, 21 dec. (st.v.) 1877. 
432 Ibidem, 18 dec. (st.v.) 1877. 
433 Ibidem, 
434 Ibidem, 28—29 dec. (st.v.) 1877. 

ceput treptat să se umple cu armată. Unele dintre ca- 
zărmi fiind transformate încă mai de mult în spitale, 
altele devenind lagăre de prizonieri, majoritatea osta- 
silor români au fost cartiruiti în case particulare. În 
acest scop primăria à făcut un apel la cetățenii orașului, 
cerînd pentru gradele inferioare loc de culcare „un scaun 
sau lavifä pentru muniţie, loc la lumînare seura şi loc 
la vatra pentru ficrtul hranei” 4%, 

„Românul” cu data de 28—29 decembrie (st.v.) 
a anunţat sosirea, cu două zile mai înainte, a încă 3 000 
de turci escortaţi de dorobanţi. Aceștia din urmă, după 
afirmaţiile ziarului ,,Timpul”, ar fi purtat mantale aproape 
zdrenţuite puse direct pe cămăși. Chiar dacă afirmaţia 
este exagerată, {inind seama de orientarea ziarului, plasat 
în extrema dieaptä a opoziţiei ce căuta să compromită 
guvernul liberal-radical aflat la putere, ea reflecta totuşi 
în parte o realitate pe care şi ,Românul” a fost nevoit 
să o recunoască, aruncînd desigur vina pe fosta guver- 
nare conservatoare ce nu făcuse în trecut nimic pentru 
înzestrarea armatei #%6, Cert este că soldaţii, după luptele 
grele de la Plevna şi apoi şi după lunga cale pe jos pînă 
la Bucureşti, înfruntînd viscolul şi drumurile înzăpezite, 
nu arătau ca la paradă. Aspectul îngrijorător al soldaţilor 
intorsi de pe cîmpul de luptă scoate desigur în evidenţă 
racilele fostei guvernări cit şi a celei existente în acel 
moment dar pune cu atît mai mult în lumină spiritul de 
sacrificiu al ostasului român, al ţăranului aflat sub arme, 
care, în ciuda celor mai grele condiţii, a luptat cu eroism 
pentru independenţa patriei. 

Printre militarii turci aduşi sub escortă în capitala 
României, s-au aflat şi personalități marcante ale armatei 
otomane. Fără a da precizări, ziarul ,, Românul” din 24 de- 
cembrie (st.v.) anunţa sosirea în București à 11 prizonieri 
ce au fost trimiși la ,, Hotel Patria”. În sfirsit prin capitală a 

435 Războiul de independenţă, vol. VIII, doc. 701. 

436 Românul”, 1 ian. (st.v.) 1878. 

trecut şi principalul prizonier de la Plevna, generalul Osman 
pașa *. Acesta a sosit sub escortă în Gara Tirgoviștei, 
joi 15/27 decembrie 1877, și a fost găzduit timp de trei 
zile la „Grand Hotel Brofft” de pe Calea Mogoşoaiei 437, 
O gravură a lui Weidlich, apărută în ziarul ,,Resboiul” 
din 21 ianuarie 1878 (st.v.), îl înfăţişează pe fostul coman- 
dant al Plevnei, purtat pe un scaun „primind flori de la 
copila Izvoranu” în faţa intrării amintitului hotel. Osman 
pasa a fost întovărăşit în prizonierat de aghiotautul său, 
'Tevfie bei, cît si de medicul Hasic bei. Garda din partea 
învingătorului era asigurată de colonelul rus Bibicov #8. 
Conform unui raport a lui Zwiedinek trimis contelui An- 
drassy, viceconsulul Austro-Ungariei la București, von 
Burian, a reuşit, după mai multe insistente, să facä o 
scurtă, vizită însemnatului prizonier de la „Grand Hotel 
Brofft”. Diplomatul austriuc a obţinut aprobarea colo- 
nelului Bibikov, după ce-şi dăduse cuvintul de onoare 
că va discuta cu Osman pasa, doar „chestiuni cu totul 
banale” &%9. Acesta din urmă l-a primit pe Burian întins 
pe o sofa într-una din elegantele camere ale hotelului. El 
avea o mină sănătoasă dar care trăda totuși o deose- 
bită melancolie. Convorbirea s-a referit asupra stării 
sanătăţii generalului turc, asupra călătoriei făcute de 
acesta cît si asupra orașului Bucureşti. La sfirsitul 
întrevederii Osman pașa ar fi arătat cu mindrie oaspete- 
lui său celebra sabie, primită de la sultan pe care, 
după ce fusese obligat, conform obiceiului, să o predea 
învingătorului, o obținuse din nou, ca semn de omagiu, 
din partea țarului Alexandru 40. 


* Paragraful cu privire la prezența lui Osman pașa în București 
este scris de muzeograiul Cristian Păunescu și constituie un rezumat al 
unui studiu mai mare aflat în manuscris la Muzeul de istorie a municipiului 
București. 

437 „,Resboiul”, 16 dec. (st.v.) 1877, nr. 146. 


433 Arh. St. Buc., Fond. Casa Regală, ds. 46/1877, f. 102—103: 
Zwiedinek către Andrassy, 28 dec. 1877. 


439 Jbidem. 
#19 Ibidem. 

După trei zile de şedere în Bucureşti 41, Osman 
pasa a fost condus mai departe spre Chişinău, părăsind 
capitala cu un tren sanitar rus. 

În aceeași zi, ziarul ,,Românul” publica ştirea, încă, 
neconfirmată, că Poarta s-ar fi adresat direct Rusiei 
pentru o cît mai grabnică încheiere a ostilităţilor. „Turcia 
a recunoscut din capul tratărilor pentru pace indepen 
denţa României” — scria amintitul ziar, susfinind pe 
bună dreptate că Poarta n-ar fi luat o asemenea hotărire 
— „dacă luptele din Bulgaria n-ar fi făcut-o să simtă că, 
o naţiune care se luptă cu energie pentru dreptele sale 
revendicări nu poate cu nici un pret să lase a se nesocoti 
sacrificiile ce a știut să, facă” 42. În următoarea săptămînă 
s-a anunțat că Mehmet Ali paşa, fostul comandant al 
Sofiei, a fost însărcinat cu negocierea armistiţiului #5, 

La Bucureşti, în ultima zi a anului 1877 (st.v.), 
a fost decorat la palat drapelul regimentului 13 dorobanţi, 
în prezenţa ofiţerilor și a unei delegaţii de soldaţi din 
această unitate greu încercată în bătălia pentru cucerirea, 
redutei Griviţa 1 44. Printre alţii, i-a văzut asteptind 
în curtea palatului şi corespondentul italian Niccolo 
Lazzaro. Unii aveau mantaua ciuruită de gloanțe si de 
baionetele inamice, alţii purtau în picioare ghete mari, 
mulţi cizme. Uniformitatea se găsca numai în căciulă. Şe- 
deau pe scările palatului si făceau ţigări. La chemarea 
ofițerului „mulţi plini de reverență aruncă mucul de 
țigară gi cu cotul curăţă putin uriciunea mantalei” 4%. 


Dă 


441 Afirmația lui St. Ionescu în cartea Podul Mogosoaiet (Muzeul de 
istorie a oraşului Bucureşti, București, 1961, p. 62) că la 8/20 octombrie 
1878 Osman paşa s-ar mai îi aflat la Bucureşti, privind de la o fereastră 
a hotelului Brofft defilarca armatei române, constituie o inadvertentä. 

412 Românul”, 19—20 dec. (st.v.) 1877. 

45 Ibidem, 28—29 dec. (st.v.) 1877. 

44 Ibidem, 2—3 ian. (st.v.) 1877. 

445 Cf. N. Iorga, op. cil., p. 181. 


Capitolul III 


Capitala Romântei 
în vremea tratativelor de pace 
şi a sărbătoririi victoriei 


În prima lună a anului 1878, ostilitățile au continuat 
pe toate cimpurile de luptă. Corpul de vest al armatei 
române, alcătuit din diviziile I, II şi IV, desfăşura 
ultimele operații în vederea încercuirii Vidinului, după ce 
ocupase localitățile Nazir-Mahala, Vidbol şi Bucoviţa 1. 
La 11/23 ianuarie, brigada I din divizia II reușise să 
împresoare întăriturile de la Belogragic şi să le ţină sub 
un foc continuu pînă la încheierea armistițiului 2. „,Ope- 
ratiunile de asediu la Vidin vor fi exclusivamente sävir- 
site de români”, îşi anunţa cititorii, la 4/16 ianuarie 1878, 
ziarul „Românul” 3. La București au sosit apoi ştirile 
asupra victoriei trupelor române de la Smirdan, din 
12/24—13/25 ianuarie 4. Ziarele au publicat comunicatul 


1 Vezi Istoricul războiului din 1877— 1878, partea a Il-a şi alll-a, 
p. 922—960; vezi şi T. GC. Văcărescu, Luptele românilor în resbelul din 
1877— 1876, vol. II, Bucureşti, 1887, p. 356—365; de asemenea general 
R. Rosetti, Partea luată de armata română în războiul din 1877—1878, 
Bucureşti, 1926, p. 87—88. 

2 Istoricul războiului din 1877—1878, p. 989—996, ; T. C. Văcărescu, 
op. cit., p. 379. 


3 „„Românul”, 5 ian. (st.v.) 1877. 


# Cu privire la desfășurarea luptelor vezi: Istoricul războiului din 
1877— 1878, partea a Il-a si a III-a, p. 953—982; de asemenea general 
R. Rosetti, op. cit., p. 90—91. 

oficial 5, comentariile au fost însă mai reduse ca în alte ase- 
menea ocazii, presa bucureşteană începînd să se preocupe 
cu precădere de zvonurile cu privire la apropiata încheiere 
a păcii 5. Concomitent curgeau știrile asupra succeselor 
armatei ruse în Balcani 7. La 23 decembrie 1877/4 ianua- 
rie 1878, acestea intraseră în Sofia, ocupind apoi, la 3/15 
ianuarie 1878, oraşul Filipopol, iar la 8/20 ianuarie, Adria- 
nopolul 8. După zece zile trupele ţariste au ajuns la numai 
citiva kilometri de Constantinopol (18/30 ianuarie 1878). 
Bosforul a fost dealtfel, după cum susţine Serghei Goriai- 
nov, în cunoscuta, să lucrare asupra problemei strimtorilor, 
principalul scop al războiului, început cu aproape un 
an înainte de către guvernanţii de la Petersburg ?. 
Acesta a servit însă în mod obiectiv luptei de emancipare 
de sub stăpinirea otomană a popoarelor sud-est europene. 

Avansul trupelor ţariste spre strimtori nelinistea 
cabinetele de la Londra şi Viena, primul temîndu-se ca 
Bosforul si Dardanelele să nu ajungă sub controlul Rusiei, 
al doilea îngrijorat de perspectiva creării unui întins 
stat slav sub influenţă rusă, care să pericliteze interesele 
monarhiei habsburgice din partea de vest a Peninsulei 
Balcanice W. Ca atare la 15 ianuarie ministrul de externe 
al Austro-Ungariei, contele Andrassy, a înaintat o notă 
diplomatică, la Petersburg, cerînd Rusiei de a nu pune 
Europa în faţa unui fapt împlinit, adică de a nu impune 
Porții condiţii de pace fără o prealabilă consultare cu 
celelalte mari puteri. După o săptămînă, guvernul 
britanie a dat ordin flotei engleze din Marea Mediterană 
să, se îndrepte spre Constantinopol, decizie anulată apoi, 


5 „„Românul”, 17 ian. (st.v.) 1877; vezi şi ,,România liberă”, 17 ian. 
(st.v.) 1877, nr. 199. 

6 Vezi nota precedentă; de asemenea ,,Românul”, 15 ian. (st.v.) 
1878 ; ,,Romänia liberă”, 15 ian. (st.v.) 1878, nr. 198. 

7 Vezi în special ,,Românul” si ,,România liberă”, între 23 dec. 
(st.v.) 1877 si 8 ian. (st.v.) 1878. 

8 Istoricul războiului din 1811—1878, partea a Il-a și a Jil-a, 
p. 997— 1 012. 

? S. Goriainov, Le Bosphore et les Dardanelles, Paris, 1910, p. 374, 

19 p, Renouvin, Histoire des relations internationales, vol. VI, Paris, 
1955, p. 69. 

11 Ibidem. 

dar numai pentru scurtă vreme, la protestul lordului 
Derby, ministrul de externe 12. 


La Bucureşti, după cum am mai amintit, guvernul 
fusese informat de către agentul său de la Viena, încă în 
ultimele zile ale anului 1877, asupra îngrijorării cercurilor 
politice austriece și britanice faţă de evoluţia evenimen- 
telor din Balcani cît şi despre primele tatonări ale Porții 
cu scopul încheierii păcii, sondaje făcute prin intermediul 
Londrei 13. În această conjunctură, deşi armata română 
era încă în plină acţiune, de-a lungul primelor săptămîni 
ale anului 1878, problemele politice, mai precis cele legate 
de raporturile dintre România şi Rusia, odată cu viitoarea 
încetare a ostilităţilor, ajunseseră în primul plan al preo- 
cupării cercurilor guvernante si al opiniei publice bucures- 
tene. 


1. Acţiuni diplomatice, evenimente şi opinii 
în timpul tratativelor de pace 


Încă la 2/14 ianuarie 1878, prin urmare cu 10 zile 
înainte de bătălia de la Smirdan, guvernul român deci- 
sese să trimită pe colonelul Eraclie Arion la Kazanlic 
pentru a participa la negocierea condiţiilor de armisti- 
ţiu si a celor preliminare de pace în următoarele condiţii : 
1) ocuparea de către armata română a cetăților Nicopole, 
Rahova, Lom Palanca şi Vidin, precum și a malului Dună- 
rii cuprins între aceste localităţi ; 2) recunoașterea formală, 
şi absolută a independenţei României ; 3) radierea tuturor 
cetăților situate pe partea dreaptă a Dunării începînd 
de la Ada Kalè ; 4) retrocesiunea gurilor Dunării ; 5) plata 
a 100 milioane franci despăgubiri de räzboi 4. Răspun- 
zind telegramei premierului român, I. C. Brătianu, prin 
care acesta anunţase trimiterea colonelului Arion la 
Kazanlik, Alexandr Ivanovici Nelidov a comunicat la 
București, fără să se fi referit la negocierea deja începută 

124 V. P. Potemkin, Istoria diplomației, vol. III, p. 55—56. 

13 Vezi ultimele pagini ale capitolului precedent, 

14 Războiul de independență, vol. VIII, doc. 731. 

a armistiţiului, că „guvernul român trebuie să facă comu- 
nicările sale, relativ la bazele păcii, la Petersburg” 15. 
Peste citeva zile a fost trimisă la Bucureşti o scrisoare a 
cancelarului Gorceakov, cu data de 11/23 ianuarie, în 
care era anunţată apropiata sosire în capitala României 
a contelui Ignatiev. Scopul acestei vizite, conform ter- 
menilor comunicării şefului diplomaţiei ţariste, era „de a 
lămuri unele chestiuni pe care le-am atins şi pînă acum în 
termeni generali cu Excelenţa Voastră, în vederea viitoarei 
păci”, fiind „important să nu existe în această privinţă 
nici o neînțelegere” 16. Subliniind că guvernul din Peters- 
burg va face pentru România tot ce-i „va sta în putinţă 
pe teren diplomatic”, Gorceakov a atras în același timp 
atenţia lui Kogălniceanu că guvernul țarist „are unele 
interese si drepturi” asupra cărora nu va putea să renuntel’. 
Şeful diplomaţiei ţariste se referea la hotărîrea de mult 
luată a guvernantilor de la Petersburg de a anula arti- 
colele XX și XXI ale Tratatului de la Paris din 30 martie 
1856, ceea ce a şi fost confirmat, la 14/26 ianuarie 
1878, de o telegramă trimisă la Bucureşti de generalul 
Iancu Ghica, agentul diplomatic al României în capitala 
Rusiei 18. Totodată s-a pus problema unirii cu România à 
Dobrogei, veche provincie românească căzută sub stă- 
pinirea sultanului cu secole în urmă. Într-un raport mai 
detaliat cu aceeași dată, Iancu Ghica a mai comunicat 
ministrului de externe, Mihail Kogălniceanu, asigurările 
ce i-au fost date de ţar şi de cancelarul Gorceakov că 
independenţa statului român va fi asigurată iar intere- 


15 Ibidem, doc. 941: nota înaintată de Kogălniceanu agentului diplo- 
matic la București, baronul Stuart, 11/23 ian. 1878; vezi și N. Iorga, 
Correspondance diplomatique. .., doc. 550, nota lui Nelidov către Brătianu : 
„„les communications au sujet des bases de paix doivent être adressées 
à Petersburg”. 

16 Războiul de independență, vol. VIII, doc. 941: Gorceakov către 
Kogălniceanu, 11/23 ian. 1878. 

32 Documente oficiale. Din corespondența diplomatică de la 5(17) 
octombrie 1877 pînă la 15(27) septembrie 1878 prezentată corpurilor legiui- 
toare în sesiunea anului 1880—1881, București, 1880, p. 30. 

18 N. Iorga, Correspondance diplomatique. . ., doc. 560 şi 563. 

sele românești „puternic susținute”, România neputind 
fi însă admisă la tratativele de pace deoarece noul statut 
al acesteia nu era încă confirmat de către Europa !?. 
Citeva zile mai tirziu, colonelul Arion a telegrafiat de 
la Adrianopol Ministerului Afacerilor Străine din Bucu- 
resti, că i s-a refuzat participarea la negocierea armisti- 
tiului 2. Într-o nouă telegramă, cu data de 20 ianuarie/ 
1 februarie, el a anunţat pe Mihail Kogălniceanu, despre 
semnarea, cu o zi mai înainte a acestuia şi a preliminariilor 
de pace, în care erau prevăzute, printre altele, „indepen- 
denta absolută a României, Serbiei şi Muntenegrului” 21. 

Diplomaţia ţaristă se grăbise să încheie armistițiul 
înainte de intrarea trupelor ruse în Constantinopol pentru 
a evita astfel o complicare a situaţiei internationale, dato- 
rită atitudinii războinice a cercurilor guvernante de la 
Viena şi Londra 22. 


Toate acestea erau cunoscute şi urmărite cu atenţie, 
atit la nivelul guvernului cît şi la cel al opiniei publice. 
„Românul” cu data de 5 ianuarie (st. v.) publica știrea 
potrivit căreia ambasadorul monarhiei habsburgice la 
Constantinopol, contele Zichy, ar fi primit instrucţiuni 
să declare că Austro-Ungaria se opune încheierii unei simple 
păci între beligeranti cerînd în consecință convocarea unui 
congres european. Acelaşi ziar 2 comenta în numerele din 
zilele următoare ultimele declaraţii ale premierului brita- 
nic, lordul Beaconsfield, si starea de spirit a cercurilor 
politice londoneze, susținind că, într-un viitor foarte 
apropiat, se va şti dacă va fi „pace sau un război foarte 
mare”? #, La 7/19 ianuarie, biroul de corespondenţă ,,Cor- 
bureau” făcea cunoscut reprezentantului de la București 
al agenţiei de ştiri „„Havas”, că ministrul de externe al 
Austro-Ungariei, contele Andrassy, ar fi făcut un nou 
demers la Petersburg pentru ca prevederile armistițiului 


19 Războiul de independență, vol. VIII, doc. 1 057. 
20 Jbidem, vol. IX, doc. 120. 

21 Jbidem. doc. 163. 

23 V, P. Potemkin, /storia diplomaţiei, vol. III, p. 56. 
33 „,Românul”, 9—10 și 12 jan. (st.v.) 1878. 

24 fbidem, 12 ian. (st.v.) 1878. 

negociat la Kazanlik să fie în prealabil aprobate de pute- 
rile semnatare ale Tratatului de la Paris %. 

Condiţiile de pace, pe care guvernul din Petersburg 
avea de gind să le impună Porții, erau necunoscute nu 
numai la Bucureşti, ci şi în marile capitale europene, după 
cum reiese din afirmaţiile ziarului ,,Neues Wiener Tage- 
blatt”” reproduse de ,,Românul” din 14/26 ianuarie. Co- 
mentind proxima încheiere a armistiţiului, fără partici- 
parea reprezentantului României, acelaşi ziar scria în 
numărul cu data de 16—17 ianuarie 1878 următoarele 
precizînd astfel atitudinea guvernului : „Acum ca totdeau- 
na, trebuie să lucrăm astfel încît toate puterile să ştie că 
ţinta noastră cea de căpetenie a fost şi este naționalitatea 
şi a doua libertatea, ca ajutor puternic al celei dintii; că 
n-am avut şi n-avem nici o ură contra naţiunilor străine”, 

Imediat după semnarea preliminariilor de pace repre- 
zentantul agenţiei de ştiri ,,Havas”’ de la București a 
fost informat că răspunsul Petersburg-ului la ultima notă 
a contelui Andrassy ar fi fost foarte curtenitor, diplomaţia 
ţaristă fiind de acord că „preliminariile nu pot fi consi- 
derate definitive atita timp cît Europa nu a consimţit 
la ele” 26. În sfîrşit o telegramă ,,Corbureau”, trimisă în 
capitala României la 23 ianuarie/4 februarie, anunţa că 
Austro-Ungaria ar fi propus marilor puteri o viitoare con- 
ferintä la Viena, în care să se ia în discuție încheierea păcii 
dintre Rusia si Turcia 2. 

Toate acestea fiind cunoscute, diplomaţia românească 
a încercat să obţină sprijinul diplomatic al monarhiei 
habsburgice, înainte de sosirea în București a contelui 
Ignatiev. După cum reiese dintr-un raport al consulului 
Zwiedinek, Mihail Kogălniceanu, pentru a atrage de 
partea, sa pe diriguitorii de la Ballplatz, s-a referit la intere- 
sul comun al celor două state de a se opune unei întăriri 
a poziţiei Rusiei ţariste la Dunăre. În schimbul acordului 
Rusiei ca Bosnia şi Herţegovina să treacă sub ocupaţia 
militară austro-ungară, monarhia habsburgică acceptase, 


25 Războiul de independență, vol. IX, doc. 125. 
26 Ibidem doc. 167. 
27 Ibidem, doc. 223, 

încă prin convenţia de la Budapesta din 15 ianuarie 1877, 
punctul de vedere al Petersburgului pe care contele Igna- 
tiev urma să-l expună în mod oficial cu ocazia amintitei 
vizite. Ca atare Zwiedinek à fost foarte rezervat la demer- 
surile ministrului de externe român 25. Pentru a sonda în 
aceeaşi problemă şi cabinetele celorlalte mari puteri, 
guvernul român, contrar dezminfirilor din ,,Monitorul 
Oficial”, trimisese pe ministrul de finanțe Ion Câmpineanu 
la Berlin iar pe Ion Ghica la Londra %. Ulterior a plecat 
şi Dumitru Brătianu la Paris şi Constantinopol %, 

Încă cu cîteva zile înainte de sosirea, contelui Ignatiev 
la Bucureşti, în oraş au circulat, sub formă de zvonuri, 
ştiri în legătură cu misiunea acestuia, presa de opoziţie 
cerind guvernului să le dezmintă dacă nu sînt adevărate 51, 

În sfirsit, în dimineaţa de 20 ianuarie/L februarie, 
ziarele au anunţat prezența în capitală a numitului 
diplomat şi general adjutant al ţarului 32, care se prezen- 
tase încă în ajun la palat 33. Era în seara încheierii ar- 
mistitiului de la Adrianopol (19/31 ianuarie 1878). 


În zilele următoare totul à intrat în dezbaterea opiniti 
publice 4, cunoscindu-se pînă la urmă și condiţiile preli- 
minariilor de pace. Încă la 26 ianuarie/7 februarie au avut 
loc cunoscutele interpelări ale lui Dimitrie Ghica în Senat 


28 Arh, St, Buc., Fond. Casa Regală, ds. 16/1878, î. 19—24: Zwie- 
dinek către Andrâssy, 30 ian. 1878. Atitudinea cabinetului de la Viena 
faţă de România, în prima parte a anului 1878, este analizată de Gr. Ploes- 
teanu, vezi Aspects diplomatiques de la guerre d'indépendance de la Roumanie, 
în ,,Revue roumaine d'histoire”, XVI (1977), nr. 1, p. 85. 

2 Arh. St. Buc., Fond. Casa Regală, ds. 16/1878, î. 19—24: Zwie- 
dinek către Andrâssy, 30 ian. 1878; vezi şi telegrama lui Zwiedineck 
din 20 ian. 1878, ibidem, f. 10. 

30 Războiul de independență, vol. IX, doc. 332. Concomitent a fost 
desfășurată și o intensă activitate, pe aceeași linie, prin intermediul agen- 
ților diplomatici români acreditaţi în străinătate : vezi Mihail Kogălniceanu, 
Documenie diplomatice, ediție de George Macovescu, Dinu C. Giurescu, 
Constantin I. Turcu, București, Edit. politică, 1972, p. 35 şi nota 110. 

31 Arh. St. Buc., Fond. Casa Regală, ds. 16/1878, î.:28: Zwiedinek 
către Andrâssy, 5 febr. 1878. 

32 Românul”, 21 ian. (st.v.) 1878: ,,România liberă”, 21 ian. 
(st.v.) 1878. : | 

33 Aus dem Leben..., Vol. III, p. 456—457. E 

34 Românul”, 24 ian. (st.v.) 1878; ,,România liberă”, 24 ian. 
(st.v.) 1878 . a A 

şi V. A. Urechia în Camera Deputaţilor, ambii vorbitori 
întrebînd guvernul ce poziție urmează să ia faţă de nepar- 
ticiparea României la tratativele de pace si faţă de cererile 
formulate de contele Ignatiev în numele guvernului de la 
Petersburg 3. A urmat apoi o şedinţă secretă a adunărilor 
legiuitoare, încheiată prin cite o moţiune prin care acestea 
s-au pronunțat pentru o atitudine fermă a diplomaţiei 
româneşti 36, act apreciat de ziarul , Românul” ca o expre- 
sie a unităţii naţiunii 37. În acelaşi timp ziarul de opoziţie 
„„Pressa” cerea, „regularea păcii într-un congres general” 58, 
Conform unui raport a lui Zwiedinek, la București se 
urmăreau cu foarte mare atenţie, ştirile în legătură cu o 
eventuală convocare a unei conferințe internationale la 
Viena, oamenii politici din capitala României punîndu-şi 
mari speranţe în aceasta, 3%, 


+ 


Amintitele evenimente aveau loc într-un oraş care mai 
trăia încă greutăţile războiului. Spitalele erau aglomerate 
cu răniți. Văduvele celor căzuţi în luptă începuseră să 
ceară pensii, nemaiavind din ce trăi 4%. Coloanele de prizo- 
nieri turci continuau să pătrundă în oraş. „Ieri pe la amiază 
au intrat în capitală prin bariera « Şerban Vodă » 3 000 
prizonieri turci escortati de regimentul al 6-lea de doro- 
banti” , anunţa ,,Românul” cu data de 1 ianuarie 1878 
(st. v.). „Ieri, la 3 d. à. au intrat în capitală 1300 prizonieri 
turci escortati de un escadron de călăraşi români,” 
comunica acelaşi ziar, patru zile mai tirziu 4. La 9/21 
ianuarie, ora 3,30 după-amiază, a mai sosit un convoi de 
1 300, iar în cursul nopţii încă unul cu un efectiv identic 2, 


35 „Monitorul oficial”, 27 ian./8 febr. 1878, nr. 21. p. 445—451; 
ibidem, 28 ian./9 febr. 1878, nr. 22, p. 467. 


86 Vezi N. Iorga, op. cit., p. 152— 153. 
3? „,„Românul”', 27 ian. (st.v.) 1878. 
38 ,,Pressa””, 25 ian. (st.v.) 1878, nr. 19. 


39 Arh. St. Buc., Fond. Casa Regală, ds. 16/1878, f. 28—34; Zwie- 
dinek către Andrâssy, 5 febr. 1878, loc. cit. 


40 C. Bacalbaşa, op. cit., vol. 1, p. 215. 
«i „Românul, 5 ian. (st.v.) 1878. 
#3 Ibidem, 11 ian. (st.v.) 1878. 

Principalele lagăre de prizonieri se găseau la cazărmile 
Malmaison si Alexandria 4. Prizonierii bolnavi erau inter- 
nati în spitale, mai ales la cel militar şi la ,,Asezämintele 
Brincoveneşti” 4, 


La 3/15 februarie „Consiliul Medical Superior” a 
sesizat organele administrative centrale si locale asupra 
apariţiei în Bucureşti a unor cazuri de tifos exantematic, 
exprimindu-si temerea că „răul se poate agrava prin aglo- 
merarea pe un spaţiu restrins a indivizilor sănătoşi sau 
bolnavi” 45. După două săptămîni acelaşi for a semnalat; 
că tifosul exantematic şi febra tifoidă „a luat deja, nu 
numai în spitale unde se caută ostaşi români şi prizonieri 
turci, dar si printre populaţia din capitală, o extensiune 
epidemică îngrijorătoare 48%, 

Luînd în considerare că, pe lingă prezenţa a foarte 
mulţi străini, care au mărit considerabil populaţia capita- 
lei, se află și un număr însemnat de soldaţi cantonati prin 
case particulare, la care se mai adaugă și miile de prizo- 
nieri, toate acestea constituind „o aglomerare periculoasă 
care înlesneste condiţiile de transmisiune a boalelor mias- 
matice”. Un raport, semnat de doctorii Marcovici, Felix, 
Capşa, Fotino, Theodor, Calenderu şi Turnescu, a propus 
Ministerului de Interne luarea următoarelor măsuri 
urgente : a) evacuarea tuturor bolnavilor transportabili 
din spitalele capitalei şi interzicerea aducerii în Bucureşti 
a unor noi loturi de ostaşi bolnavi sau răniţi; b) îndepăr- 
tarea din oraş a prizonierilor ; c) mutarea în alte centre a 
unităţilor militare păstrindu-se în oraş doar strictul 
necesar pentru menţinerea ordinii publice ; d) stricta men- 
tinere a curäteniei în stabilimentele publice şi private, 
piețe şi străzi 47. Măsurile propuse dovedeau existenţa 
unui adevărat pericol. 

Oraşul şi-a continuat însă viața obişnuită. Oamenii au 
mers la lucru, şcolile nu au fost închise, iar viaţa cultural- 


43 Războiul de independență, vol. VIII, doc. 322; ibidem, doc. 628. 
# Vezi capitolul precedent. 

45 Războiul de independență, vol. IX, doc. 728. 

46 Ibidem. 

47 Ibidem. 

artistică nu a avut de suferit. La 8/20 ianuarie se deschise 
la Ateneu ciclul de manifestări educativ-patriotice cu care 
ocazie, după discursul inaugural pronunţat de Constantin 
Exarcu, lancu Alecsandri a citit poeziile, devenite curînd 
celebre, „Odă la armata română” si „,Sergentul” scrise cu 
ocazia evenimentelor de fratele său Vasile 4%. Ziarul 
„„Pressa” cu data de 11 februarie (st.v.) anunța conferinţa 
din ziua următoare a lui Alexandru Odobescu cu titlul 
Răscoala românilor din Ardeal la 1784, sub Horia. La 
16/28 ianuarie a avut loc la Teatrul National concertul 
cintäretei E. Teodorini, la care şi-a dat concursul, printre 
alţii şi Ludovic Wiest. În program a figurat şi „Hora 
Griviței” poezie de Vasile Alecsandri, pusă pe muzică de 
Grigore Ventura %. Patru zile mai tirziu a avut loc des- 
chiderea seriei de 14 reprezentații, date de cunoscutul 
tragedian italian Rossi, venit în turneu la Bucureşti. În 
primul spectacol s-a jucat Othello 5. Pe Calea Mogoşoaiei, 
la sala Bossel se bucura de mare succes o trupă franceză 
de operetă avind ca stea pe „talentata artistă Keller”. 
Aceasta a făcut cunoscute, pentru prima dată în România, 
operetele lui Offenbach, Lecoq şi alţii, ca de exemplu 
La fille de Madame Angot, La belle Helene, Les brigands 51, 


x 


Neluind în considerare avertismentele Angliei si 
Austro-Ungariei, ce dăduseră, după cît se pare, mai mult 
delgîndit cancelarului Gorceakov®?, contele Ignatiev a dictat 
Porții condiţiile tratatului de pace, încheiat în ziua de 
19 februarie/3 martie 1878 53. În privinţa României, diplo- 


48 „„Pressa'”', 10 ian. (st.v.) 1878, nr. 6. 
49 C. Bacalbasa, op. cit., vol. 1, p. 217. 
50 Ibidem. 

51 Ibidem, p. 219. 


52 În ciuda unor afirmaţii contrare din memoriile generalului Igna- 
tiev (vezi San-Siefano. Zapiski, Petrograd, 1916, p. 16 si urm.) plenipoten- 
tiarul ţarului ar fi acţionat fără aprobarea lui Gorceakov : vezi V.P. Potem- 
kin, Istoria diplomației, vol. III, p. 58; de asemenea P. Renouvin, op. cit., 
p. 71. 


53 Vezi textul tratatului (traducere în limba română), în Războiul 
de independență, vol. IX, doc. 765. 

matia ţaristă şi-a menţinut punctul de vedere, statuat 
în articolele 5 şi 19 ale mentionatului document, primul 
dintre aceste două prevăzind recunoaşterea independenţei 
statului român de către Sublima Poartă %. Prin articolul 
8 al tratatului, autorităţile ţariste își mai rezervaseră 
dreptul de a folosi teritoriul României în vederea menti- 
nerii comunicaţiilor cu trupele ruse de ocupaţie din prin- 
cipatul nou creat al Bulgariei, care urmau să rămînă 
în sudul Dunării, conform articolului 9, aproximativ 
2 ani. Această măsură presupunea menţinerea unor 
eşaloane ale armatei ţariste şi o continuă circulaţie de 
trupe străine pe teritoriul statului român, fără să se fi 
obținut o prealabilă acceptare din partea guvernului 
de la București. 

Același tratat de la San Stefano nu a prevăzut anga- 
jamentele luate, prin convenţia de la Budapesta din 
15 ianuarie 1877, de către guvernul din Petersburg, faţă 
de monarhia habsburgică, ca preţ al neutralității acesteia, 
de-a lungul războiului, și anume acordul dat ca Bosnia 
şi Herţegovina să treacă sub administraţie austro-ungară5. 
În această convenţie se prevăzuse ca prin viitorul tratat 
de pace ruso-turc, în cazul unei victorii a Rusiei, să nu 
se creeze în sudul Dunării un întins stat slav, care ar 
fi jenat interesele Austro-Ungariei. Principatul bulgar, 
conform păcii dictate Porții de contele Ignatiev, avea 
să se extindă de la Dunăre pînă la Marea Egee, ceea 
ce n-au putut accepta nici diplomaţii de la Ballplate 
şi nici cei de la Foreign Office, deoarece acesta, potrivit 
articolelor 7 şi 8 ale tratatului, ar fi rămas sub ocupaţia 
trupelor ţariste timp de doi ani, perioadă în care un 
comisar imperial trebuia să pună la punct organizarea 
politico-administrativă a noului stat. Se crea astfel un 
întins stat pînă în apropierea Salonicului de unde trupele 


54 Ibidem. 

55 Ibidem. 

56 Textul convenției reprodus în Die grosse Politik der europäischen 
Kabinelle, 1871—1914, hrsg. von. J. Lepsius, A. Mendelssohn-Bartholdy 
Fr. Thimme, vol. II, Berlin, 1926, doc. 265. 

ţariste dominau strimtorile şi Constantinopolul” ceea, ce 
a determinat cabinetul britanic, care nu se împăca nici 
cu ideea întăririi Rusiei în Asia Centrală5, să amenințe 
şi să ceară, ca şi guvernanţii din Viena, cenzurarea tra- 
tatului de la San Stefano de către un congres al celor 
7 mari puteri. O escadră engleză ancorase în largul insulei 
Prinkipo încă la 15 februarie 1878. Rusia nu putea risca 
un nou război, cu atit mai mult cu cît se coalizaseră 
împotriva ei două mari puteri, încît cancelarul Gorceakov, 
a cărei influență crescuse din nou la Petersburg, a trebuit 
să accepte la 6 martie 1878, ideea unui congres european‘. 

Încă la 23 februarie/7 martie, generalul Iancu Ghica 
se grăbise să telegrafieze la Bucureşti despre proiectatul 
congres, ce ar fi urmat să aibă loc în capitala Germaniei 
sub președinția cancelarului Bismarck. Convocarea 
acestuia a întirziat însă deoarece a fost precedat, pînă 
la începutul lunii iunie, de negocieri pregătitoare între 
principalele mari puteri interesate, ce şi-au făcut concesii 
reciproce în detrimentul micilor state din sud-estul Eu- 
ropei. În ciuda unui aşa-zis reviriment în favoarea guver- 
nului de la Bucureşti, pe care Ion Ghica l-a constatat 
în capitala britanică la începutul lunii martief!, pe par- 
cursul negocierilor dintre noul ministru de externe englez, 
lordul Salisbury, şi ambasadorul Rusiei la Londra, contele 
Şuvalov, la Forreign Office s-a adoptat în mod tacit punctul 
de vedere al Petersburgului în ceea ce priveşte România, 
după ce diplomaţia țaristă acceptase să retragă frontiera 
sudică a principatului bulgar si să renunţe în Asia Centrală, 


57 Petersburgul a urmărit mai departe stabilirea treptată a unui 
protectorat asupra Bulgariei : vezi Documents secrets de la politique russe 
en Orient, 1881— 1890. D'apres le livre russe paru a Sofia sous le titre 
Les fonds d'occupation, publié, par A. Leonoff, Berlin, 1893, doc. nr. 41; 
vezi și aprecierile lui Fr. Engels din scrisoarea către P. Lafargue, în Marx- 
Engels, Opere, vol. 21, Bucureşti, Edit. politică, 1965, p. 308, 

58 Conform art. 19 al aceluiaşi tratat, centrele Kars, Batum și 
Baiazet ar fi urmat să intre în componenţa imperiului țarist, ultima din 
aceste localități putind să deschidă drum spre valea Eufratului concurind 
astfel colonialismul britanic, vezi P. Renouvin, op. cit., p. 71. 


59 Ibidem, vezi şi V.P, Potemkin, op. cit., vol. III, p. 59. 
6 Aus dem Leben..., vol. IV, p. 3. 
61 N, Iorga, Correspondance diplomatique..., doc. 601. 

la oraşul Baiazet, păstrind în schimb portul Batum și 
localitatea Karsf?. Ulteriorul acord anglo-austriac din 6 
iunie 1878, prin care cabinetele de la Londra şi Viena 
stabiliseră un program comun de susținut la viitorul 
congres din capitala Germanieis?, a redus în schimb 
perspectiva şi implicaţiile articolului 8 al tratatului de 
la San Stefano. 


În urma ajungerii la un acord între amintitele mari 
puteri Congresul de la Berlin şi-a deschis în sfîrşit porțile 
în ziua de 13 iunie 1878. Cu tot efortul depus pe cale 
diplomatică, România, ca şi Serbia şi Grecia, nu a fost 
acceptată de a participa cu vot deliberativ la dezbateri. 
Se admisese doar audierea unei delegaţii care să exprime 
punctul de vedere al guvernului din București“. Totul 
a fost o pură formalitate deoarece marile puteri se înte- 
leseseră încă mai înainte asupra modului în care proble- 
mele fundamentale urmau să fie soluționate. 


După cum se ştie, guvernul a delegat, pentru a sus- 
ține interesele României la Berlin, pe primul ministru 
I. C. Brätianu şi pe ministrul de externe Mihail Kogäl- 
niceanu. Încă în prima zi a congresului, aceştia, au tele- 
grafiat la Bucureşti că marile puteri se vor ocupa „puţin 
sau deloc de interesele statelor mici”%5. Din lipsa unor 
informaţii precise, ziarele bucureştene făceau diferite 
comentarii, totuşi pentru nimeni nu mai exista vreo 
îndoială asupra rezultatelor cu care cei doi reprezentanţi 
ai României aveau să se întoarcă din capitala Germaniei, 


În cea de-a zecea şedinţă a congresului, la 1 iulie 
1878, delegaţia română a fost audiată, cind Mihail Kogäl- 
niceanu a expus punctul de vedere al guvernului român, 
bazat pe argumente istorice şi de drept internaţional. 


52 W.N. Medlicott, The Congress of Berlin and after, London, 1963, 
p. 16—21. 


€3 Agrement publicat în Quellen und Studien zur Geschichte des Ber- 
liner Kongress, von A. Novotny, vol. I, Graz-Kâln, 1957, doc. 36. 

4 vezi N. Iorga, op. cit., p. 159. 

65 Aus dem Leben..., vol. IV, p. 61. 


& Vezi numerele ziarelor ,,Românul”’,,,Pressa”, ,,Epoca”’, „,„România 
liberă” din perioada 15 iun.—1 iul. (st.v.) 1878. 

Apoi a urmat cuvintul primului ministru al Românieif?. 
Cei doi delegaţi au insistat în alocutiunile lor, asupra 
faptului că nu poate fi vorba de a se „dărui” României 
independenţa din partea Europei, ci de a i se recunoaşte 
aceasta, după „dreptul cel vechi” pentru care s-au jertfit 
românii în războiul de-abia încheiat. Ei au cerut totodată 
menţinerea „integrităţii teritoriale a statului român'68. 
După retragerea celor doi delegaţi, cazul României nu 
a suscitat ample discuţii ale participanţilor la congres 
deoarece, în urma acordurilor prealabile, nu au mai existat 
puncte de vedere fundamental diferite printre reprezen- 
tanţii marilor puteri. Ca atare clauzele tratatului de la 
San Stefano au rămas, sub acest aspect, aceleaşi, cu 
excepţia celei care prevedea reunirea la România a între- 
gului teritoriu românesc al Dobrogii. 


Conform articolului 43 al Tratatului de la Berlin, 
marile puteri au recunoscut independenţa statului român 
sub rezerva aducerii la îndeplinire a prevederilor con- 
ţinute în articolele 44 și 45 ale numitului act internaţional. 
Clauzele articolului 8 al fostului tratat de pace de la 
San Stefano au fost de asemenea menținute, prezentind 
însă o însemnătate mult mai mică deoarece regimul de 
ocupaţie al Bulgariei fusese limitat la 9 luni. 


La Bucureşti, după sosirea acestor vești, adunările 
legiuitoare avuseseră de gind să dezbată cele statuate 
la Berlin în privinţa României. Se si pregătise o inter- 
pelaref?. Aceasta a fost pină la urmă aminatä la insisten- 
tele, transmise prin telegraf din capitala Germaniei, ale 
primului ministru şi ale ministrului de externe român”. 
În această conjunctură opoziţia ar fi vrut să răstoarne 


87 Cu privire la desfășurarea ședinței, vezi Congrès de Berlin, Paris, 
1878, protocolul nr. 10; vezi si W.N. Medlicott, op. cit., p. 86—90. 

58 Actes et discours des plenipotentiaires de son altesse le prince Char- 
les I de Roumanie, Congrès de Berlin, Bucureşti, 1878 ; vezi si Cronica 
participării armatei române la războiul pentru independență de dr. Const. Ol- 
teanu, dr. Ilie Ceaușescu, dr. V. Mocanu, dr. Fl. Tucă si Gh. Stoean, 
București, Edit. militară, 1977, p. 421, 422. 

5 Aus dem Leben..., vol. IV, p. 71. 
7 Arh. St. Buc., Fond. Casa Regală, ds. 36/1878. 

guvernul lăsat pe timpul absenței din capitală a premie- 
rului Brătianu, sub conducerea interimară a radicalului 
C. A. Rosetti, în acelaşi timp ministru de interne. Pentru 
a se preveni orice manevre ale reacţiunii, în capitală 
a fost întărită garda naţională, împărțindu-se chiar 
arme populaţiei civile?2, deoarece oraşul București era 
lipsit de armată, retrasă în lunile premergătoare Congre- 
sului de la Berlin pe linia Pitesti—Curtea de Argeș— 
Tirgoviste. Această operaţie militară se desfäsurase în 
urma Mişcării trupelor ţariste spre Bucureşti şi alte centre 
urbane ale ţării (aprilie—mai 1878), odată cu diferendul 
survenit între guvernul român şi cel țarist, determinat 
de nerecunoasterea tratatului de la San Stefano de către 
conducätorii politicii ai României”3. 

În împrejurările agitaţiei existente în capitală, în 
timp ce la Berlin plenipotenţiarii României susțineau 
în faţa congresului interesele ţării, C. A. Rosetti a cerut 
în mod energic partizanilor săi, în cadrul întrunirii politice 
din 24 iunie/6 iulie de a se abtine de la orice fel de 
manifestatii#. La 5/17 iulie 1878 sesiunea adunărilor 
legislative a fost închisă, urmînd ca problema condițiilor 
de pace să fie dezbătută abia la toamnă. Premierul român 
nu a putut asista la ultima şedinţă a Camerei Deputaţilor 
fiind suferind în urma unui grav accident de trăsură 


71 Arh. St. Buc., Fond. Casa Regală, ds. 16/1878. f. 200: Zwiedinek 
către Andrâssy, 3 iul. 1878. 


72 Ibidem. 


73 Aus dem Leben... ., vol. IV, p. 38; vezi şi Gh. Zaharia si M. Muşat, 
Lupta pentru independenţă şi unitate statală — permanență a istoriei poporului 
român, în „Anale de istorie”, XXI (1975), nr. 1, p. 67; cu privire la mișcările 
trupelor ţariste vezi Mangus Ehrnroth, Casimir Ehrenroth, Săderstrm 
et Co. Forlags A.B. Borga, 1975, cf. Gh. Matei, Mărturii finlandeze privind 
războiul din 1877— 1878 împotriva Imperiului otoman şi România, în ,,Ana- 
lele Institutului de studii istorice și social-politice de pe lingă C.C. al Parti- 
dului Comunist Român”, XIV (1968), nr. 4, p. 55—58; vezi și dr. Const. 
Olteanu, dr. Ilie Ceauşescu ş.a., op. cit., p. 407—421. Armata română care 
fusese concentrată în acest timp în zona Slatina-Pitesti-Curtea de Arges- 
Tirgovişte, îşi intensificase pregătirile ,,pentru o apărare de lungă durată” : 
general-colonel I. Coman si colab., România în războiul de independență, 
1877— 1678, p. 379. 

24 Aus dem Leben..., vol. IV, p. 76. 


75 „Monitorul oficial”, 6/18 iul. 1878. 

ce avusese loc cu o zi mai înainte. Primele zile el a fost 
îngrijit în casa doctorului Davila de la Cotroceni?6, 

În ultima lună a verii, viaţa la Bucureşti a început 
să intre în normal. De-abia la 15/27 septembrie 1878, 
Parlamentul a fost redeschis pentru a ratifica tratatul 
de pace. După lungi desbateri, Senatul, prin moţiunea 
din 28 septembrie/10 octombrie”? și Camera Deputaţilor, 
prin cea din 29 septembrie/11 octombrie”, au autorizat 
guvernul de a se conforma Tratatului de la Berlin. Acesta 
urma să fie dus la îndeplinire, revenind ţării dreptul la 
foloasele lui”. Curiînd capitala României independente 
avea să primească într-un entuziasm de nedescris pe cei 
cărora ţara le datora neatirnarea, pe oștenii români ce 
luptaseră fără frica morţii si biruiseră pînă la urmă viteaza 
armată a lui Osman pașa. Erau ţărani, muncitori, intelec- 
tuali, ce îmbrăcaseră pentru un timp haina militară 
pentru a cuceri, cu grele jertfe, independenţa patriei 
sträbune. 


2. Primirea triumfală a armatei române 
în Bucureşti şi sărbătorirea victoriei 


Armata română și-a făcut intrarea triumfală în 
Bucureşti, capitala României independente, în ziua de 
8 octombrie 1878 (st. v.). , Duminecä va fi ziua cea mare 
a poporului român, zi în care vor curge lacrimi de bucurie, 
zi pe care oraşul nostru o va înscrie în analele lui cu 
litere de nepieritoare aducere aminte” — scria „România 
liberă” în ajunul marii särbätori®. Capitala „va şti să, 
primească pe copiii victoriei, care au răscumpărat cu 
sîngele lor existența, neatîrnarea si viitorul ţării noastre”, 
asigura același ziar pe cititorii săi. „În haine de sărbă- 


76 C. Bacalbasa, op. cit., vol. I, p. 227. 

77 Moţiunea a fost recent republicată de Viorica Moisuc în ,,Anale 
de istorie, ” XXII (1976), nr. 1, p. 106. 

75 Ibidem, p. 105. 


7 N. Iorga, op. cit., p. 162. 
80 „România liberă”, 7 oct. (st.v.) 1878, nr. 415. 
81 Ibidem, 

toare, cu flori să ieşim în intimpinarea lor”, a ostașilor 
români care „ne-au asigurat viaţa, averea şi liniștea în 
timpul resbelului, au reînviat prin primejduirea vieţii 
lor fala străbună şi au redat ţării independenţa si un loc 
respectat; între popoarele civilizate ale Europei”, se scria 
cu aceeași ocazie în ,,Românul”#?. Salutind de asemenea 
„din tot sufletul si din toată inima” pe falnicii oșteni 
„ce fac astăzi intrarea lor triumfătoare în capitala ţării”, 
ziarul ,,Pressa”” aducea totodată un omagiu „celor care 
lipsesc”, „eroilor căzuţi pentru gloria patriei în santurile 
Plevnei, la Rahova şi la Smirdan’”#3, Toate jurnalele 
bucureștene, pe lîngă salutul de bun venit adresat armatei 
române, au publicat, încă cu citeva zile mai înainte, pro- 
gramul solemnitätilor ce aveau să aibă loc, ordinea în 
care vor defila diferitele unităţi militare, dînd totodată 
amănunte asupra pregătirilor de la „şosea” printre altele 
numärindu-se și ridicarea unui arc de triumf la „rondul 
al doilea”%, actuala întretăiere a Soselei Kiseleff cu str. 
Arhiţect Ion Mincu. 

Încă la 29 august/11 septembrie 1878, Consiliul 
Comunei București, sub preşedinţia loctiitorului de primar, 
I. Procopie-Dimitrescu, a decis, într-o şedinţă extraor- 
dinară, de a propune în cinstea victoriei armatei române 
şi a dobindirii independenţei ţării, schimbarea denumirii 
unor străzi principale din capitală, conform tabelului 
de mai jos. 

Cu aceeaşi ocazie s-a propus și schimbarea numelui 
străzilor Filaret și Spirii în „11. Iunie” şi ,,13 Septembrie”. 

La amintita şedinţă extraordinară a Consiliului 
comunal au luat parte, pe lingă loctiitorul de primar, 
I. Procopie-Dimitrescu, şi următorii consilieri: Pană- 
Buescu, Marin Christu, dr. Sergiu, Dimitrie Giani, Dimi- 
trie Ionescu, Nicolae Manolescu, Anton Mavrus si Grigore 
Seruries6. 


82 Românul”, 8 oct. (st.v.) 1878. 

83 ,,Pressa””, 8 oct. (st.v.) 1878, nr. 223. 

84 ,,Românul”, 7 si 8 oct. (st.v.) 1878; ,,România liberă”, 7 si 8 oct. 
(st.v.) 1878, nr. 415 si 416. 

86 ,Monitorul Primăriei Bucureşti”, III, 29 aug. /11 sept. 1878, 
nr. 38, p. 511. 

86 Ibidem. 

Propunerea Primăriei a fost acceptată prin decretul 
nr. 2 24187 încît, de la 20 septembrie/1 octombrie 1878, 
străzile supuse discuţiei şi-au căpătat noul nume. Armata 
română avea să defileze aşadar în ziua de 8/20 octombrie 
pe „Calea Victoriei”. 


Vechea denumire a străzii Noua denumire a străzii 


Calea Mogoşoaiei Calea Victoriei 
Calea Herăstrău Calea Dorobanţilor 
Calea Vergului Calea Călăraşilor 
Calea Tirgovistei Calea Griviței 
Calea Belvedere Calea Plevnei 
Calea Craiovei Calea Rahovei 
Str. Germană Str. Smirdan 


Bulevardul (din dreptul străzii 
Brezoianu spre Cotroceni) Bulevardul Independenţei 


Marea sărbătoare a primirii triumfale a ostașilor 
români de către capitala României independente a fost 
anunțată în zori cu 21 salve de tun, trase la Arsenalul 
armatei. ,, Si deodată cu răsunarea acestor salve — potrivit 
relatării ziarului ,,Pressa”’—lumea începu a se grămădi mereu 
pe strade, astfel că pe la orele 10, cu tot curentul nemai- 
văzut pînă acum, ce se pornise spre şosea şi mai departe 
spre Băneasa, Calea Victoriei mai ales devenise nefrec- 
ventabilă, atit era de imensă mulțimea grămădită pe 
tot lungul şi latul întinderii sale”’#8, Aceeași era situaţia, 
si pe Şoseaua Kiseleff si chiar mai departe pînă la Băneasa. 
Trotuarele străzilor erau tiesite, iar arborii de la „,șosea” 
erau plini de oameni care căutau astfel să privească mai 
bine parada. 

Numărul cetăţenilor ieşiţi în afara oraşului pentru 
a intimpina ostasii era apreciat de ,,România liberă” 
la 50 000%. „Evenimentul intrării triumfale a pus în 


87 „Monitorul Primăriei București”: III, 20 sept./1 oct. 1878, nr. 40, 
p. 540. 

88 ,,Pressa””, 9—10 oct. (st.v.) 1878, nr. 224. 

8 „„România liberă”? 10 oct. (st.v.) 1878, nr. 417. 

mișcare febrilă toate clasele societăţii”, scria acelaşi ziar 
în relatarea ulterioară a desfăşurării marii sărbători. 

De o parte si de alta a arcului de triumf, special con- 
struit, s-au ridicat tribune. În cele din dreapta, privind 
spre centrul orașului, au luat loc autorităţile centrale, 
corpul diplomatic,. membrii Academiei, militari străini, 
Printre invitaţi se găsea si poetul Vasile Alecsandri??. 
În tribunele din partea stingä s-au așezat; reprezentanţii 
judeţelor, ai presei și marii mutilaţi din timpul războ- 
iului. În jurul „lojii domneşti” s-au grupat elevele tuturor 
şcolilor secundare şi primare din capitală purtind stegulete 
tricolore, flori şi ghirlande. În partea cealaltă se găseau 
reprezentanţii diferitelor societăţi din capitală, româneşti, 
germane, evreieşti, maghiare. Elevii şcolilor de băieţi 
„cu directorii, profesorii şi steagurile lor” stăteau de o 
parte si de alta a şoselei, de la barieră şi pînă la tribunele 
oficiale?3. În centru, pe calea Victoriei, pe unde avea 
să treacă armata, casele erau împodobite cu drapele 
tricolore, balcoanele cu covoare, iar pe la ferestere, după 
cum relata ziarul „România liberă”, puteau fi văzute 
nenumărate fete tinere cu buchete de flori în braţe“. 

La ora 12 a avut loc la Băneasa trecerea în revistă, 
a unităţilor militare, care numărau 20 000 de soldaţi și 
ofițeri, apoi armata s-a îndreptat spre oraş în următoarea, 
ordine : un pluton de jandarmi călări, militarii uşor răniţi, 
drapelele trofee purtate de sergenti din unităţi decorate 
în timpul campaniei, domnitorul, statul major domnesc, 
comandantul fostului corp de operaţii, generalul Cernat, 
cu statul său major, muzicile tuturor regimentelor de 
infanterie, drapelele şi stindardele armatei de linie şi a 
celei teritoriale, comandantul divizei I de infanterie, 
batalionul de geniu, batalioanele 1 şi 2 vinätori, tunurile 
luate trofee, escortate de pompieri, regimentul mixt de 


50 Ibidem. 

91 „„Românul”, 10—11 oct. (st.v.) 1878. 

92 „„Pressa”, 10—11 oct. (st.v.) 1878, nr. 224. 

93 Românul”, 10—11 oct. (st.v.) 1878. 

% ,,România liberă”, 10 oct. (st.v.) 1878, nr. 417. 

dorobanti®, regimentele de linie 2 şi 3, regimentul 2 
artilerie, comandantul diviziei II infanterie, un pluton 
de marinari, batalionul 4 vinätori, regimentele de linie 
4 şi 5, ambulanta, regimentele 7 linie și 1 artilerie, coman- 
dantul brigăzii de cavalerie, muzicile regimentelor de 
cavalerie, divizionul mixt de călărași?, regimentele 1 si 2 
roşiori”. Cind în urma plutonului de jandarmi călări 
„intrară pe sub arcul de triumf răniții uşor, un torent 
de aplauze şi de urale ieşi din pălmile şi din plăminii 
mulţimii şi o ploaie abundentă de buchete si de cununi 
acoperi pe eroii sărbătoriţi”, scria ziarul ,,Pressa”, rela- 
tind în ziua, următoare desfăşurarea paradei*. În dreptul 
tribunelor oficiale a avut loc ceremonialul de primire 
a armatei în oraș, marcat de discursul loctiitorului de 
primar. Apoi a urmat trecerea diferitelor unităţi pe sub 
arcul de triumf, pe frontispiciul căruia se găsea urmă- 
toarea inscripţie: „„Apărătorilor Independenţei”, apoi 
dedesubt „Oraşul Bucureşti”. De o parte si de alta a 
arcului se putea de asemenea citi: Griviţa, Opanez, 
Plevna, Rahova, Arcer-Palanka, Lom-Palanka, Smîrdan, 
Vidin”, nume care de atunci şi pînă astăzi au rămas 
în istorie şi vor rămine ca mărturie a vitejiei ostaçului 
român şi a spiritului său de sacrificiu pentru libertatea 
patriei. 

De-a lungul şoselei Kiseleff şi a Căii Victoriei, mul- 
timea a primit armata cu urale si flori, cu lacrimi de bucurie. 
Multi din oştenii care treceau prin faţa mulţimii entuziaste 
purtau pe piept „Virtutea Militară” şi „Crucea Sf. Gheor- 
ghe”, alăturarea acestor două decoraţii constituind nu 
numai un semn al bravurei dar şi un simbol al colabo- 
rării de arme româno-ruse, ce a întărit o veche prietenie 
între cele două popoare, mai puternică decit ambițiile 
dăunătoare ale unor oameni politici şi diplomaţi ai timpului. 


95 Dorobantii făcînd parte din armata teritorială au fost trimişi 
în județele respective și demobilizati încît pentru defilare s-a constituit 
un regiment reprezentativ cu soldaţi din diferite unităţi. 

96 Aceeaşi situaţie ca si la dorobanţi: vezi nota precedentă. 

97 Conform ordinii stabilite în prealabil: vezi ,,Românul”, 7 oct. 
(st.v.) 1878 ; vezi și C. Bacalbasa, op. cit., vol. I, p. 228. 

58 „Pressa”, 9—10 oct. (st.v.) 1878, nr. 224. 

99 C. Bacalbașa, op. cit., vol. I, p. 229. 

Defilarea propriu-zisă a avut loc în Piaţa Teatrului 
la 3 după-amiază şi a durat o oră și jumătate. Apoi 
Primăria a oferit trupei o masă pe cîmpul de la Filareti%. 
Potrivit unei relatări a ziarului „România liberă”, „seara 
iluminarea briliantă a umplut din nou stradele de lume’91, 


Diferite edificii de pe Calea Victoriei aveau prinse 
de ferestre si balcoane mari panouri luminoase, denumite 
în acea, vreme „,transparente”. Unul, pe care erau scrise 
versuri din cunoscutul imn Deşteaptă-te Române, se afla 
pe clădirea reprezentantei din Bucureşti a cunoscutei 
întreprinderi ,,Resita”. Peste drum „strălucea în lumini 
localul Clubului militar”1%2. Alte două transparente cu 
inscripţii se găseau în dreptul farmaciei „curţii”, de unde 
— potrivit unei descrieri din ziarul ,,Pressa” — ,„întor- 
cîndu-ne privirea dăm de grădina Episcopiei!03, care ne 
înfăţişează cerul încărcat de stele şi în faţa căreia atirnà 
de pe acoperämintul hotelului Manu niște stindarde 
uriașe ce ating capetele trecătorilor”"1%. Deasupra intrării 
la Teatrul cel Mare, „strălucea un soare înconjurat de 
armele ţării”. Hotelurile din faţa teatrului ca și „Clubul 
junimii” erau „splendid luminate” iar „Grand Hotel du 
Boulevard” încărcat cu podoabe”. Statuia lui Mihai 
Viteazul purta cununi de flori. „Mai la vale — după 
cum scria tot ziarul ,Pressa” — dăm peste Palatul Daciei, 
care este, am putea zice, cel mai frumos decorat: un 
grandios transparent strălucea în fatä-i purtind imaginea 
Daciei, cu felurite inscripţii, între care cea principală 
este t Onoare armatei române victorioase "1%. Grădina, 
botanică de pe Bulevardul Academiei era luminată cu 
lampioane venetienel®%, 


Seara pe la orele 8 a avut loc o entuziastă retragere 
cu torţe, iar apoi un spectacol festiv la Teatrul cel Mare. 
Corul a cîntat Imnul gintei latine în prezenţa autorului 


100 ,,România liberă”, 10 oct. (st.v.) 1878, nr. 417. 
101 Ibidem. 

102 ,,Pressa”, 11 oct. (st.v.) 1878, nr. 225. 

193 Ibidem. 

104 Jbidem. 

19% „România liberă”, 10 oct. 1878 (st.v.), nr. 417. 


19 „,Pressa”, 11 oct. 1878 (st.v.), nr. 225. 

versurilor, poetul Vasile Alecsandri, care se afla într-una 
din lojile teatrului. Apoi „veteranul artist al scenei 
române”, D. Dimitriade, a recitat poezia ocazională, scrisă, 
de Scipione Ion Bădescu, Odă la armata română, după 
care Matei Millo a interpretat; pe Barbu Läüutaru. Spec- 
tacolul s-a încheiat într-un entuziasm general, cu dansuri 
nationale!07, 

De-abia tirziu, după miezul nopţii, mulţimea de 
oameni, ieşită de cu zori în stradă pentru a-şi manifesta 
bucuria, a început să se retragă către case. Marea săr- 
bătoare de la 8 octombrie lua astfel sfirsit. „Această 
dată va rămîne neștearsă în memoria bucureștenilor”, 
seria ziarul ,,Românul” în ziua ce a urmat. 


107 Românul”, 10—11 oct. 1878 (st.v.). 

incheiere 


După cum revoluţia din 1848 a fost o continuare 
la un nivel superior a celei de la 1821, definită astfel 
încă în acea vreme de Nicolae Bälcescu!, iar ,,Unirea’’ 
de la 1859 o realizare a unuia din idealurile celor de la 
1848, cucerirea independenţei României a fost o conse- 
cintä a „Unirii Principatelor”. Istoria a dovedit înlăn- 
tuirea legică a acestor evenimente în procesul dezvoltării 
societăţii românești moderne ca şi faptul că independenţa 
de la 1877 a stat la baza mersului înainte al României 
pe calea progresului. „Rezultat al luptei eroice a armatei 
române împotriva Imperiului otoman, al voinţei ferme 
de libertate şi neatiîrnare a poporului nostru, care şi-a 
dovedit încă o dată marea capacitate de luptă — dobin- 
direa independenţei nationale a dat un nou şi puternic 
imbold dezvoltării economice şi sociale a ţării, a exercitat 
o profundă înriurire asupra întregii evoluţii istorice a 
României pe drumul progresului social, a permis afir- 
marea tot mai viguroasă a poporului nostru ca națiune 
de sine stätätoare’?. 

În cadrul acestui proces, Bucureștiul, după 1877 
capitală a statului român independent şi suveran, a 
ocupat continuu locul central. Reşedinţă a şefului sta- 
tului, a guvernului şi a Corpurilor legiuitoare, numitul 


1 N. Bălcescu, Opere, vol. IV, ed. critică de G. Zane, București, 
Edit. Academiei, 1964, p. 277. 

2 Programul Partidului Comunist Român de făurire a societăţii 
socialiste multilateral dezvoltate si înaintare a României spre comunism, 
Bucureşti, Edit. politică, 1975, p. 34. 

orag de pe malurile Dîmboviţei n-a reprezentat doar 
punctul de plecare a unor decizii de politică internă şi 
externă ci a circumscris în același timp principala arie 
a confruntărilor de opinie, formă suprastructurală în 
procesul dialectic al progresului. Totodată la Bucureşti 
a continuat să fie concentrată o mare parte a industriei 
care, în condiţiile noului statut internaţional al României, 
a făcut un rapid salt, mai ales după aplicarea legii din 
1887, cu privire la încurajarea industriei nationale, aceasta 
fiind la rindul ei o consecință a independenţei statale. 

Urmarea firească a procesului de industrializare din 
ultima parte a secolului al XIX-lea şi din primele decenii 
ale veacului nostru a fost cea a formării unui proletariat 
industrial ce va deveni treptat forţa înnoitoare a socie- 
tätii româneşti. Fiind cel mai industrializat oraş al ţării, 
Bucureştiul a devenit ca atare principalul centru munci- 
toresc, atit sub aspect cantitativ cît şi calitativ, cunoscind 
mai devreme decit celelalte așezări citadine avîntul luptei 
revoluţionare a proletariatului. La Bucureşti a luat fiinţă, 
după cum se ştie, pentru prima dată, partidul munci- 
toresc în martie 1893. Înființarea Partidului Social- 
Democrat al Muncitorilor din România „a ridicat pe o 
treaptă superioară lupta clasei muncitoare, a sporit rolul 
ei în întreaga dezvoltare social-economică a ţării''3. Tot 
în capitală, în perioada de flux revoluţionar, imediat 
următoare primului război mondial, s-a desfășurat în 
mai 1921 congresul de constituire a Partidului Comunist 
Român, ce a dat „un nou şi puternic avint luptelor 
sociale și politice desfășurate de proletariat, de masele 
largi populare”. 

Proletariatul bucureştean a fost în fruntea acţiunilor 
revendicative ale clasei muncitoare de la sfîrşitul secolului 
trecut şi a bătăliilor de clasă din primele decenii ale 
veacului următor marcate, între altele, de cunoscutele 
evenimente din februarie 1933. 


3 Programul Partidului Comunist Român. . ., p. 35. 

î Nicolae Causescu, Expunere cu privire la activitatea politico-ideologică 
și cultural-educativă de formare a omului nou, constructor conștient și devotat 
al societăţii socialiste multilateral dezvoltate şi al comunismului în România, 
prezentată la Congresul educaţiei politice și al culturii socialiste, 2 iunie 
1976, Bucureşti, Edit. politică, 1976, p. 19. 

Capitala României independente a stat de asemenea, 
timp de 40 de ani, în centrul luptei pentru desävirgirea 
unităţii statului naţional, care s-a încheiat cu istorica, 
victorie de la finele anului 1918. Dobîndirea neatirnärii 
României în anul 1877 a fost dealtfel baza unui re- 
cunoscut salt calitativ al luptei de eliberare naţională 
a românilor de peste Carpaţi. Faptul că, după patru 
ani de la actul proclamării independenţei la Bucureşti, 
Conferinţa naţională a românilor din Transilvania şi 
Banat, întrunită la Sibiu, a hotărît crearea Partidului 
Naţional Român Unitar cu un program de revendicări 
ce a format mai tirziu baza celebrului Memorandum, 
nu a fost o întîmplare. 

La Bucureşti s-au desfăgurat între 1878 şi 1918 
grandioase manifestații populare, în sprijinul luptei de 
emancipare a românilor de peste munţi, exprimînd dorinţa 
unanimă a realizării statului national unitar. În adună- 
rile legiuitoare au avut loc, în mai multe rînduri, dezbateri 
aprinse pe această temă, în ziarele bucureştene, trecute 
şi peste graniţa vremelnică a Carpaţilor, problema natio- 
nală a fost continuu la ordinea zilei, iar în 1890 a luat 
fiinţă la Bucureşti, în acelaşi scop, cunoscuta „Ligă pentru 
unitatea culturală a tututror românilor”. Un conţinut 
militant pe acest tărim l-a avut şi activitatea Academiei 
Române, creată, la mai puţin de doi ani de la proclamarea 
independenţei, din vechea „Societate Academică Română”. 

După „deplina unire” din 1918, orașul Bucureşti a 
devenit un însemnat centru al antirevizionismului teritorial 
şi mai apoi al antifascismului: pînă cînd, în condiţii 
internaţionale vitrege, a fost nevoit, după izbucnirea celui 
de-al doilea război mondial, să fie martorul, pentru scurtă 
vreme, al dictaturii fasciste, impusă de o minoritate 
reacționară din ţară cu sprijinul Germaniei naziste. Dar 
tot la Bucureşti a fost pregătită, sub conducerea Parti- 
dului Comunist Român, insurecția naţională armată anti- 
fascistă şi antiimperialistă care a izbucnit la 23 August 
1944, marcînd „începutul unor profunde transformări revo- 
lutionare și prefaceri înnoitoare în viaţa întregii noastre 
societăţi”'S. 


5 Nicolae Ceaușescu, op. cit., p. 23. 

Dezvoltarea istorică a României de azi reprezintă, 
în ultimă instanţă consecința mai îndepărtată a cuceririi 
independenţei în 1877. ,,Putem spune acum — sublinia 
tovarăşul Nicolae Ceaușescu — că fără cucerirea inde- 
pendentei din 1877 nu ar fi fost posibilă nici realizarea, 
statului national unitar în 1918; aşa cum nu ar fi fost 
posibile evenimentele următoare, care au asigurat victoria, 
socialismului în România”€. 

În 1877 independenţa a fost proclamată la Bucureşti; 
oraş care a polarizat şi näzuintele de unitate statală 
a tuturor românilor, împlinite pînă la urmă în 1918. 
Capitala României a fost întotdeauna, după cum am men- 
tionat, principalul centru al mișcării muncitorești, încunu- 
nată în 1947 cu victoria preluării întregii puteri politice de 
către oamenii muncii. Din Bucureşti este condusă astăzi, 
de către Partidul Comunist Român, märeata operă de 
construcţie socialistă. Capitala a devenit după proclamarea 
independenţei si cu atît mai mult în zilele noastre prin- 
cipalul centru cultural al ţării. 


Astăzi orașul București este factor activ al ,,mira- 
colului românesc”, după cum este numit de multi obser- 
vatori străini colosalul progres pe care l-a cunoscut ţara 
în anii făuririi societăţii socialiste multilateral dezvoltate. 
Dinamica producţiei industriale globale a capitalei Româ- 
niei socialiste a crescut la finele anului 1977 cu 117% 
faţă de 1975”, cînd se producea de 12 ori mai mult faţă 
de anul 1955 şi de 39 ori decit în 1938, anul de virf 
al producţiei româneşti interbelices. 

Cu fabrici şi uzine, la cel mai înalt nivel al tehnicii, 
la care se adaugă întinsele cartiere de locuinţe noi, cu 
locasurile sale de cultură, orasul-capitalä a României 
socialiste a înregistrat progrese uimitoare. Prin realizarea, 


$ Nicolae Ceaușescu, Expunere prezentată la Sesiunea solemnă comună 
a Comitetului Central al Partidului Comunist Român, Marii Adunări 
Naţionale și activului central de partid şi de stat consacratä sărbătoririi 
centenarului proclamării de periteniei de stat a României, București, Edit. 
Does 1977, p. 25. 


7 ,,Informatia Bucureştiului”, XXV, nr. 7 533, 5 dec. 1977. 


8 București *77. Date statistice, Direcţia municipală de statistică, 
București, p. 63. à P 

sarcinilor de onoare ce revin celor aproape 2 milioane 
de locuitori ai săi, Bucureștiul, potrivit indicatiilor 
preşedintelui ţării, a secretarului general al Partidului 
Comunist Român, tovarăşul Nicolae Ceaușescu, „trebuie 
să capete o înfăţişare tot mai modernă, să devină cu 
adevărat o capitală a societăţii socialiste multilateral 
dezvoltate, stind cu mindrie alături de cele mai fru- 
moase capitale din lume'*. 


? Nicolae Ceaușescu, România pe drumul construirii societății socia- 
liste multilateral dezvoltate, vol. 10, Bucureşti, Edit. politică, 1974, p. 971. 

. Republica Socialistă România, 


Pe baza unei serii de documente inedite și edite, 
coroborate cu presa și cu memorialistica epocii, este 
reconstituită viața tumultuoasă a Bucureştiului antrenat 
în lupta pentru cucerirea independenței României. 

Centru al principalelor decizii de ordin politic, al 
dezbaterilor de opinie si al unor însemnate negocieri 
diplomatice, Bucureştiul cu cetățenii săi, ce au dat pilde 
de cel mai înflăcărat patriotism, a trecut prin momente 
de maximă încordare, de bucurie și întristare, a suferit 
rigorile războiului pentru a trăi apoi zilele marii sărbă- 
tori a victoriei, odată cu primirea triumfală a bravilor 
ostași români care, prin eroismul lor, înscriseseră Româ nia 
în rîndul statelor independente ale Europei. 

